
Această carte povestește despre mărgăritarul pădurilor 
noastre, secară şi grîu, floarea-soarelui ce-și întoarce me- 
reu după soare pălăria-i viu colorată, varza si brusturele 
cultivat — despre numeroase plante interesante din câmpii, 
păduri şi grădini, lunci și mlaștini, rîuri şi mări. 

Ca o uimitoare grădină de basm a Semiramidei vi se va 
înfățișa neobișnuit de bogata lume a plantelor Pămîntului, 
istoricul și prezentul acesiei lumi, legendele şi realitatea. În- 
tr-un cuvînt, o povestire despre plante, prezentată de un 
botanist. 

Botanica are nevoie de exaltare.... 

Si această exaltare nu se realizează decît printr-o 
profundă înţelegere a frumuseţii, a nemărginirii, a 
simetriei si armoniei naturii. 

Taras Șevcenko 


ÎNCEPUTURILE BOTANICII... 


(în loc de iniroducere) 


Cu douăzeci si patru de secole în urmă, la marginea 
Atenei putea fi întîlnit adesea un dascăl înalt, plin de 
prestantd, înconjurat de un grup de tineri. Din zorii zilei 
el isi ducea discipolii setosi de cunoștințe spre magnifica 
grădină ce se întindea lîngă impunătorul templu al lui 
Apollo Lycius. De acolo începea cu regularitate „căutarea 
științei“, al cărei itinerar străbătea aleile umbroase ale 
Lyceumului (asa era numită atât grădina, cât si renumita 
școală filozofică întemeiată aici, care stă la originea tu- 
turor liceelor). 

Dascălul însuși se formase în școala marelui Aristotel. 
Tirtam, originar din insula Lesbos, era tînăr si lipsit de 
experienţă, cînd Aristotel l-a primit la Liceu. Și lui, cînd 
devenise binecunoscutul savant Teofrast, i-a predat şcoa- 
la sa. Încă în perioada învățăturii, încîntat de remarcabi- 
lul talent oratoric al discipolului preferat, Aristotel spunea 
adesea: 

„Ce Tirtam?! Tu esti un adevărat Teofrast!“ 

Încă de atunci tînărul a căpătat noul nume, care ad 
literam înseamnă „divinul orator“. 

Timpul a arătat că s-a bucurat de un succes răsunător, 
nu numai în retorică, ci si în multe alte științe. Dar marea 
lui pasiune era botanica. Nu degeaba istoria i-a păstrat st 
un al treilea nume, de mare cinste — „părinte al bota- 
nicii“, 

Oamenii erau interesați de lumea plantelor cu mult 
înainte de Teofrast. Pînă si omul primitiv încerca să ob- 
serve si să-și cunoască prietenii verzi ce-l înconjurau. De 
la unele plante lua rădăcini, fructe sau tulpini comestibile, 
pe altele le folosea drept arme rudimentare de vînătoare 
iar pe altele ca medicamente ... 

Cu timpul s-a născut nevoia de plante cultivate, a în- 
ceput selecția celor mai bune forme. Toate acestea nu erau 
însă decît acumularea treptată de „cărămizi“ din care ur- 
ma să se ridice edificiul științei. „Arhitectul“ oficial al 
acestui edificiu a fost socotit Teofrast. El a fost acela care 

a reușit pentru prima oară să separe de cunoștințele zoolo- 
gice observaţiile destul de ample, deși disparate, asupra 
plantelor. Tot lui i-a revenit si greutatea unificării si sis- 
tematizării iniţiale a datelor acumulate într-o singură sti- 
infa, denumită botanică (de la cuvintele grecești „bota- 
nike“, „botane“ care înseamnă „iarbă“, „plantă“. 

Chiar si în zilele noastre, lucrările lui: „Cercetare asu- 
pra plantelor“ care numără nouă volume şi „Cauzele plan- 
telor“ în șase volume, se traduc în toate limbile globului 
și se editează în tiraje de masă. Teofrast a descris in amă- 
nunt în aceste lucrări aproximativ 500 de specii. Pliniu, 
Dioscoride, Varro, Columella si alţi savanţi ai antichităţii, 
care au trăit în epocile următoare, îmbogăţind fiecare in 
felul său tînăra ştiinţă, nu s-au putut ridica mai sus de 
acest corifeu al Greciei antice. Această situaţie s-a menti- 
nut aproximativ două mii de ani, pînă la începuturile Re- 
nașterii, cînd s-a instalat epoca detalierii, epoca lui Linné 
și Darwin. Acumulind tot mai multe date, botanica n-a în- 
tîrziat să se transforme într-un, veritabil complex de şti- 
inte. Asemenea ramurilor unui arbore uriaș, au început 
să se desprindă din trunchiul ei: anatomia, morfologia, 
fiziologia, sistematica, geografia, ecologia, genetica, selec- 
tia si multe altele. Și fitocenologia — ştiinţa asociaţiilor 
vegetale existente actualmente pe Pămînt, care studiază 
originea, formarea și distribuţia lor. Și paleobotanica — 
știința care studiază plantele fosile. Și astrobotanica sau 
botanica cosmică, de curînd născută si care se fortified 
văzînd cu ochii. Modesta progenitură a lui Teofrast a cres- 
cut și s-a maturizat! 

O jumătate de milion de specii de arbori, arbuști, ier- 
buri si alte plante, iată domeniul botanicii actuale. Si din- 
tre acestea aproximativ două sute de mii de specii cultivate 
si aproape opt mii de specii de plante decorative. 

Datele actuale privitoare la plante sînt atît de nume- 
roase încît nici cu gîndul n-ai gîndi, nici cu pana n-ai des- 
crie. Și nici vorbă că într-o cărticică de proporţii modeste 
nu se poate vorbi despre toate preocupările botanicii. 

Iată de ce ne-am gîndit să vorbim doar despre câteva 
plante, după părerea noastră deosebit de interesante, re- 
prezentanti ai florei sălbatice si cultivate. 


plin: 


Floarea inspirației 


Vizitez ades pădurea. 

Iarna îmi iau schiurile, în timpul verii culeg poame, 
ciuperci si, fireşte, 

„Îndrăgesc fastuoasa ofilire a naturii, 

Pădurile în purpură şi aur îmbrăcate.“ 

Si totuşi, de fiecare dată, culesul mărgăritarului de mai* 
reprezintă cea mai îndelung așteptată şi tulburătoare în- 
tilnire cu pădurea. 

De astă dată nu mai există parcă nici obstacolul semet 
al stejarilor sau pinilor uriași, nici salturile vesele, din 
ram în ram, ale păsărelelor, nici umbra fugară, undeva 
printre copaci, a unei vulpi poznase precum si multe alte 
surprize ale pădurii. Chiar de la ieșirea din casă sînt ca o 
albină pusă pe cules si singura mea năzuinţă este lăcră- 
mioara. Se întîmplă ca grăbindu-mă prea tare cu dusul la 
pădure să nu găsesc în locul frunzulitelor gemene, de un 
verde proaspăt, primăvăratic, de smarald, decît virfurile 
brune si groscioare ale plantutelor sale. Aceasta nu mă 


* Mărgăritarui = lăcrămioara. 

indispune însă. Va mai avea loc deci o întîlnire şi în mod 
cert, cu floarea de astă dată. 

Deocamdată însă îmi inspectez cu plăcere „lanul“ de 
lăcrămioare. 

Pe o porţiune neînsemnată de teren număr peste o 
sută de plăntuţe conice, cu virfuri ascuţite care au si înce- 
put să înverzească la unele dintre ele. Ici-colo se văd si 
pionierii care încearcă să-şi desfășoare frunzulitele strins 
răsucite. 

„Următoarea vizită nu poate fi prea mult timp amânată, 
gîndesc eu. Cel mult o săptămînă.“ 

Mă înapoiez însă a treia zi. Şi nu regret. Încă de de- 
parte simt parfumul cunoscut și ajungînd dintr-un salt 
pînă în imediata apropiere, mă conving: cîmpul întreg e 
înmiresmat. 

Calm în aparenţă, fără să mă grăbesc, ocolesc mica 
grădină de basm, făurită de natura însăşi. Din fericire am 
reuşit să mă debarasez de obiceiul atît de răspîndit prin- 
tre „iubitorii“ naturii de a rupe imediat prima floare va- 
zută. 

În fiecare primăvară lăcrămioara îmi dăruiește multe 
clipe agreabile. Şi sînt cîţiva ani de cînd caut să descopăr 
şi să adun pînă și cele mai neînsemnate date referitoare 
la aceste flori. Unele date v-ar interesa, poate, si pe Dvs. 

Iată, de pildă, cîteva rînduri privind istoricul botanic 
al acestei flori. 


Nas al multor plante, remarcabilul botanist suedez 
Karl Linné a fost cel căruia i se datorește prima descriere 
ştiinţifică a vieţii acestei plante. Încercînd să sublinieze 
atracţia lăcrămioarei pentru locurile joase şi să menţioneze 
timpul înfloririi, el i-a dat numele ştiinţific de Convallaria 
majalis (de la latinescul convallis = depresiune, si maja- 
lis == de mai). Într-adevăr mărgăritarul sau lăcrămioara, 
preferă depresiunile cu umiditate moderată și înflorește 
în toiul primăverii — în mai. Pe baza structurii florii bo- 
tanistii au afiliat lăcrămioara la marea familie a liliaceelor, 
care însumează peste trei mii de specii de plante. Fru- 
moasa noastră din pădure este rudă şi cu superbii crini, 
si cu numeroase specii de ceapă, si cu sparanghelul sau 
cu planta numită pecetea lui Solomon. 


Se intilneste aproape în toate ţările zonei temperate 
din emisfera nordică. In U.R.S.S. geografia lăcrămioarei 
poate fi urmărită si după denumirile populare. În nord ea 

este denumită de mult crin de pădure, în regiunea Smo- 
lensk — limba cîinelui sau limbă de pădure, în zona Mos- 
covei — varza iepurelui, în zona Donului — mălin de 
cîmp, în Ucraina — convalia, în regiunea Tambov — ti- 
nerel sau vinărel (poate datorită aromei îmbătătoare?). 

Floarea de mărgăritar naşte legende. Micile si grati- 
oasele mărgele de alabastru, aroma inegalabilă, tulbură, 
nici vorbă, si pe botanisti. Dar fiind în primul rînd cerce- 
tători, ei afirmă, pe deplin îndreptăţiţi, că natura a creat 
nu fără un anume scop aceste splendori: planta, grijulie, 
le-a pregătit pentru insecte, ca să le înlesnească găsirea 
florilor în care se află nectarul atît de dorit. După cum 
se știe, o asemenea grijă nu este întîmplătoare. Aici in- 
tervine un avantaj reciproc: insecta, tintind către nectar, 
face un mare serviciu plantei, transportind polenul de la 
o floare la alta si realizînd astfel polenizarea. 


Din punctul de vedere al botaniștilor lăcrămioara este 
deosebit de precaută. Judecati singuri: numeroase plante se 
mulțumesc cu așa-numita înmulţire prin seminţe, atrăgînd 
insectele cu nectarul cel dulce. Altele, fără a se mai com- 
plica cu fabricarea nectarului, şi-au asigurat o reclamă 
eficientă cu ajutorul florilor viu împodobite, altele s-au 
mărginit doar la o aromă puternică. Lăcrămioara a făcut 
însă rezerve de nectar şi nebizuindu-se pe culoarea albă 
ca zăpada a florilor (un punct de reper excelent pentru 
insectele polenizatoare), le-a înzestrat şi cu o puternică 
aromă atrăgătoare. Dar şi aceasta i s-a părut insuficient. 
Iubitorii lăcrămioarei n-au putut, bineînțeles, să nu ob- 
serve că în pădure se întîlnesc mai frecvent frunze de 
lăcrămioare, fără flori, decît plante înflorite, cu superbii 
lor clopoței. Botaniștii atestă cu deplină certitudine exis- 
tenta următoarei particularităţi: la o „tufă“ de lăcrămioare 
înflorite revin peste o sută de plante lipsite de flori. Ca 
şi cum neincrezindu-se în înmulțirea prin seminţe, ele 
și-au asigurat un mod suplimentar de înmulţire, prin 
tulpini subterane (rizomi). 

Poate că lăcrămioarele au dreptate: încearcă de-ti asi- 
gură descendența dacă fiecare va căuta să rupă bobocii 
de îndată ce apar. Dealtfel, chiar dacă florile vor fi bine 
polenizate de insecte, vor lega şi vor da fructe, tot nu 
există garanţia că fructul însuși nu va deveni prada nu- 
merosilor locuitori ai pădurii sau chiar a admiratorilor 
săi ocazionali. 

Rezultă deci că înmulţirea prin rizomi (așa-numita 
înmulţire vegetativă), cîndva o modestă achiziţie de asi- 
gurare, a căpătat cu timpul pentru lăcrămioare o impor- 
tanta hotărîtoare. 

Am avut prilejul să văd săpăturile unor botanişti. Cu 
precautii de arheolog ei au îndepărtat un strat de 6—8 
centimetri de pămînt de pe un răzor destul de mare de 
lăcrămioare si le-au dezgolit sistemul complicat — o re- 
tea de rizomi albi filiformi. 

— la te uită, tăticuțule, mi se adresă un batrin bo- 
tanist, cit de mult s-a întins mărgăritarul, si de fapt totul 
nu e decit o singura planta. 

Într-adevăr, pe firele lungi si albe se aflau aproxima- 
tiv trei sute de perechi de frunze (din care doar două cu 
clopoței). Rizomii strîns împletiţi alcătuiau de fapt o sin- 
gură plantă, si în același timp erau un adevărat lăstăriș. 

Întreg acest sistem subteran atît de dezvoltat duce în 
pămînt multi ani o viaţă ascunsă, largindu-si an de an do- 
meniile. Doar pentru cîteva luni lăcrămioara își trimi- 
te la suprafața solului reprezentanţii săi plenipotentiari 
(propriu-zis, ceea ce în vorbirea obişnuită se și numește 
lăcrămioară). În restul timpului planta, asemenea unei 
cirtite, trăieşte sub pămînt. Dacă ne vom uita indeaproa- 
pe la sistemul de „rădăcini“ al lăcrămioarelor, vom pu- 
tea vedea şi muguri mari albi la capătul rizomilor lor, 
care dau naștere la noi rizomi — tulpini subterane. În- 
tr-un an rizomul poate crește doar cu 16 cm. După ci- 
catricele foliare, ce rămîn anual pe rizomii verticali, se 
determină vîrsta lăcrămioarelor, adesea destul de apre- 
ciabilă. Pe aceiași rizomi se poate observa amprenta ,,pro- 
ductivităţii“ lor: în anii înfloririi pe tulpinile de lăcră- 
mioare, între cicatricele foliare, rămîn semne rotunde și 
proeminente. După numărul acestor semne se poate de- 
termina stagiul de înflorire al „vrăjitoarei pădurii“. 

— Vreţi să aveţi lacramioare înflorite în casă la începu- 
tul primăverii, sau chiar mai devreme? — m-a întrebat 
același botanist. Ca urmare a răspunsului meu afirmativ 
el mi-a ţinut o adevărată lecţie privind cultura de cameră a 
lăcrămioarelor. Pe scurt, ea se rezumă la aceea că toam- 
na trebuie luat cu grijă din pădure un fragment din ri- 
zomul lăcrămioarei cu pămînt cu tot, pentru a-l așeza 
într-o lădiţă. Acasă ladita se pune pentru un timp pe 
balcon. In cameră ladita se aduce în locul pomului de 

iarnă. lar în februarie veţi avea lăcrămioare înflorite, şi-a 
încheiat sfaturile interlocutorul meu. 

— Nici. în pădure n-o să vreţi să vă mai duceti, a 
adăugat zîmbind colegul său. 

Respectind întocmai indicaţiile date, am experimen- 
tat cu succes metoda recomandata de cultivare. Si totusi 
n-am abandonat traditionalul „cules al lăcrămioarelor“. 

Să ne întoarcem însă la „cultivarea“ lăcrămioarei de 
către natură. 

Remarcabil este faptul că în primul an de viaţă, plăn- 
tuta răsărită din sămînţă împrumută parcă obiceiurile 
plantei-mame, trăind doar sub pămînt. O asemenea plăn- 
tuta este alcătuită doar dintr-un cotiledon alb și două- 
trei frunzulite mici, solzoase. In tot cursul verii ele nici 
nu apar la suprafaţa solului. Abia spre iarnă plantuta dă 
un muguraş, care rămîne în pămînt pînă la primăvară. 
Din acest muguraş apare prima frunză verde, iniţiatorul 
potential al viitorului lăstăriș de lăcrămioare. 

Fructul suculent, de un roșu viu, al lăcrămioarei, place 
nu numai locuitorilor pădurii ci si omului. Se spune că in 
vechime fructele roşii de lăcrămioară reprezentau o deli- 
catesă mult apreciată, în căutarea căreia copiii țăranilor 
porneau special în pădure. 

În prezent, consumul acestor fructe nu este socotit ab- 
solut inofensiv (din care cauză au și fost denumite pro- 
babil „fructele lupului“), în ele descoperindu-se glicozide 
toxice. Specialiştii se pronunţă însă foarte favorabil re- 
feritor la virtuțile terapeutice ale fructelor de lăcrămioară, 
iar într-una din vechile cărți am citit o însemnare ciu- 
dată cum că în gubernia Kaluga acestea sînt culese de 
multă vreme si conform unei zicale locale se folosesc 
„împotriva strănutului și a dojenilor nevestei“. 

Larg cunoscută este şi valoarea curativă a altor parti 
ale lăcrămioarei. 

Încă în 1881 profesorul S.P. Botkin a folosit în spita- 
lul său din Moscova o tizană de flori de lăcrămioară ca 
tonic cardiac. În popor el era folosit ca leac din vremuri 
imemorabile. Mărgăritarul era binecunoscut încă de vra- 
cii din vechea Rusie. „Mai scumpă este decît aurul şi bu- 
nă la toate bolile“ — se spunea în vechile cărţi de me- 
dicină despre infuzia de mărgăritar în vin. Tot despre el 
se spunea că „face bine la epilepsie si paralizie“. Medi- 
cina populară de mai tîrziu caracterizează lăcrămioara 

drept un remediu folosit în ,,linistirea colicilor“, ,,impo- 
triva durerilor de pîntece“, „crampelor cu leşin la prunci 
si lăuze“, „pentru oprirea de singe“. Infuzia de lăcrămioa- 
ră este recomandată în „boala copiilor“, în durerile de 
ochi (sub formă de comprese), în friguri. 

În vremea noastră numeroase cercetări științifice au 
confirmat marea valoare terapeutică a tuturor părţilor 
aeriene ale „vrăjitoarei pădurii“. 

În farmacopeele moderne lăcrămioara este socotită ca 
un reglator al activităţii aparatului cardio-vascular. In- 
fuzia alcoolică, de culoare brun-roșiatică, dintr-un ames- 
tec de flori si frunze uscate, extractul apos din flori (con- 
vallen) sub forma unei soluţii transparente uşor gălbuie şi 
convazida sub forma unei mici tablete albe veghează cu 
succes asupra sănătăţii multor oameni. Leacurile tămă- 
duitoare pe bază de lăcrămioare se administrează intern, 
subcutanat sau intravenos în insuficientele cardiace acu- 
te si cronice, in cardioscleroze si nevrozele cardiace. 

S-a constatat că lăcrămioara își datorește calităţile gli- 
cozidelor pe care le conţine: convallarina, convallamarina 
și majalina. S-a stabilit de asemenea cu deplină certi- 
tudine că toate aceste leacuri trebuie pregătite din plante 
colectate în perioada înfloririi. Dealtfel, specialiştii con- 
sideră drept un sacrilegiu inadmisibil orice încercare de 
a smulge planta cu rizom cu tot, cu prilejul culesului ca 
plantă medicinală sau alcătuirii de buchetele. Florile tre- 
buie culese fără grabă si tăiate cu un cuţit ascuţit chiar 
la nivelul solului. 


Fără a ştirbi vechea faimă a „homeopatului verde“ 
nu putem trece sub tăcere rolul lui igienic şi cosmetic. 
De multă vreme el se află în fruntea unei întregi ramuri 
de „parfumerie pe bază de lăcrămioare“. Săpunul verzui, 
avînd aroma unei flori de primăvară și parfumurile, apele 
de toaletă, cremele de lăcrămioară. Într-un cuvînt, nu 
mici sînt foloasele pe care le trage omul de pe urma da- 
rurilor acestui modest locuitor al pădurii, neputindu-l 
uita nici în tinereţe nici în amurgul vieţii. 

„S-a dus primăvara. El nu-i mai aducea ei mărgăritar 
ci picături de mărgăritar“, observă cu tristeţe Emil Krotki 
într-unul din bine tintitele sale aforisme. 

Si totuşi poate că desfătarea estetică constituie cel 
mai important si mai popular dar adus de această floare 
omului. 

Buchete de lăcrămioare sînt purtate primăvara din 
hatisuri de pădure spre miile de halte de cale ferată. lar 
pentru cel ce nu se poate deplasa în pădure în această 
perioadă, întîlnirea cu gingasa floare pe străzile orașului 
nu este mai putin plăcută: brusc privirea i se înseninează 
şi buna dispoziţie crește. 

Lăcrămioara este îndrăgită pretutindeni. Întregul Pa- 
ris trăieşte literalmente bucuria lăcrămioarei în primele 
gile ale lunii mai, care sînt dealtfel denumite „zilele lă- 
crămioarei“. În această perioadă cererea pentru aceste în- 
cîntătoare flori este atît de mare încît firmele speciali- 
zate sînt nevoite să aducă vagoane întregi din provincie. 
În satele din Franţa se păstrează vechiul obicei de a săr- 
bători anual în prima duminică din luna mai „Ziua lă- 
crămioarelor“. Încă în ajun, de sîmbătă, imediat după- 
amiază, mulțimi de oameni se îndreaptă spre pădure. 
Spre seară ei se întorc cu o recoltă bogată, cu care isi 
împodobesc din belşug locuinţele. Sărbătoarea lăcrămioa- 
relor este însoţită de o veselie generală, de gustări boga- 
te, de dansuri si jocuri. „Consider lăcrămioara regina flo- 
rilor, nutresc fata de ea un sentiment de nebună ado- 
ratie“ — scria Piotr Ilici Ceaikovski. Stabilindu-se la Klin 
el a plantat lăcrămioare în parcul din preajma casei. Si 
astăzi, ele, primăvara întîmpină pe toţi cei care vizitează 
casa-muzeu a vrăjitorului muzicii ruse. 

Marele compozitor a cedat chiar ispitei de a cînta floa- 
rea iubită, nu în compoziţii muzicale însă, ci... în ver- 
suri, putin cunoscute dealtfel! Nu pot rezista tentatiei de 
a reproduee măcar cîteva strofe: 


»--- Aştept primăvara. Si iată, 

Veni zina minunată. 

Mantia de nea și-au aruncat-o pădurile, 

Și ne pregătesc răcoarea, umbrele. 
Apele au pornit să se dezgheţe, 
În dumbravă ciocirlii ne dau binefe, 
După atîta așteptare, în sfîrșit 
Ziua mult dorită a venit. 

Mai iute în pădure! 

Alerg pe cunoscuta cărăruie. 

Oare gîndurile mi s-au înfăptuit? 

Oare visurile s-au adeverit? 

Iată-l! Plecîndu-mă în jos, 
Cu mâna tremurîndă, 
Culeg al primăverii dar frumos, 
Floarea cea plăpîndă. 
Mărgăritarule, de ce ne bucuri intr-atit privirea? 
Mai chipese si-nvoalte sînt alte flori, 
Mai vii, mai vesele sînt ale lor culori, 
Dar nu au tainicul tău farmec care încîntă firea.“ 


Aceste versuri au şi fost puse, dealtfel, pe muzică. 
Nu de Ceaikovski însă, ei de un alt compozitor, tot atît 
de ardent adorator al lăcrămioarei — A.S. Arenski. 


2 — Botanică distractivă 


Agresorii albaştri 


Geocronologii neobositi isi sparg toată viata capul cu 
întrebările: 

— Citi ani are Pamintul? 

— Care este vîrsta numerosilor săi componenți: dife- 
rite minerale, minereuri de fier, cărbune, petrol? 

Pînă în ultima vreme, o asemenea cronică geologică 
a planetei noastre se întrerupea la limita a patru miliar- 
de de ani, deşi multi presupun că vîrsta Pămîntului de- 
paseste cinci miliarde. 

Într-un cuvînt, geocronologia nu cunoaște încă odih- 
nă. Se constată că ea joacă însă un rol important nu nu- 
mai în preocupările geologilor. Nici botanistii nu sînt in- 
diferenti fata de ea. 

— De cîtă vreme s-au constituit plantele pe Pă- 
mint? 

— Cum arătau plantele în momentul acelui start in- 
depărtat? 

— Ce modificări au suferit ele în decursul timpu- 
lui? 

Stiinta a realizat multe în această direcţie dar incom- 
parabil mai multe descoperiri ne aşteaptă în viitor. 
Descifrind tot felul de „taine“ posibile legate de vîrstă, 
cercetătorii de cele mai diferite profiluri nu se limitează 
doar la „propriile“ lor obiecte. Si nu este intimplator fap- 
tul că tocmai niște reprezentanţi ai lumii vegetale — al- 
gele albastre — contribuie la elucidarea uneia dintre cele 
mai interesante probleme: cînd a apărut viaţa pe Pămînt? 
Resturile lor găsite de nenumărate ori în sedimente foar- 
te vechi i-au dus pe cercetători la concluzia unanimă că 
algele albastre sînt implicate în popularea Pămîntului 
lipsit de viaţă. Calculele au arătat că nici mai mult nici 
mai putin, cu 1 miliard si 700 milioane de ani în urmă 
~le se i tilneau pe Pămînt. Mai mult: studiul celei mai 
îndep te evoluţii a pionierilor albaștri a permis efectu- 
area, ştiinţific fundamentată, a unei divizări a intervalu- 
lui de 1 miliară de ani (precambrianul superior) in pe- 
rioade mai mici, precum si stabilirea exactă a duratei 
fiecăreia din aceste perioade. 


— Şi ce a mai rămas astăzi din acești vechi locuitori? 
poate întreba un cititor curios. 

— Nimic deosebit nu li s-a întîmplat, vor răspunde 
botanistii. Trăiesc ca mai înainte! 

Mai mult, parcurgind fără modificări esenţiale o ase- 
menea îndelungată existență algele albastre şi-au men- 
ținut capacitatea de invidiat de a se reactiva rapid în 
condiţii favorabile. 

— Ce reactivare! vă vor spune cu neliniște specia- 
listii experimentați. În ultima vreme ele sînt parcă bin- 
tuite de un duh al agresiunii şi au început să atace pe 
un front larg bătrînul Pămînt. 

E drept că vinovat de aceasta este omul însuși, prin 
poluarea bazinelor acvatice cu deşeuri industriale. Si toc- 
mai aici algele albastre se simt ca peștele în apă. 

Totuși, înainte de a vorbi despre gusturile şi deprin- 
derile algelor albastre, sau înainte de a aprecia reacţia 
lor la lipsa noastră de simţ gospodăresc, să facem cunos- 
tință măcar pe scurt cu biografia lor. : 

Termenul rusesc ,,vodorosli* — alge, semnifică plante 
care trăiesc în apă. Semnificație doar partial valabilă. 
De pildă, botanistii nu consideră ca indispensabilă pen- 
tru alge vietuirea lor în mediul acvatic. De aceea le so- 
cotesc drept plante ce se acomodează perfect la cele mai 

diferite substraturi umede: trunchiuri de copaci, garduri, 
pietre sau pur si simplu suprafața unui sol jilav. In acest 
ultim mediu există uneori o asemenea abundență de al- 
ge, încît un gram de sol cuprinde 50—100 mii de locuitori 
„acvatici“. După părerea botanistilor, una din principalele 
particularităţi ale algelor constă în extrema simplitate a 
organizaţiei lor (nu degeaba au si fost socotite plante in- 
ferioare). Și într-adevăr, algele pluricelulare nu au nici 
tulpină, nici frunze, nici rădăcină, ci sînt alcătuite din- 
tr-un tal, reprezentind un corp nediferentiat în organe. 
De fapt, asemenea plante se află în număr atît de mare 
pe Pămînt încît pentru a introduce ordine savanții au 
trebuit să le împartă în grupe speciale, iar acestea în cla- 
se etc. Într-un cuvînt, a fost necesară crearea unei în- 
tregi ramuri în ştiinţa botanică, care se ocupă de siste- 
matizarea lor. 

Botanistii disting în afara algelor albastre (denumite 
și cianoficee), alge verzi, brune, roşii. În afara algelor 
menţionate mai există algele flagelate, diatomee, peri- 
dinee (dinoflagelate) etc. Despre diferitele varietăţi de 
alge vom vorbi ceva mai tîrziu, deocamdată să revenim 
la veteranii albaștri ai vieţii noastre terestre. Algele sînt 
numite albastre datorită coloritului lor, determinat de pig- 
mentul albastru ficocianină şi de clorofila verde. 

Dacă vă veţi duce după o ploaie torențială într-o lun- 
că inundabilă, le veţi vedea cu siguranţă. Pe pămîntul 
umed de-a lungul potecii vă vor atrage atenţia ici şi colo 
ghemotoace de un verde închis batind în albastru. De cele 
mai multe ori ele au mărimea unei alune, ajungînd uneori 
însă si la dimensiunile unei prune mari. 

Dacă vom desface sau vom sectiona un asemenea ghe- 
motoc si apoi vom introduce cîteva fragmente într-un 
borcan cu apă sau un acvariu, viaţa din ele nu va înceta. 
Majoritatea algelor albastre se înmulţesc prin diviziunea 
simplă a celulelor. Fiecare filament albastru alcătuit din 
celule rotunjite, amintind, la scară redusă, un sirag de 
mărgele, se împarte în două, iar acestea la rîndul lor se 
fragmentează în patru. În condiţii favorabile această frag- 
mentare poate funcţiona la infinit (tocmai din cauza ca- 
pacitatii lor de a-şi spori descendența prin fragmentare, 
botanistii au încadrat aceste alge în categoria schizoficee- 
lor). În afară de acest tip de fragmentare, reprezentanţii 
superior organizaţi se mai pot inmulti si prin hormogoane, 

care sînt un fel de celule migratoare. Desprinzîndu-se de 
colonia de celule, ele dau naştere la o nouă colonie. La 
algele albastre este cunoscută și înmulţirea prin spori care 
se formează din celule obișnuite si apoi prin germinare 
dau naștere la noi colonii. 

Remarcabilă pentru clanul algelor albastre este si 
lipsa lor de pretenţii. Pentru supraviețuirea reprezentanți- 
lor acestui clan se pare că nu există nici un fel de in- 
terdictie. 

Judecati singuri. Lava incandescentă rezultată din e- 
ruptia vulcanului Krakatoa a format o mică insulita, in 
apropiere de Djawa, în mijlocul viltorii oceanului. După 
numai trei ani acea insulité a fost invadată de neinfrica- 
tele alge albastre. Oamenii de ştiinţă care au avut cura- 
jul să se apropie de insulita nou formată de forțele na- 
turii au fost uimiti de faptul că în locul suprafeţei ini- 
țiale negre-cenusii au găsit un covor compact de alge al- 
bastre, care nici nu se sinchisesc de canoanele ştiinţifice 
stabilite de multă vreme, conform cărora viata plante- 
lor în absența solului este imposibilă. Trăiesc şi se înmul- 
tesc. 

O asemenea ocupare îndrăzneață și rapidă a unei insule 
vulcanice lipsite de viață n-a constituit ceva deosebit pen- 
tru alge. Cu milioane de ani în urmă entuziaștii albaştri 
împreună cu alți pionieri au îndeplinit o misiune asemă- 
nătoare. E drept că atunci lor le-a revenit sarcina să popu- 
leze nu o insulă oarecare, ci continente întregi ale tînărului 
Pămînt. 

O modestie demnă de invidiat: aceste alge se întîlnesc 
şi astăzi în apele fierbinți si clocotitoare ale gheizerelor, in 
deserturile total lipsite de apă, în crăpăturile gheturilor 
veșnice ale Antarctidei, în cele mai vechi straturi petro- 
lifere de pe fundul Caspicei sau la altitudinea de 6000 de 
metri,printre stincile sterile ale Pamirului şi chiar pe fun- 
dul celei mai sărate si mai lipsite de viata mări — Marea 
Moartă. Ele sînt intilnite în rădăcinile sagotierilor tropi- 
cali si în interiorul lintitei — modestul locuitor al bazine- 
lor de apa dulce. 

Ele trăiesc si se dezvoltă in cele mai inacceptabile con- 
ditii, într-un adevărat iad, real, nu biblic. Este vorba de 
existenţa algelor albastre în insule contaminate de radia- 
tiile exploziilor nucleare. S-a constatat că acestea sînt sin- 

gurele ființe vii care au suportat arsita infernală a bom- 
bei cu hidrogen. E drept, numărul lor este extrem de ma- 
re. Botanistii au descris cîteva familii cu 19 genuri. 

Algele albastre se şi hrănesc într-un mod cu totul deo- 
sebit. Asimilind energia solară la fel ca plantele superioa- 
re, aceste originale alge nu sintetizează amidonul, obișnuit 
pentru colegele lor, ci glicogen — amidonul animal. În în- 
tuneric deplin, în apa suprasaturată cu substanţe în stare 
de putrefacție, algele albastre trădează obiceiurile lor de 
plante; ca si cum nu s-ar fi întîmplat nimic, folosesc, după 
exemplul animalelor, hrană organică. 

De aceea si sînt încadrate de către oamenii de știință 
în grupul saprofitelor facultative. 

Metabolismul la algele albastre este cu totul deosebit și 
în aceasta constă superioritatea lor atît față de plantele o- 
bisnuite cit şi fata de reprezentanţii regnului animal. 

Într-adevăr, pentru a trăi, planta are nevoie nu numai 
de energie solară ci si de azot atmosferic fixat. lar fixarea 
azotului nu poate fi înfăptuită de către plantă. De aceea 
ea recurge la serviciile azotobacterului sau bacteriilor ra- 
dicicole, care se pricep să fabrice hrana azotată. 

Foarte dependente de plante sînt însă animalele, din- 
tre care, în ultimă analiză, se consideră că face parte și 
omul. 

Algele albastre sînt libere de asemenea dependențe. 
Avînd împotriva concurenţilor lor atuuri preţioase în lup- 
ta pentru existenţă, ele se găsesc într-o poziţie foarte a- 
vantajoasă pe drumul cuceririi „dominaţiei mondiale“. Evi- 
dent că o asemenea perspectivă nu numai că a interesat 
dar a și neliniștit pe oamenii de ştiinţă, cu atît mai mult 
cu cit în legătură cu atitudinea nepăsătoare a omului fata 
de bogăţiile acvatice, s-a semnalat în multe locuri creșterea 
neobișnuită a activităţii algelor albastre. S-ar părea că în 
condițiile menţinerii acestei atitudini de condamnabilă 
neglijenţă ele au intenția de a profita de superioritatea 
lor numerică. În cantităţi incalculabile algele albastre a- 
par în mări, elestee si rîuri, acolo unde nu există preocu- 
pări pentru puritatea apei, astupînd filtrele speciale, con- 
damnind la pieire puietul de acipenseride și alti peşti. Pe 
alocuri apar, în legătură cu aceasta, îmbolnăviri ale ani- 
malelor, boli ale omului. 

Nepretentioasele alge statornicite pe Pămînt încă in- 
tr-o perioadă incredibil de îndepărtată, caracterizată prin 

lipsa de oxigen, au fost initial anaerobe tipice, multumin- 
du-se doar cu azot. În același timp ele au suportat bine și 
prezența oxigenului ce se degaja la început în mici can- 
titati ca rezultat al proceselor lor vitale. Asupra unora 
dintre anaerobe, oxigenul, chiar în asemenea microdoze, 
acționa asemenea unei otrăvi letale, pe cînd centaurii 
albaștri se inmulteau si se întăreu. Această situaţie s-a 
menținut însă numai pind în momentul apariţiei unei noi 
categorii de plante, specializate pentru nutriția aerobă, 
pentru viata în atmosferă de oxigen. Se constituise o treap- 
ta de viaţă superioară, calitativ nouă ale cărei izvoare se 
trăgeau din aceiaşi vechi locuitori albaștri. Tineretul nou 
apărut a început treptat dar ferm să înlăture pe veteranii 
albaştri. 


În decurs de multe milioane de ani s-a creat în felul 
acesta un anumit echilibru între algele albastre — altă- 
dată pretendenți amenintatori la supremaţia nelimitată 
— şi plantele verzi obișnuite. Băștinaşii albaștri se re- 
trăgeau treptat în nișe ecologice unde și-au continuat ne- 
stingheriti existenţa. Si poate că ar fi trudit ei acolo mult 
si bine, pregătind încet dar sigur venirea succesorilor lor. 

S-a constatat însă că aceste alge nu sînt deloc indi- 
ferente la ceea ce se petrece in biotopurile ocupate odini- 
oară de ele si apoi abandonate. E suficient să înrăutățim 
condițiile normale de existență în anumite bazine (prin 
deversare de ape industriale ș.a.) ca să se producă re- 
activarea algelor albastre. Nu degeaba afirmă oamenii de 
ştiinţă că, fiind asemenea unor balauri cu șapte capete, 
cu aceste alge trebuie să fii cu ochii în patru. 

Stiinta susține că algele pot fi chemate cu ușurință 
la ordine, ba mai mult, pot fi forţate să slujească cu cre- 
dinta şi devotament pe om. Principalul e să ştii cum să le 
iei. Printre primii îndrăzneţi care au angajat algele al- 
bastre în serviciul lor se numără cultivatorii de orez. 

Cine nu ştie că orezul nu poate crește fără apă? 

Dar cum să imbogatesti solul în azot, dacă azotobac- 
terul nu poate trăi în asemenea condiţii? Si iată că le-a 
venit cultivatorilor de orez indrdzneata idee de a trece 
sarcinile lor pe seama priceputelor alge albastre. Ele pot 
fixa cu succes azotul si într-un teren inundabil si această 
însuşire a lor se concretizează într-o creştere cu 250/ a 
recoltei de orez! O procedură agrotehnică intrată in prac- 
tica curentă constă în algizarea solului, cînd în orezării 

se administrează îngrășăminte speciale cu adaos de alge 
albastre. 

Dealtfel, aceste alge sînt capabile nu numai de a favo- 
riza creşterea productivităţii altor plante, ci si de a da re- 
colte substanţiale de masă proteică valoroasă. 

Pe un metru pătrat din suprafața unei băi, în numai 
20 de ore, entuziastii albaștri își sporesc cu ușurință bio- 
masa cu 1 kg, ceea ce raportat la hectar reprezintă o re- 
coltă de 10 tone. 10 tone la hectar în nici 24 de ore! Iată 
rezerve cu adevărat fantastice pentru obţinerea de pro- 
teină, substanţă de importanţă vitală. Desigur că aceas- 
tă perspectivă îi preocupă pe oamenii de ştiinţă din toa- 
te ţările, iar activii japonezi s-au si grăbit să organizeze 
o întreagă ramură de producţie industrială pentru culti- 
varea acestei atît de rentabile surse de proteine. Şi sa- 
vantii sovietici trec algele verzi în slujba omului. Locui- 
torii albaștri ai lacului Tambukan, de pildă, cei din apro- 
piere de Peatigorsk, au fost propusi ca un admirabil re- 
mediu bactericid. Astăzi ele stau la baza producerii unui 
nou preparat — cianofitina. 

Si acesta este abia începutul. 

Rezervele nelimitate se explică si prin alte particula- 
rităţi ale universalilor albaștri. Ei sînt capabili să rege- 
nereze bioxidul de carbon si să oxideze hidrogenul sul- 
furat, să descompună numeroși acizi organici şi, după cum 
s-a mai spus, nu sînt deloc sensibili la radiații. 

Dacă o plantă obișnuită reacționează prin scăderea pro- 
ductivitatii la reducerea cantităţii de lumină sau căldură, 
algele albastre, în schimb, se comportă altfel. Realizind 
o creştere a cantităţii de pigment celular, ele continuă să 
fixeze aceeași cantitate de energie solară ca mai înainte. 
Marele savant Timireazev, constatind că plantele agricole 
asimilează doar aproximativ 19/) din energia solară, afir- 
ma că omului îi revine sarcina fie de a perfecționa plan- 
tele, în acest sens, fie de a crea un dispozitiv artificial. 
Algele albastre sînt capabile de a utiliza prin fotosinteză 
de două ori mai multă energie solară. 

Deci, si în rezolvarea unei asemenea probleme algele 
albastre sînt bune la ceva... 

In viltoarea apelor 


Fără nici o îndoială — algele albastre sînt uimitoare. 

Dar în sensul strict al cuvîntului nici nu le putem 
numi alge, adică potrivit termenului rusesc — plante care 
trăiesc în apă. Ele trăiesc în apă doar de la caz la caz; 
de fapt, sălășluiesc pe unde li se năzare. De aceea fiindcă 
veni vorba tocmai despre alge nu putem trece sub tăcere 
pe adevărații locuitori ai stihiei apelor. 

Aşadar, despre algele care cresc in apă! 

În orice bazin de apă ne-am arunca privirea, fie el 
mare sau mic, dulce sau sărat, sudic sau nordic, în mod 
sigur vom intilni alge. 

Natura nu s-a zgircit nici aici... Printre zecile si 
chiar sutele de mii de alge care trăiesc in apele curgă- 
toare, dar si mai multe in mări si oceane, putem intilni 
tot soiul de exemplare unice! 

Locuitorii apelor care trăiesc de obicei pe un singur 
loc şi de cele mai multe ori fixati pe fundul apei, prin 
„ancore“ speciale, sînt consideraţi de oamenii de ştiinţă 
ca făcînd parte din grupul algelor bentonice. 

În schimb, acei nomazi inveterati care călătoresc îm- 
preună cu valurile pe întinderile larg deschise ale mări- 
lor, oceanelor sau chiar și în bazine mai modeste, sînt 
denumite alge planctonice (de la cuvîntul grecesc ,,planc- 
ton“ care înseamnă rătăcitor). Aceste neastîmpărate vie- 
tati trăiesc mai ales în straturile superioare ale apei unde 
pătrunde cu ușurință lumina necesară aetivitatii lor vi- 
tale. 


Ele servesc și ca hrană foarte bună pentru multe spe- 
cii de pești. De aceea, piscicultorii cu experienţă, deter- 
minînd posibilităţile de creștere a peștilor într-un bazin 
acvatic, se interesează în prealabil de starea şi rezervele 
planctonului. În cazul în care cantitatea sau calitatea a- 
cestuia este nesatisfăcătoare, trebuie introduse neapărat 
în apă, ca hrană specială suplimentară — îngrășămintele. 
Algele planctonice sînt foarte sensibile, reactionind ime- 
diat faţă de grija ce o manifestă piscicultorul si sub in- 
fluenta acestor „pomeni“ isi sporesc simţitor productivi- 
tatea. Uimitor de rapid se înmulțește, de pildă, în con- 
ditii favorabile, unul din reprezentanţii acestui grup nu- 
meros — Chlorella. Cu această algă ne vom intilni in ca- 
pitolul următor, iar acum vom menţiona doar că indivizii 
din plancton în comparaţie cu rudele lor îndepărtate — 
algele bentonice, se prezintă ca niște adevăraţi pigmei. 

Cine n-a observat în anotimpul cald al anului fenome- 
nul de „înflorire“ a apei in eleștee, băltoace, șanțuri? În 
afară de Chlorella aici mai sînt multi alti pigmei ai apei 
printre care si Spirogyra care face parte din algele con- 
jugate filamentoase. Acumulările de filamente subţiri ale 
acesteia, de un verde intens, formează un fel de smocuri 
de vată udă, ghemuri, plete si încîlciri. La microscop es- 
te uşor de recunoscut că spirogira este o plantă acvatică 
care constă dintr-un scurt filament extrem de fragil, di- 
vizat la rîndul său într-o mulţime de mici celule cilin- 
drice care amintesc foarte bine nişte păhărele în minia- 
tură. Pereţii lor sînt transparenti si în întregime acoperiţi 
de o masă mucilaginoasă incoloră. Pe partea interioară 
a pereţilor, se pot observa cu ușurință nişte panglici verzi 
în spirală care sînt cauza culorii verzi a întregii plante. 
Fiecare „păhărel“ este umplut cu un lichid apos, străbă- 
tut în toate direcțiile de filamente protoplasmatice care 
menţin exact in centru nucleul celular mucilaginos. 
Pereţii celulelor — „păhărele“ sînt foarte subțiri si 

apa cu substanţele nutritive dizolvate în ea pătrun- 
de cu ușurință în interior. Pentru a uşura accesul raze- 
lor solare, spirogira preferă să se menţină la suprafaţa 
apei sau în straturile suficient iluminate. 

Această alga este interesantă si sub aspectul inmulti- 
rii sexuate. Acest mod de înmulţire este predominant, 
astfel încît unii consideră chiar că spirogira a abandonat 
totalmente înmulțirea vegetativă. 


Două dintre filamentele sale, apropiindu-se suficient 
între ele, par să-şi întindă mina unul altuia, mai bine zis 
cîteva prelungiri care concrescînd rapid formează un fel 
de scară verde, vie. Prin aceste „traverse“ conţinutul unui 
filament (protoplastul) trece în celălalt, unde are loc con- 
topirea nucleelor si a protoplasmelor. 


Contopindu-se, celulele formează zigoti, care rotun- 
jindu-se treptat, se acoperă cu învelișuri tari si groase. 


Ca si multe alte alge, spirogira servește drept o bună 
hrană pentru locuitorii apelor. Se hrănesc cu ea o serie 
de pești mărunți, precum si peşti chiar ceva mai mari, 
cum sînt: plătica, rosioara, babusca, bibanul. 

Totuşi mai utile oamenilor sînt fireşte algele brune 
și algele roșii care fac parte mai ales din grupa bento- 
nică. 

Algele fixate (fitobentosul) se caracterizează printr-o 
mare diversitate. Adesea unele dintre ele ating dimensiuni 
gigantice, dar preferă totuşi să trăiască în apele de mi- 
că adincime de lîngă țărm, mai ales la o adincime de cel 
mult 30—50 m. Numeroasele lor armate tivesc în între- 
gime țărmurile formînd păduri submarine. Ele s-au dez- 
voltat năvalnic mai ales de-a lungul țărmului golfului 
Mexic, unde predomină alga numită Sargassum baccife- 
rum. Tocmai această plantă, în timpul furtunilor este 
smulsă masiv de valurile furioase din locurile cu care s-a 
obișnuit. Refluxurile, în succesiunea lor continuă cu flu- 
xurile, apucă prada verde și o transmit ca pe o stafe- 
tă curentului Golfstream care poartă algele departe în 
ocean. Deriva lor îndelungată se încheie de obicei în a- 
propierea insulelor Azore unde ele sînt în majoritate 
proiectate afară din şuvoiul curentului și se acumulează 
masiv în zonele cu ape de adincime mică. Aici algele se 
fixează din nou, în ciuda marii și neobisnuitei depărtări 
de țărm. 


O asemenea acumulare de alge formează, în mijlocul 
furtunosului Ocean Atlantic, neobișnuit de linistita Mare 
a Sargasselor. În întinderile nemărginite ale Oceanului 
Atlantic, această mare ocupă o suprafaţă de peste 
100.000 km?. 

Trebuie să menţionăm că specia Sargassum baccife- 
rum este acoperită cu niște „fructe“ care se menţin pe 
„ramurile“ ei cu ajutorul unor peduncule scurte, dar la 
o examinare mai atentă se constată că aceste „fructe“ 
sînt doar nişte vezicule pline cu aer care au rolul de a 
menţine alga la suprafața apei. Printre numeroasele alge 
din genul Sargassum se întîlnesc si alge care au emi- 
grat departe de limitele „mării lor“. De exemplu Sargas- 
sum pallidum s-a adaptat foarte bine chiar şi în mările 
Extremului Orient, unde se găseşte din abundență. 

Oceanul planetar este bogat si în alti reprezentanți in- 
teresanti ai plantelor acvatice. Mările de la latitudinile 
sudice, învecinate cu Noua Zeelandă și Tara de Foc sînt 
faimoase prin algele lor gigantice. Acest fenomen este 
legat de numeroase legende fantastice redate de primii 
navigatori, de pildă, povestiri despre niște „șerpi verzi“, 
de dimensiuni monstruoase, care pîndeau cu perfidie co- 
răbiile si le urmăreau insistent. 

Recent am avut prilejul să fac cunoştinţă cu legen- 
darii locuitori ai mărilor îndepărtate. Cîteva alge mari 
în derivă le-am întîlnit încă în largul oceanului. Acestea, 
într-adevăr ca niște balauri din basme, treceau în goană 
pe lîngă bordurile motonavei noastre, încolăcindu-se în 
fel si chip în valurile înalte. De departe ele puteau fi 
luate drept ființe enigmatice. Cînd au apărut însă tarmu- 
rile joase ale uneia din insulele Falkland se putea cre- 
de că aceasta era înconjurată de un briu format dintr-o 
junglă deasă, inundată! Din cauza acestui briu des de: 
alge, avînd o lăţime de aproape 2 km, care înconjura 
strîns insula, căpitanul nici n-a încercat să acosteze la 
țărm. Părăsind motonava care a aruncat ancora în largul 
mării, ne-am îndreptat spre insulă într-o șalupă. 

Călătoria era uimitoare. Dincolo de marginea joasă a 
salupei, in adincime si în lăţime, cit cuprindeai cu ochii 
isi răsfiraseră pletele brune-verzui cele mai diverse alge. 
H&tisul lor submarin era atît de des si compact încît îm- 
blinzea pe dată orice val marin destul de puternic. Totuși, 
mica călătorie pe o distanţă de 2 km pina la insulă nu a 

fost nici pe departe o plimbare de plăcere. Elicea se în- 
curca mereu în masa deasă a plantelor acvatice, iar de 
cîrmă era agățată mereu o trend de aproape 10 m. Fie- 
care dintre noi a trebuit să muncească zdravăn. Apropi- 
indu-ne de mal am prins cu arcanul şi am tras cu greu 
afară pe unul din cei mai mari locuitori ai desișurilor 
submarine. „Tulpina“ sa rotundă si alunecoasă era mai 
bine fixată de fundul apei prin capătul său inferior. Cu 
toate că grosimea sa era doar ceva mai mare decît a de- 
getului arătător, prin soliditatea sa se putea lua la între- 
cere chiar şi cu un odgon. În orice caz talul algei-gigant 
s-a împotrivit mult timp eforturilor noastre unite, ceea 
ce amintea întrucîtva cunoscutul episod din povestea cu 
ridichea. 

Ajungînd pe insulă, care spre marea noastră mirare 
era total lipsită de vegetaţie, am început să examinăm 
amănunţit prizoniera noastră si consultind ,,determina- 
torul algelor“ luat de pe motonavă am ajuns la concluzia 
că am avut un mare noroc. Întinzîndu-și pe pămînt ar- 
mura, în fata noastră se afla cea mai mare alga din lume, 
cunoscutul Macrocystis pyrifera. Lungimea sa totală de- 
păşea putin 150 m, aproape o treime revenind „tulpinii“ 
neramificate. Cealaltă parte a „tulpinii“ era înzestrată cu 
„frunze“ de lungimi foarte variate. Ele aminteau într-un 
fel ca formă niște cravate moderne. Fiecare din aceste 
frunze-cravate aveau lățimea unei palme de om, iar lun- 
gimea de 30 pina la 90 cm. 

Macrocystis pyrifera nu purta desigur nici un fel de 
formaţiuni sub formă de pere, cu toate că la fel ca si 
Sargassum bacciferum prezenta numeroase excrescente 
piriforme. Aceste excrescente sînt goale pe dinăuntru, 
iar învelișul solid le face perfect etanșe, ceea ce ajută la 
plutirea algei. 


Macrocystis înseamnă „cu celule mari“. Dimensiunile 
celulelor acestei alge sînt într-adevăr mari, iar în compa- 
ratie cu ale altor plante, chiar uriaşe. Părea de mirare 
faptul că un reprezentant atît de mare al florei marine 
nu avea nici cele mai modeste flori sau fructe. Cu toate 
că ştiam că acest lucru este foarte explicabil în cazul 
plantelor inferioare, ne deranja totuși lipsa acestor parti. 

Întreaga algă era literalmente acoperită cu locuitori 
marini. Crustacee mici, galben-albastre, crabi de un roșu 
purpuriu, moluște avînd cele mai diferite dimensiuni, for- 

me şi culori, precum și mulţi alţi locuitori ai mării, s-au 
aciuat în voia lor pe corpul brun-verzui al ospitalierului 
uriaş. 

Revenind pe motonavă am găsit într-un îndrumător 
niște date din care reiesea că alga-gigant conţine aproa- 
pe 1%, potasiu. Se înţelege de ce alga este folosită de 
populaţia locală ca îngrășămînt potasic gata preparat. 

Lumea algelor este vastă. În mările nordice ale URSS, 
în zona litorală, care se eliberează periodic în timpul re- 
fluxurilor, se pot număra circa 150 de specii de alge. Prin- 
tre acestea predomină speciile foarte interesante de alge 
apartinind genului Fucus: Fucus inflatus, Fucus vesicu- 
losus etc. Ce-i drept, prin dimensiunile lor, ele sînt intre- 
cute de o sută de ori de algele uriașe, dar se înrudesc cu 
acestea sub anumite aspecte. La exterior ele amintesc mai 
mult plantele terestre. Dar, „tulpina“ lor — talul, este 
dotată, de asemenea, cu ,,vezici plutitoare“. 


În ultimul timp practicienii se ocupă tot mai mult de 
algele fucacee, cu atît mai mult cu cît există rezerve foar- 
te mari ale acestora: doar pe litoralul mării Barents se 
pot recolta anual peste 100 000 tone. Ele sînt necesare atît 
în agricultură (ca îngrășămînt eficient si furaj foarte valo- 
ros), cît si în medicină (în tratamentul bolilor glandei ti- 
roide si al obezității), precum si în industrie (pentru ob- 
ținerea de manite și polizaharide). Fucaceele au rol și în 
domeniul geologiei: praful obținut din fucacee, cunoscut 
sub denumirea de ,,fucol“, a căpătat demult la geologi re- 
numele unui minunat stabilizator al soluţiilor argiloase în 
forarea sondelor. ; 


Dar cel mai mare folos îl aduc oamenilor algele din 
grupul laminariilor cunoscute în limbajul curent sub de- 
numirea de varză de mare. În multe tari din Europa, Asia 
şi America, laminariile servesc în alimentație ca furaje și 
pentru prelucrare industrială. Din ele se obţin preparate 
valoroase — alginat, manită, laminarină. Laminaria este 
folosită de mult şi pe scară largă în special în Japonia și 
în China. Din ea se fac piureuri, salate, conserve și 
chiar... bomboane. Pînă si medicina empirică a Orientu- 
lui folosea varza de mare. Se știe că în China încă în se- 
colul al XIII-lea s-a dat un ordin împărătesc care obliga 
pe toţi locuitorii să intrebuinteze în fiecare an o anumită 
cantitate a acestei plante în calitate de mijloc profilactic 
şi de aliment dietetic. În cele mai îndepărtate colţuri ale 

uriasului imperiu se livra cu regularitate, pe socoteala sta- 
tului, varza obligatorie. Fiecare era obligat să consume do- 
za prescrisă. De la chinezi au aflat despre varza de mare 
şi alte popoare care i-au găsit, de asemenea, aplicarea cu- 
venită. 

O veche faimă însoțește și specia Laminaria japonica. 
Ea se intilneste din abundență în apele din Extremul O- 
rient. În mările nordice care limitează teritoriul URSS 
este răspîndită Laminaria saccharina, unde desisurile ei 
dau de obicei in jur de 7—12 kilograme de masa proas- 
pata la 1 m? de fund de mare, iar in condiţiile cele mai 
favorabile pind la 28 kg. Aceasta înseamnă că în cazul 
unei recolte medii de 10 kg la m? fiecare hectar marin al 
desisurilor de laminaria poate da pînă la 10 tone masă 
vegetală. Această recoltă nu este mai prejos fata de o bună 
recoltă a unui ogor terestru. Ce-i drept, asemenea recolte 
se pot obţine de pe aceeaşi suprafaţă doar odată la 3—4 
ani. Dar în schimb, „cîmpurile“ marine nu trebuie nici 
arate si nici semănate! 

Atit laminaria japoneză cit şi cea zaharată constau din- 
tr-un tal plat, foarte îngust și destul de lung (ajungînd 
adesea pînă la 12 m), fixat prin scurte si subţiri ,,tulpi- 
nite“ de fundul apei. Talul însuși este moale, mucilagi- 
nos, de culoare brun-verzuie. Spre toamnă el se des- 
prinde de porţiunea în formă de tulpină care din iarnă 
crește din nou formînd un tal. 

In Japonia si în China, în afară de exploatarea desisu- 
rilor sălbatice ale verzei de mare a fost de mult organi- 
zată si cultivarea ei artificială în ogoare marine speciale. 


Recoltarea atît de pe terenurile naturale cit si de pe 
cele cultivate nu este usoara. Aceasta se realizează din 
barcă cu ajutorul unei greble sau al uneltei chinezești nu- 
mite canza (un bat lung cu un mănunchi de nuiele la 
capăt). Totuși extragerea algelor din apă nu constituie de- 
cît o parte a campaniei de recoltare. Apoi talul se spală 
de scoici și de nisip, se usucă la aer si se marunteste. In 
comerț, varza de mare ajunge sub forma unor plăci mici si 
compacte, brun-verzui sau sub formă de praf de măciniș 
grosier. 

Laminariile sînt bogate in hidrocarbonati (în jur de 
70%/0). Aceste alge contin si substanţe proteice (9/9), iod 
(pînă la 0,3¢/9), urme de lipide, brom, arsenic, precum si 
un întreg complex de vitamine (A, B, C, D).-Nu este de 

mirare că harnicii japonezi extrag iod din varza de mare 
pe scară industrială. În URSS ca si în alte tari există surse 
mai ieftine de obţinere a iodului, astfel încît pentru acest 
scop nu este nevoie să se utilizeze grădinile marine. Multor 
popoare le sînt cunoscute însușirile medicinale ale verzei 
de mare. Grecii antici tratau cu ajutorul ei rănile primite 
în luptă, arsurile, bolile gastro-intestinale. Pentru locui- 
torii Indiei, ai Japoniei, ai Chinei, această algă reprezintă 
un vechi mijloc de combatere a unor afecţiuni cum sînt 
gușa și guta. 

În timpurile noastre varza de mare a fost recunoscută 
oficial și de medicina științifică. Medicii o recomandă cu 
siguranţă ca foarte bun mijloc de tratament în bolile gas- 
trice şi cardiovasculare, precum și pentru ameliorarea me- 
tabolismului. Un cercetător japonez, doctorul Tzunematzu 
Takemoto a extras din varza de mare preparatul lami- 
nina care s-a dovedit foarte eficient în tratarea bolii hi- 
pertonice. 


Cînd este vorba despre meritele acestei alge trebuie 
amintite neapărat si însușirile sale legate de încleiere. 
Algina și alginatul de sodiu extrase din ea sînt neobișnuit 
de cleioase, întrecînd de 14 ori cleiul de amidon şi de 37 
de ori cunoscuta gumă arabică. În mări și oceane se intil- 
nesc în număr mare cele mai diferite alge roșii. Ele tră- 
iesc şi în mările nordice, dar le preferă pe cele calde din 
sud. Ca dimensiuni, algele roșii nu ating niciodată mări- 
mea confratilor lor bruni și populează locurile mai adinci, 
care nu sînt supuse agitatiei apei ce le-ar fi fatală, data 
fiind deosebita fragilitate a corpului lor. Culoarea lor, iri- 
zată în numeroase nuanţe de la roșu viu pînă la aproape 
negru, este magnifică. În îmbinare cu contururile fantas- 
tice ale algelor această culoare este cea care conferă ne- 
întrecuta frumuseţe împărăției din adîncurile apelor. Al- 
gele roșii sînt reprezentate fie sub forma unor filamente, 
fie ca nişte taluri in formă de frunză, fie sub forma unor 
desișuri de mușchi, sau imită nişte pomisori pitici cu ra- 
muri subţiri, enigmatice ferigi sau alte plante neobișnuite. 

Importanța practică a algelor roșii pentru om este, de 
asemenea, foarte mare. Una din algele care trăiesc în Ma- 
rea Nordului, cunoscută de botaniști sub numele de Chon- 
drus, în stare uscată este întrebuințată din cele mai vechi 
timpuri ca medicament în afecțiunile căilor respiratorii. 
Din alte alge roșii se obține agar-agarul folosit în toate la- 

boratoarele de microbiologie din lume pentru obţinerea 
unor culturi pure de microbi. De agar nu se poate lipsi 
nici industria alimentară si nici industria producătoare de 
pelicule fotografice si cinematografice. Cofetarii si bru- 
tarii adaugă la cocă o mică cantitate de agar pentru a pre- 
lungi prospetimea prăjiturilor, a biscuitilor, a pîinii. 

Rezervele de alge roșii din URSS sînt uriașe. Doar una 
din algele roșii, numită Phyllophora formează cu regula- 
ritate întregi plantaţii de alge. Găsindu-și un loc potrivit 
în Marea Neagră, între Odesa si Gurile Dunării, pe o su- 
prafaţă de 10.000 km? această algă dă o recoltă anuală de 
10.000.000 tone, ceea ce reprezintă aproximativ 10 tone la 
hectar. În afară de agar, din această algă se extrage si iod. 

S-ar putea continua relatarea despre serviciile atît de 
utile aduse oamenilor de numeroșii reprezentanţi ai marii 
armate a algelor, dar... în oricare familie există un copil 
teribil. Foarte recent, în cadrul laboratorului de hidrobio- 
logie al Institutului de igienă din Geneva a fost descope- 
rită pentru prima dată în apele lacului Geneva o alga 
foarte neplăcută, numită Oscillatoria rubescens. Specialiş- 
tii sînt nelinistiti de pericolul real pe care îl reprezintă 
acest nepoftit musafir pentru faimosul lac. Această alga 
face parte din cohorta adesea atît de agresivă a algelor al- 
bastre. 

Poluarea mereu crescîndă a apelor lacului a creat con- 
ditii foarte favorabile inmultirii rapide a acestei plante 
dăunătoare care imbicseste filtrele de purificare și contri- 
buie la pieirea păstrăvilor şi a altor specii valoroase de 
peste. Opinia publică din Elveţia se nelinisteste de faptul 
că lacul Geneva, faimos pentru frumuseţea sa — veche 
mindrie a ţării — ar putea fi în viitorul apropiat lipsit de 
proverbiala puritate a apelor sale. 


3 — Botanică distractivă 

Cosmonautul verde 


Nu puțini au fost scepticii care au considerat drept fan- 
tezie irealizabilă previziunile lui Konstantin Eduardovici 
Țiolkovski cu privire la faptul că omul nu va rămîne ves- 
nic țintuit de Pămînt. Iar astăzi, sub ochii noștri, această 
previziune îndrăzneață, fundamentată științific, a marelui 
savant rus, a devenit o realitate. 

Cine se mai poate îndoi; în secolul nostru, că nu este 
departe clipa cînd omul se va avînta spre alte planete? 
După cum nimeni nu se mai îndoiește că acest eveniment 
va fi precedat de munca titanică a nenumărați oameni de 
știință, specialiști, muncitori. Printre cei care au și început 
să lucreze cu perseverenţă în această direcție se numără 
și botanistii. 

S-ar părea că reprezentanţii unei științe exclusiv te- 
restre n-au nici un amestec într-un domeniu cosmic. Dar 
în preziua cuceririi altor planete, botanistilor le revine sar- 
cina rezolvării unei probleme care nu este nicidecum se- 
cundară, ci de importanţă vitală. 

Pentru a zbura spre alte lumi cosmonautii trebuie să 
respire, trebuie să bea. Cum să faci însă rezerve de oxigen 

şi apă pentru luni sau chiar ani de zbor, dacă consumul 
total al acestor elemente se exprimă prin volume și greu- 
tati uriaşe? 

Si atunci, oamenii de știință şi-au amintit că multe alge 
„stiu“ să purifice de adaosuri nocive apa în care trăiesc, 
imbogatind în același timp atmosfera cu oxigen. De multă 
vreme s-a ajuns la concluzia că omenirea trebuie să mul- 
țumească pentru oxigen nu atît plantelor superioare din 
cimpii și păduri, cit confratilor lor inferiori, care de multă 
vreme au populat Oceanul Planetar. În atmosferă, 800/0 
din cantitatea de oxigen este furnizată de alge. 

În momentul în care algele au început să fie exami- 
nate mai îndeaproape, printre candidaţii posibili la funcţie 
cosmică a fost înscrisă Chlorella. Luata izolat, această mi- 
croalgă nici nu poate fi observată cu ochiul liber. Însă 
într-un centimetru cub de apă aceste alge ajung la cîteva 
milioane de exemplare. Dar nu în aceasta constă esentia- 
lul. 


Oamenii de știință au remarcat de mult valoroasa ei 
compoziţie chimică. Nu orice specie de plantă se poate 
lăuda cu un conţinut bogat de proteine, în timp ce la 
Chlorella proteinele reprezintă aproape jumătate din greu- 
tatea ei. La cele mai bune soiuri de leguminoase protei- 
nele constituie doar 30%/, iar la speciile de grîu doar 18— 
240/) din greutate. 


Nu mai putin valoroasă este și cealaltă jumătate a 
conținutului Chlorellei: lipide si glucide, precum și o gar- 
nitură aproape completă de vitamine: A, Bı, Be, Be, Buz, 
C, D ş.a. Prin experienţele efectuate s-a demonstrat capa- 
citatea chlorellei de a-şi modifica compoziţia în funcţie de 
regimul de nutriţie: la nevoie ea poate acumula, de pildă, 
mai multe proteine sau mai multe lipide. 

Cultivarea artificială a chlorellei prezintă mari pers- 
pective. De pe fiecare hectar de plantație specială, japo- 
nezii — oameni chibzuiti — recoltează lunar 25 chintale 
de masă verde. 

Specialiştii susțin că alga chlorella se dovedeşte a fi o 
plantă de 12 ori mai rentabilă decît griul, iar prof. H. Na- 
kamura, îndrăgostit de miraculoasa alga, a botezat-o ,,por- 
cul chlorella“. 

Japonezii cultivă chlorella în bazine putin adinci, fo- 
losind îngrăşăminte speciale si ferind cu grijă alga de bac- 

teriile dăunătoare. În acest scop, ei introduc cu regulari- 
tate în bazine doze însemnate de oxid de carbon. 

După cum s-a dovedit, chlorella reacţionează si la os- 
cilatiile temperaturii apei și la modificarea luminozitatii, 
micsorindu-si substantial productivitatea, atît la scăderile 
de temperatură, cît si la reducerea luminozitatii. Din a- 
ceastă cauză japonezii încălzesc cu grijă apa, amenajează 
instalaţii suplimentare de iluminare artificială, într-un cu- 
vînt, înconjoară aceste alge cu o grijă părintească. 

Chlorella proaspăt scoasă din apă si putin uscată în 
uscătorii speciale, reprezintă un produs bun de consum, 
cu un conţinut ridicat de calorii. În Japonia ea a fost ex- 
perimentată cu sucees atît ca adaos la ratia alimentară a 
omului, cît și ca nutreţ cu deosebite calități nutritive pen- 
tru vite. Cofetarii japonezi au preparat din chlorella chiar 
bomboane, care după afirmaţia specialiștilor, favorizează 
o mai bună dezvoltare a organismului infantil. 

Biologii sovietici, de asemenea, sînt pe cale de a intra 
tot mai mult în stăpînirea secretelor chlorellei. În afara 
procedeelor obișnuite, în URSS a fost elaborată o metodă 
originală de cultivare la întuneric în care caz chlorella 
trăieşte si produce nu pe seama -fotosintezei, ci asimilind 
zahărul obţinut într-o soluţie nutritivă special pregătită. 
Această metodă este deosebit de economică şi prezintă 
mari perspective în cazul cultivării în condiţii speciale. 

După părerea unanimă a specialiştilor botanisti, chlo- 
rella este tocmai acel candidat care trebuie să justifice 
încrederea în zborurile interplanetare, la mari distanţe. 
Nu este de mirare că botezul cosmic ea l-a primit îm- 
preună cu Belka și Strelka — pionierii lumii animale în 
zborurile la mare altitudine. Iar în satelitul ,,Kosmos-110“ 
ea a ajuns şi în centura de radiaţii a Pămîntului. 


Cea mai interesantă și importantă încercare a chlorellei 
a fost întreprinsă însă de oamenii de ştiinţă din Siberia, 
care au inițiat o experienţă interesantă. Siberienii au ame- 
najat un cultivator compact şi cu funcţionare neîntreruptă, 
care acum poate fi socotit, pe drept cuvînt, ca prima va- 
riantă de seră cosmică. Ce-i drept, ca aspect el nu prea 
seamănă cu o seră, ci aminteşte mai curînd reactorul unei 
uzine chimice. Cultivatorul este prevăzut cu niște cuve- 
compartimente din sticlă organică, iluminate de un soare 
artificial — o lampă puternică de xenon. În aceste camere 
(a căror suprafaţă totală constituie 8 m.p.), este cultivată 

în mediu apos chlorella. Și cu toate greutatea ei netă 
nu depăşeşte o jumătate de kg, ea înfăptuieşte lucruri 
mari. 

Cultivatorul de chlorella, acţionat automat si conectat 
la o cabină ermetică (model al unei nave cosmice) a permis 
unei fete, care s-a oferit voluntar pentru experienţă, să 
trăiască în această cabină. Ea a stat 30 de zile si nopţi in 
cabina ermetică multumindu-se doar cu aerul si apa fur- 
nizate de chlorella, iar după încheierea acestui experiment, 
mai mult decît original, a ieșit din „temniță“ vie si neva- 
tămată. 

În felul acesta s-a stabilit pentru prima oară, pe cale 
experimentală, că omul si chlorella sînt biologie compati- 
bili, iar produsii lor nu sînt toxici reciproc. 

Astăzi specialiștii nu numesc chlorella altfel decît „alga 
cosmică“. Oamenii vor vorbi cu respect despre ea, atît ca 
prim mesager verde al Pămîntului, participant împreună 
cu omul în zborul spre noi planete, cît şi ca plantă care a 
asigurat omului succes deplin într-o atît de temerară călă- 
torie. 


Plantele cirtita 


Din cele mai vechi timpuri oamenii s-au convins de 
faptul că atît uscatul cit si adincurile apelor sînt populate 
din abundență cu plante. 

— Dar oare adîncurile pămîntului le sint interzise? se 
întreba un original botanist-amator de la începutul Evu- 
lui Mediu. Poate oare o plantă, asemuindu-se unei cirtite, 
să trăiască în pămînt? 

Timpul nu a păstrat mărturii asupra rezultatului fi- 
nal al căutărilor perseverente ale acestui botanist dar a- 
cum putem afirma cu deplină siguranţă că între hotarele 
vastului regn vegetal există si asemenea plante originale. 
Este vorba fireşte despre alte plante decît algele albastre 
care au fost menţionate mai înainte și care au ajuns să 
stăpînească nu numai marea. 

S-a constatat că şi printre plantele superioare cu flori 
există amatori de viata subterană. Planta numită „Muma 
pădurii“ (Lathraea squamaria) cam 10 luni pe an si le 
petrece sub pămînt si după cum se si potriveşte unei ade- 

vărate cirtite aproape tot acest timp sapă sirguincios si 
perseverent pămîntul cu ajutorul rizomilor săi albi. 

Tulpinile sale subterane cărnoase, acoperite cu solzi 
deși, amintesc tentaculele unui enigmatic animal. Rami- 
ficatiile lor curioase, pe măsură ce cresc alcătuiesc cele mai 
fantastice figuri formînd adesea intersecţii caracteristice 
în formă de cruce de la care provine şi denumirea ruseas- 
că a acestei cirtite vegetale („Crucea Sf. Petru“). Muma 
pădurii poate fi descoperită în subterana sa doar din în- 
timplare săpînd în sol undeva într-o porţiune mai sălba- 
tică a pădurii. Este greu de explicat cauza, dar această 
pădureață preferă tocmai asemenea locuri îndepărtate. 

Poate că ea nu şi-ar face niciodată apariţia din ascun- 
zișul său întunecos dacă n-ar trebui să se îngrijească și 
de urmași. În strimtoarea din adincime ea nu poate să-și 
împrăștie seminţele, iar într-o ambianţă atît de nefavora- 
bilă cine ar putea să-și asume sarcina de a-i poleniza flo- 
rile? De aceea, această tainică locuitoare este obligată 
ca măcar pentru un termen scurt să apară la lumina 
zilei. 

De îndată ce se topeşte zăpada, în pădurea încă dez- 
golită planta se grăbeşte să iasă din temniţa sa la supra- 
fata ardtindu-si tulpinile cărnoase, arcuite, total depig- 
mentate. De departe ele pot fi luate drept ghearele unui 
animal de pradă care isi pîndește victima. Tulpinile in 
formă de gheare, mai exact florile care le acoperă des 
își așteaptă într-adevăr prada. Dar ele nu sînt răpitoare, 
pentru polenul adus aici întîmplător de vreo insectă ele 
sînt gata să plătească generos cu nectar dulce. 

Cei mai doriţi musafiri sînt impunătorii bărzăuni. Dar 
planta își oferă tratatia si oricărei alte insecte cînd aceas- 
ta cercetînd minuţios rezervele dulci din florile bilabiate, 
întoarse într-o singură parte, în trecere asigură şi pole- 
nizarea acestora. Dacă însă insectele din diferite motive 
nu și-au putut îndeplini misiunea de polenizare, întreaga 
speranță rămîne în suflarea vîntului. De la vînt floarea 
așteaptă şi un alt serviciu: răspîndirea numeroaselor se- 
minte mici, nearătoase, cu maturizare rapidă. 

“Dar si în acest caz succesul nu este întotdeauna ga- 
rantat. Pentru a germina si a da o plantă sănătoasă, se- 
mintelor infime le mai trebuie, pe lîngă alte condiţii, si 
o gazdă primitoare care este de obicei o rădăcină de alun, 
de anin sau de tei... Acești arbori însă le consideră mu- 

safiri nedoriți. Iată de ce marea masă a semințelor piere 
fara a încolţi si scurta incursiune terestră a plantei în ve- 
derea înmulţirii prin seminţe nu dă nici pe departe în- 
totdeauna rezultatele dorite. Mai rămîne un mijloc de re- 
zervă: înmulţirea pe cale vegetativă, prin creșterea con- 
tinuă a rizomilor în sol. 


Este interesant faptul că seminţele acestei plante cau- 
tă cu asiduitate rădăcinile altor plante. Orice botanist vă 
va spune că muma pădurii e o plantă-parazită. De acest 
lucru se poate dealtfel convinge oricine cu ușurință. Dacă 
îi scoateţi rizomul din pămînt veţi observa că tulpinile 
sale ca niște tentacule de caracatiță se încolăcesc in jurul 
rădăcinilor plantei-gazdă. Pe rădăcinile parazitului se pot 
observa ușor niște dispozitive speciale (haustorii) prin 
care el se hrănește cu seva plantei gazde. Tot anul se 
hrăneşte pe seama altuia. 

Ce-i drept nu toţi botanistii îl condamnă prea aspru. 
Ei au fost induşi în eroare de solzii, goi pe dinăuntru, 
care acoperă în strat compact tulpinile cărnoase ale plan- 
tei. Pe dinăuntru solzii sînt acoperiţi cu mici glande foar- 
te asemănătoare cu cele ale plantelor insectivore. Aici se 
pot găsi adesea rămăşiţe ale unor insecte moarte. Pe baza 
acestei observaţii botaniștii au tras concluzia că planta 
aparține insectivorelor, si ca urmare, grupei de plante se- 
miparazite, nu parazite. 

Dar materialele obţinute în urma unei cercetări de- 
taliate au adus o elucidare definitivă. S-a dovedit că mu- 
ma pădurii este totuşi parazită. Cavitatile de sub solzi 
au o destinaţie foarte pașnică. Ele sînt utilizate de plan- 
tă ca un fel de rezervoare pentru evaporarea excesului 
de umiditate — adaptare foarte necesară în subteran. 

Mai există încă o serie întreagă de plante-cîrtiță — 
sugătoarea (Monotropa hypopithys), burzisorul (Corallor- 
hiza), trinjii (Neottia), aşa încît planta menţionată nu con- 
stituie un fenomen unic. Un concurent de seamă în aceas- 
tă direcţie este ciuperca. 

Ciupercile... lată o lume complet aparte, foarte va- 
riată si numeroasă. În natură există peste 70.000 de spe- 
cii de ciuperci. Ele duc un mod de viaţă îndeosebi sapro- 
fit, hrănindu-se cu resturi în putrefacție ale unor plante 
moarte, mai rar parazitează pe plante vii, pe animale si 
chiar pe oameni. Dar aduc și multe foloase... 

lată de pildă marea grupă a ciupercilor care împreună 
cu bacteriile asigură fertilitatea solului. Cu ajutorul lor 
substanţele organice complexe se descompun și devin 
utile pentru nutriția plantelor verzi, asigurindu-se prin 
aceasta în ultimă analiză înflorirea a tot ce este viu pe 
Pămînt. Într-un singur gram de sol se pot număra peste 
100.000 de ciuperci microscopice — mici truditori ai pă- 
mintului care aduc un mare folos. 

Dar ciupercile care distrug lemnul? Este pe deplin 
suficientă o mică creștere a umidității unor buturugi sau 
construcții de lemn pentru ca ele să fie periclitate de 
ciupercile distrugătoare. Acestea nu cruţă nici traversele 
căilor ferate, nici stilpii de telegraf, nici pilonii podurilor. 
Un ordin de ciuperci numit ciuperci de casă s-a specializat 
în distrugerea activă a construcţiilor de lemn care ser- 
vesc drept locuințe. De foarte multe ori aceste lacome 
ciuperci constituie cauza unor catastrofe distrugînd total- 
mente orice fel de construcții din lemn. 


Tot atît de distrugătoare sînt și ciupercile care atacă 
plantele verzi. Taciunele si rugina cerealelor; mana car- 
tofului şi rîia neagră a cartofului; mana viței de vie si 
oidiumul vitei de vie; făinarea arborilor forestieri si ru- 
gina alba a trandafirilor; putregaiul brun al merelor si 
perelor (monilioza), piciorul negru al răsadului de legu- 
me, măturile de vrăjitoare, cornul secarei şi multe, multe 
alte boli ale plantelor cultivate sau sălbatice sînt cauzate 
de ciupercile parazite care aduc pagube mari agriculturii. 

Într-o măsură ceva mai mică dar foarte pregnantă este 
şi activitatea dăunătoare a ciupercilor parazite pe ani- 
male. Incursiuni distrugătoare fac ciupercile care atacă 
viermele de mătase provocînd o boală foarte grea nu- 
mită muscardina. Ciupercile de mucegai Mucor si Asper- 
gillus atacă bronhiile şi plămînii păsărilor domestice. O 
serie de ciuperci sicîie mamiferele si chiar omul provo- 
cind diferite boli de piele, printre care tricofitia, favusul, 
actinomicoza... 


Se înţelege că omul nu a fost niciodată de acord să 
capituleze în fata armatei ciupercilor. Nici varietatea for- 
melor si nici perfidia mijloacelor acestora nu l-au descu- 
rajat. Studiind lumea ciupercilor oameniii de știință au 
reușit să anihileze acţiunea multor reprezentanţi ai aces- 
tora, obligînd totodată unele specii să lucreze în folosul 
omului. 

lată de pildă levurile pe care specialiștii le consideră 
ca făcînd parte din clasa Ascomycetes. Ele sînt de pro- 
veniență destul de recentă si încă insuficient elucidata. 
Multe specii de levuri sînt considerate, pe bună drepta- 
te, „plante de cultură“, întrucît în condiţii naturale nu 
mai există în prezent. 

Dintre cele mai „civilizate“ se pot menţiona: drojdia 
de bere (levurile, Saccharomyces cerevisiae), care ajută 
la fabricarea sub supravegherea omului a minunatei bău- 
turi care este berea. Drojdia de bere este reprezentată 
printr-un mare număr de soiuri dintre care fiecare confe- 
ră specialitatii de bere pe care o produce însușiri aparte. 
Zeama strugurilor si a altor fructe este prelucrată de 
drojdia de vin. Larg cunoscută este drojdia folosită în 
panificaţie. Fără această drojdie aluatul nu dospeste si nu 
se poate coace pîinea. 

Toată lumea cunoaşte desigur acţiunea atotputernice- 
lor antibiotice: penicilina, streptomicina, eusintomicina, 
albomicina și atîtea altele — ce constituie o armată de 
medicamente care a salvat vieţile a milioane de oameni 
si care provin din ciuperci. 

Două specii de Mucor (M. racemosus şi M. javanicus), 
provoacă fermentația zahărului si a alcoolului, asemenea 
drojdiilor; ciuperca de mucegai numită Citromyces pro- 
duce în condiţii de uzină acidul citric atît de preţios, iar 
o altă specie de ciupercă este folosită cu succes în fabri- 
carea unui sortiment special de brînză — Roquefort. 

În acest spaţiu restrîns nu este posibil să menţionăm 
toate grupele si toate speciile de ciuperci, mobilizate in 
slujba omului. Pe această cale au fost făcuţi deocamdată 
primii pași, iar viitorul apropiat ne mai pregăteşte multe 
descoperiri uimitoare; nu degeaba depun eforturi în acest 
domeniu al științei botanice specialiștii micologi. 

— Dar ce se întîmplă totuşi cu ciupercile care trăiesc 
asemenea cirtitelor în pămînt? 


A venit rîndul să le menționăm si pe acestea cu toate 
că sînt de mult cunoscute tuturor. Într-adevăr, cine nu cu- 
noaște ciupercile comestibile cît și cele otrăvitoare care 
populează pădurile, sau ciuperca de bălegar — Psalliota 
campestris (Agaricus campestris) care populează imasu- 
rile si maidanele? 

Volume întregi de îndrumătoare si determinatoare 
sînt gata să vină in ajutorul specialistului cit si al novi- 

celui pentru precizarea denumirii fiecărei ciuperci găsite 
precum şi a însuşirilor și lipsurilor sale. 

Foarte multi cunosc obisnuitele ciuperci ale păduri- 
lor numite de botanisti himenomicete. Cine nu cunoaşte 
pe campionul indiscutabil al lumii ciupercilor — ciuper- 
ca albă, numită şi mînătarcă sau hrib (Boletus edulis), 
gustoasa ciupercă numită ghebe (Armillaria mellea), altă 
specie de mînătarcă (Boletus rufus), turta vacii (Boletus 
luteus), buretele iute (Lactarius piperatus), buretele gal- 
ben (Cantharellus cibarius), piinisoara (Russula integra), 
rîșcovul (Lactarius deliciosus)! Sau ciupercile otrăvitoare 
de padure: buretii pestriti (Amanita muscaria), hribul ti- 
ganesc numit si buretele dracului (Boletus satanas), spe- 
ciile Amanita phalloides, A. mappa s.a.? 

Ce-i drept caracterul comestibil sau toxic al unor ciu- 
perci potrivit afirmatiei specialistilor este destul de rela- 
tiv. In diferite locuri si la diferite popoare aceleasi ciu- 
perci sint apreciate in mod diferit. De exemplu, in Ucrai- 
na se culeg foarte rar frumosii bureti galbeni in timp ce 
germanii adesea dispretuiesc minunatii bureti iuți (iutarii), 
din cauza reputatiei lor „toxice“. 

De fapt, caracterul comestibil al ciupercilor depinde 
foarte mult si de modul de preparare. Multe substanţe 
complexe, toxice, sînt foarte instabile şi în timpul fierbe- 
rii sau uscării ciupercilor se distrug cu ușurință. Chiar 
ciuperci atît de toxice ca, de pildă, zbirciogul gras (Hel- 
vella esculenta) din pădurile de pin, după o fierbere în- 
delungată devin bune de consum. Substanțele toxice din 
acestea trec cu ușurință în apă în timpul fierberii și se 
aruncă odată cu aceasta. 

Dar să lăsăm aspectul toxic sau comestibil, ca și alte 
particularităţi ale ciupercilor în grija biochimistilor, în 
parte a specialiștilor in arta culinară si, fireşte, a gur- 
manzilor ce preferă ciupercile. Dar ce va spune bota- 
nistul despre ciuperci? Ascultind discuţia despre asa-nu- 
mitele ciuperci de pădure, el, poate, va zîmbi. Şi chiar 
se va mira: — cum, acestea sînt ciuperci? 

Căci botanica — ştiinţă veche și respectabilă — con- 
sideră drept ciuperci trei clase de plante fără clorofilă. 
Este vorba de ascomicete, ficomicete si în sfîrşit de bazi- 
diomicete, acestea din urmă avînd patru ordine printre 
care si ordinul himenomicetelor. 

Așadar, din punctul de vedere al canoanelor, de mult 
stabilite, ale botanicii, ciupercile adunate în pădure nu 
reprezintă planta în totalitate ci doar „fructele“ acesteia. 
Cu alte cuvinte ceea ce vedem la suprafaţa solului nu 
sînt decît reprezentanţii unor plante care cresc în pă- 
mint. Ei sînt trimiși la suprafaţă pentru înmulţirea plan- 
tei, moment în care cad pradă omului. În cazul în care ele 
reușesc să evite această soartă, „fructele“ maturizindu-se 
repede se grăbesc să-și împrăștie bazidiosporii întrucît du- 
rata vieţii lor este foarte scurtă. 

Planta însăși, sau după cum o numesc botanistii, mi- 
celiul, trăiește în pămînt pentru ca atunci cînd vine 
„timpul ciupercilor“ — perioadă cu condiţii favorabile, 
ea să se arate din nou la suprafaţă. După cum vedem, 
la fel ca si muma pădurii, miceliul se foloseşte pe spaţiul 
terestru doar pentru producerea descendentei sale. 

După aspectul exterior ciupercile se deosebesc mult 
atît de muma pădurii cit mai ales de rudele lor verzi te- 
restre: ierburi, arbuşti, pomi. De fapt, tulpina sau trun- 
chiul vertical, ramurile, lăstarii sau frunzele nu le sînt 
necesare. 

Foarte comod, miceliul se instalează în culcusul său 
din pămînt care-l protejează din toate părţile. Miceliul 
subţire, firav, alb-cenusiu pare neputincios la prima ve- 
dere. Dar această înfăţişare este înșelătoare. Hrănindu-se 
cu rămășițe ale plantelor în putrefacție miceliul este ca- 
pabil de multe performanţe. În condiţii îndestulătoare 
de hrană, umiditate și temperatură el își demonstrează 
din plin posibilităţile. 

Ramificatiile miceliului, fără să se manifeste în nici 
un fel, dormitează în solul pădurii pe care îl străbat în 
toate direcţiile. Miceliile celor mai diferite specii si va- 
rietati ale ciupercilor superioare (himenomicete) se pot 
intilni pretutindeni. lar cînd sosește timpul favorabil ele 
tisnesc din pămînt dînd producţii de ciuperci comestibile 
care depășesc uneori 5 milioane de tone. 

Minunată recoltă! Cite specii apartinind altor plante 
terestre sînt capabile de asemenea performanţă? 


VISE IIS IE la 


Generoşii pionieri 


Multe lucruri interesante ascunde lumea ciupercilor 
ca si lumea algelor, dar parcă şi-ar fi propus drept scop 
să-i uimească pe oameni, ciupercile asociindu-se cu algele 
au format plante noi si anume lichenii. 

Pătrunzînd într-o pădure de pin oricine poate obser- 
va fără voie neobisnuitul covor alb al lichenilor. Pe vre- 
me mohorita sau ploioasă acest covor este elastic, este o 
plăcere să calci pe el, în timp ce în anotimpul de vară 
uscat şi călduros, acest covor, trosnind ușor sub picioare, 
se risipeşte cu ușurință, formînd un praf mărunt si albi- 
cios. 

Botaniştii care admiră foarte mult lichenul îl conside- 
ră drept o „uimitoare născocire a naturii“. 

Nici o specie de plantă verde, după cum si nici o ciu- 
percă nu se pot lăuda că stăpînesc întinderi atît de nemăr- 
ginite ca lichenii, care se pot găsi de la tropicele fierbinţi 
pina la cele mai aspre regiuni ale Arcticii și Antarcticii. 
Lichenii sînt plante unice care nu se tem nici de desertu- 
rile aride și fierbinţi, nici de viforul cel mai cumplit. 

Dacă observăm la microscop o secțiune subțire prin- 
tr-un lichen ne putem convinge că corpul lichenului constă 

dintr-o serie de filamente incolore (un miceliu de ciuper- 
că apartinind de cele mai multe ori ascomicetelor, iar 
uneori bazidiomicetelor) printre care se observă sferule 
de un verde intens — algele verzi (cîteodată alge alba- 
stre). 


Această asociaţie, considerată de unii ca o convietuire 
utilă de ambele părţi iar de alţii ca un parazitism reci- 
proc, este uimitoare. Mulţi înclină să considere că alga 
este captiva ciupercii. Ca o dovadă a justetei acestui punct 
de vedere adepţii acestuia consideră că alga este în stare 
să existe în mod independent în timp ce ciuperca singu- 
ra ar pieri. 

Pe corpul lichenilor în perioada favorabilă a anului 
apar organele de înmulţire ale ciupercii care dau spori din 
abundență. Totuși numeroasele încercări de a obţine o 
descendență din acestea în condiţii de laborator nu au fost 
încununate de succes: sporii germinau dînd filamente fi- 
rave, albicioase, ușor ramificate, amintind un miceliu, dar 
lipsite de asociatul său obișnuit, alga, piereau curînd. Se 
consideră că în această simbioză ciuperca este cea care 
oferă algelor apa si substanţele minerale dizolvate in ea, 
iar algele la rîndul lor prelucrează materia primă fur- 
nizată transformînd-o în substanţe organice care sînt fo- 
losite si pentru nutriția asociatului lor. Alga încolăcită 
strîns de filamentele ciupercii este bine apărată împo- 
triva uscării. 

Această colaborare începe însă doar după o uniune fe- 
ricită, adesea precedată de o îndelungată căutare. Căci 
cu toată amicitia lor, acești asociaţi se înmulțesc uneori 
separat. Sporii ciupercii care face parte din componenţa 
lichenului, împrăștiați de vînt în toate părțile, nu se gră- 
besc să germineze și să crească în altă parte. Ei o fac 
doar atunci cînd întîlnesc specia de alga cu care sînt obis- 
nuiti si cu care formează o nouă „asociaţie“. Este posibilă 
însă și altă cale: înmulţirea vegetativă, considerată fun- 
damentală la licheni. 


Cel mai frecvent in natură se intilneste lichenul nu- 
mit Xanthoria parietina care creşte din abundență pe 
scoarța copacilor, pe pereţii de lemn, pe pietre, acoperin- 
du-le cu pete galben-roscate. Corpul acestor licheni, du- 
pă cum: spun botaniștii, este foliaceu, adică în formă de 
frunză, aproape totdeauna acoperit cu granule portocalii, 

mici si dese. Aceştia sînt corpii de fructificatie ai ciu- 
percii. 

Pe scoarţa arborilor trăieşte adesea o specie de lichen 
ai cărui corpi de fructificatie descriu ornamente ciudate 
pe scoarță, avînd forma unor litere care amintesc enig- 
matice hieroglife. 

Trunchiurile stejarilor sînt adesea invadate de un li- 
chen cunoscut sub denumirea de „mușchiul stejarului“. 
El s-a impus din cele mai vechi timpuri ca materie primă 
pentru „industria frumuseţii“ unde este considerat de ne- 
înlocuit pentru prepararea diferitelor pudre si altor pro- 
duse cosmetice. În Egipt si în Turcia „mușchiul stejarului“ 
era întrebuințat din cele mai vechi timpuri si pentru a- 
romatizarea pîinii. 

Lichenul numit „mușchi de Islanda“ (Cetraria islandi- 
ca) este folosit adesea de către om drept hrană. În Islan- 
da el creşte bine în locurile cele mai uscate, ocupate de 
obicei de iarba neagră, sau în pădurile uscate si rare de 
conifere. Talul său alb-verzui erect constă din patru lobi 
terminati de regulă prin corpi de fructificatie de culoare 
cafenie semănînd ca formă cu tiglele de pe acoperișuri. 
„Mușchiul de Islanda“ este răspîndit pretutindeni, nu nu- 
mai în această ţară dar si în U.R.S.S. in zona pădurilor. 
El este colectat în mari cantități ca materie primă pen- 
tru obţinerea glucozei medicinale de foarte bună cali- 
tate. 

Tarmurile stincoase ale părţii sudice a Oceanului Atlan- 
tic precum si ale ţărilor mediteraneene constituie un bun 
adăpost pentru lichenii din genul Rocella. Oricine a lu- 
crat în cel mai elementar laborator de chimie cunoaște 
desigur hirtia de turnesol. Îmbibată cu un reactiv spe- 
cial această hîrtie se utilizează pentru determinarea reac- 
ției unei soluţii. Turnesolul se obţine din lichenul Rocella 
din care se obține si un colorant. 

Trebuie să menţionăm neapărat si lichenii care sea- 
mana cu o barbă argintie ce atîrnă în lungi suvite răsfi- 
rate de pe ramurile coniferelor din păduri si care conferă 
molidișurilor un aspect de basm. Aceşti licheni (Usnea 
barbata — mătreața bradului) se folosesc pentru obține- 
rea unui valoros antibiotic — acidul usnic. 

În legătură cu lichenii bărboşi trebuie să amintim o 
plantă interesantă care poate fi intilnita de pildă in parcu- 
rile din Florida. Suvitele lungi ale tulpinilor sale coboara 

din arborii gigantici ca niște stalactite din uriașe peșteri. 
În patria sa, în pădurile tropicale mlăștinoase din Ame- 
rica de sud (din Argentina pînă în Louisiana) această 
plantă este cunoscută sub numele de „mușchi spaniol“ 
sau „mușchi de Louisiana“, dar oricare botanist cercetînd 
acest „mușchi“ se va convinge cu ușurință că este vorba 
de o plantă superioară, cu flori, fiind în înrudire apropia- 
tă cu... ananasul. Denumirea ştiinţifică a „mușchiului 
spaniol“ este Tillandsia usneoides, ceea ce înseamnă „0 
plantă asemănătoare părului de cal“. Denumirea este foar- 
te potrivită. În timpul uneia din perioadele dezvoltării 
sale lungile tulpini filamentoase de Tillandsia amintesc 
părul de cal. Ele sînt chiar folosite ca înlocuitor al aces- 
tuia umplindu-se cu el perne, saltele, fotolii. 

Această plantă s-a abătut de la căile obișnuite, bătă- 
torite, din lumea plantelor: Tillandsia este total lipsită 
de rădăcini. Cirligele cu ajutorul cărora se menţine pe ra- 
murile copacilor nu au nimic comun cu rădăcinile ci sînt 
doar niște suporturi cu care se agaţă de pomi. Substan- 
tele nutritive si apa sînt obținute de Tillandsia din aerul 
tropical excesiv de umed. 

Și mai aparte este această plantă în perioada înfloririi. 
Filamentele ei care par atît de firave se acoperă în între- 
gime cu minunate ghirlande de flori viu colorate reali- 
zînd o priveliște rară si greu de imaginat. Pe o suprafaţă 
de multi kilometri desisurile pădurii tropicale se transfor- 
mă într-un adevărat templu al florilor unde nu numai 
fiecare arbore sau arbust dar și fiecare rămurică este 
generos împodobită. 

Să ne întoarcem însă la licheni. 

În locurile uscate, sărăcăcioase, se pot intilni adesea 
licheni in formă de cupă numiţi astfel pentru forma ori- 
ginală a talului lor, de obicei împodobit de farfurioare 
de culoare cafenie sau roşiatică care sînt apoteciile pur- 
tătoare de spori. Din această grupă face parte lichenul 
cel mai valoros din punct de vedere economic și cunoscut 
de mult sub numele de „mușchiul renilor“ — (lichenul 
renilor) (Cladonia rangiferina). Specialiștii atribuie în una- 
nimitate acestei plante scunde și nearătoase rolul condu- 
cător în popularea teritoriilor subarctice şi arctice ale 
Lumii Vechi şi ale Lumii Noi. Fără lichenul renilor nu 
poate exista viaţă în acele ţinuturi. Pe parcursul iernii 
lungi și aspre lichenul renilor rămîne de fapt singura 

hrană a renului. lar renul pentru ţinuturile nordice con- 
stituie baza transportului, a hranei, a îmbrăcăminții si a 
locuinței. 

Micile ,,tulpinite“ tubulare si ramificate ale lichenului 
renilor formează covoare groase si elastice care se as- 
tern pe suprafete uriașe de tundră si silvotundră. De 
aceea, nu mai trebuie pregătit nutretul pentru iarnă. Re-. 
nul scormoneste în zăpadă cu copitele descoperind pășu- 
nea de licheni în orice perioadă a iernii. De parcă ar şti 
că trebuie sa crute planta care-i oferă hrana de bază, 
renul îi rupe cu dinţii numai vîrfurile, astfel încît liche- 
nul să se poată reface; această refacere este destul de 
lentă. 

Cunoscind însușirile furajere ale lichenului, rezervele 
sale si suprafaţa de extindere, specialiştii pot reglementa 
proporţiile turmelor de reni precum și locurile lor de pă- 
șunat. Ei se îngrijesc în permanenţă de utilizarea ratio- 
nală a lichenului, astfel încît rezervele sale să nu sca- 
dă, ci, dimpotrivă, să crească. 

Trebuie să mai menţionăm un alt avantaj oferit de că- 
tre licheni. S-a mai arătat că ei au făcut întotdeauna 
parte dintre pionierii populării locurilor lipsite de viață 
precum si a pietrisurilor si nisipurilor complet neroditoa- 
re. Odată ce au populat asemenea ţinuturi, ei retin din 
zi în zi, cu perseverenţă, praful adus de vînt si încet dar 
neîncetat formează un strat subțire de sol de parcă şi-ar 
fi propus cu orice pret să aducă viata pe terenurile ste- 
rile. După ce pier, corpul lichenilor îngroașă stratul fer- 
til. De aici reiese că lichenii au si rolul de formatori ai 
solului care creează cu migală condiţii pentru popularea 
cu alte plante. 

Lichenii sînt așadar pionierii generosi ai ținuturilor 
lipsite de viata. 


4 — Botanică distractiva 

Iarba miraculoasă 


În penumbra pădurii umede, pe covorul de catifea al 
mușchiului verde, se pot observa cu ușurință niște lungi 
tulpini tiritoare, des acoperite de frunzulite în formă de 
solzi. Uneori pare că este vorba de o mică rămurică de 
brad căzută pe primitorul mușchi pufos şi care a dat aco- 
lo niște lăstari scurţi. Localnicii nu sînt indiferenți fata 
de această iarbă de pădure, veşnic verde, şi adună cu 
plăcere tulpinitele ei care nu se ofilesc vreme îndelunga- 
tă, le aşază iarna între geamuri, împodobesc cu ele ta- 
blourile, le atîrnă pe pereţi și împletesc ghirlande din 
ele. 

Acest lucru este posibil căci aceste tulpini se găsesc 
în cantităţi mari si se rup cu ușurință. Rămurelele sub- 
tiri si tiritoare se pot desprinde de pămînt la cel mai 
mic efort, adesea împreună cu niște radacinite scurte si 
albicioase. Se găsesc multi doritori să culeagă mica iar- 
bă decorativă, dar puţini dintre ei cunosc faptul că acolo 
unde se rupe o tulpiniță aceasta nu poate fi înlocuită pe 
deplin decît peste 20 și chiar 30 de ani. 

Acest lucru, pe care nu-l cunoaște fiecare amator al 
acestei plante numite pedicuta măciucată, brădişor sau 
cornisor (Lycopodium clavatum, după cum îl denumesc 
botanistii), nu constituie o noutate pentru culegătorii ex- 
perimentati ai acestei materii prime medicinale. Sute 
și chiar mii de amatori de bradisor pornesc împreună spre 
pădure în ultimele zile ale lunii iulie sau la începutul lu- 
nii august. Dis-de-dimineaţă, pe rouă, ei se grăbesc să a- 
dune pretioasa recoltă de brădișor numit în practica medi- 
cală licopodiu. Sub această denumire el este probabil bi- 
necunoscut mamelor tinere si cu atît mai mult mamelor 
cu experienţă si tăticilor grijulii, căci acest praf gălbui 
este adesea utilizat ca pudră pentru copii. 

Înainte însă de a-și îndeplini rolul igienico-sanitar, li- 
copodiul cere multă muncă. La început se culeg spicele ca- 
re conţin spori mici gălbui. Acești spori constituie baza 
viitorului praf numit licopodiu. Pentru aceasta se utilizează 
o toarfecă specială care la una din lame are sudată o mi- 
că cutiuţă de metal. Tăind spicul cu această foarfecă, el 
trebuie să cadă în cutiuţă, de unde culegătorul îl trece 
într-un săculeţ special, făcut dintr-o țesătură compactă. 
Urmează apoi uscarea destul de îndelungată a spicelor, 
treieratul, cernerea minuțioasă si repetată prin site de 
mătase dintre cele mai fine. Așadar, multe griji pentru 
producerea licopodiului. 


Toate aceste operaţii sînt necesare căci medicina e 
foarte exigentă fata de licopodiu. Acesta trebuie să aibă 
neapărat spori identici, foarte mici, avînd o formă în trei 
muchii. Numai după o preparare îndelungată si migăloa- 
să licopodiul își dobindeste însușirile deosebit de rare si 
preţioase: totala sa hidrofilie şi o absolută nehigroscopici- 
tate. El are capacitatea rară de a nu provoca iritatii nici 
la pielea cea mai fină. 


Datorită acestor merite licopodiul este folosit pe scară 
largă și în tratamentul adulţilor (pentru pudrarea rănilor 
şi a escarelor), în diferite aspecte de fineţe din ramura 
farmaceutică (îndeosebi pentru pudrarea diferitelor pilule 
pentru a preintimpina lipirea acestora între ele), precum 
si în unele ramuri ale industriei. Licopodiul serveşte foar- 
te bine la slefuirea lentilelor, la formarea celor mai fi- 
ne piese. Pînă şi pirotehnia nu se poate lipsi de el. 

Se înțelege că un material care i-a plăcut omului atît 
de mult este elaborat de plantă nu numai pentru aceşti 

consumatori nepoftiti. Planta isi are grija sa, provocată 
de necesitatea producerii descendentei. În acest scop ea 
formează mici spice cu spori. Înălțate pe tulpinite subțiri 
deasupra pămîntului, acestea revarsă la sfîrșitul verii spo- 
rii gălbui ajunși la maturitate. Din acel moment începe 
misiunea vîntului și a apei de a-i purta cît mai departe 
de planta-mamă. Ca să poată incolti, sporii trebuie să ni- 
merească un sol favorabil. Doar atunci din sporii atît de 
mărunți se dezvoltă încet niște ghemotoace — minuscule 
protaluri abia vizibile cu ochiul liber. În acestea se dez- 
voltă organele sexuale mascule si femele, care la rîndul 
lor formează arhegoane cu oosferă și anteridii cu antero- 
zoizi. Are loc fecundarea si protalul formează prima sa 
tulpină subterană. 

Pentru toate acestea (de la structurarea sporilor si pi- 
na la apariţia primei tulpinite), este necesară o perioadă 
de 10 pînă la 12 ani. Tot atîta timp, cîteodată şi mai mult, 
consumă tulpinita ridicată deasupra pămîntului, pentru 
a forma tulpina tiritoare ajunsă la deplina maturitate, ca- 
re poate fi utilizată ca podoabă. La această vîrstă frumoa- , 
sa tulpină tiritoare a brădișorului aduce primele bucurii 
culegătorilor de licopodiu. 

Cîteodată tulpina tiritoare se întinde pe pămînt atin- 
gînd o lungime de 1 pînă la 3 m. Este caracteristic faptul 
că, crescînd treptat prin una din extremităţi, se produce 
o necrozare lentă a celeilalte. Originala tulpină a pedicu- 
tei măciucate dă scurte ramuri ascendente. Pe una, două, 
iar cîteodată patru asemenea rămurele apar în miezul ve- 
rii spicele sporifere. 

Pedicuta măciucată nu este unică în genul pe care îl 
reprezintă. In U.R.S.S. botaniștii mai cunose 12 specii 
de licopodiacee. Printre acestea se întîlnesc foarte des 
speciile: Lycopodium annotinum (cornisor) si L. compla- 
natum (serpusor) care isi găsesc aceeași aplicare ca și 
confratele lor. Ce-i drept, recolta de spori a acestora este 
aproape întotdeauna mai modestă. 

Ca furnizori de licopodiu aceste trei specii de bradisor 
s-au impus din cele mai vechi timpuri, dar una din spe- 
ciile sale mai puţin cunoscute a debutat recent în rolul 
de... tămăduitor al alcoolicilor. © 

Totul a inceput de la studierea compozitiei chimice a 
speciei Lycopodium selago, după cum o denumesc bota- 

nistii. Despre această specie se cunoștea doar faptul ca 
este toxică. 

Probabil că tocmai de aceea cercetătorii au trecut-o 
atîta timp cu vederea. Dar cînd în sfîrșit s-au hotărît s-o 
cerceteze, au fost plăcut surprinşi si intrigati. Doar mi- 
croelemente, s-au găsit în mica plantă nearătoasă, în nu- 
măr de 23! S-a descoperit în această plantă și rarul alca- 
loid selagina care provoacă voma. Această însușire atît 
de neobișnuită le-a sugerat oamenilor de ştiinţă ideea de 
a o folosi ca antidot în tratarea alcoolismului. Cu ajuto- 
rul selaginei se poate forma la bolnavi un reflex condi- 
fionat negativ fata de alcool, care poate fi întărit ulterior. 

Primele încercări clinice au fost dătătoare de speranţe. 
In cadrul clinicii dispensarului psihoneurologic din Kiev, 
„precum si în secția narcologică a spitalului de psihiatrie 
„l. P. Pavlov“ din Kiev, rezultatele au fost foarte bune: 
din 20 de bolnavi la care alte medicamente nu aveau 
efect, 17 s-au vindecat total în decurs de 5 luni. Prepa- 
ratele medicamentoase obţinute din specia menţionată de 
brădișor şi-au făcut un renume nu numai ca mijloace an- 
tialcoolice mai eficiente decît toate cele cunoscute anterior, 
dar si mai nevătămătoare. De atunci şi-a primit noul său 
nume de iarbă miraculoasă care i-a fost dat de înșiși bol- 
navii vindecati într-un mod atît de fericit. Comitetul far- 
macologic al Ministerului Sănătăţii al U.R.S.S. a omologat 
noul preparat sub denumirea de „infuzie de brădișor“ ca 
mijloc de tratament al alcoolismului cronic. Totodată s-a 
preconizat ca tratamentul să se aplice numai în cadrul unor 
instituţii specializate și în îmbinare cu psihoterapia. 

Asa s-a răspîndit în toată tara faima ierbii miracu- 
loase. 

Recent, un botanist cunoscut de la grădina botanică 
polară a Academiei de științe a U.R.S.S., din peninsula 
Kola, intilnindu-se cu mine la Moscova a întrebat sur- 
prins de ce concetatenii mei din Kiev l-au bombardat cu 
scrisori conținînd rugămintea de a le trimite brădișor din 
specia Lycopodium selago. A trebuit să-mi cer scuze în 
numele lor, căci ei ar fi trebuit să cunoască faptul că 
prioritatea descoperirii și a verificării însuşirilor antialcoo- 
lice ale acestei specii de brădișor aparține Kievului pre- 
cum și faptul că el crește de minune și în Ucraina. 


Genul brădişorului a primit din buna iniţiativă a fai- 
mosului Karl Linné denumirea latină de Lycopodium; ceea 

ce înseamnă „picior de lup“, Aceasta nu se referă fireşte 
la pudra medicinală, care şi-a luat numele de la plantă, 
ci probabil la tulpinile capricios tiritoare, care amintesc 
laba unui lup. | 

N-ar fi corect să trecem sub tăcere (dealtfel fără nici 
o legătură cu problema antialcoolică) marile merite ale 
strămoşilor speciilor actuale de brădişor. Multi dintre a- 
ceștia atingeau în timpurile preistorice dimensiuni uria- 
se de peste 50 sau chiar 70 m înălțime. Tocmai aces- 
tora le datorăm existența zăcămintelor de huilă, ceea ce 
reiese și din impresiunile de plante descoperite în stratu- 
rile de cărbune. 


Albastrita cea cu multe fete 


Se apropia seara. Adunindu-si ultimele puteri, calul 
vlăguit se impleticea pe cîmp. Dar flăcăul tînăr si voinic, 
pe nume Vasile, părea că nici n-a trudit din zorii zilei 
şi pînă seara. Pășea uşor si sigur de-a lungul brazdei de 
parcă s-ar fi jucat cu coarnele plugului de lemn. 

Cum să nu admiri un asemenea voinic? 

Lasindu-si baltă toate treburile, o rusalcă admira din 
ascunzisul ei pe frumosul plugar. De departe, itindu-se 
pe după trestii, ea îl urmărea mereu de dimineaţă pînă 
seara, iar cînd Vasile, terminindu-si lucrul, s-a apropiat 
de rîu să se spele, ea nu s-a mai putut abtine si i s-a în- 
fatisat în toată frumuseţea sa. 

Tinerii s-au îndrăgostit unul de altul. Ei se înțelegeau 
în toate, dar nu puteau cădea de acord unde ar fi mai 
bine să locuiască împreună. Rusalca îl chema pe Vasile în 
stihia apelor, care îi era atît de dragă, iar el rămînea ne- 
clintit în hotărîrea de a-și face un locaş în apropiere de 
ogor. 

S-au certat pînă au obosit. În sfîrșit, intelegind că în- 
capatinatul flăcău nu se va supune niciodată insistente- 

lor ei, Rusalca a luat o hotărîre disperată prefăcîndu-l 
într-o modestă floare albastră. Nu o dată, privind cum 
picăturile de ploaie adunindu-se in piriiase confluează în 
rîuri, rusalca speră că si floricica albastră (în limba rusă 
„vasileok“) va veni în cele din urmă la sălașul ei din sti- 
hia apelor. | 

Din acele timpuri străvechi albastrita (vasileok) a reu- 
sit să se răspîndească pe tot globul pămîntesc dar n-a 
reușit să se întîlnească cu apele albastre ale rîului, unde, 
neobosită, rusalca îl aştepta pe Vasile. Compătimindu-l 
sincer pe flăcău — victimă a farmecelor vrajitoresti — 
oamenii i-au dat florii numele său. 

Albastritele (numite si albăstrele, zglavoc, vinetele sau 
floarea griului), fie de culoare albastru deschis, fie albas- 
tru inchis, sint foarte frumoase crescind printre spicele 
aurii, trezind admiratia tuturor, prin imbinarea atit de 
rară si uimitor de armonioasă a culorilor. Această planta 
însă nu este agreată de agricultori. Nu pentru că ar îi 
insensibili la frumuseţea naturii, ci pur si simplu fiindcă 
le aduce pagube. De aceea, ei o consideră buruiană si în- 
că una foarte persistentă. Din păcate ei nu exagerează. 
Albastrita s-a adaptat foarte bine la coexistenta cu dife- 
rite cereale, răpindu-i griului, secarei si altor plante de 
cultură o cantitate destul de mare de hrană si apa. De- 
altfel albăstrița s-a adaptat intr-atit încît ajunge la ma- 
turitate simultan cu acestea. Cînd se recolteză griul sau 
secara, albăstrița este şi ea gata de recoltare. Si nu este 
atît de uşor să scapi de seminţele (achenele) ei. Nici mă- 
car vîntul artificial produs de vînturătoare nu poate se- 
para calatidiile sale cu achene de boabele de cereale. În 
felul acesta, alăturîndu-se boabelor de cereale, semințele 
de albastrita iernează foarte bine în hambare, iar primă- 
vara, pe timpul semănatului ajung odată cu ele si pe 
cîmpul arat. 


Dealtfel, chiar dacă micile fructe ale albastritei din- 
tr-o pricină oarecare nu vor fi recoltate împreună cu gri- 
nele, nereușind să ajungă în hambare, ele tot nu sînt 
amenințate de pericolul dispariţiei. Ajungind la matu- 
ritate completă, achenele sale lucioase, care amintesc în- 
trucîtva boabele atacate de rugină, cad pe sol. Vîrful se- 
mintei este prevăzut cu un mot de perișori albiciosi. Pro- 
babil înainte aceste motisoare au jucat rolul unor mici 
parasute, în prezent însă misiunea lor este mult mai mo- 

destă. Achena nu poate să zboare, dar în schimb se de- 
plasează foarte bine prin tirîre. În urma umezirii, moti- 
sorul se lungeste, iar prin uscare se contractă. În felul 
acesta, fie şi în pas de melc, încet dar sigur, achena se de- 
plasează în sens opus motului. Este interesant faptul că 
ea se tirdste nu numai toamna, dar și primăvara, dupa 
ce a iernat cu bine sub zăpadă.Cu toate că străbate dis- 
tante foarte mici, se deplasează cu multă perseverență. 
Doar odată cu începerea vremii calde constante, achena 
își găseşte un locsor umed și începe să încolțească. Albăs- 
trita crește repede, tulpinile sale rămuroase ajung la o 
înălțime destul de mare, dar rămîn întotdeauna subțiri 
şi nu isi întrec vecinii — plantele de cultură. La fel ca 
și frunzulitele înguste si rare, tulpinile de albăstriţă sînt 
acoperite cu perișori deși, care demonstrează faptul că 
planta face economie în ceea ce priveşte consumul de apă. 

Un ochi neexperimentat nici nu observă uneori albă- 
strita în perioada creșterii sale. Dar odată cu apariţia la 
vîrful „ramurilor“ care și-au încheiat creșterea, a unor 
floricele albastre, acestea atrag de îndată atenţia admira- 
torilor de „frumuseți campestre“. 

Trebuie să menționăm, totodată, că în această perioadă 
albastrita sau mai exact florile sale pot stîrni si interesul 
amatorilor de curiozitati botanice. Ceea ce la această plan- 
tă se numeşte în limbaj curent floare, se consideră de 
botaniști ca fiind un întreg complex de flori, reunite, po- 
trivit terminologiei lor, într-o inflorescență. De aceea ei 
consideră albăstrița ca făcînd parte din familia compo- 
zite. 

Dacă examinăm cu atenție inflorescenta de albăstri- 
{a — calatidiul — observăm că pe marginea acestuia sînt 
dispuse floricele de culoare albastru-intens în forma unor 
mici pilnii de gramofon cu marginile dințate. Aceste flori 
nu au nici pistiluri nici stamine. Dar acestea nici nu sînt 
necesare. Acestor flori le revine doar serviciul de recla- 
mă, care constă în atragerea insectelor. 

Tocmai acestor „slujitori ai reclamei“ le datorește în 
special albastrita popularitatea sa, precum si faima de cea 
mai frumoasă floare de cîmp. Nu întîmplător ea a devenit 
elementul preferat al broderiilor, „a pătruns“, în literatu- 
ră, este cîntată în multe cîntece rusești, ucrainiene și bie- 
loruse, ca de exemplu, frumosul cîntec ucrainian „O, voi, 
ochi de albăstrea .. 

Dar un rol important îl au, fireşte, și florile „de lucru“ 
(funcţionale sau fertile) după cum spun botanistii, ale in- 
florescentei de albastrita. 

Mici, nearătoase, ele nu suferă nici o comparaţie cu su- 
rorile lor care răspund de reclamă, dar pentru înflorirea 
neamului albastritelor, rolul lor este desigur mult mai im- 
portant. În ultimă analiză, albăstriţa le datorează existen- 
ta, căci ele produc seminţele. Aceste flori se situează mai 
aproape de centrul inflorescentei. 

Ele se caracterizează printr-o rară sensibilitate. Aceasta 
o putem încerca introducînd vîrful unui chibrit bine ascu- 
tit într-o astfel de floare și atingînd uşor una din stamine 
care va reacţiona imediat. Stamina atinsă va începe să se 
contracte energic, expulzind din antera în miniatura, 
printr-un orificiu special, granulele albe de polen. 

Dar si florile viu colorate, „de reclamă“, sînt capabile sa 
producă „bunuri materiale“. Acestea sînt, mai înainte de 
toate pretiosii pigmenţi rezistenți, precum si materia pri- 
mă medicinală, tot atît de importantă. Farmacistii extrag 
din ele colorantul albastru numit cianină și glicozida a- 
mara centaurina, constatindu-se că florile de albăstriţă 
constituie un foarte bun mijloc diuretic. 

În medicina empirică albăstriţa e folosită pentru tra- 
tarea răcelilor (sub forma unei infuzii alcoolice cu ceai 
fierbinte), a palpitatiilor (ceai), a bolilor rinichilor si ve- 
zicii urinare, precum si în comprese aplicate în cazul in- 
flamării conjunctivei ochilor. 

Într-un vechi manuscris din secolul al XVII-lea ,,Des- 
pre prepararea apelor“ autorul își împărtășește experien- 
ţa utilizării în scopuri medicale si a altor parti ale albăs- 
tritei: „luăm seminţe de albăstriță pisate, le aplicăm pe 
negi şi observăm că praful le scoate rădăcina și îi distru- 
ge în asa fel încît nu mai cresc niciodată în acel loc“. Dar 
cu aceasta nu se limitează însușirile medicinale ale albă- 
stritei. 

Încă de pe vremea vechilor greci se cunoștea faptul că 
sucul de albăstriță vindecă rănile. Descoperirea acestei 
însuşiri era atribuită celui mai înţelept dintre centauri 
— Chiron. Acest venerabil batrin, care cunoștea toate sti- 
intele, era reprezentat de greci sub forma unui cal cu cap 
de om, împodobit cu o barbă lungă cazind pe piept, iar 
în mina tinind in mod obligatoriu o făclie aprinsă — sim- 
bol al cunoștințelor care iluminează lumea. Potrivit le- 

gendei, Chiron a reuşit să cunoască la perfectie puterea 
tămăduitoare a diferitelor ierburi, ceea ce l-a ajutat să 
devină un medic neîntrecut, transmitind cu generozitate 
cunoștințele sale multor eroi ai mitologiei. Printre disci- 
polii săi se afla si fiul lui Apollo — Asclepias, care cu 
timpul şi-a depăşit profesorul în ceea ce privește măies- 
tria medicală si a devenit zeul medicinei. 

Este interesant faptul că faima din vechime a albăstri- 
tei tămăduitoare i-a influenţat și biografia științifică. In 
cinstea „primului său descoperitor“ Linné a atribut intre- 
gului gen al albăstriţelor denumirea științifică de Centau- 
rea (adică „centaurii“). Cea mai cunoscută specie de al- 
bastrita a fost denumită de el Centaurea cyanus (adică „al- 
bastră“). 

Genul acestor „centauri“ vegetali — albdstritele, nu- 
mără în jur de 550 specii din care aproape 200 crese în 
U.R.S.S. În rîndurile acestei numeroase legiuni se pot in- 
tilni si plante anuale, cum este Centaurea cyanus, dar si 
bianuale si chiar perene. În cadrul acestui gen se mai în- 
tilneste si o specie de albastrita cu inflorescențe negre-li- 
liachii (Centaurea nigrescens) si o albastrita de tip penat 
cu flori de culoare liliachiu deschis precum si o specie 
de pajiște (Centaurea jacea L.). Nici una dintre ele nu în- 
trece însă Centaurea cyanus, nici ca frumuseţe nici ca 
însuşiri medicinale. 

Dacă pentru om albastrita a fost cunoscută din cele 
mai vechi timpuri ca medicament, pentru animale ea a 
fost întotdeauna toxică. Vitele o ocolesc întotdeauna, iar 
dacă se întîmplă să o consume fără să vrea împreună cu 
finul, vor plăti pentru aceasta printr-o puternică iritatie a 
căilor respiratorii sau chiar diaree. Veterinarii înclină, de- 
altfel, să explice aceasta nu prin acţiunea vreunor substan- 
te toxice, ci prin iritarea pur mecanică a mucoaselor ani- 
malelor de către perişorii ca niște ţepi care acoperă tul- 
pinile și mai ales frunzele înguste. 

În ultimul timp, albăstriţele îi atrag tot mai mult pe 
cei ce se ocupă de spaţiile verzi. Încă de la mijlocul lunii 
mai se poate observa înflorind în ronduri o specie de al- 
băstriță moale împrumutată de la pășunile carpatice. Ma- 
rile sale inflorescențe de un albastru închis sînt deosebit 
de frumoase, dar și melifere, iar înflorirea lor durează 
aproape o lună. 

La sfirsitul lunii mai ne încîntă ochii prin inflorescen- 
fele sale roz-liliachii sau albe specia Centaurea fischeri, 
provenită din platourile caucaziene. 

Prin frumoasele sale flori roz ne atrage albăstriţa si- 
beriană, care înflorește la începutul lunii iulie. De la mij- 
locul lunii iulie originala ștafetă florală o preia o specie 
— cea mai aparte — de albăstriţă, albăstriţa rusească. Tu- 
fele sale stufoase si răsfirate sînt renumite nu numai prin 
inflorescentele de culoare galben-deschis pe tulpini înalte, 
care ajung cîteodată pînă la 2 m dar si prin frunzele pe- 
nate, de culoare verde-albăstrui. Foarte atractivă prin in- 
florescentele sale, de culoare galben-intens, este si albă- 
strita orientală (pesma, Centaurea Orientalis L.), care reu- 
geste să-i bucure pe floricultori din iulie si pînă in oc- 
tombrie; dealtfel aceasta floare se mentine foarte bine 
si în buchete. 

O întreagă simfonie a albăstrițelor este creată prin 
munca migăloasă a harnicilor floricultori . . . 

lată, așadar, ce multe fațete prezintă albăstriţa noastră. 


Strugurii ursului 


Nu este un secret faptul că strămoşilor nostri le plă- 
cea să mănînce bine, pretuind pe lîngă aceasta și simpli- 
tatea pregătirii bucatelor. 

— Este uşor de pregătit coca de ovăz: doar o framinti 
si o bagi în gură, se exprimau ei aprobator despre unul 
din felurile de mîncare cele mai vechi si poate cele mai 
răspîndite cîndva. 

Si într-adevăr aveau ce să prețuiască. Aproape în ori- 
ce buturugă se putea scobi fără prea multă trudă o adîn- 
citură sau se putea găsi una gata făcută. Iar să sfarimi 
grauntele (de cele mai multe ori se întrebuințau boabele 
de ovăz) este o treabă doar de cîteva minute. Iată dar un 
semipreparat foarte hrănitor. Cu privire la însușirile gus- 
tative ale acestei mîncări poporul, comparind-o cu altele, 
se exprima cu aceeaşi exactitate ca și despre mijloacele ei 
de preparare: 

— Este bună mincarea, dar nu asa cum e coca de 
ovăz! 

Popularitatea de pe vremuri a ovăzului sfărîmat este 
confirmată şi de unele zicale populare. 

— „Volga nu o poţi frămînta cu făină de ovăz“, se 
spunea de mult în Rusia, oamenii mindrindu-se astfel cu 
întinderea și puterea fluviului îndrăgit. 

— „Se uită pe geam și mănîncă cocă de ovăz“, se 
spunea despre cei ce nu voiau să muncească. 

Aceeași mîncare era pomenită si atunci cînd era dez- 
aprobată o hrană monotonă: 

— „Azi ovăz, mîine ovăz, ţi-e si lehamite la urma 
urmei“. 

Dar mincarea aceasta desi avea aceeaşi denumire, nu 
era identică în locuri diferite. De exemplu, în Nord, unde 
nici acum nu este prea simplu să cultivi cereale (chiar 
şi unele atît de putin pretentioase ca ovăzul), grăunţele 
sfarimate se intrebuintau, de asemenea, din cele mai 
vechi timpuri, dar nu era vorba de boabele unor cereale 
locale sau de import, ci pe oameni îi scotea din incurca- 
tură același statornic si dezinteresat protector — pădu- 
rea — si anume, un modest si nearătos locuitor al aces- 
teia: planta numită strugurii ursului. 

Si acum pe întinderile nemărginite ale tundrei si ale 
întregii zone păduroase din U.R.S.S. se desfășoară in toa- 
tă voia lor plantatiile acestei vechi plante de bază. Doar 
în felul acesta pot fi numite desișurile acestei plante, crea- 
te de natură, fără nici un fel de intervenţie a omului. E 
drept că printre numeroșii locuitori ai pădurii această 
plantă este destul de modestă. Nu degeaba ea a fost con- 
siderată de botanisti ca făcînd parte din ultima categorie 
de plante lemnoase care figurează sub denumirea dimi- 
nutivată si uşor depreciativă: grupa subarbuștilor. Sil- 
vicultorii consideră, de asemenea, că această plantă face 
parte din componenta cea mai joasă a pădurii, numită 
de ei subarboret. Totuşi aceasta nu o împiedică să se răs- 
pîndească activ şi să se înmulțească în cadrul genului ei 
destul de vast, care constă din peste 50 de specii. 

Oricît ar părea de curios, dintre toate speciile genu- 
lui, în stare sălbatică in U.R.S.S. crește doar specia Arc- 
tostaphyllos uva ursi (strugurii ursului). Alte specii, dar 
bineînţeles nu toate, se pot intilni în U.R.S.S. doar in gră- 
dinile botanice si în parcurile dendrologice, fiind aduse 
din alte ţări. 

Micii arbuşti de strugurii ursului se pot intilni de cele 
mai multe ori în pinetele rare. Ramurile lor tiritoare, 
care de regulă nu au mai mult de 1 metru și jumătate, 

formează coroane dese, scunde, amintind perne de catifea 
verde închis care par a fi răspîndite de un vrăjitor pe pa- 
tul larg de culoare deschisă format din cetina scuturată 
a rasinoaselor. De multe ori insulitele de strugurii ur- 
sului, confluind, se intind sub forma unor covoare pu- 
foase, adesea de mai multe hectare fiecare. 

Ramurile scurte si joase sint des acoperite cu frunzuli- 
te marunte, ovale, avind lungimea de aproximativ 2,5 cm. 
Aceste frunzulite, sint totdeauna foarte pubescente pe 
margine, amintind la exterior frunzele de afine. 

În mai, cînd dă prima căldură, fondul verde închis al 
plantelor de strugurii ursului se împodobește cu ornamen- 
tul alb sau rozaliu al florilor sale. Ca niște ulcioare mici 
și delicate ele sînt adunate la vîrfurile ramurilor formînd 
mici ciorchini aplecati. Florile de strugurii ursului sînt 
foarte originale şi prin structura lor internă. Baza ulcioa- 
relor lor este umplută cu nectar dulce și aromat. Se gă- 
sesc destui amatori pentru aceste «dulciuri, dar planta „și- 
reată“ le oferă doar celui care isi va cîştiga acest drept 
prin muncă cinstită. Albina, căutînd să ajungă la hrana 
atît de atractivă, ascunsă la baza florii, îi face plantei un 
serviciu foarte important: agăţind în trecere cu abdome- 
nul ei pufos, filamentele staminale care se îndreaptă în 
toate direcţiile, ea răstoarnă asupra sa anterele aces- 
tora. Fără a se mulțumi cu rezervele de dulciuri ale 
unei singure flori, ci vizitind încă alte cîteva plante 
vecine înflorite, insecta lasă în fiecare din ele „daruri“ 
luate de la primele flori. Polenizind la timp stigmatele 
lipicioase care abia așteaptă polen străin, harnicele albi- 
ne, realizind această polenizare compensează prin munca 
lor hrana gustoasă pe care o primesc. 


Această colaborare prezintă avantaje reciproce! Dar 
se ivesc si asociaţi mai putin „conștienți“, in special li- 
maxul (melcul fără cochilie), amator de dulciuri, care nu 
aduce nici un folos. Nu numai că durează mult drumul 
pe care îl străbate de la o floare la alta dar nici nu poate 
transporta polen pe corpul său. De aceea el este respins 
de flori. Pentru asemenea musafiri nepoftiti frumoasa 
floare a realizat o adevărată fortificaţie din peri aspri si 
teposi. Acest sistem de apărare acționează fără greș. 

Polenizată de albine sau de alte insecte ,,pricepute“ 
floarea își pierde repede frumuseţea iniţială a vesmin- 
tului său care acum nu mai este necesar. În timp ce încă 

ieri corolele erau de o prospeţime alb-trandafirie care nu 
părea să fie supusă timpului, astăzi s-au vestejit si și-au 
lăsat capul in jos. Dar nu întârzie cu dezvoltarea micile 
fructe ale plantei, care se maturizează complet spre în- 
ceputul lunii august. Roşii sau portocalii, ușor turtite 
lateral, avînd cîte cinci seminţe tari în interior, ele amin- 
tesc mult fructele de merişor. Se deosebesc doar ca gust. 
În timp ce merisorul este cunoscut prin gustul său acri- 
șor plăcut și prin fructele sale suculente, la strugurii ur- 
sului, așa cum se si potrivește unui vechi furnizor de 
„făină“, miezul fructului este dulceag, cam fad și făinos. 
Nu degeaba în popor fructul este numit uneori făină- 
rita. 

Strugurii ursului sînt o bună cultură cerealieră: un 
mare cunoscător al pădurii, profesorul B.V. Grozdov reu- 
sea să obţină în luminisurile de pădure din regiunea Ki- 
rov, cite 25 de grame fructe proaspete la metru pătrat, 
ceea ce la hectar ar constitui circa 25 de chintale. După 
cum se vede, modesta „cereală“ de pădure se poate lua 
la întrecere, ca productivitate la unitatea de suprafaţă, 
chiar cu principalele culturi de graminee. Dealtfel, ea mai 
are un atu important: aproape că nu cunoaște ani nero- 
ditori. Aceasta înseamnă că și în trecut ea a constituit un 
grînar de nădejde. 

În prezent, nu se acordă importanţă micilor sale fruc- 
te cu toate că, uşor uscate, ele sînt bune pentru a fi 
măcinate, obtinindu-se o făină apreciată în panificaţie 
și în arta culinară. Silvicultorii apreciază strugurii ursu- 
lui doar pentru bunele lor însușiri legate de paza contra 
incendiilor. Plantă veșnic verde, ea se aprinde foarte greu 
și constituie un serios obstacol pentru focul care poate fi 
păgubitor în pădurile din ţinuturile nordice. 

Specialiștii în spaţii verzi se ocupă de asemenea foar- 
te puţin de soarta recoltei de strugurii ursului: îi inte- 
resează mai ales neobisnuitele însușiri decorative ale aces- 
tei plante. Multumiti de faptul că această mică și scundă 
plantă nu este deloc pretențioasă faţă de soluri si ingri- 
jire, ei o utilizează cu plăcere și cu succes în parcurile de 
la marginea oraşelor şi în păduricile de pin din împre- 
jurimile orașelor. Cu ajutorul acestei plante se înnobilează 
și terenurile virane părăsite. Acest pitic vegetal este un 
participant obligatoriu si la colecţiile vii din grădinile bo- 

tanice, in alpinarii, la decorarea cu verdeață a grotelor, 
a pantelor si terasamentelor. 

Din neamul destul de mare al strugurilor ursului, in 
U.R.S.S. au fost aclimatizate doar patru specii. Toate sînt 
de origine nord-americana, unde, dealtfel, este concentrata 
majoritatea reprezentanţilor acestui gen. In U.R.S.S. „ame- 
ricanele“ în ciuda așteptărilor s-au dovedit a fi foarte pre- 
tentioase, foarte sensibile faţă de geruri. La latitudinea 
Leningradului, de pildă, specia de strugurii ursului din 
Nevada, cea tepoasd, cea pisloasd si alte specii, aduse 
aici direct din America de Nord, îngheaţă. Probabil ca 
mai la sud ele vor putea totuși să ierneze. 

In U.R.S.S. există si rude destul de apropiate ale spe- 
ciei comune de strugurii ursului și anume coacăzul de 
munte (Ribes alpinum) (în tundră si în pășunile alpine), 
precum si „pomul de fragi“ (Arbutus unedo). Specia alpi- 
nă de strugurii ursului este o plantă cu frunze căzătoare, 
de mult cunoscută prin frumuseţea originalului său ves- 
mint de toamnă. Gama uimitoare a coloritului de toamnă 
al frunzelor sale stîrnea adesea admiraţia unor atît de 
mari cunoscători ai plantelor cum erau: K.A. Timireazev, 
Z.N. Sukacev, E.E. Kern. Cu altă rudă a strugurilor 
ursului — „pomul de fragi“ — putem face cunoștință vi- 
zitînd Crimeea sau Caucazul. 

Să ne întoarcem însă la strugurii ursului obişnuiţi. 
Nu de mult, cercetindu-le frunzele si rămurelele (care la 
gust sînt amare, viscoase), biochimistii au găsit in ele gli- 
cozida arbutina, atît de rară si prețioasă, din care se ob- 
tine acum cunoscutul preparat medicamentos hidrochino- 
na. E drept că medicina empirică a tratat din cele mai 
vechi timpuri cu ajutorul acestei plante bolile căilor uri- 
nare. Meritele acestei plante sînt foarte apreciate şi în 
medicina veterinară. 

Strugurii ursului se bucură de o binemeritată faimă 
şi printre pielari care au apreciat de mult tanantii de foar- 
te bună calitate pe care îi contin ramurile și frunzele aces- 
tei plante. Cu ajutorul acestor tananti se tăbăcea pielea 
marochin care servea pentru elegantele cizme bărbătești 
din vremurile trecute şi servește şi acum cochetelor seco- 
lului al XX-lea. Strugurii ursului ascund rezerve aproape 
inepuizabile de materie primă tanantă. Doar un singur 
hectar al desisurilor sale oferă aproape o tonă de tananti; 

iar întinderile vaste pe care le ocupă în U.R.S.S. această 
modestă plantă sînt greu de „apreciat. 

Este de mirare faptul că tocmai către această plantă 
care oferă atitea bunuri, şi-au croit drum „în vremuri 
grele“ si fumătorii. Din vechi timpuri frunzele de strugurii 
ursului se cunosc ca un bun înlocuitor al tutunului veri- 
tabil. Duna cum se vede, mica „cereală“, a nordului se 
poate lua la întrecere cu multe autorităţi recunoscute ale 
pădurii. 

Dar de ce poartă această plantă denumirea de strugurii 
ursului? Deoarece mos Martin nu este deloc indiferent 
față de micile fructe făinoase. Botanistii au confirmat 
această preferinţă a ursului dîndu-i plantei denumirea sti- 
ințifică de Arctostaphyllos uva ursi ceea ce semnifică 
„strugurii nordici ai ursului“. 


Sunătoarea 


Omul urmărea mirat agonia fiarei feroce. Iar cînd ani- 
malul uriaș care se zbătea în convulsiile agoniei a rămas 
nemiscat, omul nu a avut curajul să iasă de îndată din as- 
cunzisul său. Într-adevăr era greu de crezut pentru un 
vinator încercat că animalul sălbatic a murit fără nici o 
cauză aparentă. Animalul răpitor, puternic si sănătos, cu 
cîteva clipe în urmă se zbenguia in poenita verde, si, ase- 
muindu-se unui pașnic ierbivor, a început să mestece tul- 
pinitele unei mici plante cu floricele galbene. A urmat apoi 
o moarte rapidă si enigmatica... 

Apropiindu-se cu precauţie de fiara neinsufletita, vi- 
nătorul a examinat-o cu atenţie. Dar n-a putut descoperi 
nici o rană care ar fi putut explica pricina pieirii neastep- 
tate a fiarei; nu exista nici măcar o zgirietura cit de mică. 
Singurul lucru nelalocul lui era un mănunchi de iarbă 

„pipernicită strînsă între dinţii animalului. 

Vînătorul se pregătea să jupoaie animalul cînd deodată 
i-a venit o idee: cauza pieirii animalului a fost firava plan- 
tă cu floricele galbene. 

În felul acesta se explică în legendele populare, împre- 
jurările care l-au obligat pe om să denumească iarba atît 
de neînsemnată, cu denumirea rusească „zveroboi“ (ucigă- 
toare de fiare). 

Aceste legende au exagerat desigur, forța ucigătoare a 
plantei, dar fără foc fum nu iese. Dacă îi întrebaţi pe me- 
dicii veterinari sau pe zootehniști, aceștia vă vor confirma 
că ştiinţa si practica au demonstrat de mult capacitatea 
acestei plante (numită pojarniță, sunătoare sau iarba Sfin- 
tului Ion — Hypericum L.) de a determina creșterea sensi- 
bilitatii animalelor fata de razele solare. Dacă planta nu 
acționează atît de iritant asupra animalelor de culoare în- 
chisă, în schimb în cazul albinoșilor, a căror piele este 
total lipsită de pigmenţi, sunătoarea provoacă adesea in- 
toxicatii grave. Dintre animalele domestice cel mai mult 
supuse influenţei sale dăunătoare sînt oile, dar nu sînt 
asiguraţi contra acestei influenţe nici caii, nici vitele cor- 
nute mari, nici porcii. Pe pielea depigmentată (îndeosebi 
în regiunea urechilor, a pleoapelor, în jurul gurii), chiar 
dacă ajunge in fin, sunătoarea provoacă o puternică min- 
cărime, care este urmată de o evidentă inflamație. Cu tim- 
pul, pe locurile decolorate se formează fisuri, ulceratii, 
inflamatia infecțioasă a pielii. Animalele bolnave își pierd 
interesul față de mîncare, au febră si pierd în greutate. 
Este interesant faptul că dacă sînt ţinute în încăperi întu- 
necate animalele se vindecă repede. 

De aceea, acolo unde pajiștile sînt foarte bogate în 
sunătoare, animalele-albinosi sînt vopsite în culori închise 
(iar la cele pătate se vopsesc numai locurile albe). 

Un sceptic ar putea spune că în această situaţie pro- 
babil nici omul nu se poate aștepta la nimic bun de la 
sunătoare. 

La aceasta vor obiecta vehement specialiștii în plante 
medicinale. Există si o altă explicaţie a denumirii sale 
amenințătoare. Mulţi consideră că denumirea rusească de 
„Zveroboi“ este împrumutată de la cazaci, care denumesc 
această plantă, „djerambai“ ceea ce înseamnă „tămă- 
duitorul rănilor“. Într-adevăr, multi „medici verzi“ pot 
invidia vechea si răsunătoarea faimă a sunătorii tămădu- 
itoare. 

„Așa cum nu se poate coace pîinea fără făină, asa nu 
se poate vindeca omul fără sunătoare“ se spune de mult în 
popor. Medicina empirică a adoptat această plantă din tim- 

puri imemoriale, supranumind-o „iarba contra a 99 de 
boli“. 


În vechea Rusie, sunătoarea era considerată aproape 
un panaceu universal, autoritatea sa crescînd şi mai mult 
după cucerirea Siberiei. S-a constatat că acolo din cele 
mai vechi timpuri, sunătoarea era folosită cu succes în vin- 
decarea rănilor. Pe baza unui ordin dat de curtea de la 
Kazan, care conducea cîndva Siberia, toţi funcţionarii ca- 
re veneau de la Tobolsk și alte locuri din Siberia, trebuiau 
să dea în mod special relaţii cu privire la această iarbă. 
Sunătoarea era cunoscută chiar si de ţarul moscovit Mi- 
hail. În luna martie a anului 1638 el trimite în Siberia un 
act urgent către voievodul Romodanovski cu prescriptia de 
a aduna sunătoare, de a o usca şi măcina, iar apoi de a o 
trimite la Moscova în cantitate de un pud pe an. Făcînd 
comerţ, cu blănuri, negustorii ruși nu uitau să ia cu ei si 
sunătoare siberiană. 

Dintre botaniști, primul care a descris sunătoarea a 
fost Linné care a separat o întreagă familie de plante sub 
denumirea de Guttiferae (Hypericaceae). Speciei celei mai 
răspîndite i-a conferit denumirea de Hypericum perfora- 
tum, ceea ce înseamnă „plantă perforată, ce creşte printre 
plantele de iarbă-neagră“. Într-adevăr, sunătoarea a fost 
găsită de către botanisti în desisurile de iarbă-neagră, cu 
toate că ulterior s-a constatat că ea creşte foarte bine în 
lizierele de pădure, poieni, locurile unde au fost tăiate 
păduri de rășinoase si foioase, în stepe si păşuni uscate, 
în hatisuri de arbuști si pe pantele muntoase. Exigenţa atit 
de redusă fata de conditiile de existență i-a permis să se 
răspîndească în prezent aproape în toate regiunile țării, 
Sunătoarea formează arareori desișuri întinse, crescînd de 
obicei în insulițe mici. 

Cu toate că este o plantă ierboasă, este însă perenă. 
Crescînd primăvara din rizomul subţire si ramificat, tul- 
pinitele sale netede, în două muchii, se ramifică si ele atin- 
gind în miezul verii înălțimea de 30—60 cm. Frunzele 
sale par să „șadă“ pe rămurelele subțiri situîndu-se una în 
faţa alteia. Ca formă ele sînt alungite, marginile lor sînt 
întregi, suprafaţa netedă si luciosă, dar ceea ce le carac- 
terizează în special sînt pungile secretoare, punctiforme, 
negre pe marginile frunzei si de culoare deschisă, aproape 
transparente, în centrul acesteia. La o privire fugitivă ele 

par orificii în frunză; de aici provine denumirea științifică 
a speciei comune de sunătoare — „perforatum“. 

Florile plantei adunate în panicule în formă de scut, 
sînt mici, cu 5 petale galbene și 50—60 de stamine, con- 
crescute în trei fascicule. Sunătoarea înfloreşte din iunie 
pînă în august, Spre deosebire de medici, apicultorii nu 
sînt chiar asa de incintati de această plantă, căci florile 
ei nu produc deloc nectar, cu toate că numeroasele lor 
stamine sînt foarte abundente în polen, pe care albinele 
îl folosesc activ, mai ales în orele dimineții. 

Fructul sunătorii — o capsulă triloculară, care se des- 
chide ca şi la garoafe prin trei valve — conţine multe se- 
minte foarte mici, alungite, brune. 

Tulpinile de sunătoare au un miros specific și un gust 
ușor astringent, amărui-rășinos. În scopuri terapeutice se 
colectează numai partea superioară a tulpinilor în lungi- 
me de 15—20 cm. Colectarea materiei prime medicinale 
se face în timpul înfloririi, iar după uscare se aruncă tul- 
pinile groase, bătrîne precum şi adaosurile străine. 

În popor sunătoarea se folosea de cele mai multe ori ip 
complicate amestecuri cu alte plante medicinale: în ca- 
zul unor tulburări gastro-intestinale, în bolile ginecologice, 
în diferite procese inflamatorii: abcese, ulcere, erupții pe 
corp... Plantele proaspete, triturate, erau aplicate imediat 
pe răni, vînătăi sau încheieturi dureroase. 

Cercetarea amănunţită a compoziţiei sunătorii a arătat 
că aceasta conţine substanţe tanante, alcool cerilic, carotină, 
vitamină C, fitosterină, saponină, hiperină si alte sub- 
stante. Se înțelege, de aceea, rolul terapeutic al acestei 
plante în multe boli. 


Efectul favorabil în boala hipertonică se explică prin 
cholina descoperită în sunătoare. Printr-o serie de încer- 
cări recente au fost stabilite însușirile liante, antihemora- 
gice şi antiinflamatorii ale acestei plante. Medicii ucrai- 
nieni au propus recent un nou preparat din sunătoare — 
imanina, care a avut un foarte. bun efect în arsuri şi boli 
de piele. În sfîrşit, sînt apreciate însuşirile terapeutice ale 
uleiului de sunătoare, obținut prin fierberea tulpinilor 
sale în apă. 

Pe petalele florilor ca și pe frunzele de sunătoare se 
pot vedea multe puncte şi linii negre (tulpinile de sună- 
toare sînt acoperite, de asemenea, cu pete rosiatice, iar 
odată cu venirea toamnei întreaga plantă devine roșie ca 

sîngele). Dacă se fărimițează o floare sau o frunză pe hîr- 
tie albă, aceasta va căpăta o culoare roşie-închisă. 

La vechii germani această substanţă colorantă răşinoasă 
era cunoscută sub denumirea de „sîngele lui loan“, căreia 
îi atribuiau însușiri magice. Capacitatea neobișnuită pen- 
tru plante, de a produce substanţe viu colorate care amin- 
tesc sîngele, s-a reflectat și într-o serie de denumiri locale 
ale plantei: singer, sîngele voinicului, sîngele iepurelui, 
lacrimile Maicii Domnului. 

Sunătoarea a fost folosită demult pentru obţinerea 
diferitelor vopsele. În funcţie de modul de extragere din 
flori, se obținea o vopsea persistentă, galbenă sau verde, 
iar din tulpini şi frunze o vopsea roz şi roşie. 

Iată, aşadar, toată biografia acestei ierbi cu floricele 
galbene, frunzulite mici si perforate, tulpină uscată si 
aspră, precum si o denumire neaşteptat de infricosatoare: 
„Zveroboi“ (ucigătoare de fiare). 

Ce-i drept, am aflat recent încă o trăsătură înteresantă 
a acestei biografii. Găsindu-mă în deplasare la una dintre 
cele mai vechi stațiuni experimentale din U.R.S.S. pen- 
tru plante medicinale din satul Berezotocea din regiunea 
Poltava (pe baza datelor din arhivă ea a fost înfiinţată ca 
una din „grădinile farmaceutice“ încă pe baza ucazului dat 
de Petru I), în mod firesc m-am interesat si de sunătoare. 
Iar cînd a venit vorba despre denumirea acesteia am auzit 
de la un mare specialist în plante medicinale o afirmaţie 
neașteptată: 

— Poate că ucidea fiare cîndva modesta noastră plan- 
tă, ne-a spus omul de ştiinţă, dar prin toată natura sa ea 
este destinată luptei împotriva bolilor! De aceea, este se- 
mnificativ faptul că locuitorii din Poltava, care cunosc 
adevărata valoare a acestei plante, din vremuri vechi. o 
numesc cu respect: „hvoroboi“ (ucigătoare de boli). 

Aici inflorea iarba neagra... 


Va aduceţi aminte de zicătoarea populară: „Din cauza 
copacilor nu vede pădurea“? În această zicală, fireşte, se 
pune adesea un conţinut care nu are o legătură directă 
nici cu copacii nici cu pădurea, dar din punctul de vedere 
al dendrologilor, silvicultorilor si botanistilor această zicală 
ar putea fi redactată mai corect în alt mod: „În spatele 
pădurii nu vede copacii“. 

Unii, entuziasmîndu-se grozav în fata pădurii devin 
uneori cu totul „orbi“ față de anumite plante ale acesteia. 
Cîteodată un admirator al naturii de-abia dacă poate de- 
numi 3—5, în cel mai bun caz 10 plante de pădure si cu 
aceasta modestele sale cunoștințe sînt epuizate... Pădurea 
este însă o asociaţie formată din zeci sau chiar sute de 
specii. lar fiecare varietate de arbore, fiecare specie de 
arbust sau iarbă ascunde o întreagă poveste a pădurii... 
Orice plantă ar putea să relateze despre sine multe lucruri 
interesante si chiar surprinzătoare. Ar putea... dar tre- 
buie găsită cheia care să dezlege glasurile pădurii! 

Îmi amintesc adesea excursiile făcute prin faimoasele 
păduri din Trosteanetk, regiunea Sumi. Cite nu ne-a mai 

povestit atunci despre „băștinașii verzi“ ai pădurii, precum 
şi despre arborii exotici aduși aici din diferite tari, batri- 
nul cercetator-silvicultor Valerian Valerianovici Gurski! 
„Copiii pădurii“ după cum numeşte el drăgăstos diferitele 
varietăţi de arbori si arbuști, atît locali, cit și străini, sînt 
aici în jur de 1500. Acestea au crescut aici ca urmare a 
trudei sale îndelungate timp de mai multi ani, sub forma 
unor vaste păduri experimentale. 

La întrebarea mea, dacă vizitează destul de des pe fie- 
care din acești „copii ai pădurii“, Valerian Valerianovici 
mi-a spus că urmînd itinerarii fenologice speciale reușește 
să-i vadă o dată la 5—7 zile. În afară de aceasta, el poves- 
tea că adesea face un fel de trecere în revistă, în gînd, 
a copiilor săi verzi, aranjindu-i pe categorii fie după ca- 
racterul coroanelor, fie după alti indici. 

Dacă am folosi procedeul său și am aranja pe categorii 
locuitorii pădurilor din orice regiune a U.R.S.S., de exem- 
plu din Bielorusia, s-ar realiza o priveliste foarte impu- 
nătoare. 

După cum se cuvine, flancul drept l-ar ocupa măreții 
stejari uriași, pinii cei zvelti cu scoarța aurie si molizii cu 
cetina lor închisă, mestecenii albi şi ceilalți reprezentanţi 
ai „elitei arboricole“. La mijlocul rîndului s-ar trezi copacii 
de mărimea a doua, iar la capătul șirului verde s-ar găsi 
loc probabil si pentru „gradele inferioare“ ale pădurii — 
arbuștii. Admirind o asemenea paradă, este îndoielnice că 
cineva ar acorda atenţie micului si scundului arbust care 
încheie flancul stîng — iarba neagră. 

Această planta poate fi intilnita si la umbra unei pădu- 
rici de pini și într-un șes sterp, ars de soare, bătut de toate 
vinturile neprietenoase, și într-o turbărie, si pe stînci goale 
şi înalte. Chiar în locurile cele mai aspre care îi revin, 
iarba neagră se dezvoltă năvalnic, formînd întinse lăstă- 
rișuri. Dealtfel, aceste „păduri“ nu ating nici măcar inalti- 
mea de 1 m, iar pe fondul lor apar ca niște adevăraţi gi- 
ganti pinii mici si strimbi sau ienuperii, care au supravie- 
fuit ca prin minune pe pămînturi „uitate de Dumnezeu, 
dar populate de iarbă neagră“. 

În legătură cu aceasta se poate spune că odată cu iarba 
neagră adesea se acomodează bine și grozama, sălcetele, 
iarba grasă (iarba de soaldina), aromatul cimbrisor, meri- 
şorul, sunătoarea, lichenii si muşchii. Totuşi, rolul condu- 
cător în aceste păduri revine de regulă, întotdeauna ierbii- 

negre din care cauză acestea sînt denumite asociaţii de 
iarbă-neagră. 

Se întîmplă ca iarba-neagră să crească în mici perdele, 
dar de cele mai multe ori neintilnind concurenţi pe tere- 
nurile sărace, cu condiţii grele de viață, ea se dezvoltă 
în toată voia, formînd desisuri uriașe care acoperă uneori 
suprafeţe de mulţi kilometri. Desișuri de mari proporţii 
ale acestei plante se pot intilni în republicile baltice pre- 
cum și în alte regiuni ale zonei păduroase a părţii europe- 
ne a U.R.S.S. (excluzînd nord-estul), în Polonia, R.D.G., 
R.F.G., Scotia. Cîteodată, covoarele catifelate, verzui, de 
iarbă-neagră, se întind, cît cuprinzi cu ochii, ceea ce de- 
monstrează că în aceste locuri din cauza sărăciei solurilor 
nu mai sînt alti amatori de a le popula. 

Oamenii au apreciat din cele mai vechi timpuri merite- 
le ierbii negre ca plantă-pionier, care populează cuteză- 
toare cele mai dificile terenuri. În popor se spune: „dacă 
a apărut iarba neagră într-un loc înseamnă că şi omul 
poate trăi acolo“. Vastele întinderi ocupate de iarbă-nea- 
gra în ţinuturile nordice din R.D.G. şi R.F.G., în vechime 
au primit chiar o denumire specială: Liineburgheide, ceea 
ce înseamnă „cîmpuri cu iarbă-neagră“. Folosind aceste 
cîmpuri pentru pășunatul oilor, nemţii au reușit să obțină 
de mult o rasă specială a acestor animale. Caracterizin- 
du-se printr-o rară rezistenţă, oaia de iarbă-neagră se 
mulțumește pe deplin tot anul cu nutrețul ce-l găsește 
sub picioare. 

Din timpuri imemoriale iarba-neagră joacă un rol de 
ameliorator. Nimeni nu poate spune acum cu exactitate 
unde, cînd si de cine a fost descoperit originalul procedeu 
de îngrășare a solurilor sărace. Se știe doar că încă la înce- 
puturile agriculturii, omul găsindu-și un cîmp propice si 
aşteptînd sosirea vremii uscate favorabile, dădea foc la de- 
sisurile de iarbă neagră îngrășînd solul cu cenușa acestei 
plante. Pe asemenea locuri dădea roade bune hrișca și 
creșteau si alte plante agricole. Epuizind pămîntul prin 
semănături oamenii reveneau la iarba-neagră, luînd „în 
arendă“ de la aceasta, cu ajutorul focului, cîmpuri noi. 

Acum în loc de paie se încălzesc cu lăstari de iarbă 
neagră staulele vacilor; adesea finul de iarbă-neagră este 
utilizat pentru furaje si asternut, iar în trecut era consi- 
derat cel mai bun material pentru acoperișurile caselor și 
altor construcții gospodărești. 

În timpurile noastre iarba-neagră a căpătat o întrebu- 
intare nouă si de mare perspectivă: aceea de decorator ver- 
de al grădinilor si parcurilor. Mare iubitoare de uscăciune 
(sau după cum spun botanisti — xerofită), ea a servit 
drept material de prima calitate pentru inverzirea locu- 
rilor uscate si însorite. Adaptindu-se bine în asemenea 10- 
curi, iarba-neagra se răspîndește rapid cu ajutorul lăsta- 
rilor din rădăcină, decorind locurile ocupate. Vesnic verde, 
ea le împodobește tot anul. 

E drept că frunzulitele de iarbă-neagră sînt mici, nea- 
rătoase, mai curind asemănătoare cu cetina ienupărului sau 
a altui pomisor asemănător, dar din cauza dispozitiei lor 
caracteristice pe ramuri (în patru rînduri și în toate cele 
patru direcții), precum si a numărului mare de frunzulite 
în formă de ace (pînă la 75.000 pe o plantă mică) ele alcă- 
tuiesc un fond plăcut de o culoare verde intens. Frunzuli- 
tele de iarbă-neagră sînt aspre, uscate, și evaporă apa cu 
zgircenie. De obicei ele ,,sed“ pe rămurele în unghi drept, 
dar în caz de necesitate ele se înclină treptat spre lăs- 
tar, acoperindu-se parţial între ele. Această „căutare“ a 
îrunzelor (din care cauză iarba-neagră mai are si denu- 
mirea populară de „căutătoare“) este provocată de înră- 
utatirea condiţiilor meteorologice cînd planta este obligată 
să se îngrijească de economia apei atît de prețioasă. Dacă 
se examinează o secţiune transversală a unei frunzulite de 
iarba-neagra-,,cautatoare“, la microscop, se poate observa 
că stomatele prin care se evaporă apa se găsesc numai pe 
o singură parte a sa şi anume pe aceea pe care frunza 
în deplasarea ei „de căutare“ o acoperă cu grijă. 

Dealtfel iarba-neagră creşte foarte repede. Ea reușește 
s-o facă mult mai bine decît plantele cu frunze căzătoare. 
De îndată ce dispare învelișul de zăpadă, iarba neagră în- 
cepe să asimileze cu ajutorul frunzulitelor sale energia so- 
lară, dar chiar și pe timp de iarnă nu omite prilejul să se 
folosească de încălzirile de scurtă durată ale vremii. 

Cu alte cuvinte, viaţa acestei plante în locurile pustii pe 
care şi le-a ales (de bunăvoie), este destul de încordată, 
cu toate că de departe acest lucru nu se observă întotdea- 
„una (mai ales dacă vizităm asociaţiile de iarbă-neagră în 
perioada înfloririi). În aceste zile iarba neagră creează o 
impresie cu adevărat sărbătorească. Pare că nu există nici 
o margine a acestui covor-minune care nu captivează atît 
prin coloritul său roz-liliachiu, cît prin aroma sa de 

miere, ușor amăruie si prin zumzetul monoton al albinelor 
lucrătoare. Acest tablou reînvie fără voie în memorie stro- 
fele melodioase ale eminentului poet al Scoției — Robert 
Burns: 


„Ilarba-neagră înflorea, 
Zumzăia al albinelor roi, 
Bătrîna Scotie isonul le tinea 
Cu sunet de cimpoi.“ 


Florile de iarbă-neagră sint remarcabile nu numai prin 
frumuseţea lor, atît de bătătoare la ochi, pe fondul verde 
închis al desisurilor sale. Mărunte, dar adunate în corchini 
mari, bogaţi și decorativi, ele prezintă interes și din punct 
de vedere botanic. Mugurii lor rotunzi şi de culoare vie 
constau din patru petale care acoperă strîns partea inte- 
rioară a florii. lar la mijlocul florii sau al mugurelui floral 
iese ca o suliță în afară stilul subțire înzestrat cu un stig- 
mat. Cînd floarea încă nu s-a deschis insecta nu are acces 
la nectarul dulce al acesteia, ascuns în profunzime. Laco- 
mele truditoare trebuie să caute florile care s-au deschis, 
Dar acolo pe calea spre nectar stau excrescentele anterelor. 
Acest ingenios obstacol nu poate fi evitat. lar la cel mai 
ușor contact cu acestea se declanșează un mecanism ori- 
ginal. Asemenea cupei unui excavator ele răstoarnă pe 
spatele insectei tot polenul din anteră. Este vorba aici de 
un calcul destul de simplu. Insecta după ce a gustat prima 
dată din nectar, se va simţi indemnata să viziteze încă alte 
numeroase flori. Acolo se pierde treptat polenul care aco- 
peră insecta, polen atît de necesar numeroaselor flori în- 
vecinate. 

Albinele se ocupă însă de principala lor treabă si anu- 
me prelucrează cu măiestrie nectarul, obţinînd faimoasa 
miere de iarbă-neagră. Faima sa se datorește atît gustului 
aparte cît şi culesului neobișnuit de tîrziu. Nu degeaba 
mierea de iarbă-neagră este comparată în popor cu dra- 
gostea tîrzie. Ce-i drept, multi apicultori nu sînt incintati 
de culoarea sa galbenă-închisă, uneori roșiatică, nu le pla- 
ce tuturor gustul său astringent, uneori amărui. S-a înce- 
tatenit de mult părerea că mierea de iarbă-neagră este 
greu asimilată de albine în perioada iernatului, astfel în- 
cît pentru iarnă mierea trebuie neapărat extrasă din stupi. 
Totuşi, această miere prezintă și o serie de avantaje: în- 
susirile sale terapeutice, plăcuta aromă, iar pentru: multi 


76 


care o apreciază — gustul său specific. Dintre avantaje se 
poate considera si capacitatea de cristalizare foarte lentă. 

Dacă ne gîndim că sub aspectul cantităţii de nectar 
procurata de albine, iarba-neagră face parte dintre plantele 
melifere de primă categorie, iar în multe regiuni din nor- 
dul și nord-vestul U.R.S.S. servește drept principală plan- 
tă meliferă în cea de a doua jumătate a verii și a toamnei, 
va fi înţeleasă marea simpatie pe care i-o arată atît har- 
nicele albine cit si majoritatea stuparilor încercaţi. Desi- 
şurile de iarbă-neagră dau peste 200 de kg miere la hec- 
tar şi tocmai în acea perioadă cînd natura care se pregă- 
teste pentru repaus și-a cam epuizat înflorirea. 

Ierbii-negre îi aparţine si recordul caracteristic în ceea 
ce priveşte durata sezonului melifer. Deschizînd acest 
sezon în cea de a doua jumătate a lunii iulie, planta păs- 
trează un „front de lucru“ pentru neobositele albine lu- 
crătoare chiar pînă la primele geruri. 

Multe laude sînt meritate de această plantă meliferă, 
dar s-a aflat că de ea este legat și secretul pierdut al pre- 
parării unei minunate băuturi: 


Din iarba-neagră băutura ameţitoare 
E de mult dată uitării. 
Avea a vinului ardoare, 
Gust mai dulce ca al mierii. 
În cazane o fierbeau, 
Și cu toţii ei o beau, 
Feriti de ploaie si de vînt, 
În peșterile lor de sub pămînt. 
Dar regele scoțian 
Nemilos cu orice dușman 
I-a gonit pe picti in jos 
Spre al mării tarm stincos. 
Pe cîmpul de bătaie, 
Cel cîmp cu iarbă-neagră, 
Răniţi si morţi zac-claie, 
E jale-n țara-ntreagă. 


Robert Stevenson a reconstituit într-un mod foarte su- 
gestiv legenda despre tragedia care s-a desfășurat în ve- 
chime pe cîmpurile de iarbă-neagră din Scoţia. Cumplitii 
cuceritori în frunte cu crudul rege nu s-au oprit pînă cînd 
nu i-au exterminat pe toți pictii — locuitorii de baştină ai 
ținutului ierbii-negre, care și-au apărat cu eroism pămîn- 

tul. lar ei au dus cu sine în mormint si secretul preparării 
băuturii miraculoase. 


Ursuz regele griieste: 
„Iarăşi într-al meu ţinut 
Iarba neagră înflorește 
Dar vin de miere n-am băut!“ 
A vasalilor ceată 
A zărit însă deodată 
Doi picţi ascunși după o piatră răzleaţă 
Ultimii rămași în viaţă. 
De piatră ei s-au apucat 
Mijindu-si ochii-n soare 
Un biet bătrîn cocoșat 
Si-un copilandru-n floare...“ 


Cuceritorii i-au supus la cazne grele si îndelungate, pe 
cei doi picti întîmplător rămași in viata, dar: 
„Tăceau si fiu si tată 
Pe marginea stîncii, retezată. 
Iarba neagră fosnea pe cărare 
Si valuri se rostogoleau în mare.“ 


Temindu-se că fiul său nu va rezista la torturile inu- 
mane si va dezvălui secretul poporului său dușmanilor 
uriti de moarte, bătrînul pict a făgăduit regelui că îi va 
descoperi vechea taină punînd însă o condiţie cumplită: 


„— Legaţi-l strîns și-l aruncaţi 
In a apelor viltoare, 
lar eu pe scoţi i-oi invita 
Licoarea s-o prepare. 
Un voinic oștean scoţian 
Pe dată îl legă bustean 
Și-l aruncă în marea adîncă 
De pe povirnita stîncă. 
Talazurile l-au acoperit 
Şi ultimul său strigăt a murit... 
lar pe povirnis bătrînul tată 
Ca un ecou strigă și el pe dată 
— Scofieni, să știți, nu v-am minţit 
Cînd dinspre partea fiului, necaz am presimţit. 
Căci tinerii imberbi cum furăm noi 
Nu-i tin puterile prea mult într-un război. 


lar pe mine rugul nu mă înspăimântă. 
Să moară odată cu mine 

Mult rivnita mea taină sfinta — 
Vinul ce ne aparține!“ 


lată cu ce evenimente dramatice a avut legătură mo- 
desta iarbă-neagră. Nu degeaba botanistii chiar dacă i-au 
dat denumirea nepretentioasa de Calluna vulgaris n-au în- 
cetat niciodată s-o privească cu mult respect. Foarte exi- 
genţi în ceea ce privește stabilirea relațiilor de înrudire 
ale plantelor și gruparea lor în specii, genuri, familii, oa- 
menii de știință au fost nevoiţi să separe iarba-neagră 
într-un gen independent, făcînd parte dintr-o familie de 
plante care include aproape 1.500 de specii printre care pu- 
tem întâlni si planta cunoscută de noi — strugurii ursului, 
precum și diferitele specii de rododendron, azaleea, erica 
si multi alti arbusti, subarbusti si chiar arbori. 

Dealtfel nu numai familia ericaceelor este atît de nu- 
meroasă, dar si Calluna vulgaris este departe de a fi omo- 
genă cel puţin din punct de vedere al specialiștilor în 
spaţii verzi. Pentru horticultura decorativă, de pildă, au 
fost alese peste 20 de forme neobișnuite cu colorit diferit 
al florilor, frunzelor si cu o formă specifică a coroanei. O 
mare admiraţie la toţi amatorii de raritati vegetale stir- 
neste iarba neagră cu florile albe ca zăpada, bătute, for- 
mele specifice cu frunze alb-pestrite sau galben aurii, pre- 
cum si cele joase, apropiate de pămînt, care formează un 
fel de „perne verzi“. Tot mai multi adepţi cuceresc desi- 
surile decorative de iarbă neagră, alcătuite din aceste for- 
me, în grădinile si parcurile noastre. Gradinarii, cultivin- 
du-le cu dragoste, nu înclină spre menţinerea regimului 
spartan cu care este obișnuită iarba neagră. Acum i se 
pregăteşte cu grijă un „meniu personal“ şi anume pamin- 
tul de iarbă neagră care cuprinde în calitate de compo- 
nente cunoscute — nisipul și turba. 

Dar din cele mai vechi timpuri, omul nu numai că a 
admirat iarba-neagră, a hrănit animalele cu ajutorul ei si 
a îngrăşat pămîntul cu această planta... În vechile îndru- 
mătoare de plante medicinale se vorbește despre ea ca des- 
pre o iarbă folosită pentru combaterea „bolii pietrelor“, 
frunzele sale erau folosite în loc de hamei, iar florile, pen- 
tru prelucrarea si vopsirea pieilor. 

— Nu cumva să subapreciati chiar si rădăcinile ierbii- 
negre, m-a asigurat Valerian Valerianovici, prezentîndu- 

mi această plantă în pădurile din Trosteanetk. În locul de- 
numirii ruseşti ,,veresk“ a acestei plante interesante el îi 
spunea ,,veres“, nefiind de acord cu toate autorităţile în 
materie. În sprijinul punctului său de vedere, el s-a refe- 
rit chiar la denumirea lunii septembrie în limba ucraine- 
ana și anume ,,veresen“, care într-adevăr a fost stabilită 
în legătură cu această floare care înflorește atît de tîrziu 
în Ucraina. Dar nu avea rost să ne contrazicem pe această 
temă întrucît se cunosc si alte nume ale sale. În dictio- 
narul lui V. Dal, de pildă, se mai citează și alte denumiri 
populare: ,,veresok“, hrisca vrăbiilor, mirtul de baltă. In 
Polesia am auzit cum această plantă era denumită „iarbă 
roşie de codru“... 

Dar să ne întoarcem la rădăcinile ierbii negre. Vale- 
rian Valerianovici, vorbind despre valoarea acestora, nu a 
exagerat nicidecum, căci modestele tufișuri au rădăcini 
foarte mari, care într-adevăr sînt apreciate în mod deose- 
bit de către cei care confecţionează pipe din lemn. Toţi 
adepţii tutunului laudă în unanimitate pipele făcute din 
rădăcini de iarbă neagră. Specialiștii afirmă că faima pi- 
pelor de iarbă neagră a fost creată de maeștrii francezi 
din orașul Saint Claude, care foloseau rădăcinile obţinute 
pe ţărmul Mării Mediterane. 

Poate că autoritatea în materie de pipe, stabilită pentru 
iarba neagră mediteraneană, ar fi rămas neștirbită dacă 
n-ar fi apărut si în U.R.S.S. un asemenea maestru al pi- 
pelor. Pasiunea din tinereţe a cioplirii pipelor s-a trans- 
format la leningrădeanul Aleksei Borisovici Fedorov în- 
tr-o matură măiestrie. Lucrările sale erau foarte apreciate 
de către Aleksei Tolstoi. Recent, acest talent aparte al 
lui Fedorov a primit o neașteptată recunoaştere din partea 
lui Georges Simenon, care este arbitrul internațional ne- 
oficial în ceea ce privește pipele. La cererea proprietari- 
lor celor mai mari fabrici de lulele din lume, timp de cîţiva 
ani el a stabilit care este „cea mai bună pipă a anului“. 
La rugămintea unei admiratoare a talentului scriitoricesc 
al lui G. Simenon, priceputul meșter rus i-a trimis aces- 
tuia o pipă executată de el. Acest cadou l-a cucerit lite- 
ralmente pe scriitor; el a apreciat această lucrare nu nu- 
mai ca „cea mai bună pipă a anului“, dar şi ca cel mai 
frumos exponat al vastei şi unicei sale colecţii de pipe. 
Această pipă a fost executată de Fedorov din iarbă-neagră 

rusească. lată cum aceasta a pus capăt vechiului mono- 
pol mediteranean. 

Mai trebuie semnalat un alt aspect şi anume că desi- 
gurile de iarbă neagră din U.R.S.S. sînt în afara oricărei 
concurente, în ceea ce priveşte rezervele de materie prima. 
Ele sînt în stare să satisfacă necesităţile tuturor fumăto- 
rilor de pipă inveterati din lume. Se pune doar întreba- 
rea dacă de dragul acestui obicei dăunător merită să fie 
consumată minunata iarbă-neagră? Pionier al populării 
pămînturilor sărace, bun melifer, minunat decorator, le- 
gendara plantă a pictilor merită pe deplin o mai buna 
folosire. 


6 — Botanică distractivă 

Iarba parfumată 


Este vorba despre o plantă aromată, nearătoasă, dar 
foarte populară. Botanistii o denumesc Thymus, iar în po- 
por este cunoscută sub numele de iarbă mirositoare, cim- 
brişor sau cimbru de cîmp, în vechime numită chiar iarba 
Maicii Domnului. 

Semiarbust peren, cimbrisorul creşte în tufisuri-insu- 
lite, mici dar compacte. De departe ele par nişte ronduri 
pitice, adesea în culorile cele mai pestrite. Venind însă 
mai aproape putem observa că nu este vorba de flori ade- 
vărate, ci de mici gurmanzi inaripati — fluturii care s-au 
îngrămădit aici pentru a se delecta cu nectar. De cele mai 
multe ori se pot întîlni aici: lamiita sau fluturele galben 
(Gonepteryx rhamni din familia Pieridae), fluturi roşii din 
familia Pyralididae precum şi Nymphalis (Vanessa) anti- 
opa — fluture avînd aripi negre cu bordură de culoare 
mai deschisă. 

Printre amatorii de nectar de cimbrişor se numără şi 
greoii si zgomotosii bărzăuni, precum si delicatele trudi- 
toare — albinele. Ce-i drept, bărzăunii şi albinele nu se 

prea observă căci în asidua căutare a nectarului ele se a- 
fundă zeloase în adîncimea desișului de cimbrişor. 

Această rîvnă este pe deplin justificată întrucît cim- 
brisorul este cunoscut de mult ca bună plantă meliferă 
care dă mult nectar. El înflorește vreme îndelungată, si 
ceea ce este deasebit de important, într-o perioadă destul 
de săracă în plante înflorite, si anume de la începutul lui 
iulie si pînă toamna tîrziu. 

Cimbrisorul melifer a fost apreciat la justa valoare 
încă de vechii greci care îl considerau, împreună cu al- 
bina, drept simbol al hărniciei. Muntele Chimetos din Ela- 
da era renumit prin mierea sa de cimbrișor. În vremuri 
trecute cimbrisorul se bucura de respect si la alte popoare, 
iar cavalerilor Evului mediu le plăcea să-și împodobească 
esarfele cu imaginea rămurelelor de cimbrisor înconjurate 
de albine. 

Cimbrișorul se bucura de mare simpatie si la vechii 
slavi. În timpurile păgîne strămoşii slavilor îl ridicau la 
rangul de plantă de cult. În timpul jertfirilor se arun- 
cau în foc mici mănunchiuri de cimbrisor. Arzind el sco- 
tea un fum aromat — ca cel de tămiie, care se înălța ușor 
la cer, confirmind prin aceasta, după părerea paginilor, că 
zeii au acceptat jertfa. Este interesant faptul că afumarea 
cu cimbrisor se practica si în vremuri mai tîrzii, de data 
aceasta cu un scop pur laic. Potrivit sfatului multor ba- 
trini cunoscători de ierburi se recomanda afumarea vaci- 
lor cu cimbrisor după ce au fătat, afumarea ulcioarelor 
cu lapte pentru a se obţine mai mult caimac si smintina, 
precum si afumarea uneltelor de vinat si pescuit, pentru 
o pradă cit mai bogată. Se utiliza afumarea cu cimbrisor 
si în tratamentul tuberculozei, al insomniei, al tusei si 
chiar al alcoolismului. 

Medicina empirică nu s-a mărginit la utilizarea „tumu- 
lui aromat“, ci aplica pe scară largă și infuzia de cimbri- 
sor în cazul unei proaste digestii, ca mijloc diuretic sau 
pentru întărirea stomacului, în cazul durerilor de piept, 
precum si în multe alte cazuri. Cimbrisorul era folosit cu 
dragă inimă și pentru comprese, băi aromate şi era miro- 
sit în caz de lesinuri. 

Nici medicina actuală nu este indiferentă fata de cim- 
brisor. Chiar fumul de cimbrisor este recunoscut ca fiind 
destul de util, întrucît deţine o oarecare acțiune bacteri- 
cidă. Infuziile si extractele reprezintă un bun mijloc ex- 

pectorant; tot ele potolesc durerile în caz de radiculite, ne- 
vrite etc. Extractul de cimbrișor face parte de asemenea din 
compoziția cunoscutului preparat medicamentos — per- 
tusinul. 

Frunzulitele mărunte ale cimbrisorului, care-i acoperă 
în întregime tulpinile, sînt presărate de glandule dese;-con- 
ținînd un ulei eteric-parfumat, care constă aproape numai 
din hidrocarbura aromatică timol. Această substanță este 
folosită în medicină ca bactericid de mare eficienţă. 

Foarte originale sînt floricelele bilabiate ale cimbriso- 
rului, cel mai adesea colorate în nuanțe purpurii-violete 
sau rosiatice si doar uneori albe. 

Cimbrisorul, ca plantă medicinală, se colectează tocmai 
în perioada înfloririi. Tulpinitele sale fragile nu trebuie 
rupte, ci doar tăiate cu precauţie pînă la jumătate, cu un 
cuțit ascuţit sau cu o foarfecă, căci numai în felul acesta 
cimbrișorul își poate reînnoi destul de bine, deși încet, 
părţile pierdute. 

Conţinutul ridicat în ulei eteric valoros a condiționat 
utilizarea lui şi în calitate de condiment (în industria con- 
servelor si la mîncărurile cu carne). 

Uleiul eteric al cimbrisorului se bucură de o înaltă apre- 
ciere și în domeniul parfumeriei. 

În botanică, cimbrișorul se consideră specie colectivă 
care constă dintr-un mare număr de mici tipuri ecologice 
si forme de trecere între acestea. El este cunoscut in bo- 
tanică sub denumirea de Thymus serpyllum si este con- 
siderat ca facind parte din familia labiatelor. Este intere- 
santa sursa denumirii generice a plantei — Thymus. 
Aceasta provine de la cuvîntul grecesc ,,thymus“ care se 
traduce prin „forță“, „spirit“; aceasta constituind un oma- 
giu adus acţiunii pe care o exercită asupra omului. De- 
numirea specifică demonstrează particularitatile creşterii 
sale întrucît în limba greacă veche cuvîntul respectiv 
sugerează noțiunea de tirire. 


Cimbrișorul nostru are și un frate remarcabil care creş- 
te în stare sălbatică pe țărmurile Mării Mediterane. La ex- 
terior aceste două specii sînt destul de asemănătoare, dar 
cea mediteraneană este mai înaltă, ajungînd adesea la 
înălțimea de 50 cm. Aceasta se caracterizează şi printr-o 
tulpină dreaptă, mai zveltă, inflorescențe mai puţin aglo- 
merate, precum si frunzulițe mărunte cu marginile răs- 
frinte în jos într-un mod caracteristic. Această specie este 

denumită Thymus vulgaris, Th. odoratissimus sau Satureja 
hortensis (cimbrisor, cimbru de grădină sau mirositor). 

În U.R.S.S. această specie se cultivă ca plantă medi- 
cinală, în Ucraina, Crimeea, în ţinutul Krasnodar. Fiind 
iubitoare de căldură, seminţele trebuie semănate doar în 
luna mai, după ce trece pericolul ingheturilor de primă- 
vară. Recoltele de materie primă medicinală de pe semă- 
năturile de cimbru de grădină sînt adunate timp de 2—3 
ani după care plantațiile sînt reinsimintate. Pentru iarnă 
tulpinile sale se cosesc cel mai tîrziu la mijlocul lunii sep- 
tembrie astfel încît înainte de începerea frigului ele să 
aibă timp să crească şi să se lignifice. În această formă 
chiar si gerurile aspre ale iernii nu le înspăimîntă. Semin- 
tele cimbrului de grădină sînt adunate la termene mai tir- 
zii, cînd ating deplina maturitate, din verzui devenind de 
culoare brun-închis. 

Pentru nevoi medicinale tulpinile de cimbru de gră- 
dină se colectează ca și în cazul cimbrului de cîmp în pe- 
rioada înfloririi. În comparație cu cimbrul de cîmp, în- 
susirile medicinale ale cimbrului de grădină sînt mai ac- 
centuate, iar caracterul melifer este mai pronunțat. 

În prezent, acest aromat locuitor al ținuturilor medi- 
teraneene s-a aclimatizat foarte bine si in U.R.S.S. In pa- 
tria sa era doar o iarbă sălbatică obișnuită, iar aici, im- 
preuna cu confratele sau, este pus in slujba omului. 


NB y 


Confratele din Extremul Orient 


Dacă veţi avea ocazia să treceţi in revistă plantele din 
oricare grădină botanică, nu cumva să întrebaţi cu naivi- 
tate de planta cu denumirea simplă de „ardei“. Veţi con- 
stata că botanistul care vă conduce prin grădină vă va 
arunca o privire plină de compătimire si condescendenta. 

Într-ad-văr, specialistul, îndrăgostit de meseria sa, se 
va mira de naivitatea întrebării puse, întrucît sub această 
denumire se cunoaște o gamă foarte largă de plante. 

Ca să nu mai vorbim de modesta liană a piperului ne- 
gru (Piper nigrum) din pădurile tropicale ale Asiei, care 
face parte din aceeași familie, cunoscută fiind ca regină 
a condimentelor. Încolăcindu-se strîns cu tulpina ei fle- 
xibilă în jurul trunchiurilor și ramurilor copacilor, aproape 
tot anul acoperită cu ciorchine de fructe mici de culoare 
închisă, ea constituie deliciul multor iubitori de meniuri 
picante si aduce venituri foarte grase întreprinzătorilor 
comercianţi. 

De asemenea, s-ar putea relata multe lucruri și des- 
pre ardeiul gras, ale cărui culturi sînt răspîndite pe toate 

continentele pămîntului. Desi pentru profani pare o planta 
lipsită de importanţă, ea formează însă un gen indepen- 
dent de plante în cadrul căruia unii botaniști numără chiar 
61 de specii şi o mare mulţime de varietăți. In afară de 
aceasta, specialiştii deosebesc ardei anuali si pereni cu o 
varietate foarte mare de soiuri, la rîndul lor împărțite 
în două grupe: ardeiul gras şi ardeiul iute. 

Numeroase şi foarte diverse varietăţi de ardei au fost 
din cele mai vechi timpuri cultivate si utilizate de către 
indienii din America tropicală, iar soiurile de ardei iute, 
potrivit observaţiilor atît de juste făcute de Humboldt, 
„înlocuiau sarea“. Într-adevăr, uscînd fructele ardeiului 
iute si pisîndu-le, indienii presărau întotdeauna praful ob- 
ținut pe alimentele lor la fel cum europenii sărează min- 
carea. Caracterul iute al fructelor ardeiului este determi- 
nat de o substanţă fenolică foarte puternică — capsicina: 
gradul activităţii sale este atit de mare încît chiar în cazul 
unei diluări de unu la un milion în apă i se simte totuşi 
gustul. 

Vorbind aici despre ardeii folosiți în alimentație trebuie 
să menționăm că înainte de descoperirea Americii, euro- 
penii nu cunoşteau această legumă. În Europa ardeii au 
fost aduşi de Columb. Primii care au emigrat au fost ar- 
deii iuți. 

În Rusia, cea mai veche menţiune despre această plantă 
a fost găsită într-un manuscris sub denumirea poetică de 
„iarbă sau floare răcoritoare“, datînd din anul 1616. De 
atunci ardeii s-au răspîndit în Rusia în aceeași măsură ca 
şi în patria lor. 

Nici nu este de mirare, căci meritele acestei plante sînt 
inepuizabile. De pildă, ardeiul roșu sau paprica (Capsicum 
annuum sau C. mexicanum) este cunoscut în ultimul timp 
şi ca sursă de vitamine (vitamina C si vitamina A) dar si 
ca foarte bun remediu curativ si profilactic în tratarea 
guturaiului. Este suficient, după cum spun medicii, sa ți- 
nem în casă un borcănel deschis cu boia de ardei si din 
timp în timp s-o apropiem de nas, ca să scăpăm de gutu- 
rai. 

Celor care au prilejul să călătorească prin pădurile ră- 
şinoase sau mixte din regiunile muntoase ale Extremu- 
lui Orient, Sahalinului de Sud, Coreei de Nord etc. vor 
intilni acolo pe confratele din Extremul Orient al ardeiu- 
lui nostru. 


De obicei se prezintă ca un arbust cu înălțimea de 
1—3 m iar cîteodată pînă la 7 m. Se caracterizează prin 
scoarța de culoare cenusiu-deschis, brăzdată, a ramurilor 
bătrîne si culoarea gălbui-brună a lăstarilor tineri. Sint 
originale si frunzele compuse, alcătuite din 5 foliole ase- 
zate ca degetele de la mînă. Ele amintesc de departe frun- 
zele castanului porcesc avînd dealtfel si pedunculele tot 
atît de lungi ca şi cele ale castanului. În vîrful lăstarilor 
acestui ardei sălbatic, în iulie sau august, se pot observa 
2—4 (cîteodată numai una) bile pufoase. Acestea sînt in- 
florescentele sale care la exterior amintesc foarte bine po- 
licarpii pufosi ai păpădiei. Numai culoarea nu este alba 
ci gălbuie sau violet pal. 

În septembrie sau octombrie lăstarii subțiri ai arbustu- 
lui sînt ingreunati de ciorchinii rasfirati, cu fructe negre 
și sferice. După aspect ele pot fi luate drept coacăze ne- 
gre vestejite. În fiecare ciorchine se pot găsi pind la 55- 
de „coacăze“, fiecare dintre ele avînd un diametru de o 
jumătate de cm pina la 1 cm şi conținînd cite 5 seminţe 
(sîmburi) turtite lateral. Dacă veţi face imprudenta să 
gustati una din aceste poame veţi regreta îndată căci mie- 
zul fructului care arde ca piperul negru vă va lăsa o amin- 
tire neştearsă. Fără îndoială că oricine a trăit această ex- 
perienţă va fi de acord cu faptul că nu degeaba acest ar- 

bust a fost denumit de botanisti piper sălbatic sau inte- 
pător. 

Dar această plantă neobișnuită poate atrage asupra sa 
atenţia şi într-un alt mod. Ramurile și lăstarii sînt acope- 
riti cu foarte numeroşi ţepi solizi si ascuţiţi. De parcă și-ar 
păstra cu rivna tainele, această războinică planta este inar- 
mată pînă în dinţi cu nenumărați ghimpi. 

Oamenii de știință au observat de mult această specie 
neobișnuită de ardei. În anul 1859 el a fost descris pentru 
prima dată de prof. Maksimovici. El i-a dat denumirea 
ştiinţifică potrivită de eleuterococ tepos (Eleutherococcus). 
Ulterior, planta a mai căpătat si alte denumiri: iederă te- 
poasă, acantopanax tepos. Dar prioritatea (după cum este 
prevăzut de regulamentul de nomenclatură) se menţine 
în favoarea primului „naș“, denumirea dată de el fiind 
si acum uzitată în literatura de specialitate. 

Începînd din anul 1860 eleuterococul tepos a fost expe- 
rimentat în Grădina botanică din Petersburg, iar apoi si in 
alte grădini. p 

Cu timpul, botanistii au studiat multe din obiceiurile 
acestei plante constatînd că arbustul este destul de nepre- 
tentios fata de soluri, creşte destul de bine sub formă de 
garduri vii si se înmulțește foarte bine prin semințe sau 
lăstari din rădăcină. Lemnul lui s-a dovedit a fi bun pen- 
tru confecționarea unor obiecte utile. Dar principalul me- 
rit al plantei n-a fost descoperit multă vreme. Acest se- 
cret s-a dovedit a fi ascuns în... rădăcini. 

In vechime, însușirile medicinale ale plantelor erau 
căutate prin analogie cu simptomele bolii. De pildă, dacă 
un om se îmbolnăvea de gălbenare, vracii îl tratau cu ex- 
trase din flori galbene, si mai bine, din plante cu frunze 
galbene. Pentru bolnavii de inimă se preparau medica- 
mente din frunze care prin forma lor aminteau conturul 
inimii... Cu alte cuvinte, pentru toate bolile se căutau 
astfel de asemănări. Fireşte că aceste premise atît de naive 
nu erau decît curată sarlatanie. 


În vremurile noastre amatorii de plante medicinale au 
căpătat o busolă de nădejde oferită de sistematica plante- 
lor. Această ramură a ştiinţei, bazîndu-se pe caracterele 
comune ale structurii si funcţiei florii si altor organe, a 
ajutat să se pună ordine în vasta lume vegetală, clasifi- 
cînd-o în familii, genuri, specii... Acest sistem a demon- 
strat faptul că plantele înrudite au foarte multe caractere 

comune. De aici s-a putut trage. concluzia că acestea pot 
avea și însuşiri medicinale asemănătoare. 

Specia menţionată, de eleuterococ face parte din ace- 
easi familie (Araliaceae) cu jen-șenul,* dar căutătorii de 
jen-sen cu experienţă, nu se știe din ce motive, conside- 
rau nedorită vecinătatea apropiată dintre ardeiul sălbatic 
și jen-șen, totdeauna smulgîndu-l cu grijă din preajma 
jen-șenului descoperit. Însă aceasta nu i-a derutat pe cer- 
cetători. Ei s-au hotărît să studieze şi această rudă a jen- 
șenului. Mare le-a fost mirarea cînd i-au cercetat rădă- 
cinile. Puterea lor curativă s-a dovedit a fi tot atît de 
eficientă ca şi cea a jen-șenului. Prin însuşirile sale re- 
marcabile această plantă a cucerit oameni de cele mai di- 
ferite specialități: medici, crescători de animale, medici 
veterinari. 

Preparatele din rădăcinile de eleuterococ ajută la re- 
facerea forțelor la oamenii extenuati sau în convalescenta 
după boli grele; au fost tratate cu succes: aparatul: car- 
diovascular, neurastenia, hipotensiunea, diabetul, boala de 
radiaţie ș.a. Printre multe alte noutăţi de ordin medical, 
sucul tămăduitor al eleuterococului s-a dovedit a fi unic. 
Nu întîmplător acest suc a fost unul din exponatele de 
succes la „EXPO-67“ din Montreal. 

Preparatul obţinut din rădăcina acestei plante din Ex- 
tremul Orient poate fi întîlnit într-un salon de spital, fie 
la un convalescent, fie la un bolnav ce se pregăteşte pen- 
tru o operaţie grea. Acest preparat este un musafir dorit 
și la fabrica de răcoritoare, unde pe baza lui s-a elaborat 
retetarul respectiv și tehnologia preparării unei minunate 
băuturi tonice numite „bodrost“ (vioiciune). 


Dar nici prin aceasta nu s-au epuizat perspectivele ar- 
deiului sălbatic. Acest rival al jen-senului, care capătă 
tot mai multă forţă, a reuşit să arate ce poate la sovho- 
zurile unde se cresc animale pentru blană, la fermele de 
păsări și în stupine. Adăugarea preparatului la hrana nur- 
cilor a micşorat pierderile provocate de pieirea acestora, 


* N.R. Cunoscut încă de acum 4000 de ani, jen-senul era fo- 
losit în tratamentul multor boli, iar bătrînilor le era recomandat 
ca un „elixir al tinereţii“ care, după cum se afirma, putea să le 
redea frăgezimea pielii. „Puterea tămăduitoare a plantei se face 
simțită neintirziat chiar si atunci cînd infuzia rădăcinilor sale 
este dată unui om pe patul morţii“ se spunea într-o farmacopee 
din vechime. 

le-a îmbunătăţit dezvoltarea și a avut repercusiuni pozitive 
asupra calității blănii. Găinile-ouătoare au reacționat fata 
de eleuterococ printr-o creștere însemnată a numărului de 
ouă, iar puii de găină au sporit mult în greutate. Ameste- 
cînd extract din rădăcini de ardei sălbatic cu miere și ofe- 
rind această compoziţie albinelor, cercetătorii au fost din 
nou martorii unui remarcabil fenomen: nu numai că se 
accelera creşterea familiilor de albine dar si culegătoarele 
de nectar au început să lucreze cu o energie sporită. 

— Există toate temeiurile de a presupune că posibili- 
tăţile noii rădăcini a vioiciunii sînt departe de a fi epui- 
zate, spune cel care i-a dat numele acesta — doctorul în 
științe medicale I. I. Brehman. Împreună cu colegii săi de 
la filiala din Extremul Orient a secţiei siberiene a Acade- 
miei de Ştiinţe a U.R.S.S. şi Institutul Unional de Plante 
medicinale, el reuşeşte să descopere mereu însușiri noi 
ale acestei plante medicinale atît de promițătoare. 

Mai rămîne de menţionat încă un merit al eleuteroco- 
cului: acesta nu necesită căutări atit de îndelungate ca 
jen-șenul întrucît creşte în Extremul Orient aproape peste 
tot, iar colectarea acestei preţioase materii prime nu con- 
stituie o trudă deosebită. Culegerea rădăcinilor, plăcut mi- 
rositoare și cu gust condimentat, se face în timpul toam- 
nei, cînd ele s-au îmbogăţit suficient din binefacatoarea 
sevă a pămîntului. Dezgropate, iar apoi spălate cu apă cu- 
rentă si uscate, rădăcinile de ardei sălbatic constituie o 
materie primă gata de întrebuințat. Aceste rădăcini sînt 
expediate în loturi mari pentru obținerea extractului li- 
chid terapeutic. Această industrie a fost creată pentru pri- 
ma dată în cadrul uzinei chimico-farmaceutice din Haba- 
rovsk care poate să aprovizioneze întreaga fara cu valo- 
roasele sale produse. 

Pentru a nu epuiza rezervele naturale ale ardeiului săl- 
batic a fost întreprinsă si studierea acestuia în cadrul 
plantațiilor industriale. Primele rezultate ale experienţe- 
lor ne dau speranţe că această plantă va putea fi cultivată 
si artificial. 

Odată cu studierea în continuare a minunatei rude a 
jen-senului se fac căutări și printre alti membri ai fami- 
liei araliaceelor. In pădurile Extremului Orient aceasta 
familie este reprezentată prin 7 genuri vaste. Sînt deci 
posibile noi și valoroase descoperiri atît în cadrul genului 
Aralia, cu reprezentantul său numit „arborele dracului“ 

eit și printre diferitele specii de Panax (Acanthopanazx, 
Kalopanax, Echinopanax, Pseudopanax). În total, uimi- 
toarea familie a araliaceelor reunește aproximativ 60: de 
genuri cu aproape 500 specii, majoritatea trăind în zo- 
nele tropicale din ambele emisfere. Ele se dezvoltă bine 
îndeosebi în ţinuturile indo-malaieze unde se află şi pa- 
tria cunoscutului piper negru. Așadar, sînt posibile şi alte 
descoperiri reușite în sînul acestei familii ... . 

Un mare viitor se deschide acum în fata confratelui 
din Extremul Orient și a altor confrati ai cunoscutului sim 
per negru şi ai legendarului” jen-sen. 

Vă urăm succes, prieteni verzi ai oamenilor! 


Sora jen-senului 


Pînă acum am făcut cunoştinţă cu familia araliaceelor 
care a dat lumii pe cel mai faimos dintre panaceele verzi 
— jen-senul, cît si pe eleuterococ, pînă nu de mult total 
necunoscut. Am menţionat si faptul că oamenii de știință 
prevăd importante descoperiri în cadrul numeroasei fami- 
lii a araliaceelor. Așadar, nu va fi lipsită de interes nici 
întîlnirea cu patriarhul întregului neam al araliaceelor, 
căruia i se datorește și denumirea întregii familii. Este 
vorba de genul Aralia. Acest gen este reprezentat de a- 
proape 35 de specii printre care cea mai remarcabilă ar 
putea fi considerată Aralia manciuriană. Specialiștii o 
apreciază mai ales pentru rezistența la geruri. În acest 
sens Aralia nu are concurenţi printre confrații săi nici în 
patria sa, nici pe pămînturile noi unde a fost transplantata 
împreună cu alte araliacee. 

În stare sălbatică ea crește sub formă de arbori izolaţi 
sau mici grupuri în pădurile de conifere precum si in cele 
mixte din Extremul Orient. Ea populează rapid mai ales 
terenurile de pe care a fost tăiată pădurea precum şi locu- 
rile unde pădurea a fost distrusă de incendii, alcătuind pe 

acestea hatisuri de netrecut. Ca un rînd compact de sol- 
dati cu pustile în cumpănire, Aralia se înșiră în aceste 
locuri într-o deasă împletire a coroanelor sale foarte ghim- 
poase. În popor este denumită „arborele dracului“. Ea şi-a 
meritat această reputaţie din cauza neplăcerilor pe care le 
provoacă oamenilor tepii desi de pe trunchi ca si de pe 
ramuri. Citeodata este denumită ,,arborele-tep“. 

Dar sentimentul neplăcut fata de Aralia manciuriană 
apare numai în cazul contactului direct cu aceasta. De de- 
parte însă nu putem să nu admirăm această plantă. Nu 
degeaba arborele dracului este numit de asemenea pal- 
mierul Extremului Crient. Această denumire este un oma- 
giu adus uimitoarei sale frumuseți. 

Aralia este frumoasă atît în liziera pădurii cît şi în lu- 
minișurile întinse. Trunchiurile sale zvelte, deși ghimpoase 
dar foarte drepte, neramificate, pot ajunge uneori la o 
înălțime de 12 m. În vîrf, asemenea adevăraţilor palmieri, 
sînt încununate de o largă coroană dantelată, formată din 
frunze compuse, întrucît fiecare frunză uriașă constă din 
30—88 de foliole. Asemănarea dintre Aralia și frumoasele 
plante tropicale de peste mări este şi mai mare în iulie- 
august cînd apare paniculul, înalt de un metru, al inflo- 
rescentei alb-verzui. Inflorescenta bogată, parfumată, se 
caracterizează prin abundență de nectar. Toamna, de la 
începutul lunii septembrie, ea este înlocuită printr-un po- 
licarp (fruct compus) alcătuit din numeroase fructe mici, 
de o jumătate de cm diametru, de culoare albastru închis. 
Ciorchinii lor au un contur foarte viu pe fondul reflexelor 
rosiatice de toamnă ale frunzisului Araliei. 

Pentru prima dată Aralia manciuriană a trecut peste 
hotarele patriei sale încă în deceniul al VII-lea al seco- 
lului al XIX-lea, cînd a fost mutată în Grădina botanică 
din Petersburg. Acesta a fost primul pas pentru ieşirea 
ei în alte ţări. Arareori se mai poate întîlni acum o gră- 
dină botanică unde să nu se cultive acest arbore exotic. 
Iernile blinde sînt suportate cu ușurință de această plantă 
atît la Leningrad cit si în împrejurimile Moscovei, citeo- 
dată chiar înflorește și fructifică, dar în timpul gerurilor 
aspre îngheaţă puternic. Cîteva exemplare de Aralia în 
vîrstă de 40 de ani, cu înălțimea de numai patru metri 
cresc în prezent la Institutul Botanic al Academiei de 
științe a U.R.S.S. din Leningrad. 

Aralia manciuriană a fost încercată şi în multe alte 
grădini botanice ale Uniunii Sovietice precum şi peste ho- 
tare. În majoritatea localităţilor ea creşte sub formă de ar- 
bust. Această plantă este deosebit de potrivită pentru gar- 
durile vii. Lemnul alb, moale, desi destul de friabil al Ara- 
liei, poate fi utilizat cu succes pentru înnobilarea unor pro- 
duse din lemn. 71 

S-ar părea că prin aceasta s-au epuizat însușirile folosi- 
toare ale plantei, dar vechea experienţă a botanistilor a 
arătat că nu este uşor să se cunoască de la început toate 
secretele unei plante. 

Așa s-a întîmplat şi cu Aralia manciuriană. Mult timp 
ea a rămas doar o frumoasă plantă originală. Recent o ex- 
peditie complexă a Institutului Unional pentru plante me- 
dicinale și aromatice, care a investigat toate vastele su- 
prafete populate de această plantă în Extremul Orient, a 
reușit să găsească o urmă dătătoare de speranţă. Această 
urmă a dus iar la... rădăcini. Compoziţia acestora a fost 
minuţios studiată. Au fost obținute apoi preparate de ex- 
perienté si a început cercetarea lor migăloasă. 

Experiente repetate au confirmat invariabil marele rol 
medicinal al substanţelor conţinute în rădăcinile Araliei 
manciuriene. Infuzia rădăcinilor ei demonstrează în toate 
cazurile o foarte bună acţiune tonică, ajută mult în afec- 
tiunile nervoase si în unele forme de schizofrenie, iar în 
caz de irascibilitate și obosire rapidă acţionează mai efi- 
cient decît toate substanţele cunoscute pînă acum. 

În felul acesta a fost găsită si dată în exploatare uzi- 
nei chimico-farmaceutice din Habarovsk încă o plantă me- 
dicinală din familia araliaceelor. S-au justificat pe de-a 
întregul numeroasele cercetări minutioase care mai înainte 
ar fi putut părea lipsite de scop sau de prea mică impor- 
tanta. Dar tocmai datorită acestora se cunoaște acum în- 
treaga biologie a Araliei manciuriene precum şi cele mai 
bune metode de utilizare a acestei surori a jen-senului. 


Poama bivolului 


Recent am avut ocazia să străbat multe păduri și să 
vizitez parcurile nationale din Canada si S.U.A. Familia- 
rizindu-ma cu populaţia lor de arbori şi arbuşti, am putut 
observa pentru prima dată, în toată frumuseţea lor pri- 
mitivă, o serie de plante neobișnuite pentru continentul 
nostru: plantaţii ale bogatului arțar nord-american, uimi- 
torii colosi ai regnului vegetal — sequoia, majestuosii chi- 
parosi de baltă care-şi ridicau deasupra apei „capetele“ 
albicioase ale rădăcinilor prin care respira... 

Au fost intilniri uimitor de plăcute, bogate în impresii 
neaşteptate, cu vechi cunoștințe transplantate de mult în 
grădinile și parcurile botanice din sudul U.R.S.S.-ului. Una 
din aceste intilniri a început... la masa la care am fost 
invitat de ospitalierul meu coleg american. 

În pitoreasca cabană a pădurarului, situată pe malul 
abrupt al fluviului Missouri, discutînd în timpul micului 
dejun itinerariul călătoriei proiectate, mi-a atras atenţia 
condimentul de culoare roșiatică servit la felul de min- 
care preparat cu carne, condiment preferat și de gazdă. 

— Meritele sosului nu se datoresc numai măiestriei 
culinare a soţiei mele, a spus el zimbind, ci mai înainte de 
toate poamei bivolului. Ce-i drept, poama bivolului ne 
este tot mai mult disputată si de confrații nostri horti- 
cultori care caută să o introducă pe terenurile cultivate 
de ei. Ei au reuşit chiar să obţină cîteva soiuri de cul- 
tură ale acestei plante, care se dezvoltă în condiţii bune 
în grădini. 

Asa a început întîlnirea cu specia, de mult cunoscută 
în grădinile noastre botanice, Shepherdia argentea, in 
patria sa, unde această plantă este denumită mai freevent 
poama bivolului. După o jumătate de oră, întîlnirea a eon- 
tinuat într-o ambianţă mai obișnuită: ne-am oprit in fata 
unor lăstărișuri dese si joase pe malul unui mic afluent 
al fluviului Missouri. De departe, dar şi de aproape, pă- 
duricile de Shepherdia îmi aminteau de hăţișurile „ana- 
nasului siberian“ — cătina (Hippophaé L.) din văile im- 
petuoaselor riuri din. Altai: Katun, Bia sau in alte locuri 
din Siberia. Dar poamele viu colorate ale Shepherdiei, care 
acopereau din abundență ramurile, aproape la fel ca si 
,ananasii siberieni“ păreau să obiecteze împotriva acestei 
comparații: ele nu erau colorate în portocaliul obișnuit 
pentru sus-mentionata plantă siberiană, ci păreau acope- 
rite cu lae roșu. 

Mai tîrziu am avut prilejul să întîlnesc desisuri de She- 
pherdia în Kansas, Nevada, Manitoba, Minnesota, Sas- 
katchewan și în sfîrşit în Dakota de Sud unde sînt foarte 
frecvente. La Staţiunea Experimentală din Dakota de Sud 
am avut prilejul să văd grădini — plantaţii speciale de 
Shepherdia unde cresc mii de arbori de elită selecționați. 

În timpul călătoriei pe malurile rîurilor si lacurilor se 
intilnea adesea si „sora“ poamei bivolului — seferdia ca- 
nadiană, caracterizată printr-o înălțime mică. Ea atinge 
rar 2,5 m înălţime, caracterizindu-se prin forma ovală a 
frunzelor și fructe roșii-gălbui, aproape total lipsite de 
gust. 

Este interesant faptul că europenii, rasfatati cu atîtea 
plante stranii aduse din continentul recent descoperit (de 
pildă arborele de ciocolată, sequoia ș.a.), explorind Lu- 
mea Nouă, mult timp n-au dat nici o atenţie pomisorilor 
de seferdia cu fructele lor mici, desi indienii le cunoșteau 
de mult valoarea, utilizînd pe scară largă aceste poame ca 
hrană si ca medicament. 

Doar în anul 1818 această plantă a fost „descoperită“ 
de către profesorul de botanică Thomas Nutall, care i-a 
făcut o descriere amănunţită. Tot el i-a atribuit, în cinstea 
cunoscutului botanist englez John Shepherd actuala denu- 
mire: Shepherdia. E drept că numele botanistului englez 
a stat la originea doar a primei jumătăți a dublei denu- 
miri ştiinţifice a pomisorului; cea de-a doua parte a denu- 
mirii (argentea) şi-o datorează tinerilor săi lăstari și îrun- 
zelor înguste de formă alungit-lanceolată. Atit lăstarii cit 
si frunzele, din cauza perilor desi, albiciosi, în formă de 
solzi care le acoperă, prezintă un colorit argintiu, destul 
de rar întâlnit la plante. 

Pomisorii de seferdia, la ei acasă in America, se deo- 
sebesc prea putin ca dimensiuni de cei pe care i-am văzut 
în U.R.S.S.: ei nu depășeau niciodată înălțimea de 6 m. 
De regulă seferdia prezintă trunchiuri subţiri, strimbe si 
ramuri tepoase. Shepherdia formează flori gălbui, destul 
de nearătoase, ca ale cătinei. Este o plantă dioică (ca și 
cătina): pe o plantă se situează numai florile mascule iar 
pe alta cele femele. Asemănarea dintre ea și cătină, în ceea 
ce priveşte multe caractere şi mai ales structura florilor, 
este recunoscută de știința botanică, care le-a reunit într-o 
singură familie — Elaeagnaceae. 

Foarte apropiat de acestea este si confratele lor din 
Asia Centrală — sălcioara (Elaeagnus angustifolia L.). Bo- 
tanistii consideră că seferdia, cătina si sălcioara pot fi in- 
crucisate între ele. Mai mult decît atît, se cunosc de pe 
acum hibrizi obţinuţi din încrucișarea seferdiei cu cătina. 

În America sînt foarte pretuite particularitatile deco- 
rative ale seferdiei si mai ales originala coroană argintie 
cu ciorchinii de poame viu colorate care contrastează foar- 
te expresiv cu fondul. Din Shepherdia se fac adesea gar- 
duri vii compacte; pomisorii se plantează de asemenea 
izolaţi sau în grupuri mici pe suprafeţe întinse, acoperite 
cu gazon. Acum tot atît de populară este acolo această 
specie și ca pom fructifer. 

Formele sălbatice de Shepherdia au fructul mic de a- 
proximativ 1/2 cm în diametru, mai rar ceva mai mari. 
Ele sînt foarte suculente, acrișoare sau dulci-acrisoare la 
gust. Formele de seferdia selecționate pentru cultivarea 
în grădini au fructele mai mari, cu un gust plăcut, dulce- 
acrisor. Ele sînt bune pentru a fi consumate în stare proas- 

pătă sau sînt supuse uscării, pentru prepararea de jeleuri 
si alte conserve. 


Planta a facut prima sa călătorie peste ocean, din Ame- 
rica de Nord, curind dupa ,,botezul“ ei. La inceput ea a 
fost transplantata in patria lui John Shepherd — Anglia, 
unde a fost cultivată în grădina botanică din Liverpool 
iar apoi si în alte grădini si parcuri din Marea Britanie. 
În U.R.S.S. a ajuns mai întîi probabil la Ivan Vladimiro- 
vici Miciurin în jurul începutului acestui veac. 


Miciurin, care s-a interesat foarte mult de Shepherdia 
și își punea mari speranţe în această plantă, a efectuat 
cercetări asupra acesteia încă în acea perioadă. În anul 
1906 el menţionează pentru prima dată în presă specia 
Shepherdia argentea. Cam tot atunci el avea în proiect 
să scrie si un articol despre cultura acestei plante si în- 
suşirile fructelor sale. Această intenţie din păcate nu s-a 
realizat. Totuşi, munca efectuată de Miciurin timp de mai 
multi ani în legătură cu seferdia nu s-a pierdut. Din ini- 
țiativa sa această specie s-a răspîndit în diferite colțuri 
ale ţării. Trei puieti de seferdia expediati de el în pri- 
măvara anului 1926 la Kiev, academicianului N. F. Kaş- 
cenko, au marcat începutul cultivării ei în Ucraina. 

Răspunzînd lui N. F. Kascenko la rugămintea sa de a-i 
caracteriza planta care-i era necunoscută si despre care 
„nu putea găsi nicăieri vreo informaţie“, Miciurin a des- 
cris amănunțit seferdia dînd si istoricul denumirii acesteia, 
iar fructele le-a caracterizat ca fiind „plăcute, acrisoare 
la gust ca şi cele ale dracilei, de neînlocuit în prepararea 
lichiorurilor“. 

Unul din exemplarele de Shepherdia argentea trimise 
atunci la Kiev de către Miciurin, precum si descendența 
acestuia care numără în jur de 50 de pomi de vîrstă di- 
ferită, s-au păstrat si acum in Grădina de aclimatizare 
Academician Kascenko“. Un veteran în vîrstă de peste 40 
de ani apartinind acestui gen a ajuns acum la înălțimea de 
5 m, diametrul trunchiului fiind de 20 em. 

Este interesant faptul că aici planta și-a făcut un re- 
nume nu numai prin producția mare de fructe precum si 
prin aspectul său foarte decorativ, dar şi ca specie foarte 
bună pentru fixarea solurilor. Avînd o capacitate ridicată 
de formare a rădăcinilor ea poate să cimenteze în cel mai 
înalt grad pantele și malurile abrupte. Pe lîngă aceasta 

seferdia este putin pretențioasă fata de sol si nu cere a- 
proape nici un fel de îngrijire. 

Totuşi, pentru asigurarea unei recolte normale este 
necesar să se planteze în același timp exemplare mascule 
și femele de Shepherdia în raportul de 4 plante femele la 
una masculă. Sexul acestor plante poate îi determinat cu 
ușurință chiar si în condiţii de iarnă după mugurii flo- 
rali. La exemplarele mascule mugurii sînt totdeauna mai 
mari decît la cele femele si au o formă rotunjită, in timp 
ce la exemplarele femele aceştia au o formă alungită și 
sînt intrucitva mai ascutiti si mai apropiaţi de lăstar. Acest 
raport recomandat între exemplarele mascule şi femele dă 
rezultate bune atît la Grădina de aclimatizare ,,;Kascenko“ 
din Kiev cit si în alte locuri. Aici Shepherdia fructifica 
cu regularitate. Cea mai mare recoltă o dă exemplarul cel 
mai bătrîn care dă în fiecare an cite 30—40 kg de fructe, 
iar cele mai tinere, care de asemenea fructifică în fiecare 
an, dau cîte 10—25 kg. 

Cercetările biochimice au confirmat înaltele însușiri 
de ordin alimentar şi medicinal-dietetic ale fructelor de 
șeferdia: ele conţin multe substanţe valoroase, şi ceea ce 
este foarte important, într-un raport foarte favorabil. În 
fructele de Shepherdia din Kiev s-a descoperit, aproxima- 
tiv 210/) zahăr, pînă la 3,5% acizi organici, peste 250 mg/ 
de vitamina C, multă carotină (provitamina A), catechine, 
valoroase substanțe tanante. Cercetătorii au ajuns să apre- 
cieze foarte mult fructele de Shepherdia și după folosi- 
rea experimentală a acestora în fabricarea vinurilor, a 
dulceturilor, lichiorurilor si jeleurilor. 

Prin eforturile botanistilor si silvicultorilor sovietici, 
Shepherdia argentea este in curs de aclimatizare acum la 
Leningrad si in Lituania, la Moscova si in Altai, Kara- 
ganda, Tadjikistan, Volgograd precum si intr-o serie de 
grădini botanice si stațiuni silvice experimentale din U- 
craina. În decursul anilor cît a crescut la Kiev, Shepher- 
dia a arătat că este foarte rezistentă la geruri. De acum 
încolo sarcina de bază revine selectionatorilor — pomi- 
cultori, care trebuie să continue munca începută de Mi- 
ciurin în ceea ce priveşte introducerea acestei specii valo- 
roase în livezile din U.R.S.S. Se aşteaptă în viitor crearea 
unor forme ale acesteia cu fructe mari, obţinerea unor noi 
hibrizi cu cătina, poate şi cu sălcioara. 

Această plantă suscită un interes profund pentru ame- 
lioratorii silvici si pentru specialiştii în spaţii verzi. Îm- 
preună cu cătina, seferdia este cît se poate de potrivită 
pentru împădurirea ripelor, pentru plantarea ei in lizie- 
rele pădurilor, precum şi pentru crearea noilor perdele de 
protecţie. Pe de altă parte, ar fi păcat să nu se utilizeze 
însușirile ei decorative. În multe grădini şi parcuri, pe 
marginea drumurilor, mai ales pe pante, pe malurile ape- 
lor curgătoare şi stătătoare precum și pe alte terenuri, 
această planta fructifera, frumoasă si utilă, își va găsi 
locul potrivit. 

Chiar dacă în asemenea plantaţii nu se va reuși întot- 
deauna strîngerea bogatei lor recolte anuale, aceasta nu 
se va pierde degeaba, ci va fi folosită de prietenii noștri 
penati care consumă cu plăcere atît miezul suculent al 
fructului cit şi seminţele sale oleaginoase. Nu trebuie să 
uităm însă o însușire a acestei plante transoceanice si anu- 
me aceea de a fi o bună şi foarte timpurie plantă meliferă. 

Vastele întinderi ale teritoriului U.R.S.S. au primit cu 
ospitalitate si bunăvoință pe Shepherdia argentea, la fel 
ca si pe alti emigranti verzi nord-americani, iar viitorul 
poamei bivolului va avea aici probabil perspective si mai 
mari decit in patria sa. Dealtfel, denumirea gratiosului po- 
misor argintiu nu are decît o legătură foarte îndepărtată 
cu bivolul. Denumirea a apărut doar ca urmare a utili- 
zării fructelor de Shepherdia pentru prepararea unui sos 
ce servește ca garnitură la carnea de bivol. 

Piinea principala 


Orașul de pe Neva este cunoscut atît ca prima ,,fe- 
reastră spre Europa“ a Rusiei, cit si ca leagăn al Revo- 
lutiei din Octombrie si ca luptător neînfricat care a re- 
zistat în inclestarea pe viață si pe moarte cu fiara fas- 
cistă. Smolnii si Palatul de Iarnă, Muzeul Rus si Muzeul 
de raritati, casa lui Puşkin și Academia de arte, perspec- 
tiva Nevski si Kirov, magnificele poduri, minunatele gră- 
dini și parcuri — iată cîteva dintre obiectivele demne de 
vizitat în acest oraș, printre care și clădirea în aparenţă 
modestă, cu inscripţia laconică: Institutul Unional de Fito- 
tehnie — VIR. 

Această remarcabilă instituţie științifică, care timp de 
20 de ani a fost condusă permanent de academicianul 
N. I. Vavilov, a fost creată în primii ani ai Puterii Sovie- 
tice. 

Din 70 de ţări din toate continentele, cercetătorii aces- 
tui institut au procurat peste 180.000 probe de seminţe, 
realizînd o colecţie unică de plante cultivate. Mindria In- 
stitutului o constituie însă îndeosebi „Fondul de grine“ 
care se poate măsura pe deplin cu „Fondul de diamante“, 

„Rezerva de aur“ şi alte asemenea „acumulări“ de valori 
de stat. 2 

Nu intimplator au păstrat in mod eroic discipolii lui 
Vavilov „Fondul de grine“ în anii Marelui Război pentru 
Apărarea Patriei. În perioada blocadei fără precedent a 
Leningradului, multi oameni de știință au murit de inani- 
tie, păstrînd însă intacte ani de zile tonele de boabe de 
grîu, precum şi alte graminee din colecții. 

Milioane de oameni sovietici hrănindu-se cu pîinea cea 
de toate zilele se folosesc de munca creatoare a vavilo- 
viștilor, muncă din abundență înmagazinată in fiecare 
franzelă. Dacă veţi avea ocazia să călătoriţi în miezul ve- 
rii, de pildă, de la izvoarele Donului pînă la Erevan, tot 
drumul veţi admira marea nesfîrşită a lanurilor griului 
de toamnă „nearistat-1“. Nici ca răspîndire nici ca produc- 
tivitate acest soi nu are egal în lume. Domnia i s-a întins 
pe milioane de hectare pe cîmpurile din U.R.S.S., alcă- 
tuind aproape jumătate din toate semănăturile de griu 
de toamnă. Din acest soi se scoate la fiecare hectar cite 
80 sau chiar mai multe chintale de grîu selecționat, iar 
pîinea făcută din acest grîu este de o calitate deosebit de 
ridicată. Nu degeaba specialiştii consideră că acest soi 
face parte din soiurile de grîu cele mai bune, iar statul 
plătește unităţilor care îl cultivă cite 400/, în plus. 

Dacă examinăm genealogia soiului ,,nearistat-1“ vom 
afla că selectionatorul acestuia, academicianul P. P. Isu- 
kianenko, a utilizat pe scară largă la crearea acestui soi 
unic bogata colecţie de soiuri de grîu a Institutului Unio- 
nal de Fitotehnie. 

Puteţi adopta însă și un alt itinerar — vizitaţi în 
timpul verii Bielorusia, Lituania, Letonia unde și-a întins 
domnia pe suprafeţe uriaşe soiul de grîu de primăvară 
„Minskaia“. Agronomii nu mai încetează să-l laude: nu 
este supus căderii nici din cauza ploilor nici a vîntului; 
nu se teme de tăciunele zburător al griului — perfida 
ciupercă, iar pîinea făcută din grîu de acest soi este atît 
de gustoasă, pufoasă, cu miez elastic și aromă dintre cele 
mai fine, de parcă ar fi fost obţinută din grîu crescut în 
stepele mănoase ale sudului. 

De fapt, soiul Minskaia a fost creat de către cunoscu- 
tul selectionator N. D. Muhin din griul adus din expe- 
ditia efectuată de o serie de cercetători ai Institutului în 
Altai. 

În URSS nu există nici un selectionator, nici o staţiune 
agricolă experimentală care să nu se împărtășească cu 
folos din acest generos tezaur. Zilnic pornesc de la Insti- 
tut 50.000 de pachete conținînd material apartinind unor 
soiuri noi de plante, iar printre acestea partea leului re- 
vine grîului. Fondul unic se amplifică mereu. 

În tot cursul anului pornesc din Institut către toate 
colţurile Uniunii Sovietice si peste hotare detașamente de 
cercetători-botanişti pentru explorare. Recent, o expedi- 
tie sub conducerea profesorului Ter-Avanesian a adus la 
Leningrad o prețioasă colecţie de soiuri de grîu din Aus- 
tralia; expediţia doctorului în ştiinţe agricole T. N. Sevciuk 
a adus soiuri de grîu originale şi alte soiuri de plante 
de cultură din Brazilia; academicianul D. D. Brejnev a 
completat fondul cu multe soiuri importate din Franţa 
şi Italia, iar profesorul K. Z. Budin, din Mexic. Este vorba 
aici numai de activitatea unui singur an. 

Griului i se acordă cea mai mare atenţie. Nici nu se 
poate altfel căci griul este principala pîine a ţării si de- 
altfel a întregii lumi. Peste jumătate din populaţia glo- 
bului pămiîntesc se hrănește cu grîu. 200 milioane hec- 
tare şi 2 miliarde de chintale! 

Botanistii afirmă cu autoritate că griul este nu numai 
principala cultură de pîine dar este totodată si cea mai 
veche cultură de acest fel. 

Pe teritoriul U.R.S.S. grîul se cunoștea încă acum 5.000 
de ani. El era cultivat de triburile culturii de Tripoli, care 
trăiau în special în ţinutul de pe malul drept al Niprului 
în Ucraina. Descoperind așezări ale acestori triburi, cu- 
noscutul arheolog V. V. Hvoiko a descoperit primul si ur- 
mele vechi ale grîului. Resturi de boabe de grîu, impre- 
siuni ale unor parti ale spicului împreună cu urme de 
orz si de mei se întilneau frecvent în pojghitele de argilă 
din locuinţele vechi din lut. Mai tîrziu, și probabil tocmai 
de la triburile culturii de Tripoli, cultivarea grîului a 
fost preluată de sciți iar apoi a fost adoptată si de către 
vechii slavi din Rusia kievleană. 

Scitii-agricultori care cultivau griul în regiunea mijlo- 
cie şi inferioară a Niprului acum 2500 de ani, nu numai 
că își acopereau în întregime necesarul în grîu dar si 
exportau o parte de recoltă în Grecia Antică. 

Despre plugăria slavilor-agricultori ne-au adus mul- 
tiple mărturii scriitorii din vechime. După mărturia lui 

Mauriciu Strategul, care a descris traiul, moravurile și 
obiceiurile vechilor slavi — antii, „ei aveau numeroase 
animale agricole de tot felul precum si roade ale pamin- 
tului, zăcînd în grămezi, mai ales mei şi grîu“. 

În timpurile preistorice griul a apărut si in alte {ari 
ale Europei, Asiei si Africii. În Europa apuseană el a 
devenit cunoscut în urmă cu aproximativ 4000 de ani, 
lucru pe care ni-l demonstrează descoperirea unor resturi 
de boabe şi spice în locuinţele lacustre din Elveţia. În 
Egipt, boabe de grîu au fost descoperite în zidăria pira- 
midei lui Dashur, înălțate acum 5300 de ani, desi potri- 
vit altor date griul era cultivat acolo chiar si mai înainte. 

Primele date privitoare la cultura grîului în China 
sînt menţionate încă de acum 4650 de ani. Această men- 
tiune este introdusă în cronica chineză de către Si Matian, 
care a trăit aproximativ acum 2100 de ani. 

În general, istoricul asocierii dintre om şi grîu nu- 
mără 6—8 milenii pentru așa-numita Lume Veche. 

Pe acest fond atît de vechi, America și Australia sînt 
foarte tinere sub acest aspect, întrucît ele s-au întîlnit 
prima dată cu grîul doar acum 200—300 de ani. Totuși, 
păşind pentru prima oară pe continente noi, „vechea gri- 
nă nu s-a sfiit nicidecum“. 

Teritoriul ocupat de grîu în U.R.S.S. a şi atins Cercul 
Polar, suprafața sa totală fiind de peste 67 milioane hec- 
tare — cit teritoriile ocupate de state întregi. Încă în anii 
antebelici faimosul soi „Ukrainka“ deţinea în permanenţă 
pe piața mondială primul loc sub aspectul principalilor 
indici calitativi: conţinutul în proteine și gluten din bob. 
Pe atunci acest soi ocupa aproape jumătate din toate 
semănăturile de grîu din U.R.S.S. 

Dar de unde a început drumul grîului pe bunul nostru 
Pămînt? Această întrebare i-a neliniștit pe oameni din 
cele mai vechi timpuri. 


„Pentru a cunoaște toată diversitatea plantelor de cul- 
tură — scria Nikolai Ivanovici Vavilov — este necesar nu 
numai să se studieze geografia lor, dar să se determine și 
zonele iniţiale ale răspîndirii lor, precum şi locul exact 
al originii“. De multe ori acest savant a emis ipoteze 
științifice îndrăzneţe, care au dobindit recunoaștere pe 
plan mondial. Încă în anul 1920 el a formulat „Legea se- 
riilor omoloage în ereditate şi variabilitate“. La plante 
avînd înrudire apropiată se observă o variabilitate para- 

lelă, care se manifestă prin anumite însușiri şi caractere 
asemănătoare. Cunoscîndu-se prezenţa unui anumit ca- 
racter la secară, acesta poate fi găsit în mod neîndoielnic 
şi la griu. De exemplu, la pepenele verde, în afară de 
fructe sferice se mai pot observa și fructe de formă alun- 
gită. Aceasta înseamnă că asemenea forme pot fi găsite 
cu siguranţă şi la pepenii galbeni. Cu alte cuvinte, varia- 
bilitatii plantelor îi este propriu paralelismul, care a fost 
observat încă de către G. St. Hilaire si Darwin. N. I. Va- 
vilov a explicat faptele observate anterior, dînd expli- 
catiei forma unei legi. 

Mai tîrziu, N. I. Vavilov emite si o teorie proprie cu 
privire la centrele de origine ale plantelor de cultură, în 
care arată că patria unei plante cultivate trebuie căutată 
acolo unde este concentrată cea mai mare diversitate a 
speciilor si soiurilor sale. 

Pe baza teoriei sale el stabileşte cu precizie centrele 
primare ale originii multor plante de cultură. Principalul 
focar al majorităţii plantelor agricole cultivate în prezent 
îl constituie Asia de Sud de unde au provenit aproxima- 
tiv 500 din cele 640 de plante principale. În afară de cele 
5 centre asiatice de origine a plantelor de cultură pe care 
le-a stabilit, Vavilov a mai relevat încă 4 centre şi în 
alte parti ale lumii: în regiunea Mării Mediterane, în Abi- 
sinia, în America Centrală (care a dat lumii porumbul) 
precum şi în Peru-Bolivia-Ecuador (patria cartofului). 


+... Zilele acestea am primit cîteva cărţi editate de 
Institutul de botanică aplicată și culturi noi* creat din 
inițiativa lui Vladimir Ilici, scria M. Gorki lui P. Kogan 
— specialist în teoria literaturii, și am citit lucrarea pro- 
fesorului N. I. Vavilov „Centrele de origine a plantelor 
de cultură“, raportul său despre „Legea seriilor omoloa- 
ge“, am analizat „Harta agriculturii URSS“ — cit de sem- 
nificativ este totul şi cit talent vădește!“. 

Pe baza teoriei lui Vavilov s-a putut stabili cu mai 
multă precizie și patria grîului. Majoritatea speciilor aces- 
tuia au fost găsite în limitele 'Transcaucaziei. Acum se 
obișnuiește să se considere ca focar primar al culturii 
acestuia îndeosebi Gruzia. Este pe deplin posibil ca de 
aici acesta să fi ajuns în stepele din regiunea Mării Negre. 


* N.A, — Vechea denumire a Institutului Unional de Fito- - 
tehnie. 

Cînd un botanist foloseşte cuvîntul „griu“ el înţelege 
prin aceasta nu o singură specie ci 13—15 speeii. Ce-i 
drept, în cultură au căpătat o largă răspîndire numai 2 
specii: griul moale și griul tare, reprezentate prin mii de 
soiuri. Soiurile se deosebesc între ele prin caracterul aris- 
tat sau nearistat al spicului, coloritul său, pubescenta, den- 
sitatea, gradul de ușurință al treieratului boabelor, culoa- 
rea cariopsei, caracterul de toamnă sau de primăvară, 
coacerea mai tîrzie sau mai timpurie, rezistenţa la cădere 
a tulpinilor, rezistenţa la boli şi vreme nefavorabilă pre- 
cum si multe alte caractere botanice, biochimice si eco- 
nomice. 

Griul moale numără peste 4000 soiuri si ocupă majori- 
tatea cîmpurilor cu grine. De o apreciere deosebită se 
bucură soiurile de grîu tare obținute in U.R.S.S. (pina la 
260/) proteine față de 18—220/) la cele mai bune soiuri 
australiene, canadiene, argentiniene și africane de griu 
tare). Nu întimplător soiurile sovietice de grîu tare, de 
pildă soiul „kubanka“, sînt foarte căutate în S.U.A., Aus- 
tralia, Italia şi alte ţări. 

În afară de griul moale si griul tare, se cultivă arare- 
ori şi soiurile pitice de grîu moale. Cel mai nepretentios 
dintre acestea este alacul, care se consideră unul dintre 
strămoșii soiurilor de grîu cultivate. El suportă cu uşu- 
rinta gerurile aspre si nu este pretentios faţă de sol. 
Acum el a cedat aproape complet locul noilor soiuri de 
grîu moale si tare de înaltă productivitate, care dau re- 
colte mai mari şi se recoltează şi se treieră mai uşor, dar 
pe timpuri alacul era foarte răspîndit şi i-a slujit pe oa- 
meni cu credinţă. 

Griul nu a fost folosit chiar de la început pentru pîine; 
timp de multe veacuri pîinea a fost precedată de turte si 
de terciuri. Descoperirea simplă a celui mai vechi bucătar 
care la început a zdrobit boabele adunate iar apoi a copt 
cu ajutorul unei pietre încinse în foc prima turtă, i-a 
hrănit vreme îndelungată pe oameni, mentinindu-si chiar 
și acum importanţa în Caucaz cît şi în toată Asia de Sud- 
Esi şi Asia Anterioară sub forma lavasului — hrană ne- 
lipsită în aceste ţinuturi. | 

Nu se ştie cine, cînd și unde a început să coacă pentru 
prima dată piine. Este neîndoielnic însă faptul că fer- 
mentatia cocăi de făină are o „origine tropicală“. Roadele 
faimosului arbore de pîine sînt înzestrate de natura însăşi 

cu uimitoarea însușire de a fermenta cu ușurință dupa 
maturizare. După o asemenea fermentație miezul lor alb 
şi pufos se transformă în „cocă“. Mai rămîne doar să fie 
coaptă în cuptor. Din momentul în care din făina de 
grîu „după chipul şi asemănarea“ fructelor arborelui de 
pîine s-a putut frămînta o cocă acidă, griul, ca si alte 
graminee, a devenit realmente o plantă de piine. 

Este interesant faptul că toate gramineele de cultură 
folosite pentru pîine, fără nici o excepţie, sînt plante 
anuale (deși în cadrul fiecărui gen din care fac parte se 
pot descoperi si plante perene). O excepţie reprezintă 
doar genul grîului care nu are deloc plante perene prin- 
tre speciile sale. De aceea orice fel de încercări de a obtine 
un grîu peren păreau de la început fără nici o șansă. 

Păreau numai ... căci nu există limită în gîndirea crea- 
toare a omului, îmbinată cu o muncă perseverentă şi 
plină de abnegatie. În forța nemărginită a acestora a 
crezut si acel student, odinioară necunoscut, din Saratov, 
acum eminent savant, Erou al Muncii Socialiste, acade- 
micianul Nikolai Vasilievici Titin. Cu peste 40 de ani 
în urmă, împreună cu un grup de studenţi ai Institutului 
de Agronomie din Saratov el s-a prezentat la Kozlov în 
fata acelui om care a cutezat să poruncească naturii — 
Miciurin. Acesta a ascultat cu atenţie pe fiecare, dindu-le 
îndrumări părintești; atunci însă cînd i-a venit rîndul 
lui Titin care i-a expus lui Ivan Vladimirovici visul său 
de „a crea un grîu de o înaltă productivitate prin incru- 


cișarea a două specii ale acestuia — griul tare și griul 
moale“, Miciurin a obiectat. „Nu, nu acesta este drumul 
care trebuie urmat, a spus el. — Încrucişînd grîu cu 


grîu nu poţi obţine ceva nou în principiu. Trebuie căutate 
alte căi, trebuie alese componente mai tari decît griul 
însuşi“. Astfel, din două fraze el i-a stabilit orientarea 
justă pentru toată viaţa. 

După multe căutări, a fost găsită în sfirsit o compo- 
nentă care merita să fie încrucișată cu griul si anume 
pirul. Graminee sălbatică, nepretenţioasă, ea putea să 
cedeze cu generozitate descendentei hibride multe din 
însuşirile sale utile: neexigenta faţă de soluri si îngrijire, 
rezistenţa la boli, dăunători, geruri si secetă... Pe lingă 
acestea, pirul mai era si un longeviv de invidiat. Si iată 
că sînt destui ani de cînd pe cîmpurile sovhozurilor și 
colhozurilor se leagănă spicele „cît vrabia“ ale hibrizilor 

griu-pir obţinuţi de Titin. Aceste plante dau recolte nu 
numai un an ci doi-trei sau chiar patru. Și cu toate 
că se mai cer destule eforturi pentru perfecționarea aces- 
tor hibrizi, se poate considera că au fost obţinute pînă 
în prezent succese mari. Printre hibrizi se relevă soiuri 
de toamnă si de primăvară, forme alimentare şi forme 
furajere. 

Dar Titin nu s-a mărginit doar la ,,transfuzia de sînge 
de pir“. El a şi obţinut forme hibride noi, si mai inte- 
resante, provenite din încrucișarea griului cu o altă plantă 
sălbatică — orzul de pădure (Elymus). Dar nici pe cea 
mai apropiată rudă a grîului — secara, nu a lăsat-o în 
pace academicianul cel plin de energie si iniţiativă, obti- 
nînd hibrizi pir-secară de mare perspectivă. 

Savantul nu numai că a creat plante noi, originale, 
de mare viitor, dar a adus şi o importantă contribuţie la 
studiul geneticii, al selecţiei, al botanicii, al fitotehniei, a 
îmbogăţit știința cu procedee metodice de transformare a 
plantelor. În diferite ţări ale lumii, prin metodele lui 
Titin, au fost create acum zeci de noi specii si forme de 
plante. Totuşi încununarea cutezantelor sale creatoare ră- 
min hibrizii săi unici, de grîu cu pir, ale căror spice vă- 
luresc pe câmpiile din U.R.S.S. 

Vorbind despre grîu nu se poate omite sora sa — se- 
cara. Mai întîi de toate, deoarece însăși apariţia secarei 
ca plantă de cultură producătoare de pîine este legată de 
către botanisti de cultivarea grîului, căci secara cultivată 
a fost la început doar o buruiană în semănăturile de griu 
Şi orz. i 

În lucrările sale, academicianul N. I. Vavilov a stabi- 
lit că atunci cînd omul a început să extindă cultura griu- 
lui tot mai sus în munţi, unde clima era mai aspră, a 
început să se manifeste caracterul mai rezistent al se- 
carei. 


În timp ce mai înainte plugarul tolera doar adaosul 
de boabe de secară printre cele de grîu, acum, trebuia sa 
recunoască că secara, supraviețuind cu ușurință aici, cres- 
tea minunat, în timp ce griul, obişnuit să se răsfeţe la 
căldură, era aproape totalmente distrus. Şi cu cît mai 
aspre erau condiţiile, cu atît mai pregnant se manifesta 
prioritatea secarei-plantă rezistentă la frig, nepretentioasa. 

Omul, urmărind cu atenţie corectivele naturii care 
i-au dat mereu lecţii de selecţie naturală, a cedat în cele 

din urmă. Secara, care era considerată cîndva buruiană, 
a trebuit să fie recunoscută „oficial“. În felul acesta s-a 
mărit arsenalul plantelor producătoare de pîine, iar ham- 
barele agricultorilor au început să se umple cu boabe 
noi, de data aceasta de secară. 

Istoricii consideră că acest eveniment s-a petrecut mult 
mai tîrziu față de începerea cultivării grîului — aproxi- 
mativ în epoca de bronz. Astfel, expediţia arheologică care 
și-a desfășurat lucrările în anul 1946 pe Muntele Mitri- 
date care se înalță deasupra localităţii Kerci, a descoperit 
pe fundul unei gropi de cereale, boabe carbonizate de griu 
și orz, avînd adaos de secară. Aceste urme descoperite au 
fost considerate ca apartinind sec. IIJ—IV al erei noastre. 


Se consideră că secara a ieşit in întinderile stepei din 
ţinutul Mării Negre venind din Caucaz, iar apoi s-a răs- 
pîndit și mai departe în nord, în Podișul Rusiei Centrale. 
Probabil că aceasta s-a petrecut în periada scito-sarma- 
tică, care se află la un interval de 2500—2000 de ani de- 
părtare de noi. Prima mărturie scrisă despre cultura se- 
carei im perioada Rusiei kievlene a lăsat-o vestitul croni- 
car Nestor care a trăit în secolele XI—XII. Cea mai rezis- 
tentă la frig dintre toate cerealele, secara de toamnă, a 
devenit în mod firesc cultura principală în Vechea Rusie. 
Nu este întîmplător faptul că și termenul rusesc „jitnița“ 
(grînar) a provenit de pr a denumire a secarei (jito), 
menţinută si pînă în zilele noastre în Ucraina. 

Este interesant că nici vechii greci nici romanii nu 
cunoșteau cultura secarei. În India, China, Iran, Siria, 
Palestina nu s-a gasit pînă în prezent vreo urmă a aces- 
teia. Probabil că principalii purtători ai culturii de secară 
au fost triburile care au trăit pe teritoriul Ucrainei ac- 
tuale și care au împins secara în Europa apuseană. Des- 
coperirile resturilor de secară cultivată demonstrează că 
cultura ei a existat acolo încă la începutul erei noastre. 
Naturalistul roman Pliniu scrie despre cultivarea ei în 
Alpi, iar medicul roman Galenus a scris ceva mai tirziu 
despre semănăturile de secară din munţii Macedoniei și 
Traciei. 

În timpurile noastre semănăturile de secară se reduc 
simțitor și ocupă acum pe întregul glob pamintesc cel 
mult 30 milioane hectare. Recolta ei anuală este aproape 
de 2 ori mai mică decît cea a grîului. Ceva mai mult de 
jumătate din toate cîmpurile de secară din lume se găsesc 

în U.R.S.S., unde se recoltează şi secara de cea mai bună 
calitate. 

Ca şi cum ar justifica vechea denumire populară de 
„jitniţă“ (grînar), secara asigură o minunată materie pri- 
mă pentru fabricarea unei piini mai gustoase şi mai va- 
loroase decît cea de grîu. De cele mai multe ori secara se 
macină transformîndu-se în făină în întregime, fără nici 
un deşeu; doar pentru coacerea pîinii din făină picluită se 
face separarea de tarite. Ce-i drept, făina de secară pro- 
venită din măciniș grosier este cea mai utilă în alimenta- 
tie întrucît conţine multe substanţe valoroase (îndeosebi 
vitamine din grupul B şi vitamina E). 

Dar secara nu înseamnă numai pîine. Din boabele ei 
se fabrică alcool, se obţine amidon chimic pur. Secara 
este apreciată si ca planta furajeră cea mai precoce, care 
încă de la începutul primăverii este bună pentru păscut 
sau pentru furajarea vitelor în staul. 

Paiele secarei sînt bune pentru așternutul vitelor, din 
ele se fac rogojini, necesare răsadnițelor; aceste paie sînt 
folosite si ca materie primă pentru fabricarea hirtiei, a 
plăcilor întrebuințate în construcţii, a maselor plastice. 

Studierea din punct de vedere botanic a secarei, în- 
cepută încă de Linné, nu s-a încheiat nici pînă acum. 

La secară variază foarte mult particularitatile struc- 
turii spicului, ale bobului, ale tulpinii, precum și diferite- 
lor însuşiri biologice. În afară de speciile anuale, genul 
secarei reunește si multe specii perene. Acest aspect îi 
frămîntă de mult pe selectionatori care au încercat de 
multe ori să încrucişeze secara cu griul. În prezent s-au 
obţinut numeroşi hibrizi grîu-secară în combinaţii dife- 
rite, dar nu și-au cucerit încă un loc important. 


8 — Botanică distraclivâ 


Grinarul Orientului 


Aproximativ 200 de milioane de hectare din 5 conti- 
nente sînt ocupate de orez. El hrăneşte jumătate din ome- 
nirea actuală. 

Această „primă grînă“ își are obirsia în Asia de Sud- 
Est; nu există însă o părere unanimă de unde anume pro- 
vine. Unii indică India, unde se numără cîteva mii de 
soiuri de orez. Alţii, luînd în considerare vechimea cul- 
turii, consideră China drept patria orezului, unde sînt 
concentrate doar în jur de 1.500 soiuri, dar în schimb, po- 
trivit datelor din literatură, orezul se cultiva aici încă 
acum 5000 ani. Încă acum 4800 ani în China se respecta 
eu stricteţe un obicei solemn, potrivit căruia conducătorul 
statului împreună cu familia sa deschidea în fiecare an 
campania de insémintari. Doar după ceremonia sărbăto- 
rească în cadrul căreia monarhul, trăgînd prima brazdă. 
semăna cu propria-i mînă 5 boabe de orez, se permitea 
începerea semănatului si pe celelalte ogoare ale ţării. 

Este interesant faptul că din 28 specii de orez cu- 
noscute de știință, în cultură, din cele mai vechi timpuri, 

erau folosite numai două. De la acestea din urmă isi tra- 
ge începutul marea diversitate de soiuri, lucru la care a 
contribuit mult recoltarea sa tulpină cu tulpină. Tăind 
fiecare panicul separat, cu ajutorul unei unelte speciale, 
agricultorul îl evalua fără să vrea și alegea tot ce era 
mai bun pentru însămînţarea următoare. Ca urmare, 
aproape fiecare cultivator de orez, cît de cît atent și gri- 
juliu, avea soiuri de orez proprii. 

Oryza sativa, cum denumesc botanistii orezul, cu toate 
că este o specie cunoscută ca fiind iubitoare de umiditate, 
la început era cultivată fără a fi udată. Cerinta mare de 
apă a orezului era satisfăcută de ploi, aduse în abundență 
pe pantele line ale munţilor Asiei de Sud-Est de către 
vînturile musonice. 

Vechii cultivatori de orez au observat cu ocazia aces- 
tor ploi o stranie particularitate a obiectului îngrijirii lor. 
Orezul era atît de iubitor de apă încît, chiar dacă în pe- 
rioada ploilor torențiale se trezea „pînă la briu“ în apă, 
el nu numai că nu vădea semne de suferință, ci dimpo- 
trivă, arăta mai bine. 

Primele probe experimentale au dat rezultate foarte 
bune. Dar experimentatorii au fost nevoiţi să coboare 
din munţi la șes, unde puteau folosi spre inundare cîm- 
piile netede si, mai ales, apa riurilor. În felul acesta a 
început cultivarea orezului în decursul întregului an, ceea 
ce permitea să se obţină cîte două sau chiar trei recolte 
pe an. 


Speciilor sălbatice de orez le este proprie scuturarea 
timpurie a boabelor, care începe de obicei cu mult înainte 
de coacerea deplină. Cultivatorii stăruitori din vechime au 
depus multe eforturi pînă ce au reușit să corijeze o „eroa- 
re“ atît de serioasă a naturii, dezvatind orezul de acest 
obicei, „fără rost“ din punctul de vedere al omului. 

Demne de reţinut sînt si acele pagini din biografia 
orezului care ne redau călătoriile sale prin lume. Dacă 
transformarea orezului în plantă de cultură poate fi le- 
gată de cea mai timpurie istorie a omenirii, stagiul lui 
de călător este aproape tot atît de îndelungat. La început 
a fost vorba de ţinuturi cuprinse între hotarele patriei 
sale. Dar chiar cu 30—25 secole în urmă orezul a apărut 
și în ţinuturi mai îndepărtate de Asia de Sud-Est: în insu- 
la Java, în Iran, în Asia Centrală. Cu trecerea timpului 
a apărut si în Europa. Primele date despre orez sînt legate: 

de oștenii lui Alexandru Macedon care se întorceau din 
campania din India. „Orezul se cultivă în India în brazde 
inundate cu apă. În înălțime această plantă poate atinge 
4 coti...“ scria Aristobul. Strabon, Herodot si alti învăţaţi 
din Grecia Antică pomenesc în lucrările lor despre orez 
ca despre o interesantă plantă exotică. 

Totuşi, grecii, ca dealtfel și egiptenii și romanii, nu au 
contribuit deloc la cultura orezului. Fie că li se părea prea 
complicată, fie că nu-i atrăgea din cauza noutatii sale. 
Într-un fel sau altul, apariţia masivă însă a orezului în 
Europa la fel ca și în Africa de Nord, este legată de cuce- 
ririle arabilor. Preluînd cultura orezului direct din India, 
ei, în anul 639, ajungînd în Egipt au initiat-o acolo, pe 
malurile Nilului. Din anul 711, cînd arabii au venit în 
Spania, cultura orezului a început să se extindă si în 
Peninsula Iberică. Centre de răspîndire a acesteia au de- 
venit: ţinutul Valenciei, văile riurilor Guadiana și Gua- 
dalquivir. 

Spaniolii, mereu în căutare de noi pămînturi, au purtat 
„ștafeta orezului“ mai departe, spre apus, peste Oceanul 
Atlantic. În anul 1674 orezul isi face apariţia în America 
de Nord, apoi în insulele Sandwich sau Hawaii iar de 
acolo nu mai era decît un pas pînă la completarea între- 
gului ocol al Pămîntului. Ulterior el a început să se răs- 
pîndească intens şi în America de Sud. Din anul 1925 în- 
cepe cultivarea lui în scopuri comerciale în îndepărtata 
Australie. 

Nu mai este nevoie să vorbim amănunţit despre ma- 
rea diversitate a modurilor de folosire a acestei plante 
în hrana omului. Din orez se mai obține de asemenea ami- 
don si alcool. Paiele de orez sînt folosite ca nutreţ pentru 
vite, se prelucrează devenind hîrtie de orez de cea mai 
bună calitate sau cele mai bune sortimente de foiţă pen- 
tru ţigări; din paiele de orez se confecționează pălării de 
soare, diverse împletituri etc. 

Orezul este cunoscut şi prin însușirile sale medicinale. 
El se asimilează într-un grad foarte înalt si de aceea 
a fost de mult cunoscut drept aliment cît se poate de 
folositor in bolile de inimă, de stomac precum si in 
alte afecţiuni. : 

Boabele de orez decorticate și lustruite capătă insusi- 
rea de a putea fi păstrate vreme îndelungată dar își pierd 
în schimb vitaminele, printre care si vitamina Bı atît de 

valoroasă. Nutriţia îndelungată cu acest orez sărăcit pro- 
voacă o boală gravă numită beri-beri care duce adesea la 
un sfîrşit letal. Această boală se intilneste frecvent în 
stăvechea patrie a orezului. 

Orezul hrăneşte multe milioane de oameni. În călătorii 
îndelungate locuitorii din Asia de Sud-Est iau obligatoriu 
cu ei orez fiert sub forma unei mase gelatinoase, inche- 
gate în ţevi speciale de bambus. Orezul este hrana nelip- 
sită si preferată a multor popoare, deşi propriu-zis nu i 
se poate da denumirea de pîine, căci din orez nu se coace 
pîine. Aceasta însă nu este decît o remarcă de formă, care 
nu schimbă fondul, adică rolul orezului ca pîine a Orien- 
tului. Ă 

În zilele noastre, cînd lupta împotriva foamei, a mi- 
zeriei, a batrinetii a devenit de o importanţă arzătoare, 
rezervele de orez ale planetei constituie obiect de discuţie 
si reflecţie a mii de oameni de știință, practicieni, politi- 
cieni etc. Crezului îi va reveni un rol de seamă în victoria 
inevitabilă, dar dificilă, asupra foamei. 


Nw 
BZ 


i it 
SSA 


N 


Darul legendarului Haiavata 


Triburile indiene au multe poveşti și legende, dar de 
cele mai multe ori în vremurile de odinioară răsuna 
lîngă wigwamurile lor minunatul cîntec despre Haiavata, 
pe care l-a reconstituit cu măiestrie remarcabilul poet 
american Henry Longfellow* 


„>... După cîntecele zise 
de duiosul Nawadaha...“ 


Dăruindu-i viaţă lui Haiavata, tatăl său l-a sfătuit să 
muncească neobosit în ţinutul natal, să curețe apele curgă- 
toare, să fertilizeze pămîntul, să ucidă monștrii cei răi. 
Fiul i-a ascultat sfaturile bune și s-a tot dus în străfunduri 
de pădure, pentru ca acolo, departe de deșertăciunea lu- 
mii, să petreacă postind 7 zile şi 7 nopţi, rugîndu-se pen- 
tru fericirea si bunăstarea „tuturor triburilor si tuturor 
popoarelor“. 


* N. T. Longfellow, Henry — Cântarea lui Haiavata, Ed. pt. 
Lit., 1967. 

În prima zi, contemplindu-i pe diferitii locuitori ai 
pădurii — iepurele, cerbul, fazanul, veverița, porumbelul, 
gistele, cuprins de îndoială și deznădăjduită mihnire el l-a 
întrebat pe Stapinul Vieţii — Ghitci Manitu: 


„Oare pe de-a pururi soarta 
Ni-i legată de pădure 
Si de-a ei jivini si păsări?“ 


A doua zi intilnind în calea sa orezul sălbatic, porum- 
barul, fragile, agrisele, strugurii, el din nou sfisiat de în- 
doieli, s-a adresat lui Ghitci Manitu cu aceeași întrebare. 
În a treia zi, sezind ginditor pe malul unui lac din pădure 
şi urmărind în apa liniştită si străvezie vietatile ce se 
zbenguiau în ea: un nisetru, un biban, o știucă, un hering, 
un rac de mare, el din nou cu îndoială, dar acum aproape 
cuprins de disperare, adresează aceeaşi întrebare lui Ghitci 
Manitu. lar în cea de-a patra zi, pierzindu-si repede 
puterile din cauza postului îndelungat, zăcea epuizat. Deo- 
data în lumina apusului a văzut că se apropie 


„Un jlăcău semet, cu straie 
Galbene şi verzi ca iarba 
Plete lungi și moi de aur 
Si-o podoabă împletită 

Din frunzis pe fruntea nalta.* 


Oprindu-se la intrarea wigwamului tînărul a privit cu 
compătimire la fata suptă a lui Haiavata si i-a spus că 
întrebările sale pline de frămîntare si rugile sale au fost 
auzite în cer: 


„Haiavata, află vestea 

Că înflăcărata-ţi rugă 
Fost-a-n ceruri auzită 

Sînt Mondâmin şi la tine 
Vin ca frate și prieten 

Să-ţi vestesc că prin răbdare 
Și prin muncă fără preget 
Vei găsi înfăptuirea 

Rugii tale — nflăcărate“. 


După aceasta, prin voia soartei, Haiavata trebuia să 
se lupte într-un duel de trei zile cu noul său cunoscut, 
care-şi prevede înfrîngerea si îl avertizează pe Haiavata 
că după ce va obține victoria va trebui să-i pregătească 

celui învins un culcus în pămînt în care „Ploaia de primă- 
vară să-l poată înviora“ si ,,blindul soare să-l încălzească“. 
Înainte de a-l inmorminta, Haiavata urma să smulgă cu 
curaj de pe Mondâmin tot vesmintul său galben-verde 
precum şi podoaba de pe cap acoperindu-i apoi trupul cu 
pămînt 

„Să-ngrijești ca nici o mînă 

Somnul meu să nu mi-l strice, 

Buruienile si viermii 

Să nu-mi vatăme culcusul, 

Și nici Cagaghi, cioroiul 

Pe deasupra-mi să nu zboare; 

Ca de ochii tăi, de mine 

Să ai grijă vara-ntreagă 

Pînă-n clipa deșteptării 

Cînd din nou deasupra gliei 

Voi-nălţa cu fală trupu-mi 

În lumina caldă-a zilei“. 


Totul s-a întîmplat așa cum spusese noul venit. După 

o luptă grea și îndelungată tînărul îmbrăcat în vesmint 
galben-verde s-a prăbușit la pămînt, iar Haiavata în ciu- 
da oboselii de moarte, a îndeplinit cu exactitate tot ce îi 
recomandase adversarul. El n-a părăsit apoi locul unde îl 
inmormintase pe nobilul său rival. Îl vizita în fiecare zi, 
afînînd pămîntul, îndepărtînd buruienile si speriind sicii- 
toarele ciori. Cit de mult s-a bucurat Haiavata cind 

„Răsări din tdrna neagră 

Un subţire lujer verde 

Si-apoi, lîngă el, mai multe. 

N-apucă să vină toamna 

Si pe locul luptei aprigi 

Se-nălţă semet porumbul, 

Îmbrăcat în straie mindre 

Și cu plete răsfirate 

De mătase aurie. 

Stînd in față-i Haiavata 

A strigat cu bucurie: 

— „E Mondamin, un prieten 

Pentru-ntreaga omenire!“ 

Iar atuncea cînd spre toamnă 

S-a făcut porumbul galben 

Si s-au copt a sale boabe 
Tari si lucii ca mărgeanul, 

El a strîns de zor știuleţii, 
Curăţindu-i de pănușe, 

Ca si-atunci cînd, după luptă, 
Despuie pe-al său potrivnic. 
A chemat apoi tot satul 

La o mare sărbătoare 
Arătîndu-i darul veșnic 

Dat de pronia cerească.“ 


Mare a fost bucuria indienilor, care adesea sufereau 
de mari lipsuri, cînd fapta lui Haiavata le-a oferit o plan- 
tă atît de minunată. Curînd în jurul fiecărei așezări au 
început să înverzească falnic lanuri întinse. 

Si acum omenirea folosește pe scară largă magnificul 
dar al legendarului Haiavata. Totuşi, pînă şi oamenii de 
ştiinţă care și-au consacrat întreaga viață cercetării bio- 
grafiei maisului (porumbului), nu au putut spune vreme 
îndelungată care a fost planta iniţială ce a stat la baza 
arborelui său genealogic. Strămoşul sălbatic al porumbului 
nu se găsea nicăieri. 

Multi botanisti înclinau să considere porumbul prove- 
nind de la planta mexicană Teo-sinte si alte plante săl- 
batice actuale. Alţii înclinau să creadă că strămoșul actua- 
lei regine a cîmpurilor este așa-numitul porumb cu bob 
îmbrăcat. În sfîrşit, adepţii celei de-a treia ipoteze afir- 
mau că porumbul se trage dintr-o specie sălbatică acum 
dispărută (probabil ca urmare a pășunatului intens). 

La prima ipoteză s-a renunţat de la început întrucit 
s-a dovedit că Teo-sinte este cea care provine din porumb. 
Apoi au cedat si adepţii ipotezei porumbului cu bobul 
îmbrăcat. Doar cea de-a treia afirmaţie s-a dovedit a fi 
corectă. Acum cîțiva ani aceasta a primit o confirmare 
demnă de luat în seamă. 

În anul 1954 în orașul Mexico în timpul unor săpături 
efectuate la adîncimea de 70 m a fost constatată prezenţa 
polenului fosil de porumb sălbatic. Prin metoda de cerce- 
tare cu ajutorul radioactivităţii si alte metode s-a consta- 
tat că vîrsta acestuia este de 60.000 ani. În acea perioadă 
nu numai că nu exista porumb cultivat dar oamenii încă 
nu ajunseseră din Asia în continentul american. Aceasta 
înseamnă că sălbaticul Mondamin — maisul, creştea din 
cele mai vechi timpuri pe teritoriul Mexicului actual. 

Trepiat se dezvăluie si istoricul trecerii la formele 
cultivate ale porumbului. 


Tot în Mexic, în valea lui Rio Grande, arheologii îm- 
preună cu biologii au scos din pămînt aproape 750 de 
stiuleti de porumb, descoperiţi la adincimi diferite, fiecă- 
rui strat corespunzindu-i cîte o probă diferită de porumb. 
Cu cît stratul era mai adînc cu atît si stiuletii erau mai 
mici; în straturile superioare stiuletii erau mai perfec- 
tionati. Aceste descoperiri permit să se considere că in 
Mexic omul a început să se ocupe de cultivarea porum- 
bului cel puţin cu 10.000 de ani în urmă. Mai tîrziu 
această plantă minunată a început să fie cultivată şi pe 
platourile din Peru. 

Lucrări de mare anvergură au fost executate în tera- 
sarea pantelor pentru plantaţii de porumb, în îngrășa- 
rea cîmpurilor cu resturi de peşte aruncate de ocean pe 
țărm sau guano adus de la distanțe de multi kilometri din 
bazarurile de păsări care se bucură de o protecţie spe- 
cială. O mare hărnicie şi ingeniozitate s-au manifestat şi 
în irigarea vechilor cîmpuri de porumb. Pînă în prezent, 
de pildă, s-au păstrat resturile unui gigantic sistem de 
irigare din Peru. Numai canalul principal cu o lăţime de 
4 m, avea o întindere de 750 km! Pe alocuri porţiuni ale 
acestui canal treceau fie pe sub pămînt fie pe deasupra 
pământului si erau captusite cu plăci de piatră de dimen- 
siuni ciclopice. 

Cultivarea porumbului în America pînă la descoperirea 
acesteia de către Columb atinsese un nivel atît de înalt 
încât, în ceea ce priveşte unii indici, îl depășea chiar pe 
cel actual. Era uimitoare, de pildă, diversitatea stiuleti- 
lor mexicani şi peruvieni în ceea ce priveşte dimensiunile, 
forma, culoarea bobului, structura axului. 

Pe suprafeţe uriașe, din Canada actuală si pînă în 
Patagonia, existau deja toate subspeciile de porumb cu- 
noscute pînă în prezent: porumb dinte de cal, porumb cu 
bobul tare, porumb pentru floricele, porumb amidonos, 
porumb zaharat. La muzeul Cusco (Peru) se păstrează 
şi acum faimosul porumb amidonos care pînă în prezent 
nu are egal în ceea ce privește mărimea bobului. Neîntre- 
cute sînt si soiurile de porumb rezistente la frig, cu ma- 
turizare neobişnuit de rapidă, obţinute de vechii selectio- 
natori incasi. 

În imperiul incașilor porumbul constituia principala 
cultură alimentară (indienii nu măcinau porumbul ci fo- 
loseau boabele fie fierte fie prăjite). O dovadă a rolului 
porumbului în viata incașilor o constituie si ritualul so- 
lemn al semănatului simbolic al boabelor de porumb care 
se face în fiecare an la Templul Soarelui din capitala 
țării. 

În anul 1492, la cîteva zile după descoperirea insulelor 
din Marea Caraibilor, Columb a făcut o însemnare despre 
o graminee necunoscută europenilor precum şi despre 
modul utilizării sale de către populaţia din Cuba. Totuși 
primele probe de porumb au fost aduse în Spania numai 
după întoarcerea din cea de-a doua călătorie. 


Conchistadorii spanioli au fost foarte impresionați de 
întinsele semănături de porumb din America Latină. Con- 
siderînd continentul nou descoperit drept un ţinut al unor 
bogății fără număr, ei se așteptau să întîlnească acolo 
chiar si plante din aur curat. Nu este de mirare că un 
spaniol din suita lui Hernando Cortes scria despre po- 
rumb: „Pe cîmp creșteau niște plante ciudate a căror 
înălțime depășea 1 m. Păreau din aur curat iar frunzele 
lor din argint“. 

Curînd după ce a adus Columb stiuletii aurii in Eu- 
ropa, a fost publicată o mică broşură cu descrierea po- 
rumbului. Apoi au mai apărut cîteva lucrări. Dar numai 
în anul 1542 a apărut ,,Stirpium historia“ a lui Leonhart 
Fuchs cuprinzind prima reprezentare completă a porum- 
bului. Aceasta a fost inspirată de o splendidă gravură în 
lemn executată de un artist necunoscut. 

De atunci a început să se adapteze această cultură pe 
paminturi noi. Participanţii la cea de-a doua călătorie a 
lui Columb, după revenirea acasă au început să-l cultive 
în grădinile lor. Porumbul a ajuns în curînd și în grădi- 
nile botanice ale Europei. Pe cale maritimă, porumbul 
„s-a deplasat“ din Europa în Asia unde s-a bucurat de o 
foarte bună primire. De acolo a revenit adesea în Europa, 
de obicei sub denumirea de grîu asiatic sau turcesc. În 
Italia porumbul este denumit si acum ,,granoturco“, dar 
în majoritatea ţărilor lumii această plantă este cunoscută 
sub numele său cel mai vechi — mais. În Iugoslavia i se 
spune cucuruza, denumire împrumutată apoi de către 
români (cucuruz — în Moldova), ruşi, uorainieni ș.a. 

Faptul că porumbul este atît de larg cunoscut și are 
atîtea denumiri demonstrează capacitatea sa de adaptare: 
El crește cu succes nu numai în zona temperată dar si la 
tropicele umede unde atinge adesea înălțimea de 6 m. 
Tulpinile mari si lemnoase ale porumbului amintesc aici 
arborii si sînt adesea utilizate pentru construirea de lo- 
cuinte. 

În condiţii de secetă porumbul supravietuieste de ase- 
menea cu succes și dă recolte bogate. Chiar dacă am în- 
gropa boabele de porumb la o adîncime de pînă la 18 cm 
(deci mult mai adînc decît se seamănă ghindele de ste- 
jar!), plantulele vor reuși totuși să iasă la suprafaţă. 

Porumbul se adaptează bine si la condiţii aspre în care 
alte plante iubitoare de căldură refuză să crească. Soiu- 
rile pitice ale vechilor incași erau capabile ca în decurs 
de 70 de zile să-și încheie ciclul vital pe platourile înalte 
ale Anzilor. 

Porumbul este „pregătit“ si pentru a suporta vinturi 
puternice. Pentru a-și menţine mai temeinic tulpina înal- 
tă, porumbul are în rezervă rădăcini speciale de reazem 
(rădăcini adventive). Dezvoltîndu-se din nodurile terestre 
ale tulpinii ele pătrund în sol și ramificîndu-se puternic 
în acesta consolidează planta ca niște odgoane care susțin 
catargul unei corăbii. 

Spre deosebire de majoritatea gramineelor noastre, 
porumbul este o plantă unisexuată monoică, adică florile 
mascule si cele femele cresc separat dar pe aceeași plantă. 
Florile mascule sînt adunate formînd panicule stufoase 
ce. împodobesc virfurile tulpinilor. Florile femele se si- 
tuează în partea inferioară a plantei in stiuletii mari si 
groși care se ascund la început în axilele frunzelor. Pe 
măsura creșterii stiuletilor florile se eliberează tot mai 
mult de tutela frunzelor, raminind totuși strîns înfășate 
în numeroase pănuși protectoare. 


Această îmbrăcăminte reprezintă o temeinică protecţie 
față de intemperii si alti factori nefavorabili — la început 
pentru gingasele flori iar apoi si pentru boabe. Perfect 
separate de lumea din afară florile femele reușesc totuși 
să fie polenizate cu ajutorul polenului paniculelor mas- 
cule. Pentru aceasta ele prezintă o adaptare cunoscută 
în mod curent sub numele de „mătasea porumbului“. Fi- 
ricelele care o alcătuiesc pornesc din profunzimea stiule- 
telui spre suprafață. Din punct de vedere botanic acestea 

sînt stiluri filamentoase care poartă la capăt stigmate bi- 
furcate. Acestea sînt polenizate cu polenul paniculelor 
mascule. 

În medicina empirică din Caucaz mătasea de porumb 
era cunoscută de mult prin însușirile sale medicinale, iar 
acum sub denumirea de stigmate de porumb este folosită 
si de medicina științifică. Această parte a plantei este 
colectată în perioada maturizării stiuletilor si se admi- 
nistrează sub formă de extracte, prafuri, tablete sau cea- 
iuri; adesea se injectează chiar (subcutan sau intramus- 
cular), bolnavilor, pentru accelerarea coagulării singelui 
sau ca remediu colagog. Preparatele din stigmate opresc 
hemoragia prin vitamina K pe care o conţin din abun- 
denta. 

Dealtfel activitatea porumbului ca planta medicinala 
nu se limitează la aceasta întrucît uleiul extras din germe- 
nii boabelor are proprietatea de a reduce cantitatea de 
colesterină din sînge avînd de aceea un rol profilactic şi 
curativ foarte important în tratamentul aterosclerozei. 

Porumbul, fiind anemofil, adică polenizindu-se cu aju- 
torul vintului, este absolut „indiferent“ fata de albine. 
Totuşi aceste truditoare care se găsesc pretutindeni reu- 
sesc chiar si pe timp nefavorabil să-şi ia „cota“ de la 
porumb sub forma sucului dulce care se scurge din por- 
tiunile vătămate de pe tulpină. 

Dealtfel uneori porumbul împreună cu afidele care 
sălășluiesc pe tulpinile sale reuşeşte să păcălească albi- 
nele. În căutarea asiduă a hranei albinele se reped cu 
lăcomie asupra lichidului dulce secretat de acești păduchi 
de plante, luîndu-l drept nectar, astfel încît adesea adună 
într-un sezon cîte 40 kg de așa-numita „mană“ în fiecare 
stup. 

Totuși caracterul melifer foarte slab, după părerea 
apicultorilor, este compensat pe de-a-ntregul la porumb 
prin marea cantitate de polen. Începînd cu cea de-a doua 
jumătate a lunii iunie și pînă în a doua jumătate a lunii 
iulie, în decurs de 12—16 zile o mulțime de albine adună 
darul de polen al florilor mascule. Interesul crescut al 
albinelor si altor insecte față de polenul porumbului a 
fost observat de mult de către abilii indieni care n-au 
pregetat să se folosească ei înşişi de meritele acestuia. 
Adunind polen (o inflorescență-panicul conţine în jur de 
20 milioane de granule de polen) ei preparau din acesta 

o supă foarte bună iar paniculele în perioada cînd pre- 
zintă o frăgezime maximă erau folosite în alimentaţie 
în loc de salată. 

Selectionind încă din cele mai vechi timpuri stiuletii 
cu boabele cele mai mari, vechii indieni făceau concomitent, 
și o selecţie pentru aspectul decorativ al acestei plante. 
Porumbul era apreciat de ei si ca podoabă. Printr-o 
muncă migăloasă au fost cultivate soiuri nu numai cu 
boabe albe, ,,perlate“, și aurii dar şi cu boabe de culoare 
roz, liliachiu închis, cafeniu, pestrite si chiar de culoare 
albastră. 

A venit timpul să menţionăm însă si meritul prin- 
cipal al vechiului ,„Mondâmin“ — boabele sale si masa 
verde. Boabele aurii ale porumbului au devenit baza unor 
mîncăruri nationale din diferite tari: polenta italiană, 
mămăliga românească şi din R. S. S. Moldovenească, 
mceadi gruzină etc. Nu degeaba prin productivitatea sa 
anuală porumbul nu rămîne în urma regelui pîinii — 
griul, cu toate că ocupă o suprafață aproape de două ori 
mai mică (circa 100 milioane hectare). 

Pe continentul american în ultimul secol, vechea pa- 
trie a maisului — Mexicul, a cedat primul loc Statelor 
Unite ale Americii unde din 12 state s-a format un ade- 
vărat ,,briu al porumbului“. Al doilea loc ca suprafaţă 
ocupată de porumb aparţine U.R.S.S. unde recolte record 
ale acestei culturi au fost obţinute de multi maeștri ai 
agriculturii. Ei au realizat pînă la 250 q de boabe de 
porumb cu stiuleti la hectar. Recordul mondial stabilit 
de Mark Ozernii a fost de 1.303 puduri* de boabe la 
hectar. 

Destoinici continuatori ai incașilor — vechi meşteri 
în cultivarea porumbului — s-au dovedit a fi si selectio- 
natorii sovietici. Ei au creat multe soiuri de porumb re- 
marcabile în ceea ce privește productivitatea de boabe și 
de masă verde. 

S-au evidențiat în special hibrizii între linii obţinuţi 
prin încrucișarea soiurilor unor linii diferite. In prima 
generaţie a acestora apare fenomenul de heterozis care 
asigură sporuri însemnate de recoltă. 


Porumbul a fost și a rămas vrednic de munca asiduă 
a oamenilor, legată de cultura acestuia. Foarte convingă- 


* N. T. — 1 pud = 16,381 kg. 

toare este chiar şi o simplă enumerare a produselor pe 
care porumbul le oferă oamenilor: mălaiul, crupele, boa- 
bele conservate, fulgii de porumb, amidonul şi uleiul 
vegetal, glucoza cristalizată, melasa, alcoolul, berea ... 

Dar porumbul este şi o foarte valoroasă cultură fura- 
jeră si tehnică! Produsele de prelucrare a boabelor sale 
servesc drept nutreţ de foarte bună calitate, la fel si 
tulpinile folosite pentru furaje însilozate sau nutreţ verde. 

În ultimii ani porumbul este utilizat ca materie primă 
de calitate superioară şi pentru o serie de ramuri teh- 
nice ale industriei. Amiloza obţinută din boabele de po- 
rumb s-a dovedit a fi un foarte bun material pentru 
producţia de pelicule pentru filme fotografice si cinema- 
tografice, ţesături sintetice. Soiurile de porumb cerat sînt 
folosite pentru industria maselor plastice, a foliilor sinte- 
tice, a celofanului. Panusele sînt folosite pentru fabrica- 
rea hirtiei, a pălăriilor, a cosurilor. 

Iată ce folositor s-a dovedit darul legendarului Haia- 
vata! 


Musafirul din Canada 


Din an în an spre sfîrșitul lunii iunie pe oglinda ape- 
lor lacurilor din Canada de Sud apar aceleași ușoare 
canoe. Conduse cu pricepere de femeile indiene, mobilele 
ambarcaţiuni se îndreaptă care mai de care spre lăstă- 
rişurile dese care acoperă în întregime marginea apei. 
Fără a-și reduce viteza, stînd în picioare şi balansîndu-se 
cu multă siguranţă în bărcile lor destul de instabile, fe- 
meile apucă cu mina stingă cîteva tulpini subțiri si înalte 
și printr-o mișcare aproape impercepiibilă a miinii drepte 
leagă într-o clipă virfurile plantelor în mănunchiuri strin- 
se. Doar luminișurile înguste, formate în hatisuri și le- 
găturile în formă de satra, situate la distanțe egale, ale 
plantelor prelucrate, le marchează calea. 

Va trece o lună şi cam atunci cînd se îngînă luna iulie 
cu august în aceleaşi locuri apar din nou flotilele ener- 
gicelor indiene. Fiecare dintre ele urmindu-si vechiul iti- 
nerar (dar de data aceasta sezind în canoe) apleacă cu 
iscusinté pînă la fundul bărcii paniculele pe care le-au 
legat mai înainte. Cîteva lovituri scurte dar puternice 

date cu un bat special care serveşte ca treierătoare si 
boabele coapte ajung în barcă. Urmează alte mănunchiuri 
de plante... numai atunci cînd canoe va fi pe de-a în- 
tregul umplută cu boabele subţiri si alungite culegătoa- 
rele isi vor îndrepta carele lor fără roti către hambarele 
care se ridică înalte pe pilonii lor. 

Milenii au trecut în zbor deasupra planetei noastre, 
iar indienele din continentul nord-american, ca și odi- 
nioară, fără a semăna și fără a secera, adună anual re- 
colte abundente de tuscarora (Zizania aquatica — Gra- 
mineae). Cu oricîtă precauţie ar face femeile treierisul 
acestor panicule mari, cîteva boabe cad aproape de la 
fiecare mănunchi dincolo de marginea bărcii în apă, și 
ajungînd la fund iernează foarte bine pentru ca primă- 
vara de timpuriu să pornească la o creștere energică. Este 
interesant faptul că o parte din boabe nu se grăbesc să 
germineze în primul an și doar în primăvara următoare 
incoltesc în toată puterea cuvîntului. Aceste „capricii“ 
sînt foarte favorabile atunci cînd nivelul prea ridicat al 
apei și condiţiile nefavorabile ameninţă refacerea normală 
a plantelor. 

Dar nu numai seminţelor le sînt proprii „capriciile“; 
tuscarora însăși are un mod de creștere neobişnuit, oare- 
cum în două etape. La început ea formează doar frunze 
fragile care sînt purtate în masa apei sau chiar plutesc 
la suprafață. Și numai atunci cînd apele se încălzesc 
suficient pînă în adincime, tuscarora capătă „o forță ma- 
gică“. Doar în cîteva zile ea formează o tulpină puternică, 
ajungînd pînă la 1 m și jumătate iar cîteodată chiar 
pînă la 3 m înălţime. După 2—3 săptămîni tulpina este 
împodobită de un panicul mare de aproape 0,5 m care 
prin structura sa amintește oarecum paniculele orezului 
sau ale ovăzului. De aceea, această plantă este adesea 
denumită orez sălbatic anual, orez indian, orez anual 
canadian sau chiar ovăz de apă. 


Potrivit unei legende, conducătorul unui trib indian 
numit Tuscarora (de aici se trage si denumirea plantei) 
a descoperit pentru prima dată această „hrană din apă“ 
gratuită şi a oferit-o membrilor tribului său. Din generaţie 
în generaţie se transmite credinţa populară potrivit că- 
reia această plantă a fost trimisă de un spirit bun in- 
tr-unul din cele mai critice momente din istoria tribului, 
cînd oamenii erau în pericol de a muri de foame. 

La o familiarizare atentă cu tuscarora, prima impresie 
privitoare la asemănarea acesteia cu orezul şi ovăzul se 
dovedește a fi înșelătoare. Paniculul ei este mare si foar- 
te răsfirat, iar florile acestuia sînt așezate în două etaje 
— în partea superioară cele femele, iar în partea inferioa- 
ră cele mascule (foarte gratioase si de o gingașă culoare 
violetă). 

Bobul, mare, ajungînd pînă la 1,5 cm lungime, al tus- 
carorei, se deosebeşte mult de celelalte graminee atît ca 
mărime cit şi ca structură. Ce-i drept — prin conţinutul 
în substanţe valoroase el se poate lua la întrecere atît 
cu orezul cât şi cu ovăzul. Nu degeaba din cele mai vechi 
timpuri tuscarora a constituit hrana de bază a multor 
triburi din America de Nord. Nu întîmplător si acum fe- 
lurile de mîncare preparate din tuscarora sînt apreciate 
în S.U.A. drept o delicatesă si costă de 2—3 ori mai 
scump decât cele făcute din orez. 

Fără nici un fel de eforturi din partea omului, această 
„sălbatică“ dă cîte 10 (si mai multe) chintale de boabe, 
de cea mai bună calitate la hectar. Crescătorii de vite 
apreciază foarte mult şi „masa verde“ a tulpinilor sale 
(de la fiecare hectar de hatisuri ei adună pînă la 500 chin- 
tale!). 

Orezul canadian este apreciat si de vînători. Acolo 
unde ar fi greu de întîlnit fie chiar si o pereche de rate, 
potrivit afirmației specialiștilor, după ce se seamănă tus- 
carora apar stoluri întregi de păsări. 

Lucrătorii Gospodăriei de vînătoare din Ivanovsk, si- 
tuată in pitoreasca regiune Mescera, in anul 1964 au 
iniţiat primele semănături de tuscarora. În gospodărie, în 
acea perioadă, pe baza celor mai optimiste calcule se con- 
sidera că există doar cîteva sute de rate (si acelea puse 
pe fugă de împuşcăturile „iubitorilor naturii“). După 
3 ani, cînd noua plantă a reușit să se extindă pe o supra- 
față de 20 hectare, o evidenţă strictă a arătat ca terenu- 
rile gospodăriei sînt locuite de aproximativ 5.000 de rate 
sălbatice foarte grase. 


De orezul anual canadian se interesează serios si zoo- 
tehnicienii si amelioratorii si chiar hidrologii care proiec- 
teazi să consolideze cu ajutorul acesteia malurile apelor 
curgătoare şi stătătoare, pentru a le proteja de spălare. 
Dar cel mai mult se interesează de această plantă cine- 
geticienii cărora le aparține şi prioritatea introducerii ei 

în U.R.S.S. Încă în anul 1912 din iniţiativa cinegeticianului 
V. I. Ghenerozov au fost aduse din Canada seminţe de 
tuscarora. Studenţii Institutului de silvicultură din Pe- 
tersburg — membri ai cercului adepților vînatului ra- 
tional — au semănat aceste semințe în micul golf Ka- 
marinsk al lacului Vialie în apropiere de Petersburg. 
Prima semănătură de încercare a ocupat ceva mai 
mult de 10 m?, dar în anul 1941 tuscarora se dezvoltase 
acolo ajungînd pînă la 25 ha. Cinegeticienii din Leningrad 
au reușit chiar să perfecţioneze intrucitva recoltarea 
foarte greoaie a acestei plante. Dispozitivul inventat per- 
mite creşterea de 2—3 ori a productivităţii muncii la re- 
coltarea seminţelor. Musafirul din Canada poate să con- 
teze pe un frumos viitor în bazinele de apă din U.R.S.S. 

Merele de pămînt 


Într-o seară mohorité de iarnă în fata palatului din 
Petersburg al contelui Seremetev s-a oprit o caleaşcă 
elegantă, înzăpezită de pe urma unei călătorii îndepărtate. 
Servitorii ușor îmbrăcaţi care au alergat afară au fost 
nevoiţi să tremure destul de mult întrucit doar odată cu 
ieşirea contelui însuşi a avut loc ceremonia inmindarii 
darului de peste mări adus, împreună cu hrisovul țarului. 
Prin tot orașul s-a răspîndit vestea despre neobişnuita 
atenţie a tindrului tar Petru I care n-a uitat sa ofere un 
dar unuia dintre cei mai apropiaţi curteni ai săi chiar 
în timpul unei îndepărtate călătorii peste hotare. 

Iar servitorii inghetati, după ce au dus în interiorul 
palatului, cu tot respectul cuvenit, darul destul de volu- 
minos, stăteau în fata contelui nu mai putin contrariati 
decît el însuşi. Desfăcînd coletul greu, infasurat într-o 
blană scumpă, toţi s-au mirat găsind în interior un sac 
obișnuit. Cînd l-au desfăcut deceptia a luat locul mirării. 
În sac erau nişte fructe nearătoase de culoarea pamintu- 
lui, nemaivăzute de nimeni înainte. Înconjurat de atenţia 

respectuoasă a tuturor celor de față, luminatia sa a luat, 
cu o prefăcută înduioşare întipărită pe fata, unul din fructe 
în două degete si a încercat să-l guste dar a fost nevoit 
să scuipe imediat bucăţica mușcată, fără a se putea abtine. 

— Este tocmai de la Rotterdam! a reuşit să ingine 
unul dintre cei de faţă netezind cu grijă nefericitul sac. 

Aceasta a fost prima vizită oficială a merelor de pă- 
mint în Rusia. 

Ele erau deja cunoscute europenilor de peste 100 de 
ani, dar încă nu reușiseră să-și consolideze poziţia. Ni- 
meni nu putea afirma, cel puţin în mod categoric, de unde 
sînt si din al cui ordin au apărut aici. Se zvonea că ar 
fi venit din Spania, unde au fost aduse de un navigator 
din Lumea Nouă. Dar tocmai în Spania rolul important 
al „merelor de pămînt“ a fost sesizat probabil la urmă 
de tot. 

Dar oricum ar fi fost, tocmai din Spania, după cum 
afirmă majoritatea surselor, şi-au început călătoria lor 
prin Europa ciudatele fructe. Sub formă de dar oferit 
Papei de la Roma, ele au ajuns de aici în toată Italia 
unde dealtfel au și primit denumirea cunoscută de ori- 
cine: cartofi. Italienii le-au dat această denumire dintr-o 
simplă întîmplare: din cauza formei lor si a modului sub- 
teran de viata care le amintea italienilor, fie si pe de- 
parte, de meniul lor preferat: ciupercile numite trufe 
(tartuffoli). După denumirea acestor ciuperci au fost bo- 
tezate și dulciurile numite trufe. În decursul întregului 
său istoric cartoful a schimbat multe nume. Dar numele 
italian s-a dovedit a fi cel mai persistent cu toate că au 
trecut destui ani înainte ca denumirea de ,,tartuffoli* să 
ajungă „cartof“. 

„Fructul“ american a trecut şi prin multe alte aven- 
turi. Două tubercule din primul lot spaniol de mere 
de pămînt au putut fi achiziţionate, potrivit datelor exis- 
tente, de către botanistul Carol Clusius (1565). Din aces- 
tea el a cultivat cîte o tufă experimentală în Grădina bo- 
tanică din Viena si la Frankfurt. Cu timpul, savantul a 
conferit noii plante o denumire ştiinţifică care însă nu s-a 
menţinut: Papa peruviana. 

În anul 1589 la cererea lui Clusius pictorul belgian 
Philippe de Sevry a realizat primul „portret“ în acuarelă 
al cartofului punîndu-i inscripţia .,tartufel“. După cîţiva 
ani botanistul englez Gerard a descris cartoful sub un 

nume care nu avea nici o legătură cu cele precedente si 
anume Batata virginiana. Doar elvetianul Bauhin care a 
studiat cartoful in anul 1596 i-a dat denumirea stiinti- 
fica menţinută pînă în prezent — Solanum tuberosum. 

Un adept înflăcărat al cultivării cartofului a fost re- 
gele Friedrich Wilhelm I al Prusiei. După pustiitorul răz- 
boi de 30 de ani el a proclamat cultura cartofului drept 
îndatorire naţională a nemților. Cartofii au fost cultivați 
în măsură şi mai mare mai tîrziu de către regele Friedrich 
al II-lea care recurge la ajutorul dragonilor săi ce înăbu- 
seau cu cruzime „răscoalele cartofilor“ izbucnite in sate. 

În Franţa cartoful nu a putut fi introdus dintr-o dată 
cu toate că el nu suferea acolo de lipsă de adepţi entu- 
ziasti. Chimistul si farmacistul francez Parmentier a des- 
fășurat o neobișnuită energie şi ingeniozitate in popu- 
larizarea cartofului. El dădea mese gratuite alcătuite doar 
din meniuri pe bază de cartofi insotindu-le de conversații 
amuzante si comentarii pline de spirit. Parmentier s-a 
adresat de multe ori cu apeluri insistente nobilimii din 
Paris fără a trece cu vederea nici curtea regală. El a reu- 
sit s-o convingă să treacă de partea lui chiar pe regina 
Franţei care la rugămintea lui a adăugat la toaleta sa o 
floare de cartof. Într-adevăr calculul simplu al insisten- 
tului amator de cartofi s-a justificat în curînd pe deplin. 
Cererea pentru florile noii plante a crescut rapid întrucit 
nici o pariziană care se respecta nu voia să rămînă în 
urmă față de prima arbitra a elegantei. 

Odată cu propaganda desfăşurată de Parmentier a fost 
creată firma „vegetală“ a familiei Vilmorin, care a do- 
bîndit ulterior o mare faimă. Această firmă a dat culturii 
cartofului o bază comercială, îngrijindu-se de asemenea 
si de recunoașterea oficială a prioritatii sale in răspîndi- 
rea acestui aliment în toată tara. Între timp merele de 
pămînt au cucerit treptat mereu alte tari: Elveţia, Olanda, 
Irlanda... Din Irlanda ele au ajuns si în America de 
Nord, unde au fost mult timp cunoscute sub numele de 
„cartofi irlandezi“. Mai tîrziu o contribuţie însemnată la 
selecţia cartofului a fost adusă de cunoscutul om de ştiin- 
tA Luther Burbank care a creat o serie de soiuri minu- 
nate de cartofi pentru continentul său. 


Ca produs alimentar cartoful a cucerit tot mai multi 
adepţi in Europa. În Anglia, printr-o hotărîre dată de 
curtea regală el a fost declarat hrană de sărbătoare; noul 

aliment începe să fie consumat si în alte tari. N-au lipsit 
fireşte şi diferite întîmplări ieșite din comun. Se poves- 
teste că unii adepţi ai noii plante, care o cultivau cu mare 
rîvnă dar nu aveau prea multe cunoștințe despre ea decît 
din auzite, au cules cu sirg micile fructe verzi apărute 
pe tulpină după înflorire si colectîndu-le în cantitate su- 
ficientă au încercat să le consume în formă fiartă sau 
chiar si crudă. 

Tot mai des ajungeau în această perioadă veşti despre 
merele de pămînt si în Rusia. Si cu toate că prima vizită 
în imperiul înzăpezit nu a fost prea reușită, totuși în 
Rusia a fost deschisă încă o pagină, poate cea mai stră- 
lucită, a multisecularei sale istorii. 

Sacul trimis lui Seremetev de către Petru I în timpul 
primei sale călătorii peste hotare împreună cu ordinul de 
a trimite tuberculele în întreaga ţară „pentru înmulţire“, 
ne arată clar simpatia tînărului tar față de noua plantă 
si planurile pe care le lega de cultivarea acesteia. Totuși 
această încercare nu a lăsat urme care să se facă simțite. 
Fie că, coplesit de alte griji, Petru a pierdut din vedere 
problema cartofului, fie că în gubernii nu i s-a dat curs 
așa cum se cuvenea. Probabil că aici a jucat un rol și 
reacţia clerului ignorant față de această inovaţie adusă 
de tar. Adesea preoţii denumeau cartoful „fruct neplăcut 
lui Dumnezeu“, iar în timpurile lui Petru, si mai tîrziu, 
îl blamau în fata poporului în predicile lor numindu-l 
„fruct necurat“, „mărul dracului“. Rascolnicii îl numeau 
„cartoafă blestemată“. Totuşi către deceniul al 4—5-lea 
al secolului al XVIII-lea, mărul de pămînt a căpătat tot 
mai multi adepţi în Rusia devenind chiar un aliment obis- 
nuit la nobilimea din Petersburg. Dar făcîndu-și arareori 
apariţia şi în alte gubernii din Rusia cartoful își făcea vea- 
cul mai ales la moşiile bogătașilor. 

În timpul Ecaterinei a Il-a autorităţile au întreprins 
noi eforturi. În anul 1765 din iniţiativa Colegiului medical 
de stat, senatul emite un ucaz „despre cultivarea si folo- 
sirea merelor de pămînt numite pe alocuri „tartufele“ 
sau „cartufele“. Totodată se distribuie în cuprinsul țării 
și instrucţiuni speciale. 

„În ceea ce priveşte acele mere, se spune în procesul 
verbal al ședinței senatului, de unde pot fi obținute, ele 
se găsesc în cantitate destul de mare la Sanct Petersburg, 

fiind cultivate și de unii particulari astfel încît în viitor 
vor putea fi dobindite cu ușurință.“ 

Ucazul senatorial nu a avut influență decît într-o mică 
măsură. În „Descrierea topografică a regiunii Cernigov 
din anii 1783—1784* medicul Afanasie Safonski arată că 
în grădinile de zarzavat si cîmpurile din toate judeţele 
cartoful este „o plantă obișnuită“. 

Permeacii, care au întîmpinat la fel ca și nemţii prin 
„răscoale ale cartofilor“ ordinul împărătesc de a cultiva 
„tartufele“, după vreo 30—40 de ani le întrebuințează 
coapte, fierte, în terciuri, sau prepară din ele, împreună 
cu făina, pirosti si „șanga“; iar la oraş dreg cu ele supele, 
le gătesc cu friptură si fac din ele făină pentru preparare 
de „,chiselițe“. Asa se comunică în „Descrierea economică 
a guberniei Perm“ editată în anul 1804. Tot acolo se vor- 
beste si despre calităţile comerciale și însușirile legate de 
diferitele soiuri ale acestui fruct care nu de mult era 
stigmatizat ca necurat: „locuitorii de la sate vind de 
mult cartofi în orașul Perm; adesea se pot vedea soiuri 
de cartofi de calitate excepţională, mari și albi, cultivați 
în județul Perm unde solul este foarte potrivit pentru 
cultivarea acestei plante“. 

O mare contribuţie la „cauza cartofului“ a fost adusă 
de Societatea economică liberă, creată în anul 1765, care 
își edita cu regularitate „Lucrările ... spre încurajarea în 
Rusia a agriculturii si a construcţiei de locuinţe“. În anul 
1770 în cadrul acestor lucrări au fost tipărite si ,,Obser- 
vatii despre cartof“ apartinind eminentului agronom rus 
Andrei Timofeevici Bolotov. Aceasta a fost una dintre 
primele și cele mai cuprinzătoare lucrări „despre cultiva- 
rea, plantarea și înmulţirea cartofului“ precum si „despre 
culegerea şi întreţinerea acestuia“. 

„Fecunditatea acestei plante, scria Andrei Bolotov des- 
pre cartof, întrece aproape orice așteptare; merele cresc 
nu numai din toate rădăcinile dar chiar si iarba ce se 
vede deasupra pămîntului este capabilă de a produce 
fructe“. 

Unul dintre cei mai mari specialiști în știința si prac- 
tica agricolă a timpului său — Bolotov, a studiat multi- 
lateral si într-un fel foarte original cartoful înainte de 
a-și publica „Observațiile“. Punind la încercare capacita- 
tea tulpinii si frunzelor de cartof acoperite de pămînt de 
a forma tubercule, el face o relatare interesantă asupra 

noii sale experienţe la care a fost îndemnat de rezultatele 
obținute. „Cea de-a doua experienţă consta în aceea că 
tăind iarba cartofului, am sădit-o, ca pe izmă, fără rădă- 
cini, si am vrut să văd dacă se va prinde si ce se va 
întîmpla. Spre plăcerea mea nu numai că s-a prins foarte 
iute dar de la fiecare butas sădit în felul acesta fără 
rădăcini s-au format cîte 20 de mere sau chiar mai multe. 
Acest mijloc de a grăbi recolta mi-a plăcut şi mai mult 
și de aceea am repetat experiența de cîteva ori cu ob- 
servatiile necesare.“ 

Statisticianul S. Cernov din Moscova, în anul 1811, 
demonstrează convingător dezvoltarea cartofului în Rusia 

„centrală: „Dintre produsele grădinilor de zarzavat carto- 
ful în multe orașe si sate este cerut în măsură atît de 
mare încît a devenit aproape o necesitate și în alimentaţia 
oamenilor simpli.“ 

Încă şi mai devreme, la sfîrșitul secolului al XVIII-lea, 
o serie de autori comunică date privind cultivarea carto- 
fului în gubernia Irkutsk si în Kamceatka. Academicia- 
nul P. S. Pallas care a călătorit mult prin Siberia scria 
încă în anul 1782 că în acele locuri locuitorii practică 
cultivarea cartofului „ca o obișnuință“. Tocmai aceste 
mărturii împreună cu alte fapte au generat ideea posibi- 
lităţii sosirii mai timpurii a cartofului pe teritoriul 
Rusiei pe alte căi. 

Ne vom mai întoarce la această ipoteză îndrăzneață 
dar deocamdată să ne familiarizăm măcar pe scurt cu car- 
toful însuşi. Această propunere ar putea să surprindă pe 
cititori, căci toată lumea consumă cartofi, fie fierti în 
coajă fie prajiti în ulei, sub forma piureului traditional 
sau în componenţa a zeci sau sute de feluri de mîncare 
dintre cele mai diferite! Într-unul din numerele revistei 
„Rabotnița“ (Muncitoarea) li se recomandă gospodinelor 
„24 de meniuri din cartofi“ iar în voluminoasa „Carte 
despre o hrană gustoasă si sănătoasă“ retetarul felurilor 
de mîncare pe bază de cartofi este atît de vast încît ocupă 
circa 100 de pagini. 

Nu degeaba în popor se vorbeşte acum cu respect des- 
pre „merele“ cîndva respinse: ,,Cartoful vine în ajutorul 
pîinii“. În prezent cartoful este numit si oficial „cea de-a 
doua pîine“, iar agronomii l-au apreciat demult ca pe 
o cultură de asigurare. Poate surveni o vreme nefavora- 
bilă sau o arsité care să distrugă cerealele și atunci salva- 

rea este cartoful; o îngrijire atentă și pricepută asigură 
o bună recoltă a sa aproape în condiţiile oricăror capricii 
ale naturii. 

Botanistii consideră cartoful făcînd parte din familia 
Solanaceae. Pe lingă faptul că această familie se caracte- 
rizează printr-un număr mare de specii (în jur de 3000) 
ea se distinge și printr-o mare varietate a genurilor și 
speciilor pe care le cuprinde. 

De aceea, oricît ar părea de ciudat, cartoful se află 
într-o înrudire destul de apropiată cu tomatele suculente, 
cu ardeiul gras, cu arbustul obișnuit al maidanelor — 
cătina de garduri, cu tutunul greu mirositor numit ma- 
horcă, cu măselariţa si ciumăfaia. Dealtfel si cartoful în- 
suşi conţine în frunzele sale la fel ca si în porțiunile în- 
verzite ale tuberculelor o substanță foarte toxică — 
solanina. Din cauza acestei substanțe animalele domestice 
evită să consume tulpina si frunzele de cartof, iar omul 
trebuie să-și spele bine mîinile după ce a venit în atin- 
gere cu aceste părţi ale plantei. Firește nu trebuie utili- 
zate în consum tuberculele înverzite de cartof. 

În ceea ce privește locurile unde trăiesc numeroasele 
rude ale cartofului, se poate spune că acestea se pot 
intilni pe tot globul, iar la tropice le putem găsi atît 
printre cunoscutele liane cît și printre uriașii arbori din 
junglă. Doar genul cartofului constă din peste 200 de 
specii, dintre care aproximativ 150 sînt capabile de a 
forma tubercule. O serie de specii tuberculifere de cartof 
reunesc la rîndul lor cîteva sute de soiuri fiecare, care se 
deosebesc sub aspectul formei, al mărimii, al coloritului, 
al gustului și al compoziţiei chimice al tuberculelor. 

In U.R.S.S. se cultivă pe scară largă circa 100 de soiuri 
de cartof care aparţin doar unei singure specii, dar ocupă 
o suprafață de aproape 9 milioane de hectare. „Grădina 
de cartofi“ mondială s-a întins însă pe aproape 25 milioa- 
ne de hectare, aducînd anual recolte mult mai mari decît 
oricare din cerealele cultivate. 


Întinderile atît de vaste ocupate de cartofi nu sînt 
condiționate firește doar de necesităţile alimentare ale 
oamenilor. Doar la începutul carierei sale cartoful a fost 
întrebuințat numai pentru hrană. Dar după un timp ela 
cucerit locul de cultură furajeră de prim rang (un kilo- 
gram conţine 840 de calorii; hidrocarbonati, proteine, să- 
ruri, vitamine), devenind apoi și un furnizor de nădejde 

al unei materii prime tehnice, valoroase pentru industrie. 
De pe o unitate de suprafaţă cartoful dă mai mult amidon 
(așadar si alcool si multi alti derivați ai săi) decît o poate 
face oricare cereală. De pe un singur hectar de cartofi 
se pot obţine, de pildă, aproximativ 1.700 litri de alcool 
în timp ce de pe 1 ha de orz se pot obţine doar 360 1, de 
secară — 350 1, iar de ovăz si mei chiar mai putin. 

Nu degeaba eminentul agronom, academicianul B. N. 
Preanisnikov spunea: „a cultiva cartoful este echivalent 
cu a obține trei spice acolo unde înainte creştea doar 
unul singur“. Si iată că în timp ce o parte din cartofi ne 
imbogatesc masa alții se transformă în anvelope si peli- 
cule de film, lacuri de mare valoare pentru acoperirea 
submarinelor si avioanelor, mătase artificială si parfu- 
muri, diferite mase plastice, medicamente si sute de alte 
produse dintre cele mai diferite. 

Necesitînd îngrășăminte, afînare sistematică și plivirea 
buruienilor, cartoful lasă întotdeauna în urma sa cîmpul 
în stare perfectă, foarte propice pentru aproape toate 
culturile agricole. 

— O plantă minunată! îl admiră agronomii în rolul 
lui de cultură premergătoare; totuşi aceştia nu vor omite 
să menţioneze faptul că întreaga putere a cartofilor stă în 
tubercule. 


Tuberculele sînt interesante și din punct de vedere 
botanic, întrucât nu reprezintă altceva decît o tulpină sub- 
terană tumefiată, excesiv de îngroșată. Este foarte uşor 
să ne convingem că lucrurile stau chiar așa dacă vom 
examina cu atenţie orice cartof. Nu este greu să se ob- 
serve că tot tuberculul este presărat de numeroşi mugu- 
rasi care se ascund în mici adîncituri — așa-numiții ochi 
ai cartofului. Atunci cînd timpul se încălzește simţitor 
sau dacă sînt ţinuţi în cameră, cartofii incoltesc masiv, 
dînd tulpinite tinere. Tocmai prin aceasta „fructul“ isi 
trădează natura de „tulpină“, căci rădăcinile adevărate 
nu formează muguri! 


S-a constatat că această însușire a tulpinii nu este 
doar un capriciu al cartofului. Această plantă anuală, iu- 
bitoare de căldură care a trăit mult timp in stare sălba- 
tică în condiţiile favorabile ale tropicelor, se inmultea pe 
deplin satisfăcător prin seminţele sale mărunte formate 
în adevăratele fructe de cartof, mici și verzi, așezate pe 
partea sa aeriană. Dar odată cu înăsprirea climei, legată 

probabil de procesele orogene, înmulţirea prin seminţe 
a început să nu mai dea rezultate. Lăstarii gingași au 
început să îngheţe tot mai des fără a mai avea timp să 
formeze fructe cu seminţe care să ajungă la maturitate. 
„Temîndu-se“ pentru viitor si parcă nemaiavînd deplină 
încredere în vechiul mod de înmulţire, planta grijulie și-a 
format o adaptare mai sigură pentru perpetuarea speciei. 
Asa a apărut această originală „invenţie“ care a înarmat 
cartoful împotriva intemperiilor prin acele tulpini bine 
ascunse în pămînt — tuberculele. 

Dar după cum se spune: „fugi de un rău si dai de 
altul!“ Cartoful a reușit să „păcălească“ vremea rece, dar 
cum să se salveze de gîndirea omenească care pătrunde 
pretutindeni? Rezervele de substanțe nutritive depuse în 
tubercule „pentru zile negre“ i-au plăcut foarte mult 
omului! În felul acesta a avut loc una dintre cele mai 
mari descoperiri ale cărei roade le culeg si pînă în ziua de 
astăzi milioane de oameni. 

Omul doar la început și pentru scurt timp s-a folosit 
de rezervele cartofului sălbatic. În secolele ce au urmat, 
printr-o muncă creatoare si perseverență el a perfecționat 
din zi în zi si a înmulţit neamul ,merelor de pămînt“ 
oferindu-i vaste terenuri, dintre cele mai bune, pe toate 
continentele. 

Dar cine a fost primul descoperitor? Unde? Cînd? 

La aceste întrebări ca și la multe altele secolele de 
mult trecute nu au păstrat răspuns. Pot fi indicate doar 
destul de vag regiuni foarte întinse, de unde, după pă- 
rerea botanistilor a venit cartoful. Dintre acestea fac 
parte platourile Anzilor din partea tropicală a Americii 
de Sud (2.500—4.800 m deasupra nivelului mării) precum 
si latitudinile temperate din partea centrală a Statului 
Chile împreună cu insula Chiloé. 

Încă din vechime, populaţia băștinaşă descoperind in 
pămînt niște tubercule pe care le-a numit „papa“, a cu- 
noscut primul secret al cartofului. Ce-i drept aceşti „papa“ 
sălbatici erau mici, amari si, ceea ce-i mai rău, total im- 
proprii pentru o păstrare cît de cît îndelungată. Dar cînd 
nu l-a salvat pe om munca stăruitoare, dublată de spirit 
de observaţie și ingeniozitate? 

Oamenii au fost nevoiţi să chibzuiască mult înainte de 
a reuşi să inventeze un procedeu foarte simplu și de o 
eficienţă uimitoare, al preparării tuberculelor conservate, 

„papa-chuno“. Supunind tuberculele ingheturilor din tim- 
pul nopţii și uscindu-le ziua la soare oamenii reușeau să 
obțină rezultatul necesar. Fructele îngheţate care însă 
se dezghetau în timpul zilei erau uşor strivite cu picioa- 
rele, apa stoarsă prin această operaţie se evapora iar după 
încheierea procesului de „conservare“ care dura multe 
zile, „chuno“ erau spălate cu apă și zvintate definitiv. 
Produsul obţinut era lipsit de gustul amar initial si se 
păstra foarte bine pînă la noua recoltă. 

A luat naştere şi o agrotehnică primitivă legată de 
„papa“. Nu este de mirare că acest produs a devenit în 
curînd principala hrană a indigenilor iar cu timpul a 
devenit chiar obiect de adoratie si firește obiect al comer- 
tului prin schimb. Si acum își amintesc indienii din Anzii 
sudamericani, vechea zicală a strămoșilor lor: ,,mincarea 
fără „chuno“ este ca viata fără dragoste“. 

A venit anul 1537. Nechemata expediţie spaniolă a 
lui Gonzalo Jimenez de Cozada, ocupînd în America de 
Sud localitatea indiană Sorocota, a descoperit printre re- 
zervele alimentare părăsite de indigeni si enigmaticul 
„chuno“. Prima cunoştinţă a europenilor cu acele ,,rada- 
cini făinoase cu gust plăcut“ se consideră de atunci mo- 
mentul descoperirii cartofului pentru Lumea Veche. 


Cercetătorul sovietic V. N. Cerkasov a emis, ce-i drept, 
ipoteza despre pătrunderea mai timpurie a tuberculelor 
„papa“ din America de Sud în continentul eurasiatic. 
După părerea acestui cercetător, calea acestor tubercule 
a trecut prin Alaska, Ciukotsk si Kamceatka. Cercetările 
viitoare vor preciza care punct de vedere a fost cel just: 
dealtfel în varianta spaniolă a pătrunderii cartofului în 
Europa pînă acum nu este totul lămurit. Încă nu există, 
de pildă, o dovadă certă asupra formei sub care a fost 
adus cartoful de spanioli în Europa. Pare foarte puţin 
verosimilă călătoria îndelungată a tuberculelor sănătoase, 
neincoltite, de „papa“, peste tropice, iar procedeul de 
înmulţire prin seminţe a acestei plante era în acea pe- 
rioadă deja abandonat de indieni. 

Această dispută rămîne în sarcina istoricilor, iar noi 
ne vom aminti deocamdată încă o descoperire a carto- 
fului făcută de către botanistii sovietici în frunte cu neo- 
bositul academician — călător Nikolai Ivanovici Vavilov. 
Încă din timpul „epidemiei cartofului“ care a cuprins 

Europa din secolul al XVI-lea si a trecut apoi în Asia, 
America de Nord si chiar partial în Africa si Australia, 
pretutindeni în „sfera circulaţiei cartofului“ erau folosite 
soiurile care proveneau de la una sau două specii sălbatice 
ale sale. 

„Hoarda“ uriașă a cartofilor sălbatici care număra 
peste 200 de specii, pînă nu de mult a rămas neatinsă si 
de fapt necunoscută chiar si specialiştilor. De aceea N. I. 
Vavilov din anul 1925 a condus o serie de expediţii în 
inima „imperiului cartofului“, si anume, regiunile mon- 
tane greu accesibile și puţin cercetate ale Anzilor. Parti- 
cipantii la aceste expediţii (botaniștii S. V. Iuzepciuk, 
S. M. Bukasov ș.a.) descoperă, studiază şi descriu multe 
specii noi ale cartofului sălbatic și cultivat în străvechea 
sa patrie: Peru, Chile, Bolivia... Exemplul lor este ur- 
mat de botaniștii din Anglia, Suedia, Olanda, S.U.A. și 
alte ţări. Descoperite cu mare trudă, „secretele“ marii 
familii a cartofului au ușurat mult selecţia de soiuri noi, 
combaterea numerosilor dăunători si a bolilor „fructelor 
de pămînt“. Datorită acestor descoperiri ale botanistilor 
sovietici au fost obţinute acum o serie de remarcabile 
soiuri de cartof, rezistente chiar față de dușmanii săi atît 
de vechi și inraiti cum sînt: nematodul cartofului, ginda- 
cul de Colorado, rîia neagră a cartofului. 

Focar unic al cartofului, sălbatic si cultivat, se consi- 
deră de mult mica insulă Chiloé aflată în apropiere de 
Chile. Această insuliță a constituit baza unde se colectau 
rezervele de cartofi alimentari pentru caravelele cu pînze 
ce porneau în călătorie în Oceanul Pacific. De aici afluxul 
cartofului spre continent nu a încetat nici pînă acum. Si 
acum s-a păstrat aici practica străveche de transport al 
tuberculelor de cartof cu ajutorul goeletelor cu pînze. Pe 
„insula cartofilor“ cum este denumită cîteodată Chiloé 
nici cartoful sălbatic nu este dat uitării: vrăjitorii locali 
îl folosesc pe scară largă în scopuri rituale și îl denumesc, 
nu se știe de ce, „iarba spaimei“. 

Alta a fost soarta cartofului în noua sa patrie eurasia- 
tică si mai ales în U.R.S.S. Cu toate că în această tara 
cartoful nu a ajuns la rangul de „pîine principală“, este 
apreciat şi respectat pretutindeni. 

Foarte multi oameni de știință — de la Institutul unio- 
nal pentru gospodărirea cartofului din împrejurimile Mos- 

covei, la Institutul Unional de fitotehnie din Leningrad, la 
Institutul ucrainean de legumicultură și cultura cartofului 
din Harkov, precum și în zeci de alte instituţii științifice 
depun eforturi pentru rezolvarea „problemelor cartofului“ 
care la prima vedere par atît de simple. 

Poate că, onorate cititor, ai obosit urmărind lunga ,,po- 
veste a cartofului“? Atunci să o încheiem prin cuvintele 
veselului cîntec, nelipsit din toate expedițiile pionierilor: 


„Focul de tabără fumegă 
Tăciunii scînteiază“ 
Îmbietoare, din spuza caldă 
O aromă se înalță. 
Cartofule, să ne trăieşti! 
Mereu tu să ne însoţești! 
La drum oricît de-ndepăriat 
Tu ești prieten devotat. 
Ah, cartoful e-un deliciu, 
Ideal pionieresc! 
Oricât aș căta prin lume 
Alt ca tine nu găsesc.“ 


Firava floricică albastră 


De fiecare dată cînd am prilejul să merg la Leningrad, 
vizitez cu deosebită plăcere Muzeul botanic. Cu trolei- 
buzul nr. 1 merg de la perspectiva Nevski pînă la capătul 
liniei, care este în partea Petrogradului si pășesc de-a 
lungul zidurilor de granit ale Karpovkăi spre „Grădina 
farmaciilor“ înființată pe baza ucazului dat de Petru I. 

Ce-i drept, în îndelungata sa existență această grădină 
serios, specialiştii între ei nici n-o denumesc altfel decît 
„Mecca botanică“, cu toate că in mod oficial mostenito- 
rul actual al fostei grădini are denumirea de Institutul 
botanic al Academiei de științe a U.R.S.S. şi poartă nu- 
mele eminentului botanist sovietic Vladimir Leontievici 
Komarov. 

Trecind de modesta poartă cu grilaj si ocolind aripa 
principală destul de impunătoare (cu ierbarul si biblio- 
teca sa botanică, renumite în lumea întreagă) trec pe 
sub bolțile serelor care formează un mare dreptunghi 
închis si în sfîrşit mă opresc în fata unei clădiri nu prea 

mari dar foarte încăpătoare, căci aici se află reprezentată 
întreaga vegetație a lumii. 

Oriunde în altă parte ar fi greu să ne dăm seama de 
rolul-cheie al plantelor în existenţa noastră, dar aici ne 
putem convinge, cu proprii ochi, atît de neobişnuita di- 
versitate a vegetației pe Pămînt cît şi de rolul ei deosebit 
în viata oamenilor în toate etapele istoriei. 

Nu voi încerca nici măcar fugitiv să relatez bogăţiile 
nesfirsite ale acestui muzeu remarcabil, fondat încă în 
anul 1923. Cîteva generaţii de botanisti, si totodată că- 
lători, din Rusia, şi-au depus aici munca plină de abnega- 
tie. Cercetind minuţios toate continentele pămîntului, fără 
a omite nici măcar flora aproape inexistentă a Antarc- 
ticii şi adîncimii apelor, ei considerau drept o indatorire 
sfîntă a lor să aducă aici cele mai interesante exemplare 
intilnite în lumea plantelor. Mulțumită lor putem vedea 
aici si Avicennia, faimoasă prin presiunea osmotică ne- 
obişnuită de aproape 65 de atmosfere, și micile animale 
apartinind genului Balanus (crustaceu din ordinul Cir- 
ripede) care s-au aciuat pe rădăcinile speciilor de Rhizo- 
phora, fără a mai vorbi despre mulțimea de plante di- 
verse care ne uimesc chiar numai prin denumirile lor: 
mărul de smîntînă, arborele de marmeladă, arborele şer- 
pilor, al leopardului, al dragonului, arborii de dantelă si 
de lînă, de săpun și de hîrtie, arbustul de cocaină... cu 
alte cuvinte toate acestea ar trebui văzute, ba chiar si 
pipăite, deşi, ca în orice muzeu, o asemenea libertate 
fireşte că nu ar găsi aprobare. 

Multe specii de arbori și alte plante, aduse aici din 
toate părțile lumii sînt reprezentate prin secţiuni ale unor 
trunchiuri neobișnuit de groase, sau prin diferite produse 
din lemnul lor, din scoarță, fructe, frunze. În sfîrșit, se 
mai găsesc acolo desene, exemplare de ierbar, fotografii 
unice. 

Fiecare exponat este însoţit de biografii deosebit de in- 
teresante atît ale plantelor, cit si ale oamenilor, ale căror 
nume sînt legate de acestea. Doar o singură zi ar fi prea 
putin pentru cunoașterea amănunțită a tuturor bogățiilor 
expuse aici, mai ales că multe din exponate la prima ve- 
dere ar părea cu totul neînsemnate. 

Puţină lume se opreşte, de pildă, lîngă un firicel de 
plantă cu tulpinita aurie si subțire, modest adăpostită în- 
tr-unul din standurile muzeului. Dacă intilnesti undeva in 

cîmp o asemenea plantuta si dacă întîmplător o tragi uşor 
de frunzulite se descoperă foarte uşor sistemul ei radicu- 
lar, sărăcăcios. Tulpina golașă și subțire prezintă doar în 
vîrf cîteva rămurele scurte, zbirlite, iar mai jos de aces- 
tea observăm 4—6 frunzulite înguste, ușor cerate, ridicate 
în sus. Se creează impresia că cineva a aruncat întîmplă- 
tor un fir de iarbă, dacă nu ar exista pe această tulpină 
niște gingase floricele de culoare albastră ca cerul. 

Se spune că acestor flori le datorează omul una din 
cele mai remarcabile descoperiri ale sale din vechime — 
tesatoria. Este vorba de in! Floarea este nearătoasă ca as- 
pect dar nu poţi rămîne indiferent in fata covorului al- 
bastru ca cerul pe care îl alcătuiește un cîmp de in în- 
florit! Pare că aici s-a răsturnat un petic de cer cu nenu- 
mărate luminite scinteietoare. 

Plantuta ne provoacă admirație nu numai cînd inflo- 
reste, ci în oricare perioadă. Nu degeaba cultivatorii de in 
susțin că inul este cea mai frumoasă plantă a cîmpurilor. 
Tot atît de frumos este si verdele de smarald al plantu- 
lelor de in cînd incoltesc. 

Frumuseţea rară a inului înflorit este proprie începu- 
tului verii, dar numai în diminetile senine florile de in 
își demonstrează pe de-a-ntregul meritele, deschizîndu-se 
cu generozitate în întîmpinarea soarelui. După ce s-au răs- 
fatat numai pînă la amiază ele se grăbesc apoi să-și răsu- 
cească petalele formînd boboci strîns închiși. În orele so- 
lare care le sînt permise, florile așteaptă musafirii doriţi: 
insectele polenizatoare. Dacă însă acestea intirzie prea 
mult, florile mîndre se pot lipsi de ele. În momentul strîn- 
gerii petalelor, anterele si stigmatele lor venind în atin- 
gere, asigură autopolenizarea. 


Inul este frumos si înainte de recoltare, cînd lanul său 
larg, liniștit, prezintă irizatii de aur roșu de la un capăt 
la altul. Dar nu este vorba numai de frumuseţe; este în- 
deobste cunoscută vechea și pretioasa producţie a inului 
care nu și-a pierdut nicidecum importanţa nici în timpu- 
rile noastre. 

Încă acum nouă mii de ani, după cum afirmă oamenii 
de știință, în regiunile montane ale Indiei, omul a utilizat 
în practică mica si gingașa plantă de in, fabricind din fi- 
brele tulpinii sale prima țesătură de pe pămînt. Uşoară, 
trainică, foarte igienică ea a eliminat în curînd îmbrăcă- 
mintea din piei de animale, iar omul care a prețuit după 

merit modesta plantă sălbatică, a trecut la cultivarea a- 
cesteia pe lîngă locuinţa sa. 

Numai după aproximativ 2000 de ani exemplul indie- 
nilor a fost urmat în Asiria si Babilon. În curînd, popu- 
laritatea crescîndă a inului l-a adus şi în Egipt, iar de aici 
el a început să cucerească cu succes regiunea Mării Me- 
diterane și s-a stabilit în Grecia Antică și Imperiul Ro- 
man. 

Cultura inului a atins cel mai înalt grad de perfec- 
tiune, potrivit tuturor datelor existente, în Egipt. Recolta 
proastă de in se considera acolo una din cele mai mari 
calamitati, socotită drept una dintre cele şapte mari pe- 
depse trimise de zei. În vechime Egipiul era renumit si 
prin tesaturile din in. Herodot pomeneşte cu admiraţie 
despre darul oferit de către faraonul egiptean Amasis, 
Athenei din Rodos, și anume un sul din cea mai subţire 
țesătură de in. Istoricul se miră în special de înalta cali- 
tate a pinzei tesute. 

Cumpărătorii foarte exigenti din Egipt numărau cu mi- 
gala firele si firicelele din ţesăturile cumpărate. Cele mai 
mari laude le căpătau produsele în care un tol” pătrat de 
țesătură cuprindea 150 de fire de urzeală si 71 de fire de 
bătătură. 'Țesăturile ușoare, aproape transparente ale tesa- 
torilor egipteni erau comparate cu o răsuflare de copil si 
evaluate în aur. Tesdtura se vindea așezată pe un taler 
al balanței, pe celălalt taler punîndu-se lingouri de aur. 


Puternicii sacerdoti ai Egiptului foloseau numai haine 
din ţesături de in, iar inul însuși în această tara era con- 
siderat din cele mai vechi timpuri ca simbol al luminii, 
purității si credinței. „Cea mai pură dintre plante — scria 
romanul Apuleius — unul dintre cele mai bune roade ale 
pămîntului, se folosește nu numai pentru veşmintele de 
deasupra si de dedesubt ale cuviosilor sacerdoti egipteni, 
dar și ca învelitoare pentru obiecte sacre“. 


Cucerind pe de-a-ntregul monopolul în aproape toate 
cultele orientale, tesaturile de in au păstrat o poziţie privi- 
legiată și în religia creştină. Ele au trecut cu cel mai 
mare succes şi încercarea „laică“ în timp. O dovadă con- 
vingătoare în acest sens o constituie îmbrăcămintea mu- 
miilor descoperite în sarcofagele egiptene si în alte mor- 
minte. Aproape fără nici o deteriorare ele au rezistat timp 


* N.T. un tol = 25,4 mm. 

de milenii. Bandajele de in foarte subţiri cu care era în- 
făşurată mumia lui Nefer care a trăit aproape cu 5000 de 
ani în urmă, precum și mumia unei fetiţe de opt ani din 
Italia care a murit acum 1800 de ani și-au păstrat in între- 
gime trăinicia și elasticitatea. 

Oamenii de știință au reușit să stabilească cauza a- 
cestei rezistențe atît de îndelungate a benzilor de in şi a 
altor produse ale ţesătorilor din vechime. S-a constatat că 
ele s-au păstrat datorită silicei conţinute în fibra de in 
care nu permite putrezirea. Ramine însă pina în prezent o 
enigmă cauza acumulării silicei in planta de in. 

Pînă la noi au ajuns şi destule manuscrise vechi, mi- 
nunat păstrate, a căror hîrtie era preparată din materie 
primă pe bază de in. 

Specialiştii se pierd în presupuneri: fie că în acele tim- 
puri erau favorabile condiţiile cultivării inului, fie că înalta 
măiestrie a prelucrării fibrei și a torsului ei asigurau acel 
succes nemaiintilnit. 

Din păcate, pînă în zilele noastre nu s-a putut păstra 
secretul măiestriei excepţionale a vechilor egipteni în ceea 
ce privește producţia fibrelor de in. Acest secret, pierdut 
încă pe timpul decăderii culturii egiptene, preocupă şi a- 
cum minţile multor specialişti. Chiar în ţările care au 
atins cele mai bune rezultate în cultivarea şi prelucrarea 
inului, încă nu s-a reușit obținerea unor ţesături asemă- 
nătoare celor fabricate în tara piramidelor. 

După Egipt, în vechime, era renumită printr-o: pro- 
ductie foarte dezvoltată a inului, Colchida — tara linei de 
aur — unde se producea ,,pinza de Sardinia“ larg cunos- 
cută in Elada si în întregul Orient. Vechilor greci care 
au împrumutat cultura inului din ţările zonei meditera- 
neene de est le plăceau foarte mult „hainele albe tivite 
cu purpură“, cîntate de Homer. Ei au adaptat tesdturile de 
in si pentru confecţionarea pinzelor de corabie. 

La începutul erei noastre cultivarea inului a căpătat o 
dezvoltare însemnată la Roma; de acolo el a fost. impru- 
mutat de către triburile celtice și alte triburi care populau 
ţinuturile europene îndepărtate de la marginile Imperiu- 
lui Roman. Aici, apoi şi în Europa răsăriteană, îmbrăcă- 
mintea de in devine accesibilă si oamenilor simpli, în timp 
ce în Orient și mai ales în Egipt şi la Roma această îm- 
brăcăminte constituia doar apanajul nobilimii. 


148 


Este interesant faptul că în locuinţele lacustre din El- 
vetia, ridicate încă în epoca de piatră, au fost găsite, de 
asemenea, tulpini de in cu capsule, resturi de hrană cu 
urme de seminţe de in, precum si fragmente de fire de in, 
țesături sau plase făcute din fibre de in. Au fost desco- 
perite vechi urme de in şi în Spania. Oamenii de știință 
înclină să considere că atît în Elveţia cît și în Spania s-a 
descoperit nu numai inul de cultură anual care se cultivă 
în prezent, ci şi ruda sa perenă, cu frunze înguste, care 
creşte si în prezent în stare sălbatică pe un teritoriu în- 
tins, de la insulele Canare şi pînă în Ural. Unii cercetă- 
tori consideră totuşi că tocmai de la aceasta provine inul 
nostru de cultură anual, care, dealtfel, în stare sălbatică 
nu se găsește acum nicăieri. 

Urme foarte vechi au fost lăsate de in si în U.R.S.S. 
Ele au fost descoperite în rămășițele locuinţelor ridicate 
în regiunea Niprului acum 5000 de ani. Aceste urme con- 
stau din: impresiuni ale tulpinilor de in, seminţe, sfori 
şi fire toarse, observate de arheologi pe produsele de olă- 
rie și podelele de lut (care se ardeau la fel cu cărămizile 
actuale) in colibele locuitorilor apartinind culturii de Tri- 
poli. Despre cultura inului în ţinutul Mării Negre și al 
Niprului ne relatează Herodot care a călătorit acolo încă 
în secolul al V-lea înaintea erei noastre. 

„Țara scitilor (așa denumeau grecii popoarele care lo- 
cuiau între hotarele Ucrainei actuale), scria istoricul, pro- 
duce piine, linte, ceapă, usturoi, in...“ 

Savantul arab Ibn-Fadlan, care a vizitat la începutul 
secolului al X-lea regiunea Volgăi, admira frumusețea 
îmbrăcăminţii albe de in a slavilor de acolo. Inul era la 
mare cinste şi în Rusia kievleană. Cronicarul Nestor rela- 
tează amănunţit în lucrarea sa „Povestirea vremurilor de 
demult“ despre prelucrarea de către călugării din Pecerska 
Lavra a inului în fire toarse si pinza precum si despre 
folosirea uleiului de in pentru iluminatul cu candele. 


În vechea Rusie semănăturile de in ocupau mult loc 
pe vastele pămînturi mănăstirești, întrucît această ramură 
aducătoare de venit era susținută atît de către cneji cit 
si de către biserică. Întreprinzătorii slujitori ai religiei 
creştine care se încetăţenise acolo n-au omis să introducă 
sărbătoarea „Sfintei Paraschive a inului“, care coinci- 
dea ca dată (28 octombrie) cu perioada încheierii cam- 
paniei de recoltare a inului. Cultivatorii de in — oameni 

simpli si credincioși, care trudiseră cu sirg întregul an, 
aduceau ca prinos cu prilejul acestei sărbători, la biserică, 
primele rezultate ale recoltei de in. 

Treceau secolele si cîmpiile albastre din Rusia se intin- 
deau tot mai mult ocupînd ţinuturi din regiunile Novgo- 
rod, Pskov, Vologda... Vechii constructori ai orașelor 
Pskov si Novgorod au găsit o nouă aplicare inului, adău- 
gînd fibrele acestuia la mortarul folosit în construcție, 
„pentru ca pietrele să se ţină mai bine la un loc“. 

În secolul al XVI-lea se ridică prima fabrică de frin- 
ghii din Rusia, înfloreşte comerțul de in, ajungînd prin 
Narva şi Arhanghelsk în Europa apuseană, se întinde fai- 
ma pinzei de in produse în comuna Kadasevo de lingă 
Moscova. 

Inul capătă şi o agrotehnică înaintată pentru timpul a- 
cela. Experienţa a sugerat că este de preferat să se se- 
mene inul pe locurile unde a fost arsă pădurea. Astfel inul 
crește mai bine si fibra este mai trainică. 

Cultura si comerţul inului, devenite o treabă foarte 
rentabilă, atrag atît „oameni de afaceri“, cît si înalta no- 
bilime, inclusiv ţarul. Foarte cunoscută devine „Curtea 
de in“ de la Izmailovo, de mare amploare si rentabilă, 
apartinind ţarului Alexei Mihailovici (după datele con- 
temporanilor, intesata cu hambare destinate spălării, me- 
litarii si păstrării inului), care aduce vistieriei țarului 
mari venituri. 

Dealtfel, inului îi sînt obligate prin apariţia lor nu nu- 
mai „curţile de in“, dar şi așezări întregi. Astfel, la Mos- 
cova, de pildă, s-a menţinut pînă acum cartierul Hamov- 
niki, specializat pe vremuri în prelucrarea tesdturilor de 
in. 

În acele timpuri îndepărtate au fost făcute si primele 
încercări, deși nereușite, de a prelucra inul cu ajutorul 
unor masini primitive. 

Petru I, printr-un ucaz special, a încurajat ,,inmulti- 
rea producției de in“; „Rusia inului“ nu se asigura într-o 
măsură suficientă, lucrind tot mai mult pentru export. 
„--- De acest firicel subţire, scria Gleb Uspenski, se află 
în totală dependenţă omul, — un mujic uriaș cu barbă, 
cu miini puternice și picioare iuți“. 

Ţăranului care cultivă inul îi era foarte greu, dar de 
o sută de ori mai grea era partea de muncă care revenea 
femeilor. Femeile efectuau singure epuizanta campanie de 

recoltare cînd trebuiau să recolteze prin smulgere, să tra- 
gă, să care obiectul muncii lor. Munca într-un nor dens 
de praf, în timpul vestitelor geruri rusești, era o muncă 
inumană efectuată de mîinile femeilor pentru a aduce 
inul la condiţiile de calitate cerute. 

— Ne mihneste pînă și amintirea acelor vremi, spun 
femeile bătrîne care au tras destule necazuri de pe urma 
acelei tehnologii înapoiate a inului. 

Cu toate că şi acum inul se consideră o cultură care 
necesită un volum mare de muncă, în anii puterii sovie- 
tice toată atenţia a fost concentrată asupra acestei cul- 
turi. Institutele sovietice de agricultură scot mii de spe- 
cialisti în cultura inului, zeci de masini „de in“ dintre cele 
mai variate sînt inventate de proiectanți, iar selectionatorii 
produc numeroase soiuri noi, mai bune, în cadrul statiu- 
nilor experimentale speciale. Multe probleme legate de a- 
ceastă modestă plantă constituie o preocupare a oameni- 
lor de ştiinţă care lucrează în cadrul Institutului unional 
de cercetări ştiinţifice pentru in, înfiinţat în capitala inului 
din U.R.S.S. — oraşul Torjok. 

După cum o spun atît cultivatorii de in cit şi tesato- 
rii şi oamenii de știință, inul si chimia nu sînt duşmani 
ci prieteni. 

Nu putem să ne indoim de justetea acestor cuvinte în- 
trucit firul de in s-a împăcat rapid si de minune cu lavsa- 
nul şi multe alte fibre sintetice. Paiul de in şi puzderia de 
in, considerate mai înainte deşeuri constau, de fapt, după 
cum s-a constatat acum, în proporţie de 500/ din celuloză 
pură, a cărei valoare pentru chimie nu mai trebuie de- 
monstrată. Prietenii nostri cehoslovaci produc de pe acum 
din puzderie de in plăci aglomerate care constituie un 
minunat material pentru o mobilă de cea mai bună cali- 
tate. 

lată, aşadar, cite se pot obține din in! El ar putea a- 
proape să se ia la întrecere şi cu măreţia pădurii. Şi cînd 
te gindesti că unica sursă a tuturor însușirilor sale impor- 
tante este o biată tulpinita! 

Dacă analizăm această parte a modestei plante obser- 
vam, sectionind tulpinita, că este cava în interior, iar pe- 
retii, la locul sectiunii, sint strabatuti de filamente fi- 
broase. Acestea sint fibrele care constituie insusirea sa cea 
mai de seamă. Observindu-le la microscop vom vedea nis- 
te celule destul de groase si mai ales foarte lungi (pina 

la 4 cm fiecare). Semanind cu niște creioane bine ascu- 
tite la ambele parti si adunate în mănunchiuri ele se pre- 
zinta strîns fixate una de alta cu capetele ascuțite. Aceste 
celule, fixate intre ele, ale fibrelor liberiene sint cele care 
asigură acea trăinicie neobişnuită pentru tesuturile vege- 
tale. 

Aceste fibre, numite de specialişti, fibre elementare, 
constituie 20—300/, din întreaga masă a tulpinii de in. 
Unindu-se în lungime într-un fascicul liberian, fibrele ele- 
mentare formează fibra tehnică. Pentru a obţine tesatu- 
rile cele mai trainice si mai subțiri, trebuie să alegem 
fibra tehnică cu cele mai lungi, mai uniforme, mai sub- 
tiri si mai trainice fascicule liberiene. De aceea, se cere 
ca tulpina de in să fie pe cît posibil mai lungă si cu cit 
mai puţine ramificații, fiind de dorit ca ele să existe doar 
la capăt. Toate acestea se asigură prin mai multe condi- 
tii: soiul inului, rapiditatea creșterii lui, metoda de culti- 
vare, timpul de recoltare etc. Nu sînt indiferente pentru 
calitatea fibrelor nici procedeele de separare a lor de cele- 
lalte parti ale tulpinii, de care sînt strîns legate: scoarţa 
si lemnul. 

Zicala „cum este fibra asa va fi si pînza“ rezumă 
multitudinea cerinţelor în cultivarea si prelucrarea inu- 
lui. 

Se obișnuiește marcarea calităţii fibrei printr-un nu- 
măr care exprimă raportul dintre lungimea și greutatea 
sa. Astfel, 1 kg de fibre de in din care se poate face un fir 
de 10 km este notat prin numărul 10. Cele mai bune fire 
fabricate in U.R.S.S. poartă numerele 20, 24, 26 iar uneori 
chiar 40, 44. Vechii egipteni care au luat cu ei secretul 
inului, încă pînă azi nedezvăluit, obțineau fibre a căror 
calitate era exprimată prin numărul 200! Ce-i drept, si 
strămoşii noștri cultivatori de in, reușeau să obţină fibre 
de înaltă calitate din care femeile elaborau cu măiestrie 
faimoasele dantele, aproape imponderabile. Încîntătoarele 
modele ale dantelelor împrumutate de la florile de gheață 
de pe geamuri, trebuiau lucrate în subsoluri umede si reci, 
căci numai în condiţiile unei umiditati ridicate fibrele 
foarte subţiri își păstrau trăinicia necesară, rupindu-se cu 
ușurință în încăperi calde si uscate. 

Să sperăm că cercetătorii care lucrează în domeniul 
inului vor reuși cu timpul să descopere vechile taine te- 
sătorești ale inului pentru fibră (in de fuior) — aceasta 

este denumirea principalului furnizor al materiei prime 
pentru tesatorii, de care am vorbit pînă acum. Botanistii 
mai deosebesc si inul de saminta (in de ulei) ale cărui so- 
iuri au ocupat in prezent pe glob aproximativ cinci mi- 
lioane și un sfert de hectare. 

În U.R.S.S. se află la mare cinste inul de fuior, el este 
semănat anual pe o suprafaţă de pînă la 2 milioane de 
hectare. Cîmpurile de in de fuior din regiunea Kalinin- 
grad se iau la întrecere ca suprafaţă cu terenurile culti 
vate cu in din Franţa, Anglia, Belgia și Olanda la un loc. 
Pînă şi Ucraina, care în privinţa acestei culturi nu este 
cea mai de frunte republică din U.R.S.S., obţine o recoltă 
care asigură peste 37 milioane de metri de ţesături de in. 

Botanistii au dat inului de fuior denumirea de Linum 
usitatissimum. Acesta este numit in pentru fibră atît pen- 
tru faptul că prezintă o fibră mai lungă decît alte so- 
iuri, dar si pentru creșterea sa voinicească: el atinge 
1,5 m înălţime spre deosebire de soiurile scunde de in de 
saminta si alti confrati. 

Fructul inului pentru fibră este o capsulă pentalocu- 
lară. Se spune că vitejii din vechime au împrumutat forma 
coifurilor tocmai de la aceste miniaturale capsule de in. 
În fiecare din cele 5 cuiburi ale capsulei (cîteodată pot fi 
și în număr de trei sau de şapte) sînt închise cîte două 
seminţe oleaginoase. 

Așadar, inul de fuior poate fi cultivat atît pentru fi- 
bre cît şi pentru ulei. Pentru obţinerea de seminţe pentru 
ulei se cultivă mai ales soiurile de in de saminta cu tul- 
pina scurtă, ramificate si mai bogate in capsule. 

Camenii folosesc nu numai tulpinile și seminţele de 
in, dar şi frumuseţea acestora, cultivîndu-le ca plante de- 
corative. Floricultorii preferă mai ales formele decorative 
cu flori mari de culoare albastră ca cerul care populează 
grădinile orașelor și satelor. Ca frumuseţe, poate concura 
cu acestea inul albinos descoperit de expediţia academi- 
cianului N. I. Vavilov in Asia Centrală, precum si soiul 
foarte rar de in de mică înălțime cu frumoase flori roșii. 
Formele de culoare albă ca zăpada si roșu intens sînt în 
perfectă armonie cu florile fratelui lor mai mare cu ochi 
albaștri. 


În Rusia, în vechime, se spunea: ,,Mititelul a intrat in 
pămînt si a găsit o pălărie albastră“, iar batrinii înţelepţi 
mai spun si acum că ,,mititelul este mic, dar scump!“. 

Sora Soarelui 


Sînt cunoscute pe plan mondial numele multor emi- 
nenti descoperitori. Arhimede si Copernic, Newton si Lo- 
monosov, Einstein si Korolev... Omenirea recunoscatoare 
va pastra vesnic imaginile lor in inima si memoria sa. 

Dar din păcate istoria nu favorizează la fel pe toţi au- 
torii marilor descoperiri, astfel încît multe nume nu a- 
jung la generaţiile următoare, pierzîndu-se în negura tre- 
cutului. Ce mai știm, de pildă, despre descoperitorii pîinii 
celei de toate zilele, despre genialii selectionatori ai pri- 
melor soiuri de griu şi orez, de bumbac și cartofi, de vita 
de vie, de măr... Dar nu există regulă fără excepții. 

Floarea soarelui ... Pe cine nu captivează această plan- 
tă prin neobişnuita sa frumuseţe, mai ales undeva în în- 
tinderile nemărginite ale Ucrainei, Cubanului, regiunii 
Volgăi, Rusiei centrale. Deosebit de pitoreşti sînt grădinile 
uriașe ale cîmpiilor colhoznice unde plantele de floarea 
soarelui stind nemiscate par a fi primit comanda de ali- 

niere către soare. In U.R.S.S. aproximativ cinci milioane 
de hectare se află în stăpînirea florii soarelui. 

Îndată ce s-a răspîndit în Europa vestea despre plan- 
ta nouă adusă de peste mări, a și apărut o modă a aceste- 
ia. Ea a fost cintata de poeţi sau zugrăvită pe pînză. Re- 
numitul Van Dyck într-unul din autoportrete s-a pictat 
cu floarea sa preferată în mînă, numită de el „floarea soa- 
relui“. Asta a fost denumirea pe care a primit-o musafi- 
rul venit de peste Ocean, care a fost cultivat în anul 
1510 la Grădina botanică din Madrid, din seminţele aduse 
din Mexic. Sub acest nume planta a început să se răs- 
pîndească rapid în grădinile Europei. În anul 1576 nu- 
mele a fost stabilit oficial de către botanistul Lobelius care 
a făcut primul descrierea științifică a florii soarelui. Si 
acum în literatura de specialitate floarea soarelui figu- 
rează sub denumirea Helianthus (de la cuvintele grecești 
„helios“ == soare şi „anthos“ == floare). După un secol 
și jumătate Linné a adăugat la acest nume generic și de- 
numirea specifică „annuus“ ceea ce înseamnă anual. 

Multă vreme patria acestei plante a fost greşit consi- 
derata ca fiind statul Peru si doar recent s-a stabilit. că 
speciile sălbatice de floarea soarelui trăiesc separat și 
concomitent în cele două continente americane: America 
de Nord, unde din Canada pina în Mexic se pot intilni cir- 
ca 50 de specii sălbatice ale acesteia, si America de Sud 
(din Columbia de Sud pina in Bolivia), unde sint raspin- 
dite numai 17 specii. 

Printre speciile sălbatice de floarea soarelui se intil- 
nesc atît specii perene cit si anuale, cu tulpini erecte, for- 
mind tufe răsfirate. Înălțimea tulpinilor variază de la 50 
cm pînă la 4 m. Ele au și frunze diferite, iar florile, în 
afară de cele galben-aurii cunoscute tuturor, mai pot fi şi 
purpurii-roşiatice pina la cafenii. 

Se pare că oamenii ronțăiau seminţe încă acum 20—30 
de secole, căci în săpăturile arheologice din America au 
fost descoperite vase de lut pline cu seminţe a căror vîrstă 
se calculează la 2—3 mii de ani. Este greu de stabilit unde 
au fost culese seminţele fosile: pe plante sălbatice sau 
cultivate? Dealtfel nici utilizarea lor nu este clară. 

In Rusia, timp de multe secole nu se cunoștea floarea 
soarelui. Dar iată că ciudata floare adusă de peste mări si 
cu nume sonor a atras asupra sa atenţia tînărului tar 
Petru I, căruia, pe cînd se găsea în Olanda, i-a plăcut noua 

achiziţie a floricultorilor europeni și a dat dispoziție ca se- 
mintele acestei plante să fie trimise în patria sa unde au 
fost primite cu plăcere. 


Nu numai un singur iubitor de plante şi-a pus între- 
barea firească: nu cumva, în afară de frumuseţe, floarea 
soarelui mai are si vreo insusire folositoare? 


Timpul si mintea iscoditoare a omului nu au intirziat 
să dea răspunsul. Farmacistii, încercînd florile si frun- 
zele plantei au constatat că uscîndu-le şi făcînd o infuzie 
cu votcă se putea trata cu succes chiar si malaria. Api- 
cultorii au apreciat după merit floarea soarelui ca plantă 
meliferă, dar totuși principala calitate a florii le-a scăpat 
mult timp oamenilor. Principalul său secret a fost dezvă- 
luit în Rusia. 

Spre sfîrșitul secolului al XVIII-lea ţăranii au început 
să cultive tot mai des floarea soarelui în grădinile lor 
de zarzavat. Cautind să obțină flori cît mai mari, ei în- 
grasau din abundență plantele cu bălegar. De mărimea 
pălăriilor (calatidiilor) depindeau dimensiunile seminţelor 
precum si numărul lor, aceste seminţe fiind consumate cu 
cea mai mare plăcere. În felul acesta floarea soarelui a 
început să capete treptat o nouă specializare, acumulind 
tot mai multă forță si concurind cu consumul ,,nucilor“ 
produse de cedrul siberian (pinul de Siberia). 

Încă în anul 1779, în comunicările Academiei de Științe 
din Rusia a fost publicat un articol intitulat: „Prepararea 
uleiului din seminţele de floarea soarelui“. Caracterul ra- 
tional al unei astfel de utilizări a florii soarelui era men- 
tionat aproape în acelaşi timp atît de către academicianul 
Severin, cît și de eminentul agronom Bolotov care dealtfel 
a încercat singur să obțină ulei din această planta. To- 
tuşi, noua descoperire a florii soarelui i-o datorează ome- 
nirea unui simplu ţăran din împrejurimile Voronejului. 

Pînă acum se mai pot auzi acolo destule povestiri des- 
pre iobagul Bokarev, din satul Alexeevka, fostul judeţ, 
Biriucinsk. Bokarev a încercat cele mai felurite dispozi- 
tive căutînd să obţină ulei din floarea soarelui. El a tre- 
buit să chibzuiască mult ca să găsească procedee mai 
bune pentru a scoate seminţele din „pălăria“ florii soare- 
lui, pentru a elibera sămînţa de cojile sale, pentru a scoate 
cit mai bine uleiul din această sămînţă... Dar acest mu- 
jic rus perseverent a reușit pînă la urmă să descopere 

pentru omenire o sursă nouă şi foarte abundentă de ulei 
gustos. 

În întreaga Rusie, de la cătun la cătun, din sat în 
sat, a pornit vestea despre minunata plantă a lui Bokarev. 
Odată cu faima se răspîndea și floarea soarelui, din tara 
în tara, din continent in continent. 

Ca furnizor de ulei ea a revenit în patria sa — Ame- 
rica. Floarea soarelui ocupă acum milioane de hectare în 
Argentina, S.U.A. si alte tari din America dar puţini cu- 
nosc prin părțile acelea descoperirea făcută de iobagul 
rus. Dar nici în U.R.S.S. nu există prea multe date despre 
acest personaj. Totuşi prioritatea descoperirii a fost sta- 
pilită încă în timpul vieţii lui Bokarev. 

În articolul „Despre cultivarea florii soarelui“ publicat 
în revista „Ekonomiceskie zapiski“ (Însemnări economice) 
mosierul Terentiev scria: „Anul cumpărării de către mine 
a moșiei este marcat în memoria oamenilor și de faptul 
că în acel an (1841) un oarecare Bokarev, țăran al conte- 
lui Șeremetev ... s-a gîndit pentru încercare să semene 
în grădina sa de zarzavat, doar pentru plăcerea sa, o can- 
titate foarte mică de seminţe de floarea soarelui; cînd 
plantele de floarea soarelui au crescut, el le-a plivit şi 
spre sfîrşitul verii a obţinut semințe. Bokarev a încercat 
să strivească seminţele într-un putinei și spre bucuria sa 
a obţinut un ulei de foarte bună calitate pe care nu-l 
mai văzuse niciodată şi care n-a existat în comerț...“ 

În felul acesta descoperitorul acestei proceduri a ră- 
mas în istorie doar sub numele de „un oarecare Bokarev“. 
S-a pierdut atît prenumele său, cît si numele tatălui său 
după cum necunoscută i-a rămas si înfățișarea. În schimb 
ramura pe care a initiat-o a căpătat o mare dezvoltare. 


Începînd din anul 1860 selecţia soiurilor oleaginoase, 
selectionatorii ruși în anul 1912 au obţinut soiuri remar- 
cabile pentru acele timpuri: „Saratov — 169“, conținînd 
320% ulei si „Zelenka — 368%, cu 310% ulei. Se părea că 
a fost atinsă limita posibilă, iar procentul de 320/) a fost 
mult timp considerat drept o extremă care nu poate fi 
depăşită. Dar munca si perseverenta nu au margini. 

Unul dintre adevărații „pionieri ai cultivării florii soa- 
relui“ a devenit academicianul V. S. Pustovoit din Cuban. 
Experimentînd cu perseverenţă și îndrăzneală, el a desco- 
perit de fapt o nouă plantă oleaginoasă: 49,30/) ulei! Dar 
nici aceasta nu este ultima limită. În prezent, încercările 

se apropie de 50—530/) si începe chiar răspîndirea soiu- 
rilor de 57%. Procentul ridicat de ulei din soiurile lui 
Pustovoit se îmbină întotdeauna cu o productivitate ri- 
dicată şi o mare rezistență față de vechiul duşman al florii 
soarelui — lupoaia (Orobanche). Soiurile lui V. S. Pusto- 
voit dau la hectar peste 25—26 q de seminţe, adică 
10—11,5 q ulei. 

Dar selectionatorii nu s-au liniștit cu aceasta. Ei și-au 
propus să-i modifice rădăcina în așa fel încît şi partea 
sa subterană să dea un folos. I s-a găsit un partener 
pe potrivă si anume topinamburul care este dealtfel rudă 
apropiată a florii soarelui. 

Pe selectionatori i-a atras la topinambur mai înainte 
de toate capacitatea sa de a forma în pămînt tubercule 
comestibile, care amintesc întrucîtva cartoful. Dealtfel, 
acest imigrant din America de Nord s-a dovedit a fi des- 
tul de nepretentios în condiţiile din U.R.S.S. După nume- 
roase încrucișări care au necesitat multe eforturi s-a 
născut o nouă plantă cu tubercule de topinambur si 
calatidiu de floarea soarelui. Ce-i drept, planta hibridă 
s-a dovedit a avea în prima generaţie tubercule destul 
de bune, dar în schimb, calatidii slab dezvoltate. Dar si 
sub această formă, noua plantă a fost pe placul crescă- 
torilor de animale ca minunată cultură furajeră, fiind 
vorba de 80 tone de masă verde la hectar și în plus 
35—40 de tone de tubercule si mai nutritive. 

În cadrul Institutului Unional de Fitotehnie de lîngă 
Leningrad a fost obţinut recent un soi special de floarea 
soarelui de siloz — „Gigant — 549“; această denumire 
este pe deplin justificată întrucît tulpinile sale cărnoase 
și suculente sînt de 2—2,5 ori mai înalte decît omul. 

Revenind ca și odinioară fratele său oleaginos în ve- 
chea sa patrie — America de Nord, — „Gigant — 549“ 
a căpătat aprobarea generală a fermierilor americani care 
sînt foarte pricepuţi în domeniul plantelor furajere; ei 
l-au numit chiar cu respect „mamutul rus“. 


Am făcut cunoştinţă cu pretioasa floare a soarelui 
dar n-am vorbit în mod special despre florile sale, adică 
de calatidiu. Dacă ne uităm cu atenţie la uriașa floare 
galben-aurie ne convingem că nu este vorba de o singură 
floare, ci de o întreagă colonie (o inflorescentaé care poate 
fi formată din 1500 si chiar mai multe floricele). Ca si 
la albastrita, aici există un fel de diviziune a muncii. 

Unele sînt situate întotdeauna chiar pe marginea calati- 
diului şi formează o cunună galben-aurie dar sînt total 
sterile si servesc doar ca momeală pentru insecte, un fel 
de reclamă care acţionează la sigur, chiar la o distanţă 
respectabilă. Totuși apropiindu-se de aceste flori insec- 
tele sînt deceptionate negăsind nectar. 

Cu totul altceva se întîmplă cu florile care umplu în- 
treaga parte interioară a calatidiului. Ele se deosebesc 
de asemenea, dar nu ca structură, ci ca vîrstă. Cele mai 
tinere se află întotdeauna în centrul calatidiului, iar la 
periferie, de sub rămășițele de flori care se vestejesc si 
cad cu ușurință se întrezăresc şiruri compacte de se- 
minte ajunse la maturitate. Aceasta este încă o dovadă 
a naturii ingenioase a plantelor. Floricelele de vîrstă di- 
ferită ale florii soarelui parcurg succesiv o serie de stadii 
ceea ce asigură polenizarea lor încrucișată de către in- 
secte.. Dacă însă polenizatorii nu-și fac datoria, florile 
sînt capabile să se polenizeze şi singure. 

Calatidiul floral este consolidat de inelul compact al 
frunzulitelor verzi de forma unor ţigle care înconjoară 
seminţele așezate în șiruri regulate. La începutul dez- 
voltării inflorescentei aceste frunzulite protejau florile 
gingase atît de frig cît si de umiditatea excesivă si de 
dăunători. Acum ele rămîn ca un cadru decorativ. 

Floarea soarelui aduce bune servicii omului, oferindu-i 
ulei, miere, medicamente, furaje şi seminţe pentru con- 
sum. Pînă şi deşeurile sînt folosite: turtele oleaginoase 
servesc pentru fabricarea halvalei și altor dulciuri, iar 
turtele de calitatea a doua servesc ca nutreţ. Nici cojile 
nu se pierd. Ele sînt folosite si drept combustibil si drept 
material de construcții... 

În sfîrşit, minunata plantă mai are încă o însușire — 
inutilă pentru practicieni dar care îi emotioneaza pe poeți. 
De dimineaţă pînă seara ea priveşte tot timpul spre soare 
iar noaptea îi aşteaptă cu nerăbdare răsăritul... Credin- 
cioasă insotitoare a mărețului astru! 


Dulciuri indiene 


Minunăţiile Indiei îndepărtate sînt nenumărate, după 
cum se spune într-o faimoasă arie. Dar o minune între 
minuni a constituit-o cea mai dulce si anume trestia de 
zahăr. După cum afirmă lingvistii, cuvîntul sanscrit 
„Sakkara“ sau „sarkara“ înainte de a deveni „zahăr“ sem- 
nifica sucul condensat al plantei care constituia un căutat 
produs de consum în vechime și totodată obiectul unui 
insufletit comerț. 

În toate limbile lumii s-au stabilit în prezent variante 
diferite, dar foarte apropiate ale acestui cuvînt. Oricit de 
curios ar părea, tocmai în patria sa acest cuvînt a cedat 
locul altuia nou și anume „gar“. Dar tocmai prima denu- 
mire indiană a sucului de trestie de zahăr a constituit 
și baza denumirii științifice a întregului gen al spe- 
ciilor de trestie de zahăr — Saccharum, care reunește 
15 specii. Fiindcă a venit vorba de legăturile genealogice 
ale trestiei de zahăr nu se poate trece sub tăcere faptul 
că ea aparţine familiei gramineelor si se află în înrudire 
foarte apropiată cu personajele principale ale capitolelor 
din această carte: ,,Piinea principală“, „Musafirul din Ca- 

nada“, „Grinarul Orientului“, „Darul legendarului Haia- 
vata“ ș.a. 

Atit ca număr de specii, cit si ca număr de soiuri, 
trestia de zahăr se prezintă mai slab decît majoritatea 
rudelor sale din familia gramineelor. Dealtfel, dintre toa- 
te .speciile sale, „în circulaţie“ sînt numai cinci, dintre 
care patru sînt cunoscute si în stare sălbatică. Cea de a 
cincea specie, cea mai răspîndită si cultivată din vechi 
timpuri (cu respect numită trestia de zahăr nobilă) nu 
numai că nu se intilneste în afara cîmpurilor si a planta- 
fiilor, dar în decurs de milenii şi-a pierdut cu totul capa- 
citatea de sălbăticire. Totuși această „noblețe“ s-a dovedit 
a fi un punct slab. Această specie de trestie de zahăr, 
răsfăţată în exces printr-o îngrijire îndelungată, a început 
să-şi piardă rezistenţa față de boli, iar apoi a început să 
degenereze. 

Aceasta a declanșat o adevărată panică printre plan- 
tatori. Oricit de ciudat ar părea, timp de multi ani de cul- 
tivare a plantei prin butasi, la fel cu cei ai viței de vie, 
cultivatorii nu au fost cîtuşi de putin curiosi si au fost 
pe deplin convinși de faptul că trestia de zahăr nu este 
capabilă să formeze seminţe. 


Acumulind zaharoză în sucul celular al tulpinilor 
sale, trestia de zahăr pregătește o rezervă de „energie 
potenţială“ pentru cîteva din cele mai importante zile si 
anume, perioada înfloririi şi cea a formării seminţelor. 
Plantatorul însă se grăbeşte să taie tulpina de 6 m a 
trestiei de zahăr tocmai în ajunul înfloririi sau la înce- 
putul acesteia pentru a nu pierde recolta. Este firesc că 
în asemenea condiții nu se obţin seminţe. De aceea, doar 
exemplarele care au rămas întregi din greşeală reuşesc 
să ajungă la timpul coacerii seminţelor. Semințele de 
trestie de zahăr coapte, căzînd, germinează rapid si ma- 
siv dar cultivatorii preocupaţi de lucrările lor nu au ob- 
servat acest fenomen. Ei nu au acordat atenţie nici plan- 
tulelor germinate de trestie de zahăr care aveau aspect 
de “iarbă, considerîndu-le pur si simplu buruieni. Doar o 
întîmplare foarte curioasă a ajutat să se pună capăt aces- 
tei. erori persistente. 

““Cîndva la Trinidad — centru al unor vaste plantaţii 
de trestie de zahăr, şi-a stabilit domiciliul un medic en- 
glez înzestrat cu un viu spirit de cercetare. În afară de 
practica sa medicală, îi plăcea foarte mult să se plimbe 

de-a lungul plantațiilor de trestie de zahăr. În timpul 
uneia din aceste plimbări i-au trezit interesul plantulele 
fragile, care se întîlneau arareori printre trestiile de za- 
har înalte cît niște copaci. Scotind din pămînt cîteva fi- 
ricele din acestea el le-a semănat cu grijă pe lîngă casa 
lui. Din aceste modeste răsaduri a crescut repede o trestie 
adevărată. 

Multă vreme nimeni n-a crezut în certitudinea acestui 
simplu experiment al botanistului amator, dar repetindu-i 
experiența multi s-au convins pe deplin că doctorul a 
avut dreptate şi că trestia de zahăr poate fi cultivată si 
din seminţe. 

Această descoperire interesantă a permis ulterior să 
se incruciseze această veche plantă de cultură cu alte 
specii de trestie de zahăr şi să se obțină soiuri noi care 
constituie în prezent baza întregii producţii de trestie de 
zahăr. 

Actualmente „pădurile“ de trestie de zahăr din lumea 
întreagă ocupă o suprafață de aproximativ 6,5 milioane 
de hectare. Ce-i drept, această suprafaţă este cu o ju- 
mătate de milion mai mică decît terenurile aflate în stăpi- 
nirea sfeclei de zahăr dar în schimb, trestia de zahăr 
utilizează mai bine fiecare hectar, lucru favorizat şi de 
condiţiile zonei tropicale. Trestia reuşeşte să dea 600/, din 
cantitatea totală de zahăr de pe Pămînt. 

întrecerea dintre cele două principale plante zahari- 
fere dă mereu rezultate alternative. La început a fost 
constatată îndelungata domnie, deasupra oricărei concu- 
rente, a trestiei de zahăr. Nu numai în toate bazarurile 
Indiei puteai fi martor, din cele mai vechi timpuri, al 
unui comerţ, insufletit cu numeroase dulciuri produse din 
suc din trestie de zahăr nepurificat sau chiar şi neprelu- 
crat, dar în fiecare familie indiană el reprezenta unul din 
produsele de bază. Cu timpul zahărul din trestie a de- 
venit accesibil și altor popoare. Hindusii întrebuinţează în 
mod curent zahărul din trestie, obținut din sirop natural 
supus unei cristalizări îndelungate prin evaporare, amelio- 
rat apoi prin diferite adaosuri. Dealtfel si acum hindusii 
se mulțumesc mai ales cu „gar“ (suc de trestie de zahăr, 
condensat dar nepurificat), întrucît superstitiile religioase 
interzic cu stricteţe utilizarea zahărului purificat. 

Cînd a apărut sfecla de zahăr, trestia a trebuit să ce- 
deze întîietatea tinerei sale rivale. Dacă în anii 1841—1842 

zahărul din sfeclă constituia circa 10% din producția 
mondială, după 44 de ani concurenţii s-au dovedit a fi 
pe picior de egalitate. În anul 1890 întîietatea a revenit 
sfeclei de zahăr, care şi-a mentinut-o pînă la începutul 
primului război mondial. 

Doar măcelul mondial dezlantuit a subminat marșul 
său triumfal. Cperatiunile militare se desfășurau mai ales 
în acele ţinuturi unde oamenii ar fi trebuit să se ocupe de 
noua cultură zahariferă, dar si cultivatorii au plecat în 
război. Atunci trestia de zahăr a mers din nou cu sigu- 
ranţă înainte şi de atunci nu i-a mai cedat niciodată riva- 
lei sale nordice intiietatea (cu toate că decalajul dintre 
ele variază mereu în diferiţi ani apropiindu-le sau în- 
depărtindu-le). 

Meşterii culturii de sfeclă nu pierd totuşi speranţa de 
a căpăta intiletatea. Dar nici cel ce se află în fruntea 
întrecerii nu doarme. Din cele mai vechi timpuri fiecare 
familie hindusă, posedind cel mai modest petic de pă- 
mint, tindea mai înainte de toate să cultive pe acesta 
trestia de zahăr. Nu este de mirare că cultura acestei 
plante din cele mai vechi timpuri a cuprins pe de-a-ntregul 
tara, iar apoi a pornit să ocupe și teritorii noi. În ceea 
ce priveşte speciile sălbatice de trestie de zahăr, acestea 
cresc si acum în Birmania, China, Japonia, Pakistan, Ma- 
laezia, Indonezia, Filipine, Noua Guinee şi alte insule 
din Polinezia și Melanezia. În Asia Centrală Sovietică, 
Afganistan, precum și Africa de Nord aspectul trestiei 
de zahăr sălbatice denotă că se simte ca la ea acasă. 


Prima stire despre trestia de zahăr a fost adusă de 
oştenii lui Alexandru Macedon. Ajungind in India lo- 
cuitorii vechii Elade au fost foarte mirati văzînd că aproa- 
pe fiecare trecător sugea cîte o bucăţică de tulpină a unei 
plante necunoscute. În curînd au încercat si ei această 
delicatesă, iar apoi s-au obișnuit cu aceasta si au învățat 
s-o obţină cu ușurință. Căci plantaţii de unde se puteau 
lua tulpini dulci si suculente se găseau lîngă fiecare colibă, 
fiind uşor de tăiat. 

Plantele zvelte de 4—6 metri cu tulpini avînd grosi- 
mea de pînă la 5 cm în diametru au început curînd să le 
atragă atenția. Nu era greu de observat că tulpinita des- 
tul de groasă era divizată în partea inferioară de septe 
ransversale, iar în partea superioară era îmbrăcată în- 
tr-un original vesmint din frunze care semănau cu niște 

săbii. S-a constatat apoi că tulpina este în întregime jer- 
boasă si saturată de suc dulce. Vîrful plantei era impo- 
dobit de un panicul mare si des avînd o lungime de 50— 
80 cm. Grecii se mirau de această plantă care nu era nici 
iarbă nici copac, semănînd cel mult cu trestiile din bălți. 
Este pe deplin posibil ca oştenii greci odată cu povesti- 
rile despre planta dulce să fi adus acasă si butasii aceste- 
ia. Totuși ei n-au reuşit să cultive trestia de zahăr în 
Grecia. Aceasta se explică fie prin vestejirea butasilor in 
timpul călătoriei îndelungate, fie prin faptul că în noul 
loc nu erau condiţii destul de favorabile. 


Trestia de zahăr a plecat în mod sigur din eae 
împreună cu arabii. Ei au adus cultura acesteia in Asia 
Mică, Africa de Nord, iar mai tîrziu în Spania. 

Răspîndirea faimei despre ciudata plantă în Europa 
Apuseană se atribuie cruciaților. În timpurile cruciadelor 
în castelele cavalerilor și casele bogate ale orășenilor a 
început să pătrundă o nouă marfă dulce al cărei monopol 
de vînzare a fost preluat de întreprinzătoarea republică 
venețiană. Ce-i drept, odată cu descoperirea în anul 1498 
a căii maritime spre India, acest monopol aducător de 
mari venituri a fost acaparat de Portugalia. 

Dacă de pe țărmurile Mediteranei spre interiorul Afri- 
cii trestia de zahăr pătrundea încet, în Lumea Nouă o 
aştepta un mare viitor. Columb a dus trestia de zahăr 
pe pămînturile nou descoperite: în timpul celei de a doua 
călătorii ale sale el a adus planta la San-Domingo. Ulte- 
rior Cortés a adus trestia de zahăr in Mexic, unde în 
anul 1531 a pus bazele primei plantaţii. 

Triburile locale care cunoşteau doar mierea produsă de 
albina fără ac — Melipona —, sucul dulce al inflorescen- 
tei de Agave şi zahărul din porumb, au primit cu plăcere 
noua plantă zahariferă. Într-un răstimp scurt ea s-a răs- 
pîndit larg în America Centrală şi de Sud. Trestia de 
zahăr a ocupat suprafețe uriaşe în Cuba unde și în pre- 
zent ele aproape că depășesc pe cele din India. 

În America de Nord, trestia de zahăr s-a extins trep- 
tat în Florida de Sud şi Louisiana, iar în continentul Sud- 
American mai ales în Argentina. De o faimă deosebită 
se bucură oaza Tucuman, care ocupă terenuri cu lungi- 
mea de: 100 de mile și lățimea de 55 mile. Planta zaha- 
riferă ocupă aici jumătate din toate terenurile cultivabile. 

În Rusia începînd cu secolul al XIV-lea au fost între- 
prinse de multe ori încercări de a se adapta trestia de za- 
hăr fie în regiunea Volgăi interioare, fie în Transcaucazia 
sau în localităţi sudice. Dar clima prea aspră pentru o 
plantă atît de iubitoare de căldură, iar mai tîrziu puter- 
nica concurenţă a sfeclei, nu au contribuit la succesul 
musafirului sudic. 

În anii puterii sovietice s-au făcut încercări de a se 
aclimatiza trestia de zahăr pentru producţia de rom; din 
melasa de trestie de zahăr se fabrică cele mai bune sorti- 
mente ale acestei băuturi. În luncile fluviilor Sir-Daria, 
Amu-Daria si altor ape curgătoare din Asia Centrală, 
trestia de zahăr sălbatică este răspîndită in hatisuri com- 
pacte și supravieţuieşte chiar în condiţiile unor geruri 
de —30°; aici s-a hotărît și experimentarea soiurilor de 
cultură. Plantările experimentale au fost reușite. Primă- 
vara se plantau butasi sau tulpini întregi (păstrate in 
timpul iernii în şanţuri), iar în noiembrie-decembrie se 
și stringea recolta. 

În mod firesc a apărut necesitatea unei căliri a aces- 
tei plante atit de gingase. Selectionatorii din întreaga lu- 
me au făcut eforturi mari pentru perfecţionarea acestei 
principale plante zaharifere. Între altele ei se îngrijeau de 
păstrarea și sporirea pojghitei de ceară de pe tulpini, a 
cărei existență nu îi este deloc indiferentă plantei. Dar 
mai mult decît atît, se înţelege, s-au ocupat de cantita- 
tea și calitatea zahărului din tulpini, rezistenţa trestiei 
de zahăr faţă de condiţiile meteorologice nefavorabile, 
precum si faţă de boli. A început să fie aplicată si încru- 
cişarea unor soiuri cultivate de trestie de zahăr cu altele, 
precum și încrucișarea formelor de cultură cu speciile 
sălbatice. 


Cultivatorii şi-au încercat norocul si în încrucișări 
mai complicate avind drept scop introducerea în tulpina 
trestiei de zahăr a „sîngelui“ apartinind rudelor sale în- 
depărtate din familia gramineelor: sorgul, porumbul si 
chiar bambusul. „Încercarea moarte n-are“ — această 
zicală a fost confirmată o dată in plus de cutezătoarele 
experimente efectuate. Așa au apărut hibrizii, obţinuţi în 
India si China, ai trestiei de zahăr cu sorgul, porumbul si 
bambusul. Noile plante există deja dar încă nu au un 
nume. Se întîmplă si asa ceva in viata plantelor. Deocam- 

dată nu s-a stabilit încă productivitatea acestor nou-năs- 
cuti, biologia si rezistența lor. 

Capatina de zahăr rafinat constituie un fel de em- 
blemă, un blazon al zahărului, dar a fost creată în decurs 
de milenii — afirmă cunoscătorii. 

În India veche tulpinile de trestie erau nu numai 
mestecate şi supte, dar se obținea și sirop din ele. După 
tăierea tulpinilor sucul era stors şi multă vreme fiert, 
tot timpul îndepărtîndu-se spuma. Cu timpul s-a introdus 
precipitarea cristalelor solide de zaharoză prin adăugarea 
apei de var. Totuși produsul obţinut era tulbure si amărui. 

A trebuit ca oamenii să facă multe eforturi pină cînd 
s-a inventat un procedeu de purificare sau rafinare a 
zahărului, apropiat de cel actual. Istoria nu a păstrat nu- 
mele descoperitorului acestei metode. Unii specialiști con- 
sideră că aceasta s-a putut întîmpla în perioada dintre 
secolele al VIII-lea și al X-lea în Chuzistan și Mesopo- 
tamia, situate atunci în principala cale a zahărului din 
India spre Apus. Acolo au fost descoperite pietre de 
moară si alte rămăşiţe ale celei mai vechi „industrii a 
zahărului“. 

Trestia de zahăr si sfecla... Omenirea le datorează o 
cântitate însemnată de energie, de muncă. O parte din 
această măreaţă energie se întoarce asupra sursei ei — a 
plantelor zaharifere, perfectionindu-le continuu. 


Zaharnita Nordului 


Toamna tîrziu, cînd cerealele au fost recoltate demult, 
iar noaptea au început să apară înghețuri, drumurile 
din regiunea Kievului au fost din nou invadate de auto- 
camioane cu descărcare automată, pline vîrf. 

— Ele duc ultimele daruri — spunea cu satisfacţie 
Ivan Vasilievici Korzun — presedintele colhozului a carui 
faimă a depășit mult hotarele regiunii, — este vorba de 
sfecla noastră de zahăr. Într-adevăr, se spune că „ultima 
bucăţică este cea mai dulce“. 

Despre orice ar fi vorbit în acea zi de toamnă Ivan 
Vasilievici, el revenea mereu la sfeclă şi în curînd aproa- 
pe că nu mă mai îndoiam asupra faptului că sfecla merită 
pe deplin să fie personajul principal al unui roman vo- 
luminos. 

— Dar nu numai un singur președinte de colhoz 
ucrainean este mare admirator al principalei noastre 
plante zaharifere — mi-a spus șeful departamentului din 
Ministerul Agriculturii al U.R.S.S., căci în tara noastră 

„Zaharniţa nordului“ ocupă o suprafaţă de 3 milioane de 
hectare, ceea ce reprezintă ceva mai puţin de jumătate 
din toate cîmpurile ocupate cu această cultură în lumea 
întreagă. 

În afară de Ucraina ea este cultivată în Caucazul de 
Nord, in Baskiria, în Transcaucazia si in Siberia, Kazah- 
stan, Kirghizia si chiar in Extremul Orient. 

Cunoscutul selectionator american Luther Burbank ad- 
mira sfecla de zahăr ca minunat exemplu prin care omul 
şi-a demonstrat cu măiestrie „posibilităţile de a îndemna 
planta să se întreacă pe sine însăși“. Din timpuri imemo- 
riale, în Transcaucazia, Asia Mică, India, regiunea Mării 
Mediterane si pe țărmurile europene ale Oceanului Atlan- 
tic, creșteau plante anuale sau perene cu rădăcină subţire, 
dar foarte ramificată si foarte lignificată. Dealtfel, şi 
acum le putem intilni acolo în aceeași stare ca și în tim- 
purile străvechi. Acum 35—40 de secole în interfluviul 
dintre Tigru și Eufrat una din aceste buruieni a atras 
asupra sa atenţia agricultorului. La început această plantă 
l-a interesat prin rozeta infoiaté de frunze cărnoase și 
destul de bune la gust. 


De atunci a căpătat drept de cetăţenie una dintre cele 
mai vechi legume cu frunze, care s-a păstrat dealtfel pînă 
în zilele noastre. Ea a primit denumirea de mangold 
(sfeclă de frunze). Acum 3000 de ani acesta a apărut în 
Grecia Antică, iar apoi in Roma Antică. În secolele X—XI 
mangoldul a fost adoptat si pe pămînturile Rusiei kiev- 
lene de unde s-a extins cu timpul în Polonia, Lituania 
și Europa Apuseană. 

Dacă omul în vechime n-ar fi fost atît de iscoditor și 
atît de nes&tios în cercetarea noului, poate că buruienile 
pe care botaniștii le consideră acum făcînd parte din genul 
Beta (sfecla), ar fi rămas în continuare nişte inamici ai 
cîmpurilor cultivate. Dar îndată ce agricultorul s-a obis- 
nuit cu noul său prieten verde, a început să se gîndească 
dacă nu s-ar putea utiliza și rădăcinile acestuia. Firește 
că nici aici nu s-a petrecut nimic cît ai bate din palme. 
Multe generaţii s-au trudit pînă cînd a apărut o legumă 
cu rizocarp și anume sfecla de masă (sfecla roșie). Ca şi 
surata sa cu frunze, ea a fost creată de asemenea de 
agricultorii din Asia interioară. În Europa Apuseană 
sfecla de masă a venit ca un trofeu al cruciadelor, iar ceva 
mai tîrziu a migrat şi în Rusia. Din secolul al XIV-lea 

selectionatorii europeni îi înmulțesc soiurile, iar specia- 
liştii în arta culinară inventează mereu feluri de mîncare 
noi pe bază de sfeclă. 

Sfecla de masă nu conţinea prea mult zahăr — doar 
6%/0. Dar „calea de zahăr“ a omenirii, trecea tocmai prin 
culturile acestei legume. 

Eminentul botanist sovietic V. L. Komarov obișnuia 
să spună că „nu muncim ca să mîncăm, ci miîncăm ca să 
muncim“. Zahărul a fost de mult recunoscut ca cea mai 
bună sursă de energie pentru organismul nostru. Este 
vorba de un adevărat acumulator de energie, minte, me- 
morie, rezistenţă. 

Nu întîmplător oamenii cu o capacitate redusă de rea- 
lizare a unei surse atît de însemnate de energie — dia- 
beticii — sînt supuși unor grele suferințe. Dealtfel „unii 
oameni de ştiinţă înclină spre presupunerea că insuficien- 
ta zahărului se repercutează negativ asupra dezvoltării 
unor întregi triburi și popoare care ocupă uneori conti- 
nente întregi. Bastinasii din Australia, de pildă, nu gă- 
seau în pădurile lor fructe zaharoase si suculente si nu 
dispuneau nici de miere sălbatică. 

Sint firești încercările insistente făcute de multe po- 
poare din cele mai vechi timpuri pentru a găsi surse de 
zahăr. Ca rezultat a apărut si exploatarea albinelor si 
producerea unor soiuri unice de cais cu un mare procent 
de zahăr în vechea Sogdiana. Fructele acestor soiuri erau 
uscate chiar în copac și după recoltare erau propice unei 
îndelungate păstrări. Oamenii obțineau zahăr din abun- 
denté din pepeni galbeni, struguri, pepeni verzi, ananas. 
Plantele acumulau zahăr, firește, pentru consum propriu, 
dar omul pîndea aceste rezerve de zahăr din care se 
servea. 


Sfecla de masă, după cum s-a menţionat, se multu- 
mea pentru nevoile sale cu o modestă „încărcătură“ de 
60/, zahăr şi fireşte nici nu putea să viseze la o concu- 
renta cu faimoasa trestie de zahăr. Dar secolele au trecut 
si iată că în anul 1747 chimistul german Marggraf a ex- 
tras din sfeclă, mai mult din curiozitate, o substanţă albă 
cristalizată. Cînd a gustat-o comparind-o apoi cu zahărul 
obținut din trestia de zahăr a constatat că acestea sea- 
mănă ca două picături de apă. Mare i-a fost mirarea 
cercetătorului care s-a grăbit să-și împărtășească consta- 
tarea celor mai apropiaţi colegi și discipoli. 

Cu timpul această descoperire a devenit cunoscută în 
întreaga lume. Totuși lumea a fost destul de indiferentă 
faţă de această noutate, trecînd-o cu vederea. Aproximativ 
o jumătate de secol nimeni n-a dat curs acestei descope- 
riri dintre cele mai importante. Poate că aşa ar fi rămas 
sfecla şi pînă acum, doar ca o componentă obligatorie a 
borsurilor, salatelor orientale si altor mîncăruri, dacă 
Marggraf n-ar fi avut un discipol talentat si foarte ener- 
gic pe nume Achard. El a început să extragă primul za- 
hărul din rizocarpii de sfeclă, a elaborat o tehnologie a 
obţinerii sale pe cale industrială, a efectuat primele se- 
lecţii de forme mai bogate în zahăr, iar în anul 1802 el 
a construit în orașul Kuner din Silezia inferioară o fa- 
brică de zahăr care producea la început doar cîţiva funti* 
de zahăr pe zi. 

În prima etapă a cuceririi lumii sfecla de zahăr a 
fost pe neașteptate ajutată de războiul lui Napoleon îm- 
potriva Angliei. Blocada continentală provocată de răz- 
boi a oprit afluxul de mărfuri coloniale inclusiv al trestiei 
de zahăr, ceea ce la rîndul său i-a făcut pe oameni să-și 
aducă aminte de descoperirea lui Marggraf. Din ordinul 
lui Napoleon în Franţa au început să se construiască în 
grabă cîteva fabrici de zahăr, intensificîndu-se totodată 
cultivarea sfeclei. Este interesant faptul că în Rusia, mult 
mai devreme decît în alte ţări, a fost apreciată descope- 
rirea lui Marggraf precum si framintarile lui Achard. 
Simtind pe bună dreptate că este vorba de o ramură de 
actualitate, un afacerist a înjghebat prima fabrică de 
zahăr primitivă în satul Aleabievo din gubernia Tambov 
cu doi ani înainte de prima fabrică de zahăr a lui Achard. 
După 9 ani în Rusia existau deja șapte fabrici de zahăr, 
către anul 1830—douăzeci, iar în ajunul primului răz- 
boi mondial fabricarea zahărului în Rusia era reprezentată 
prin 296 fabrici. 

Octombrie a adus o adevărată revoluţie și în domeniul 
fabricării zahărului în Rusia. 

Bazele selecţiei științifice a sfeclei de zahăr au fost 
puse la mijlocul secolului al XIX-lea de către cunoscutul 
savant si fabricant francez Louis Vilmorin. Incrucisind 
soiul zaharat „Imperial Knauer“ cu sfecla cu frunze, el 
a obţinut o generaţie avînd o puternică rozetă de frunze, 


* N.T. 1 funt = 0,453 kg. 

iar apoi a polenizat-o cu polen de la sfeclă cu rizocarpi. 
În felul acesta a fost obţinut primul soi al unei noi cul- 
turi tehnice. 

Constructorii sovietici ai noilor forme ale dulcii cul- 
turi au realizat un întreg fond de soiuri de înaltă pro- 
ductivitate cu procent ridicat de zahăr si foarte rezistente 
fata de condiţiile nefavorabile. 

lată doar unul din numeroasele exemple posibile. 

Pentru a asigura o suprafaţă de nutriție normală fie- 
cărei plantule trebuia, pe timpuri, ca agricultorul să se 
tirasca în genunchi peste întreg cîmpul „de zahăr“ de-a 
lungul interminabilelor şiruri de plantule de sfeclă ger- 
minate ca să facă răritul acestora. Acest lucru era abso- 
lut necesar. Policarpul sfeclei de zahăr, numit de bota- 
nisti glomerul, conţine cite 2 pînă la 6 nucule. De aceea, 
din glomerulele cu care se face insimintarea incoltesc 
dintr-o dată mai multe plantule. Plantulele se pornesc la 
întrecere în ceea ce privește creșterea și concurează atît 
de energic pentru bunurile vieţii (apă, substanţe nutriti- 
ve, lumină), încît dacă nu s-ar face rărirea toţi rizocarpii 
ar creşte prea subțiri. Aceste rădăcini subţiri nu sînt de 
nici un folos căci contin prea putin zahăr. Alegerea plan- 
tulelor concurente se putea face numai manual. Făcînd 
o apreciere rapidă si justă din ochi, cultivatorul de sfeclă 
îndepărtează plantulele cele mai slabe mentinind-o doar 
pe cea mai puternică. 

Această muncă era foarte grea si era executată de 
obicei de femei. De aceea este simbolic faptul că tocmai 
o femeie a reuşit să se situeze în fruntea căutării cu suc- 
ces a unei sfecle care să dea doar o singură plantulă. 
Mulie si grele eforturi a depus selectionatoarea ucrainea- 
na Olga Kirillovna Kolomiet împreună cu colegele sale, 
obţinînd pînă la urmă o binemeritată victorie, încununată 
cu premiul Lenin. 

„Cariera“ sfeclei de zahăr a fost neobişnuită si verti- 
ginoasă. În decurs de cîteva decenii conţinutul ei de zahăr 
a crescut de la 3—6 pînă la 20%/, iar la exemplare izo- 
late chiar mai mult. Planta care părea atît de neînsem- 
nată s-a întrecut oarecum pe sine, cu toate că, de fapt, 
ea a servit doar la demonstrarea concretă a posibilităţilor 
fantastice ale omului în efortul său de a pune stăpînire 
pe legile naturii. 

Lumea strugurilor 


„Calea vieţii noastre trece prin vie“ spuneau în ve- 
chime romanii. 

Nu este primul mileniu în care oamenii circulă pe 
aceste căi. 

La jumătatea secolului al XX-lea suprafața mondială 
ocupată de viit depășea 10 milioane hectare. A 10-a 
parte din aceasta revine U.R.S.S. O mulţime de cărți sînt 
consacrate soiurilor de viță de vie, multe dintre ele stîr- 
nind admiraţia generală prin prezentarea grafică si vo- 
lum. Astfel, numai ,,Ampelografia U.R.S.S.“ (descrierea 
soiurilor de struguri) numără 10 volume mari; au mai 
apărut însă ampelografii in mai multe volume ale R.S.S. 
Gruzine, R.S.S. Armene, Crimeei, R.S.S. Moldoveneşti etc. 
Aceste ediţii de lux l-au determinat pe un renumit bo- 
tanist să constate că probabil nu există o altă plantă de 
cultură ale cărei varietăţi să fie atît de detaliat și artistic 
reprezentate în culori. 


1 N.T. Din aceasta, Europei îi revine circa 80/. 

Milioane de oameni consumă struguri — atît proaspeţi 
cit si conservati sau sub formă de sucuri, siropuri, dulce- 
turi, vinuri. Mii de combinate si uzine se ocupă cu pre- 
lucrarea strugurilor; sute de mii de viticultori se ocupă 
de cultivarea lor; mii de studenţi, agronomi si cercetători 
îi studiază. Două științe speciale le sînt consacrate: ampe- 
lografia și ampelologia. 

Si totuşi specialiștii isi exprimă ferma convingere că 
vita de vie poate fi considerată drept una din plantele 
puţin studiate. 

Pentru un botanist cuvîntul „struguri“ nu reprezintă 
o anume specie sau un anumit soi, căci sub această de- 
numire figurează o întreagă familie de plante cu struguri, 
care se subdivide în 10 genuri și aproximativ 600 de spe- 
cii. Reprezentanţii unei atît de vaste congregatii s-au răs- 
pîndit vertiginos prin păduri, văile rîurilor, pantele mun- 
toase etc. din aproape toate ţările zonei temperate, sub- 
tropicelor și tropicelor. În U.R.S.S. se găsesc plante sălba- 
tice care aparțin doar următoarelor 3 genuri din familia 
Vitaceae: genul Vitis, Parthenocissus si Ampelopsis. 

Primului din genurile menţionate îi aparțin plantele 
care se cultivă în prezent în orice vie 5000 de soiuri de 
viță de vie au provenit doar de la o singură specie: vita 
cultivată (viţa propriu-zisă sau Vitis vinifera). Din pă- 
cate, locul de baştină al acestui generos gen încă nu a 
fost stabilit pînă în prezent: unii oameni de știință con- 
sideră ca strămoș al viței de vie cultivate specia Vitis 
silvestris, care crește şi acum în pădurile din R.S.S. Mol- 
dovenească, Crimeea, Caucaz, Asia Centrală. Alţii înclină 
spre ipoteza că acesta nu este decît un hibrid al unor 
strămoși actualmente dispăruți. Un fapt este incontesta- 
bil și anume că vita de vie de cultură a apărut în Lumea 
Veche, iar numeroasele specii sau varietăţi sălbatice ame- 
ricane nu au participat deloc la aceasta (ceea ce însă 
nu a împiedicat formele americane de pădure să dea o 
ramură proprie, independentă, de soiuri cultivate). 


2 N.T. În Evul Mediu vița de vie a fost difuzată şi în Lumea 
Nouă în special în regiunile care intrau în sfera de colonizare 
a popoarelor latine, care aduceau cu ele și tehnica vinificatiei. 
În America, după Argentina o importanţă mare o au viile din 
S.U.A. Cele mai întinse vii se găsesc în regiunea vestică. Aici se 
pot deosebi două nuclee viticole mai importante: unul pe Valea 
lui St. Yoakin, la Sud de Fresno (California), iar celălalt pe 
coasta pacifică, la nord de San Francisco. 

Așadar, mii de soiuri, mii de „fațete“ ale aceluiași 
strugure?. Multe legende, proverbe si zicători au fost 
create în legătură cu acest fruct. ,,Boaba de vin este un 
fruct divin“ spune o veche zicală ucraineană. 


„Din apă, aer si lumină, 
Spre a oamenilor bucurie, 
Creată a fost acea minune 
Si-mi pare citeodata 

Că e a zilei rdsuflare 
Închisă în clestar... 

În el freamătă marea, 

În el scinteie raze, 

În el vuieste-naltul 

Mult prea străveziu. 

O, meşteri, vă binecuvintez 
Că aţi știut să crestefi 
Ast soare pe pămînt!“ 


Iată cuvintele prin care isi exprimă admiraţia poetul uz- 
bec Temirkul Umetaliev. 

Avicenna si Rudaki, Omar Khayyam si Rasul Gamza- 
tov, Sota Rustaveli si Serghei Esenin — citi poeţi n-au 
slăvit în toate timpurile pe maeştrii care au „crescut pe 
Pămînt acest soare“! 

Seminte de struguri au fost descoperite încă în locuin- 
tele lacustre din Elvetia‘, iar în Orientul apropiat vita de 
vie era considerată ca o plantă utilă încă acum 7—9000 
ani. In Siria, Palestina, Asia Mică, Elada, Egipt cultiva- 
rea viței de vie era cunoscută odată cu primele așezări 
de pe aceste teritorii. Acum 3500 ani viticultura și vină- 
ritul constituiau faima Mesopotamiei, Asiriei, Babilonu- 
lui’, iar ceva mai tîrziu şi a Armeniei. 

Din cele mai vechi timpuri soiurile de viţă de vie 
s-au împărţit în soiuri pentru vin și soiuri de masă. Într-o 
serie de ţări soiurile pentru vin sînt mai vechi decît cele 
de masă. Dar nici soiurile pentru vin nu au fost întot- 


3 N.T. Pe continentul african această cultură are condiţii bune 
de dezvoltare doar la extremităţile, sudică si nordică ale lui, 
apoi în Algeria, Maroc si Republica Sud-Africana. 

4 N.T. Vita de vie in stare fosilă a fost găsită in depozitele 
cuaternare din sudul Frantei (Montpellier). 

5 N.T. Fenicienii au fost asidui propagatori ai acestei culturi 
fn tot bazinul mediteranean. 

deauna la mare cinste, dimpotrivă, au fost adesea per- 
secutate şi chiar eradicate prin toate mijloacele. 

Un dușman fervent și neîmpăcat s-a dovedit a fi isla- 
mul care, după cum se știe, interzice cu stricteţe vinăritul 
și consumul vinului. Prin intermediul „drept credinciosi- 
lor“ fanatici, Allah si Mahomed au izgonit soiurile de 
struguri pentru vin nu numai de pe teritoriile lor de bas- 
tind, dar si de pe cele in care reușeau să-și instaureze 
stăpinirea. Astfel, vinăritul care era înfloritor in Sogdiana 
(actualul Tadjikistan), odată cu venirea arabilor a decăzut, 
iar apoi a dispărut împreună cu soiurile de struguri pen- 
tru vin. Dar în orice rău e și un bine. Distrugerea multor 
soiuri minunate pentru vin a contribuit la crearea unor 
remarcabile soiuri de struguri de masă printre care si 
soiuri pentru stafide (cu sîmburi și fără sîmburi). Acestea 
din urmă au pătruns în secolul al XVI-lea în Grecia, în 
Corint, dînd naştere faimosului soi de struguri pentru sta- 
fide (corincă), întrebuințate la budinci si unele sortimen- 
te de piine. 

Viticultura şi vinăritul sînt amplu reprezentate in ope- 
rele de artă ale antichităţii. De ele amintesc adesea, de 
pildă, numeroasele monumente ale culturii egiptene din 
Teba, Beni-Hassan ș.a. Leitmotivul vechilor pictori egip- 
teni era reprezentarea amforelor pentru vin. Procesul fa- 
bricării vinului este descris amănunțit pe sarcofagul fa- 
raonului egiptean Ptahhotep care a trăit cu 2500 ani îna- 
intea erei noastre. 


În tara faraonilor exista chiar un obicei aparte, care 
îi îndemna pe nebăutori să bea. În fata oaspeţilor era 
aşezată o figurină de lemn reprezentînd un mort si pur- 
tind următoarea inscripţie ,,consolatoare“: ,,Priveste-ma 
si grabeste-te să te delectezi cu vin căci după moarte vei 
fi la fel ca si mine“. 

Strugurii si băutura din struguri figurează aproape in 
fiecare mit elin. Unul din mituri descrie amănunţit viata 
aventuroasă a zeului vinului — Dionysos, fiul lui Zeus 
— stapinul tunetelor si al fiicei împăratului teban 
Cadmus — frumoasa Semele. Tînărul Dionysos hoinareste 
voios pe pămînt, îi învață pe oameni măiestria cultivării 
strugurilor si prefacerii lor in vin scînteietor. Dar si zeii 
au neplăceri. Zbenguindu-se odată în tovărășia unor ju- 
cause menade, Dionysos, ametit de vin, este atacat pe 
neasteptate de împăratul trac Licurg. Salvindu-se prin 

fugă el se aruncă în mare, şi, după cum se întîmplă adesea 
în miturile Greciei antice, își găseşte refugiul la frumoasa 
nimfă Thetis. 

Atotputernicul Zeus, desigur, nu a pregetat să vină 
în ajutorul fiului său: după ce l-a orbit pe Licurg l-a 
legat de un butuc de viţă de vie. Din lacrimile amare ale 
nefericitului Licurg, susţine legenda, a crescut dispretuita 
varză, care de atunci este într-o dușmănie neîmpăcată cu 
favorita lui Dionysos — vita de vie. 

Dar cu aceasta nu se incheie aventurile veselului zeu 
al strugurilor si al vinului. Într-un alt episod se poves- 
teste că, venindu-si în fire după fuga lui în panică din 
cauza lui Licurg, Dionysos îi preface pe piraţii care l-au 
capturat, în delfini, iar corabia lor într-o aromată vie 
plutitoare. Ciobanului Icarios care i-a dat toate onorurile 
cuvenite unui zeu, Dionysos îi dăruiește vita de vie, si 
în felul acesta au apărut strugurii pentru prima oară în 
Attica. 

Multe aventuri au precedat moartea lui Dionysos, care 
s-a luptat vitejește împreună cu tatăl său, Zeus, împotriva 
titanilor. Zeița Athena a scos inima, care abia mai bătea, 
din pieptul lui Dionysos, căzut pe cîmpul de luptă, iar 
Zeus i-a insuflat de îndată viaţă. De atunci, afirmă altă 
legendă elină, coarda de viţă a căpătat o uimitoare vita- 
litate. Chiar sfîrtecată în bucăţi mărunte, acestea dau cu 
ușurință rădăcini. Singele mult incercatului Dionysos a 
pătruns în boabele de strugure, iar oamenii s-au deprins 
să extragă din ele nobila băutură a zeilor — vinul. 


Multe legende minunate povesteau vechii greci si des- 
pre originea strugurilor. O legendă relatează că într-un 
timp, cînd exista deja zeul vinăritului Dionysos, existau 
și ciorchinii de struguri, care creșteau însă pe ramurile ul- 
milor uriași căci coardele de viţă încă nu existau (proba- 
bil dintr-o neînțelegere sau uitare încă nu fuseseră create). 
Dar iată că într-o zi generosul Dionysos a vrut să-i dă- 
ruiască favoritului său — tînărul Ampelos un bogat cior- 
chine de struguri. El l-a lăsat pe tînăr să-şi ia singur 
darul, care se găsea pe o ramură lungă si subţire a unui 
arbore foarte înalt. 

Încercînd să ajungă la ciorchine, nefericitul tînăr a 
căzut din ulm și s-a zdrobit. După ce l-a jelit multă 
vreme, zeul mihnit a vrut să-l imortalizeze si i-a prefăcut 
corpul suplu într-o frumoasă liană încolăcită pe care a 

impodobit-o cu ciorchini de struguri. Iar din sufletul lui 
Ampelos, Dionysos a creat o nouă stea pe care a asezat-o 
pe cer in constelatia Fecioarei. Astronomii, fireste, sint 
intrucitva de altă părere în privința originii stelelor. dar 
oricare dintre ei vă poate confirma existenţa stelei Vino- 
demiatrix, arătînd-o fie pe harta cerească, fie chiar pe 
cer. 


Dar nu numai sufletul bietului tînăr, ci și numele său 
a rămas imortalizat în istoricul ştiinţelor care se ocupă de 
studiul viței de vie. Dionysos a denumit minunata planta 
„ampelos“, de la care și-au împrumutat denumirea stiin- 
tele: ampelologie, ampelografie. 

Multe legende despre insusirile strugurilor si originea 
lor au fost create de gruzini si uzbeci, locuitorii republi- 
cilor cu populaţie slavă si cei din R.S.S. Moldovenească, 
dar nici una din aceste legende nu dă vreo indicație certă 
asupra patriei „fructului soarelui“. Cu aceasta s-a ocupat 
însă botanica. Oamenii de știință din acest domeniu au 
reuşit pînă în prezent să determine cu certitudine trei 
centre de origine a soiurilor cultivate în zilele noastre. 

Cel mai important centru este cel eurasiatic; ponde- 
rea celui chinez şi a celui nord-american este mult mai 
mică. 

Vita de vie este una dintre cele mai vechi plante cu 
flori, care în lupta pentru existență s-a adaptat simultan 
cu succes la trei feluri de polenizare: autogamă, anemo- 
filă si entomofilă. Există, de asemenea, forme la care 
polenizarea ca și fecundarea au loc fără deschiderea pe- 
talelor florii. Botaniștii consideră asemenea specii de viță 
de vie ca făcînd parte dintre plantele cleistogame. 

După cum se știe coarda viței de vie prezintă o adap- 
tare specifică şi anume — circeii, cu ajutorul cărora ea 
se fixează bine pe suport. Încă în secolul al XIII-lea sa- 
vantul multilateral Albertus Magnus a stabilit că acești 
cîrcei nu sînt decît niște inflorescențe modificate ale viței 
de vie. Tot el a observat că ei se formează pe tulpină 
avînd o dispoziţie strict opusă fata de frunze si de regulă 
numai în partea superioară a lăstarului. 

700 de ani mai tîrziu cunoscutul botanist sovietic P. A. 
Baranov a reușit să explice si natura plantei. El afirmă 
că, inițial tulpina viței de vie nu era agăţătoare, nu avea 
circei si creștea bine pe locuri deschise. Dar după ce clima 
terestră a devenit mai umedă, strămoșii viței de vie pə- 

menindu-se în pădure au fost puşi în situaţia de a alege 
între a ieși la lumină sau a pieri. Transformîndu-se trep- 
tat într-o liană si înarmîndu-se cu circei puiernici, vita 
de vie a reuşit în cele din urmă să se catere pe „acoperi- 
şul“ pădurii. 

În pădure vita de vie a fost observată pentru prima 
oară de om, care a fost tentat, probabil, de fructele ei, 
desi nu atît de gustoase ca cele ale actualelor soiuri cul- 
tivate. Cu timpul viţa de vie a suferit mari schimbări: 
omul i-a redat într-o oarecare măsură vechea libertate, 
readucînd-o din pădure pe terenuri deschise, însorite. 
Acum vita de vie este cultivată si sub formă de plante 
cu tulpină — arbori, și sub formă de arbuști. și pe spa- 
liere, şi ca liane lungi pe chioșcurile din grădini, pe case 
si alte construcţii. Pentru a obţine toate aceste forme a 
fost necesară munca milenară a milioane de oameni. De- 
altfel, nici atotputernica natură nu a stat deoparte. 

În răspîndirea viței de vie si înmulţirea soiurilor aces- 
teia, multe au fost realizate de vechea civilizație europea- 
nă si îndeosebi de Roma care a preluat cultura viței de 
vie de la vechea Eladă. 

La început, după datele lui Pliniu, vinul era o bău- 
tură atît de rară încît fondatorul Romei — Romulus 
— a fost nevoit să-l înlocuiască în ofrande prin lapte, 
dar după cîteva secole Italia a devenit ţinutul cel mai 
bogat în viţă de vie, locul preferat în care își petrecea 
timpul, potrivit legendelor, Bachus. Statul roman, îndeo- 
sebi Ravenna, s-a îmbogăţit intr-atita în vii încît Han- 
nibal a putut să adape caii obosiţi ai numeroasei sale ar- 
mate nu cu apă ci cu vin roman de cea mai bună calitate, 
Înflorirea viticulturii este ilustrată de versurile marelui 
poet Vergiliu: 


„Cîte soiuri sînt si cîte nume poartă, 

Cine ar putea să le socoată? Dar nici nu-i nevoie a le socoti. 
Cin-să le cunoască ar dori, să se-apuce întîi a cerceta cu gîndul 
În al Libiei deșert cât nisip aduce vîntul.“ 


6 N.T. În prezent, cea mai mare suprafaţă de vii pe giob o 
are Italia, unde se realizează si cea mai mare producţie de vin 
de pe glob (65 mil. hl în 1966). 

Din Roma viticultura pătrunde în sudul Franţei? si 
mai departe in Spania8. La Herson s-a păstrat o placă de 
marmură aparținînd monumentului unuia dintre primii 
viticultori ai Crimeei — Agasiclu. 

Herodot, care a vizitat în secolul al V-lea înaintea erei 
noastre Scitia, scria că locuitorii din regiunea inferioară 
a Niprului — borisfenitii — cultivă cu succes vita de vie. 
Vechiul istoric al cultivării strugurilor care se răspîndi- 
seră îndeosebi în Rusia kievleană, se poate urmări şi în 
ținuturile mai nordice. 3 


Mult mai tîrziu au fost menționate încercări de a cul- 
tiva vita de vie si la latitudinea Moscovei. În secolul al 
XVII-lea, aici, pe baza ucazului dat de ţarul Aleksei Mi- 
hailovici, a fost înființată prima „grădină de struguri“. 
Această tentativă modestă a fost susținută cu energie de 
fiul acestuia, Petru I, în timpul domniei sale începînd să 
se importe soiuri de viță de vie din Franţa si Ungaria. In 
prezent, in U.R,S.S., fără a mai vorbi de suprafeţele 
imense ocupate cu viţă de vie, se cultivă în mod curent 
cîteva mii de soiuri, dintre care circa 1200 sînt de selecţie 
sovietică, 

Nu au fost daţi uitării nici strămoşii silvestri sălbatici 
ai minunatuiui fruct. Cei ce se ocupă de spaţiile verzi 
îi cultivă cu grijă în scuaruri si parcuri, iar amatorii — 
pe balcoane si pe pereţii chioscurilor din grădini. 

În ciuda strînsei apropieri, rudele sălbatice si cultiva- 
te ale viței de vie au desigur biografii diferite şi destine 
diferite. Dacă speciile sălbatice care ne impodobese acum 
locuinţele sînt relativ nepretentioase față de sol şi ingri- 
jire, soiurile cultivate sînt poate cele mai pretentioase din- 
tre toate culturile fructifere: fără efort nu se pot obţine 
struguri. De pildă, tăierea anuală a viței constituie o ope- 


7 N.T. În Franța cultura viței de vie are, ca si în Italia, 
vechi tradiţii. Aici se acordă o atenţie deosebită soiurilor pentru 
vinuri. Franța are azi o suprafață de 1.417.000 ha în vreme ce 
în sec. al XIX-lea avea peste 2,5 mil. ha. Reducerea se datorește 
atît atacului filoxerei, cît si unei tendinţe de înlocuire a viilor 
slab productive cu alte culturi. 

8 N.T. Spania are suprafeţe mari de vii (1.668.840 ha). Acestea 
se găsesc pretutindeni. Cele mai renumite vinuri sînt însă reali- 
zate pe coasta mediteraneană. În trecut acestea s-au impus prin 
vinurile de Xeres, azi mai reduse. Renumite au rămas podgoriile 
din Malaga. În Portugalia, cea mai faimoasă regiune viticolă unde 
se produce vinul de Porto este Valea Duero. 

ratie care necesită un volum mare de muncă. Coardele, 
lăsate în voia lor, sînt capabile să crească în lungime pînă 
la 5 m, iar unele soiuri „viguroase“ doar într-un an pot 
atinge 20 m. Scurtind cu pricepere vitele crescute într-un 
an viticultorii reglează dezvoltarea plantei, dirijind efor- 
iul ei principal spre realizarea unei recolte maxime. 

Este curios că procedeul tăierii a fost descoperit de 
un... măgar. Odată un urechiat înfometat, lăsat în voia 
lui, a rontait virfurile coardelor cîtorva butuci de vita 
care apoi, spre nespusa uimire a stăpînului au dat roade 
deosebit de bogate. În felul acesta un biet măgar a servit 
viticultorului o lecţie, cum să îngrijească această plantă. 
Se spune că grecii, induiosati, i-au ridicat cîndva chiar 
un impozant monument acestui descoperitor fără voie al 
unui procedeu agrotehnic remarcabil. 

Multe a văzut şi a trăit în lunga și glorioasa sa viaţă 
legendara viță a uimitorului fruct al soarelui! lar oa- 
menii competenţi îi prorocesc un viitor menit să depă- 
șească cele mai fanteziste speranţe ale savanților si viti- 
cultorilor. 


Principala legumă 


— O, ăsta e un lucru bun, a constatat cu bucurie omul 
preistoric intilnind pentru prima dată o plantă bună pen- 
tru o salată primitivă. 

Proba gustativă a confirmat apoi impresia vizuală fa- 
vorabilă suculentei descoperiri. 

Încă nu se ştie care din numeroasele legume a fost 
prima intilnita de om? Au fost destui doritori de a dez- 
lega vechea enigma a prioritatii unei anumite legume, 
dar pînă în prezent încă nu există un răspuns exact desi 
pe baza mai multor date specialiștii înclină să acorde 
prioritate obișnuitei . . . verze. 

Oare varza este chiar așa de obișnuită? Ar putea să 
se simtă jignit legumicultorul, care nu va omite, desigur, 
să povestească multe lucruri despre diferitele ei calităţi. 

Pentru varză va depune opţiune și specialistul în arta 
culinară și medicul. Căci ce nu se poate pregăti din varză 
crudă, murată, marinată si chiar uscată! Si cit de bine 
se îmbină cu alte legume, fructe sau condimente; mere, 
tomate, chimen, ceapă... 

Cercetările medicilor lărgesc tot timpul cunoştinţele 
noastre privitoare la însușirile terapeutice ale verzei; ea 
exercită o influenţă pozitivă asupra metabolismului, cu 
ajutorul ei se poate trata reumatismul, afecțiunile gastri- 
ce, ea este un bun mijloc diuretic, iar datorită continutu- 
lui redus în glucide este utilă și pentru diabetici. 

Minunata legumă a fost apreciată după merit, cu mult 
înainte de era noastră. Stiinta a dovedit cu exactitate că 
varza a început să fie cultivată încă spre sfîrșitul epocii 
de piatră. 

Cu toate că a trecut foarte mult timp, botaniștii cunosc 
totusi destul de bine locul unde s-a petrecut prima în- 
tilnire a omului cu varza primitivă. Ei afirmă cu siguran- 
ta că aceasta s-a întîmplat pe țărmul european al Oceanu- 
lui Atlantic, căci si acum se pot întîlni acolo descendenţii 
ei sălbatici. Plante înalte, cu frunze cărnoase în formă de 
liră, acestea, spre deosebire de rudele lor cultivate, aproape 
că nu s-au modificat din acea perioadă îndepărtată si pina 
azi. 

Varza a trecut printr-o îndelungată perioadă de adap- 
tare treptată la cultivare de către diferite popoare pînă 
cînd a ajuns în Grecia Antică unde a găsit mediul cel mai 
favorabil. Tocmai acolo ea a dobindit o largă recunoaștere 
şi o neobișnuită popularitate. Între altele, remarcabilul 
conducător de oști din vechime, Alexandru Macedon, po- 
trivit legendei, considera necesar ca totdeauna înainte de 
luptă să-și hrănească oștenii cu varză, fiind convins că în 
aceasta constă secretul victoriilor lui. 

Din Grecia Antică această „modă“ a verzei a fost pre- 
luată de Roma. „Ar cere prea mult timp enumerarea tu- 
turor însușirilor lăudabile ale verzei, scria Pliniu cel bă- 
trîn. Medicul Chrysippos i-a consacrat o lucrare specială 
în care îi analiza acţiunea pe care o exercită asupra fie- 
cărei parti a corpului... Despre aceasta a scris si Dieuke- 
sos*, iar înaintea tuturor Pitagora“. Este interesant fap- 
tul că marele matematician si filozof nu numai că a slă- 
vit varza, dar se pare că s-a şi ocupat cu selecția acesteia. 
Nu degeaba una din cele mai bune forme de varză din 
vechime a primit numele lui Pitagora. „Despre însușirile 


* N.T. Dieukesos (Dieuchés) — medic grec din secolul al 
IV-lea înaintea erei noastre, care a scris un tratat despre ali- 
mente. (Din: Grand Larousse illustre de XIX-me siecle). 

bune si curative ale verzei pitagoriene“ — şi-a intitulat 
un capitol întreg din cartea sa, romanul Marcus Porcius 
Cato. ‘ 

Fără să se mărginească la un singur capitol el şi-a ma- 
nifestat simpatia față de leguma preferată si într-un alt 
capitol intitulat „Modul în care varza contribuie la di- 
gestie“. 

„Varza este prima dintre toate legumele. Se poate min- 
ca fiartă sau crudă. Ea ajută de minune digestiei, echili- 
brează stomacul...“ Dar si această laudă i s-a părut prea 
puţină, continuînd astfel: „Dacă vrei la o petrecere să bei 
mult si să mănînci cu plăcere, caută să mănînci înainte de 
masă varză crudă cu oţet, in orice cantitate, iar apoi dupa 
masă să mănînci încă vreo 5 frunze. Te vei simţi de parcă 
n-ai mîncat nimic şi vei putea să bei cît vrei“. 

Ce-i drept, ultimul secret era cunoscut şi grecilor an- 
tici. După părerea lor, varza, care nu se împacă cu vita 
de vie în grădina de zarzavat sau în cîmp, exercită o re- 
zistenta activă si fata de vinul de struguri in organismul 
omului. „Dacă vei mînca varză înainte de a bea — nu te 
vei îmbăta, iar dacă vei mînca după aceea vei alunga sta- 
rea de beţie“. Mai mult decît atît, în Grecia Antică se cre- 
dea că varza deţine toate cele „şapte bunuri“ cunoscute 
pe pămînt: fierbinte si rece, uscat şi umed, dulce, amar și 
iute. De aceea, se recomanda tratamentul cu varză „în caz 
de inflamații, gălbenare, răni proaspete, abcese si fistule“. 
Se considera, de asemenea, că varza este capabilă „să o- 
prească“ pecinginea, să distrugă tumorile, să netezească 
cicatricele, să înlăture ulceratiile gurii si amigdalelor, sca- 
„bia, lepra si mirosul urit din nas“. 

Laudind această legumă universal curativa si sublini- 
ind că „varza reuneşte toate însușirile într-o proporţie care 
să ajute sănătăţii“, Cato nu uită, între altele, să dea sfa- 
turi agricultorilor contemporani în ceea ce privește agro- 
tehnica şi chiar obţinerea diferitelor soiuri. „Mai înainte 
de toate trebuie să afli care sînt soiurile de bază si care 
este natura acestora“, declară el, dar numeşte doar trei: 
„varza netedă“ este descrisă de el ca fiind un soi cu o tul- 
pină mare, frunze late şi cocean mare (nu este uitată nici 
„natura puternică“ si „marea forță“ a acestui soi). „Varza 
creata“ el o consideră bună atît ca natură, cit si ca aspect, 
deosebindu-se de primul soi printr-o forță terapeutică mult 
mai mare. Partea leului în laudele sale revine celui de-al 

treilea soi care are si cea mai frumoasă denumire („varza 
gingasa“), meritele ei terapeutice fiind apreciate ca incom- 
parabile. Puteţi să vă inchipuiti ce onoruri i se dădeau, 
dacă despre sucul de varză se spunea că în calitate de 
medicament produce o acţiune deosebit de puternică asu- 
pra bolnavului. 

Au trecut secole şi varza a apărut în Rusia. Încă în se- 
colul al XII-lea ea era adaptată aici destul de bine cu toa- 
te că constituia doar un privilegiu al nobilimii. De aceea 
cronicarul rus din anul 1150 a considerat că este necesar 
să consemneze faptul că „cneazul Rostislav Mstislavovici 
din Smolensk a dăruit episcopului Manuil o grădină de 
varză“. Cronicarul nu a putut trece cu vederea un dar atît 
de însemnat. 

Ce-i drept, în Rusia varza a apărut cu mult înaintea 
acestui eveniment. Oamenii de ştiinţă consideră pe bună 
dreptate că slavii vechi au primit-o în cultură de la colo- 
nistii greco-romani din Crimeea si alte ţinuturi din regiu- 
nea Mării Negre. Odată cu planta ei au preluat și denu- 
mirea acesteia, desigur aducîndu-i unele modificări. Ast- 
fel din cuvîntul latinesc „caput“ — cap, s-a născut: cu- 
vîntul rusesc ,,kapusta“ care semantic înseamnă o plan- 
tă cu capatini. 

Strămoșii nostri au împins cu îndrăzneală cultura ver- 
zei, de la țărmurile Mării Negre, departe, in Nord. In a- 
fară de îmbunătăţirea agrotehnicii și selecţia noilor for- 
me, slavilor le aparţine și prioritatea descoperirii verzei 
murate. Vechii greci si romanii nu cunoșteau acest proce- 
deu original de preparare si păstrare îndelungată a aces- 
tei legume atît de preţioase. De la slavi au învăţat să mu- 
reze varza nemţii si alte popoare. 

În Rusia se cunoștea de mult atît "varza de frunze sau 
furajeră (cea cu frunze crete si cea cu frunze netede), cit 
si varza cu capatina; din secolul al XVI-lea aici se răs- 
pîndește gulia, apoi conopida, și în sfîrșit, varza de Bru- 
xelles. 


Una din însușirile cunoscute de milenii ale verzei este 
rara ei capacitate de a da multe soiuri. 


— Nici o altă plantă nu a dat în cîteva mii de ani o 
asemenea „reacţie în lant“ de mutații cum a dat varza — 
afirmă un bun cunoscător al plantelor cultivate si al ru- 
delor lor sălbatice — academicianul Piotr Mihailovici Ju- 
kovski. 

Se înțelege de ce sistematica genului verzei este consi- 
derată de botaniști, din cele mai vechi timpuri, drept o 
piatră de încercare. Încă din timpurile lui Linné bota- 
nistii se zbat să creeze o clasificare universal recunoscută, 
dar nu au reuşit nici pînă în prezent. 

Este cu atît mai interesant faptul că, potrivit afirma- 
ției multor oameni de știință, la care şi-a alăturat gla- 
sul si marele Darwin, toate formele de cultură, existente 
în prezent ale verzei, au provenit doar de la o singură 
specie sălbatică. Toate soiurile aparţin unui număr de 
șase varietăți principale denumite în mod curent varza 
cu căpăţină, conopida, varza creaţă, varza de Bruxelles, 
varza de frunze si gulia. 

Probabil că numai varza cu cdpatind si poate varza 
creata prin aspectul lor au mai rămas apropiate de aspec- 
tul standard obişnuit al verzei. Celelalte s-au îndepărtat 
mult, ca de exemplu gulia. 

Dar frumoasa din Bruxelles? Subtire, zveltă, cu o 
coafură înfoiată de frunze și globuri miniaturale care îi în- 
conjoară talia gratioasa. Această varietate suscită admi- 
ratie, ca o creație originală a naturii, dar probabil că pen- 
tru un om practic meritele ei decorative au fost consi- 
derate prea puţine și el s-a grăbit s-o adapteze... me- 
niului său. 

De fapt, floricultorilor exigenti, mai mult decît varza 
de Bruxelles le place varza de frunze, care dealtfel în com- 
paratie cu celelalte varietăţi se situează mai aproape fata 
de strămoșul sălbatic. În tot neamul atît de rezistent al 
verzei, această varietate este cu adevărat „polară“ căci 
poate suporta cu ușurință geruri de —15°, ba chiar si mai 
mari. Dar si ca înălțime este foarte voinică — un adevărat 
grenadier, ajungînd uneori pînă la doi metri în timpul pri- 
măverii și al verii, împodobindu-și tulpina gigantică, pe în- 
treaga ei înălțime, cu originale frunze crete, iar după ce 
a admirat-o suficient, floricultorul poate să o si... mănîn- 
ce! Această varză devine deosebit de gustoasă după un 
uşor îngheţ. 

Varietatea broccoli ca si conopida, nu este lipsită de 
podoabele atît de necesare fiecărei plante — florile sau 
cel puţin primordiile acestora. Dar vreme îndelungată mul- 
te generaţii de legumicultori grijulii au reușit să „îndoape“ 
intr-atit plantele lor preferate, încît florile acestora și-au 
pierdut total principala destinație — aceea de a produce 

semințe. Totuşi, dacă în această formă nu prea îi sînt folo- 
sitoare plantei, omul, care se amestecă pretutindeni, le-a 
găsit și acestora aplicarea cuvenită. Îngrămădindu-se com- 
pact, înconjurate fiind de frunze suculente si alungite, o 
mulţime de primordii florale formează bucăţi întregi de 
„carne“ fragedă de culoare alb-verzuie. Pe măsura cres- 
terii lor continue, legumicultorilor nu le mai rămînea decît 
să le taie cu atenție în vederea preparării multor feluri 
de mîncare, gustoase si hrănitoare. 

lată care sînt doar principalele varietăţi ale verzei. Dar 
fiecare dintre ele cuprinde o multitudine de soiuri dintre 
cele mai diverse. Neamul verzei este uriaş în timpurile 
noastre, iar rolul ei în nutriția unor popoare întregi nu 
este mai mic decît în antichitate. 

Varza este leguma principală în toate ţările situate la 
latitudini temperate. 


„„Mărul de aur” 


Multe zile la rind, ridicînd nori de praf si leganindu-se 
ritmic pe arcuri, o caleaşcă bogat cizelată a străbătut dru- 
murile sinuoase ale Europei. Au rămas în urmă Alpii stin- 
coşi si Carpaţii împăduriţi, dar pînă la capătul drumului 
— oraşul Petersburg — mai ramineau sute și sute de 
verste. 

De la distanţă, cu respect, atît carutasii, cit si vizitii 
ce conduceau cabriolete cedau drumul somptuoasei tră- 
suri, iar pietonii, scotindu-si pălăriile, se grăbeau să fa- 
că în direcția caleștii o adîncă plecăciune. Cine să știe că 
în spatele ferestrelor mascate de perdele, printre orna- 
mente scumpe, nu se afla de data aceasta vreun mare no- 
bil, ci un călător absolut indiferent fata de orice fel de 
onoruri. 

Ce-i drept, în vesela, însorita Italie, de unde venea, 
multi îl denumeau cu respect „signor“. Chiar si la Pe- 
tersburg. însăși împărăteasa Ecaterina a I-a a acordat 
musafirului sudic înalta sa audienţă iar pe baza zvonu- 
rilor răspîndite de curteni prin oraș, s-a împrăștiat știrea 

că la Țarină a venit tocmai de la Roma un nobil „signor“ 
pe nume Pomidor. Doar cu timpul s-a lămurit faptul că 
în caleașca elegantă a sosit, cu sonorul său nume ita- 
lian, un „ciudat fruct sudic“ — rosia. 

Respectind ordinul instruitei suverane, de a i se aduce 
din străinătate tot ce este nou, inclusiv stiri despre fruc- 
te rare şi plante neobişnuite, ambasadorul rus i-a trimis 
din Italia în vara anului 1780 unul din aceste rapoarte 
împreună cu un lot de fructe pentru a fi gustate de ma- 
iestatea sa. Astfel au ajuns în fata ochilor împărătești nis- 
te coșuri mari pline cu fructe nemaivăzute pînă atunci în 
Rusia. 

„Italienilor le place foarte mult acest fruct ,,pomo 
doro“, ceea ce înseamnă „mărul de aur“, dădea explicaţii 
unul dintre demnitari care călătorise recent în Italia. În 
mînă el tinea un fruct de culoare auriu-portocalie care 
amintea totodată și o poamă mare, o bacă cu miez sucu- 
lent, acru-dulce, sub o coajă subţire. Dealtfel botanistii, 
într-adevăr, consideră această legumă drept bacă. Miezul 
fructului și semințele plate cufundate în acesta precum 
și pielita erau de culoare galben-aurie si prezentau un 
miros caracteristic. 

Această raritate, atît prin aspectul său exterior cît 
mai ales ca gust, a produs impresia cuvenită. Împărătea- 
sa a ordonat îndată ca împreună cu multumirile sale să 
se trimită ambasadorului din Roma și o comandă pentru 
livrarea cu regularitate a acestui fruct interesant pentru 
masa împărătească. Ea nu ştia că roşiile sub denumirea 
de „merele dragostei“ erau cultivate de mai multe de- 
cenii în ţinuturile de la marginea imperiului său. 

Dealtfel, prima menţiune scrisă despre acestea se re- 
feră la același an 1780, cînd un cercetător de la Acade- 
mia rusă de ştiinţe, Kiriak Kondratovici, şi-a egitat dic- 
fionarul sub titlul lung si înflorit de: „Dicţionar despre 
diferite plante, adică pomi, ierburi, flori, semințe din gra- 
dinile de zarzavat si cîmp, rădăcini si alte creaturi şi mi- 
nerale“. În această lucrare figurează „mărul dragostei“, 
„poma amoris“, iar în limba arabă „alka-kenghi“. 

În lucrarea „Descrierea fizică a regiunii Taurida, în 
ceea ce privește amplasarea ei şi cele trei regnuri ale na- 
turii“, editată în anul 1785, „merele dragostei“ se numără 
deja printre „plantele de bucătărie si alte plante care 
cresc în grădinile de zarzavat“. Tot acolo se menţionează 

să „acestea se seamănă în grădinile de lîngă Bahciserai“ 
si se folosesc în alimentaţie „de mult si în diferite mo- 
duri“. În cartea publicată la Kânigsberg cu 15 ani mai 
tîrziu, I. Georgi comunică faptul că „merele dragostei“ 
în sudul Rusiei, Astrahan, Taurida, Gruzia, sînt frecvente 
în grădini în aer liber“. Acolo acestea sînt „consumate sub 
formă diferită“, ca si castravetii, „preparate cu oţet si 
piper spaniol“, iar în nordul Rusiei, „merele dragostei“ 
mai sînt folosite frecvent si ca plante decorative de ca- 
meră. 

Cultivarea roşiilor in Rusia centrală este confirmată 
si de izvoare mai timpurii. În anul 1781, potrivit datelor 
lui P.S. Pallas ele erau cultivate în aer liber în Grădina 
botanică din Moscova a lui P.A. Demidov. A.T. Bolotov 
în articolul său „Despre merisoarele dragostei“ din anul 
1784, scrie că ele sînt cultivate „în multe locuri (probabil 
în Rusia Centrală) în ghivece în camere, parţial în gră- 
dini, fiind folosite atît în alimentaţie, cit si ca plantă de- 
corativă“. Tot aici el își exprimă absoluta siguranță „că 
aceste plante pot exista și în afara serelor“. 

Așadar, „signor Pomidor“ fără ştirea Curţii si a Ta- 
rinei însăși, străbătuse deja ţinuturile sudice ale impe- 
riului și se deplasa spre nord. Sub acest aspect soarta 
sa era total contrarie celei a rudei sale apropiate — car- 
toful. „Merele de pămînt“ au început cucerirea Rusiei, 
pornind dinspre nord și nu cu de la sine putere, ci pe 
paza ucazului emis de Petru I. De fapt, atît cartoful cit si 
rosia provin din aceleaşi regiuni ale Americii de Sud (Pe- 
ru, regiunile nordice din Chile, insulele Galapagos). În 
stare sălbatică ele si acum pot fi intilnite acolo. Nu se ştie 
însă care este mai veche: populaţia vechiului stat me- 
xican cultiva „merele dragostei“ din timpuri imemo- 
riale. Ce-i drept incașii şi aztecii le denumeau — ,,tomatl“ 
ceea ce înseamnă „poamă mare“, iar denumirea se refe- 
rea atît la fruct cit si la planta însăşi. Doar după ce au 
trecut multi ani, denumirea iniţială a fost restabilită de 
către botanisti, iar acum „tomatele“ pot fi adesea intil- 
nite în literatura științifică, alături de denumirea latină 
„Lycopersicon“ adică „poama lupilor“, „piersica lupilor“ 
(inventată de Linne în anul 1754). > 

În patria lor tomatele sînt reprezentate atît prin plan- 
te anuale, cît şi perene. Printre acestea există atît tufe 
care au o poziție verticală, cît şi tufe cu tulpini uşor si- 

nuoase si chiar tiritoare. Bogata floră sud-americană mai 
are în arsenalul ei si un arbore de tomate, avînd o înăl- 
time de 5 m. De fapt această plantă nici „nu cunoaşte“ 
tomata propriu-zisă ci aparține genului indepdri2t Cypho- 
mandra. 

În Europa tomatele au apărut pentru prima dată în 
Spania la mijlocul secolului al XVI-lea. Ele au fost aduse 
acolo din Peru sub denumirea de „pomi del Peru“, adică 
„măr peruan“. Dacă în Spania această plantă era consi- 
derată foarte atractivă prin aspectul său decorativ si în 
parte prin însușirile sale medicinale, în Italia ea a deve- 
nit rapid o nouă legumă. Nu întîmplător, autorul primei 
menţiuni scrise despre tomate a fost un italian. Cunoscu- 
tul medic și botanist P. Mattioli (al cărui nume, în treacăt 
fie zis, l-au primit nişte plante cu flori foarte parfuma- 
te) scria în anul 1554: „începe să se introducă un fruct 
turtit, asemănător merelor, divizat asemenea pepenelui 
galben, la început de culoare verde, iar apoi cînd ajunge 
la maturitate este uneori auriu alteori roșu și de aceea 
este numit în mod curent „pomo d’oro“ („mărul de aur“). 
El de asemenea se mănîncă.“ 


Pornind de la prima menţiune despre „merele de aur“ 
ca şi după însăși denumirea acestora se poate aprecia că 
în Italia se cultivau la început tomatele costate, predo- 
minînd cele cu fructe galbene. Acest lucru este demon- 
strat si de primul „portret“ executat de R. Dodoneus în 
anul 1553, si intitulat „poma amoris“, ceea ce înseamnă 
„mărul dragostei“ (această denumire este atribuită fran- 
cezilor). Botanistii sovietici S. M. Bukasov si S. V. luzep- 
ciuk, care in primii ani ai puterii sovietice au realizat o 
expediţie in patria tomatelor, adică America de Sud, au 
găsit acolo forme sălbatice foarte asemănătoare cu prime- 
le roşii care „i-au pozat“ pictorului european. Dar a mai 
existat si o altă ramură a tomatelor. Un reprezentant al 
acesteia a fost descris si desenat de către botanistul G. 
Bauhin, în anul 1596 sub denumirea de „tomată în formă 
de vișine“. Tocmai acești doi vechi reprezentanți ai vastu- 
lui gen al tomatelor au devenit strămoşii tuturor soiuri- 
lor cultivate. 


Este interesant istoricul apariţiei tomatelor în Ameri- 
ca de Nord, unde chiar în anul 1840 se mai considerau 
toxice şi lumea se temea să guste fructele aduse de imi- 
grantii italieni. 

In Rusia aceste legume transoceanice îşi continuau 
mersul triumfal si la începutul secolului al XX-lea cer- 
cetătorul agronom A.S. Kravtov scrie că: „rentabilitatea 
cultivării tomatei nu are egal în legumicultura rusă, iar 
ca amploare a circulaţiei comerciale ea poate ceda intiie- 
tatea numai verzei“. Au fost create o mulțime de soiuri 
atît pentru conservare cit si pentru obţinerea unor re- 
colte bogate în condiţii de seră si pentru cultivarea în di- 
ferite regiuni mergînd pînă în Extremul Nord. 

Uneori „domnul Pomidor“ se supune atît oamenilor 
de știință (în această direcție au merite mari cercetătorii 
de la Institutul unional de fitotehnie sub conducerea pro- 
fesorului D. D. Brejnev), cît și amatorilor entuziaşti. 

Iată de pildă, lotul învățătorului pensionar F. Sereda 
din orașul Gaidaci, regiunea Poltava. Veţi vedea acolo 
o întreagă grădină de tomate cu zeci de soiuri dintre ce- 
le mai variate printre care și soiuri de creaţie proprie. 
Cu ajutorul tinerilor săi discipoli acest învățător trimite 
în fiecare an la sute de adrese pachetele cu pretioasele 
seminţe. Tomatele lui cresc peste tot. F. Sereda populari- 
zează mai ales soiul brazilian De-baro, originar din Bra- 
zilia, pe care l-a aclimatizat în regiunea Poltava. 

— Este un adevărat arbore de tomate, se entuzias- 
mează învățătorul arătînd o plantă de 4 metri care are 
cel putin 10 kg de „mere“ ovale de culoare rosu-intens, 
nu prea mari (cit un ou de găină). 

Dar fructele din soiul De-baro nu numai ca sint uimi- 
tor de gustoase, dar sînt capabile să se păstreze aproape 
pînă la sfîrşitul iernii; dealtfel planta nu se teme nici 
de boli nici de înghețuri și datorită staturii sale uriașe 
este folosită cu succes pentru crearea de spaţii verzi. 

Dacă acum cîteva secole omenirea se putea lipsi de 
tomate, în zilele noastre acest lucru este greu de ima- 
ginat. Locuitorii Moscovei, de pildă, cumpără zilnic apro- 
ximativ 1000 tone de roșii si consumă 12—15 mii litri de 
suc... Într-adevăr, apetitul față de tomate al locuitorilor 
Moscovei este de invidiat, dar cît de mare poate fi acest 
apetit pe întregul glob? Această minunată legumă oferă 
oamenilor multe substanțe de importanţă vitală: glucide, 
vitamine, provitamine, săruri minerale, acizi organici etc. 
Numai în privința vitaminei C rosia ajunge aproape la ni- 
velul citricelor sudului. 


191 


„Odă tomatei* — așa și-a intitulat una din lucrări 
Pablo Neruda. 

»-..Se găseşte la loc de cinste în fiecare bucătărie, 
participă la pregătirea tuturor felurilor de mîncare si isi 
ocupă prima locul pe masă printre pahare, solnite, cupe 
albastre, păhărele si servicii de untdelemn ...“ Glasului 
îndepărtat al acestui poet chilian, atît de respectat în 
U.R.S.S., i se alătură si milioane de amatori printre care 
atît specialiștii culinari cit si tinerele gospodine. Odată cu 
sosirea pe masă a acestor atractive legume, bucătăria 
intră în vacanţă, căci orice fel de mîncare pe bază de 
tomate este foarte simplu de pregătit. 

Nu degeaba nemţii, care au mult spirit de observaţie, 
după ce au cunoscut tomata au denumit-o „mărul para- 
disului“. Într-adevăr, tomatele au deosebite însuşiri cu- 
linare, mai ales cu diferite adaosuri:, untdelemn, oţet, 
ceapă, castraveți, smîntînă. Foarte multe feluri de min- 
care pe bază de tomate sînt cunoscute în bucătăria rusă, 
italiană, franceză, sîrbească, grecească etc. Roşii cu ouă 
si brînză de vaci, zahăr si piper... Tomate murate si 
marinate, prăjite și coapte, tot felul de paste, piureuri şi 
sosuri. 

„Tomata roşie — soare viu, suculent, inepuizabil, clar, 
ajunge în sosuri, logodindu-se cu ceapa cea albă. Ea per- 
mite uleiului de măsline să picure pe secţiunile emisfe- 
relor ei. Ea atrage ca un magnet piperul aromat si sarea 
cea mai fină ...“ scrie Pablo Neruda. 

Medicii recomandă insistent consumul de tomate per- 
soanelor cu diferite tulburări de metabolism, precum si 
afecţiuni ale sistemului cardio-vascular si ale stomacului. 
Dar chiar şi oamenii perfect sănătoși, după cum afirmă 
medicii trebuie să consume, cel puţin 2—3 luni pe an 
roşii pentru a-și întări organismul pentru întreaga iarnă. 

În ajutorul „signorului“ sînt mobilizate atît soarele ar- 
tificial cit si o soluţie specială care înlocuiește solul pre- 
cum și energia atomului si multe alte realizări ale gin- 
dirii ştiinţifice și tehnice. 

Cercetătorii de la Universitatea din Perm, au consta- 
tat că prelucrarea cu ajutorul cîmpului magnetic a semin- 
telor de tomate determină o creştere simtitoare a recoltei. 
Selectionatorul român L. Forgo, a reuşit să realizeze o 
încrucișare între tomată si ardeiul gras astfel încît fruc- 
tele de culoare roz-roşiatică ale acestui hibrid au reunit 

însuşirile ambelor legume. Selectionatorii urmăresc si al- 
toirile de tomate pe cartofi, precum si invers, de cartofi 
pe tomate; meditează asupra ameliorării tomatei pe sea- 
ma vinetelor, a genului Physalis, a diferitelor solanacee; 
creează noi soiuri din speciile sălbatice de tomate. 

Vechiul „tomatl“ încă nu şi-a dezvăluit pind la sfîr- 
şit numeroasele secrete, iar omul încă nu a utilizat, nici 
pe departe, în întregime bogatele sale posibilități. 


iy — Botanică distractivă 


Pepenele galben 


Spre sfîrșitul verii în bazarele Republicilor Sovietice 
din Asia Centrală, domneşte parfumul pepenilor galbeni. 
De o rotunjime ideală, alungiti sau ovali, avînd diferite 
nuanţe de galben, verde, portocaliu, alb, cafeniu, aceştia 
se întîlnesc la tot pasul adesea fiind expuși sub forma u- 
nei piramide aşezate pe pămînt. lar aroma lor îmbietoare 
se simte de departe. 

Nu este nevoie să vorbim prea mult despre gustul 
pepenelui galben: miezul său gingaș, aromat, dulce, care 
se topeşte în gură, constă într-o proporţie de peste 13%/o 
din zahăr, precum si din numeroase vitamine si alte sub- 
stante biologic active. 

Nimeni nu refuză să mănînce miezul acestui fruct aro- 
mat în stare proaspătă, cu toate că multi preferă pepene 
galben zaharisit, dulceata de pepene galben si fireşte, tra- 
ditionala delicatesă a Asiei Centrale — pepenele galben 
uscat. 

In lungul sezon al postului musulman pepenele a ser- 
vit drept mîncare de bază pentru milioane de credincioşi, 
devenind, ca să zicem așa, un adevărat atribut al cultu- 

lui mahomedan. Planta era înconjurată cu toată grija şi 
atenţia. Prin munca multilaterală plină de dragoste a mii 
de oameni, îndemnați si de sentimentele religioase, au 
fost create soiuri minunate de pepene galben printre care 
unul. din primele locuri aparţine incomparabilului soi 
Ceardjui, care se bucură si pînă în prezent de faima de 
a fi primul în lume. Fructele sale de culoare verde-în- 
chis, oval-alungite, care se desprind cu greu de plantă, 
la început nu produc vreo impresie. După coacere miezul 
lor mai rămîne încă foarte compact, prea puţin suculent 
şi insuficient de dulce. Doar după ce a fost păstrat timp 
de cîteva zile, pepenele galben Ceardjui isi capătă for- 
ta deplină. În poziţie suspendată se poate chiar păstra si 
toată iarna. Oricine îi va încerca miezul aromat va spu- 
ne în mod sigur că este neobişnuit de gustos. 

Pepenele galben — acest adevărat vrăjitor al Asiei 
Centrale, îi supune nu numai pe oameni, dar si tari în- 
tregi. Cucerind Turcmenia, Afganistanul, Iranul, soiul de 
Ceardjui s-a răspîndit departe peste hotarele patriei 
sale. 

În Armenia, este demult cunoscută şi respectată o ru- 
dă apropiată a pepenului Ceardjui și anume pepenele gal- 
ben Dutma. Din Armenia veche au început să se răspîn- 
dească pepenii galbeni Cantalup, cunoscuţi de toată lu- 
mea. Semințele lor au fost aduse la început în Italia de 
către misionarii catolici, iar apoi pepenii aceștia au in- 
ceput să fie cultivați la moşia Cantaluppi în apropiere de 
Roma, apartinind Papei (de aici li se trage şi denumirea). 

În marea diversitate a pepenilor galbeni se întîlnesc 
si plante care nici nu seamănă cu pepenele galben obis- 
nuit: asa sînt de exemplu ,,merisoarele* Dudaim (2 pina 
la 5 cm diametru), de culoare rosie sau cafenie. Ei sint 
tot pepeni galbeni apreciati prin aspectul decorativ al mi- 
cilor fructe, parfumate, dar prea putin dulci. 

În Tadjikistan se mai poate intilni si uimitorul pe- 
pene galben Tarra, avind fructul in lungime de aproape 
2 m. „Solzii“ brăzdaţi sau sbirciti ai neobisnuitului fruct 
îl fac asemănător unei fantastice reptile, care şi-a întins 
corpul alb şi flexibil printre frunzele de smarald. Miezul 
copt al pepenelui galben-sarpe este friabil, apos, cu gust 
uşor neplăcut. În schimb, mugurii tineri ai fructelor sale 
"seamănă cu castraveciorii proaspeţi. 

În Arabia este inițiată cultura pepenelui galben Adjur, 
la timpul său emigrat în Egipt. Şi acum încă, în orice 
bazar de legume egiptean se pot auzi strigătele negusto- 
rilor: ,,gingase, proaspete, au crescut chiar în noaptea 
asta!“. Miezul gustos, răcoritor, uşor crocant, al muguri- 
lor pepenilor galbeni Adjur (avînd mărimea unui castra- 
vete mare) este într-adevăr întotdeauna gingaș şi proas- 
păt, dar în reclama negustorilor în ceea ce priveşte creş- 
terea sa rapidă se comite o oarecare inexactitate... Nu- 
mai în 5—7 zile mugurii acestui pepene dobindesc cele 
mai bune însușiri gustative si comerciale. Fructele. sale 
mature, numite de arabi ,,abd-el-ani“ si care amintesc 
un baston de poliţist, nu sînt bune deloc pentru hrană. 

Specialiștii afirmă că pepenii galbeni au sosit în Ru- 
sia pe două căi. Pentru prima dată ei s-au așezat pe pă- 
minturile ruseşti odată cu coloniștii din Grecia Antică 
care au populat țărmul Mării Negre, iar într-o vreme mai 
tirzie au fost importati din Asia Centrală. 

Se cunoaște cu certitudine faptul că la începutul se- 
colului al XVI-lea strelitii trimiși in mod special în ți- 
nuturile sudice pentru a aduna semințe ale unor plante 
rare, au adus la Moscova si semințe de pepene galben, 
dar si specialişti în cultivarea lor. Prin unul din uca- 
zurile ţariste din acel timp a fost înființată si o ramură 
specială a producerii pepenilor galbeni. Din cauza cli- 
mei prea aspre pentru o gingasă plantă sudică, cultivarea 
pepenelui galben a fost limitată în curînd doar la cultură 
in rasadnita iar apoi in sere. 

Doar în timpurile noastre, selectionatorii sovietici au 
reușit să obţină minunate soiuri nordice de pepene gal- 
ben, care cu fiecare an se adaptează tot mai bine pe cîm- 
purile colhoznice. 

Dar nu numai cercetătorii ci şi amatorii pasionaţi con- 
tinuă să perfecţioneze cu asiduitate cultivarea acestui 
fruct. Recent, de pildă, s-a răspîndit vestea despre unul 
din neobisnuitii entuziaști din satul Nijneaia Pesa din 
regiunea Arhanghelsk. Această veste a adunat lingă mo- 
desta căsuță a lui Aksakal Nasreddinov aproape toată 
populaţia tundrei. Cel mai mult s-a bucurat desigur au- 
torul evenimentului. Acest cultivator de pepeni galbeni, 
radiind de bucurie, împărțea solemn cite o felie de pepene 
galben parfumat, de culoarea chihlimbarului, din soiul 

Guleabi, tuturor celor care au venit să contemple această 
adevărată minune arctică. 


Acest miciurinist împărțea cu bucurie nu numai pri- 
mul pepene galben care crescuse lîngă Cercul Polar, dar 
şi secretele măiestriei sale. Acum cîţiva ani el a venit din 
Uzbekistanul însorit să se stabilească în Nord; s-a deprins 
cu noul ţinut, dar tînjea după pepenele galben cu care 
era obișnuit din copilărie. Desigur că ar mai fi putut 
mînca pepene galben, în timpul concediului, petrecut în 
ținutul natal, dar s-a hotărît să cultive pepenele galben 
uzbek chiar lîngă noua sa casă din neprietenoasa tundră. 
Zis si facut. A comandat seminţe pe care i le-au trimis 
rudele sale din Uzbekistan, a ales un teren potrivit pentru 
o grădină de zarzavat iar toate celelalte, după cuvintele 
lui, au venit cu timpul. 

Si iată că, întreprinzătorul amator îi tratează pe toţi 
cu acelaşi soi de pepene galben care în vremurile de 
demult era accesibil doar nobilimii. Se spune că, emirul 
din Buhara trimitea cu mindrie acest pepene galben în 
dar doar celor mai puternici şi respectaţi demnitari. De 
data aceasta însă, pepenele galben polar-minune a răspîn- 
dit o aromă de basm atît în curtea stăruitorului grădinar, 
cit si aproape în întregul sat. „Alături de obisnuitele ră- 
chitele se vor coace aici şi frumoşii pepeni galbeni aro- 
mati“ spune el. 

Specialiştii în domeniul botanicii sînt convinşi si de 
posibilitatea de a cultiva in U.R.S.S. un alt pepene galben- 
minune şi anume „arborele de pepeni galbeni“ (Carica 
papaya). Să nu credeţi că pentru aceasta ei trebuie să 
transforme vrejurile pepenilor nostri galbeni în trunchiuri 
de copaci, căci papaya a fost de mult creată de natură, 
cu toate că aceasta nu ușurează nicidecum sarcina bota- 
nistului. Pepenii galbeni obișnuiți, sau mai exact speciile 
și soiurile lor cultivate, provin mai ales din Asia Ante- 
rioară si Centrală, cu toate că, potrivit ipotezei unor spe- 
cialiști, strămoșii sălbatici ai pepenelui galben se trag din 
regiunile tropicale ale Africii si Asiei. Pepenii nostri gal- 
beni parfumati și papaya sînt înrudiţi îndeaproape din 
punct de vedere sistematic, dar în rest le poate reuni 
doar asemănarea în ceea ce priveşte aspectul exterior al 
fructului si structura sa internă precum si... denumirea 
comună. 

Dealtfel, botanistii nu prea sînt incintati de denumi- 
rea de „arbore de pepeni galbeni“ intrată de mult în uz. 
În primul rînd ei nu-l consideră un arbore obișnuit, ci 
doar o plantă arborescentă care amintește ca aspect un 
pomisor si care de pildă nu prezintă obișnuitele inele 
anuale pe care le găsim în trunchiul arborilor obișnuiți. 
În al doilea rînd, ei i-au atribuit denumirea ştiinţifică 
de ,,Carica papaya“ (denumită in mod curent numai ,,pa- 
paya“). Dintre „anomaliile“ specifice ale papayei bota- 
niștii consideră că face parte şi fenomenul de cauliflorie, 
propriu acestei plante, adică florile cresc direct pe trun- 
chiul principal al plantei. 

Să nu credeţi că papaya şi-a luat un asemenea „obicei“ 
doar pentru frumuseţe sau originalitate. Acest fenomen 
este legat doar de polenizarea cu ajutorul fluturilor tro- 
picali, care preferă să zboare în „timpul lor de lucru“ pe 
sub pologul pădurii fără a pătrunde în coroanele dese ale 
copacilor. 

Conchistadorii spanioli din secolul al XVI-lea, văzînd 
pentru prima dată în Panama, papaya, au rămas uimiti 
de aspectul acestor plante cu o înălțime de aproape 10 m 
— arbori ale căror trunchiuri goale pe dinăuntru, sub co- 
roane-umbrele, mici și dantelate, din frunze mari palmate, 
purtau sumedenie de pepeni galbeni-verzi. O mirare şi 
mai mare au provocat fructele după ce au fost gustate. 
Ca gust ele aminteau pepenii galbeni obișnuiți cu toate 
că erau ceva mai dulci. Dar meritele acestei plante nu se 
limitează la aceasta. 

Probabil că și mai mult este apreciată această plantă 
datorită fermentului papaină, conţinut în fructe şi care 
prin acţiunea sa amintește fermentii sucului gastric. Papai- 
na îmbunătăţeşte digestia şi se foloseşte cu succes în tra- 
tamentul ulcerului precum și al altor afecţiuni gastro-in- 
testinale. Prin însușirile apropiate de cele ale fermentilor 
din sucul gastric, se explică capacitatea papainei de a în- 
muia carnea crudă si de a descompune proteinele. Este 
suficient să se adauge cîteva picături din sucul de papaya 
la supa care fierbe si carnea cea mai tare devine uimitor 
de moale. Ca remediu curativ papaya contribuie la dizol- 
varea celulelor moarte și la creșterea ţesuturilor vii. 


Medicina empirică a remarcat că fructele papayei re- 
fac rapid forţa oamenilor istoviti de boală sau surmenati. 


198 


În sfîrşit, frunzele, scoarța, învelișul fructului verde de 
papaya, miezul tulpinii sale contin multe alte substanțe fo- 
lositoare. Nu numai în medicină, dar și în tehnică, în in- 
dustrie si în traiul de toate zilele, se cunosc aproximativ 
100 de preparate si semifabricate făcute din papaya. Va- 
loarea principală o reprezintă, se înţelege, fructele. Din ele 
se prepară ceaiuri medicinale, plăcute la gust, marinate 
înviorătoare, gemuri gustoase. Din ele se extrage sucul, 
care isi găsește aplicare în producţia unor specialităţi de 
îngheţată, siropuri și multor alte bunătăţi. Nu degeaba lo- 
cuitorii numeroaselor insule din Oceania, unde -cultura de 
papaya a căpătat o deosebită răspîndire, denumesc cu res- 
pect acest arbore „Fii sănătos!“. 

În condiţiile tropicelor, cele mai multe griji le provoa- 
că recoltarea papayei. Nu este uşor de obţinut unul dintre 
cel mai valoroase produse ale papayei: latexul care con- 
tine papaina. Acesta se extrage din fructele neajunse la 
maturitate completă, prin crestare. Pentru aceasta, pe fruc- 
te se fac două pînă la patru mici incizii circulare. Sucul 
care se scurge din rănile formate este adunat în vase de 
sticlă suspendate sub aceste fructe. Nu se folosesc reci- 
piente metalice căci intră în reacţie cu latexul. 

Este interesant faptul că papaya nu este cunoscută în 
stare sălbatică nici în America Centrală, unde a fost vă- 
zută pentru prima dată de europeni, nici în alte regiuni 
ale lumii. Doar în pădurile din Columbia si Ecuador a fost 
descoperită o rudă sălbatică de mică statură — papaya 
montană. Din timpurile descoperirii Americii de către Co- 
lumb terenurile ocupate de această plantă au căpătat o 
mare extindere. În prezent papaya este cultivată în Afri- 
ca,. India, Sri Lanka, pe numeroase insule în Arhipelagul 
Malaeziei precum si in Australia. Pe aceste terenuri ar- 
borele şi-a găsit condiţii tot asa de favorabile ca și în stră- 
vechea patrie. i 

Papaya creşte rapid pretutindeni, și cu toate că atinge 
uneori înălțimea unei case cu un etaj sau două, adesea nu 
depăşeşte 3—4 metri. Această ultimă împrejurare nu e 
prea supărătoare întrucît de pe pomii mai mici este:mai 
comodă culegerea fructelor. Totodată în cultivarea papayei 
se recurge la procedee horticole care provoacă o inhibitie 
a creşterii în înălțime. Trunchiul papayei nu se ramifică; 
grosimea părții sale inferioare atinge 30 cm. Arborele fruc- 

tifică în decurs de 10 ani. Este interesant faptul că fruc- 
tele de papaya se deosebesc mult în ceea ce priveşte gustul 
nu numai la exemplare diferite, dar chiar si pe același 
pom. În ceea ce privește dimensiunile si forma ele pre- 
zintă, de asemenea, însemnate variatiuni, dar greutatea lor 
nu depășește de obicei 2 kg. 

Papaya este foarte iubitoare de căldură și suportă greu 
apropierea coloanei de mercur de 0°. De aceea, putem 
să ne imaginăm ce sarcină complexă a revenit botanistilor 
punctului de sprijin Gagra al Grădinii botanice centrale 
a Academiei de științe a U.R.S.S., cînd s-au hotărît să 
adapteze cultura de papaya pe țărmul caucazian al Mării 
Negre. 


Ce-i drept, ei aveau un predecesor cutezător si perse- 
verent. Încă înainte de Marea Revoluţie Socialistă din Oc- 
tombrie la Staţiunea experimentală agricolă şi horticolă 
din Suhumi, botanistul V. Markevici a întreprins prima în- 
cercare. Primind un răsad de papaya de la Grădina bota- 
nică din Petersburg el a reușit să ridice cu succes pomişori 
tineri cu toate că n-a reușit pînă la urmă să obțină fructe. 

Botanistii sovietici au ajuns mult mai departe. În se- 
rele lor papaya fructifică foarte bine. Numai de la un sin- 
gur pomişor se stringe anual o recoltă de pepeni galbeni 
cu însușiri terapeutice, în greutate totală de aproximativ 
30 kg. 

Dar în ultimii ani cercetătorii urmăresc cu perseve- 
renta adaptarea culturii de papaya în aer liber: în lunile 
ianuarie-februarie ei seamănă seminţe de papaya în seră, 
iar odată cu începerea căldurii constante (mai-iunie) ei 
caută să obișnuiască plantulele tinere cu clima din sta- 
tiunile balneare. S-a constatat că această climă este chiar 
mai favorabilă decît atmosfera serelor si că în ţinutul 
Mării Negre pomisorii cresc în aer liber cu mai mult suc- 
ces decît sub sticlă, ajungînd în toamnă pina la o înălţime 
de 1,5 m (înălţime record pentru condiţiile din U.R.S.S.). 
Speciile de papaya înfloresc bine in U.R.S.S., dau muguri 
si formează fructe care pînă la vremea rea de toamnă a- 
jung la o greutate de 150 grame. 

— Ne mai lipsește o lună sau două de vreme bună, 
spun specialiștii cam intristati. 

— Dar poate că putem obliga papaya să se dezvolte 
mai repede? se gîndesc unii. 

Alţii recomandă să se aducă din California de Sud se- 
minte apartinind speciei celei mai rezistente la frig. A- 
ceasta specie ar putea fi utilizata si pentru hibridizare in 
crearea unor forme mai rezistente ale papayei. 

— Nu e nici o nenorocire că fructele sînt mici, spun 
botanistii. 

— Să crească numai, iar fructele le vom transforma! 
susțin selectionatorii. 

Cu alte cuvinte se recurge la întregul arsenal al reali- 
zărilor ştiinţei botanice sovietice şi mondiale, ale practicii 
înțelepte a școlilor lui Burbank si Miciurin. 


Gobo agatator 


În timpul unei călătorii recente, întreprinse in Japo- 
nia, am avut prilejul să văd multe curiozitati vegetale. 
Arbori seculari (pini, stejari, cedri), după voia grădinarilor 
locali transformați în pitici si rar atingînd la o vîrstă 
atît de respectabilă înălțimea de 1 m; o mare de frumoase 
sakura înflorite; o multitudine de crizanteme dintre cele 
mai variate, fermecătorii lotusi sacri... Dar cea mai im- 
presionantă a fost totuşi întîlnirea cu... vechea si cunos- 
cuta noastră buruiană — brusturele. 

„Și-a găsit despre ce să-și amintească“ va gîndi cite 
un cititor. Poate va avea o oarecare dreptate, dar trebuie 
să fiţi de acord că la o depărtare de peste șapte mări și 
șapte tari de locurile natale este plăcut să te intilnesti cu 
o plantă care este legată în memoria ta nu numai de tinu- 
tul natal, dar si de îndepărtata copilărie. 

Oare care dintre copiii crescuţi la ţară nu s-a imprie- 
tenit: cu inevitabilul însoțitor al ciobanului — brustu- 
rele? 

Ca si acum mă văd în mijlocul unei cete de băieţași 
desculți, de-o seamă cu mine, atacînd un rind de brusturi 

desi şi înalţi. Lăsînd fără supraveghere cîrdurile de giste 
lăsate în grija noastră, noi luptam, ca pe timpurile lui 
Ceapaev, contra ,,albgardistilor“, lovindu-i cu săbiile de 
lemn, măiestrit cioplite de moş Pavel. 

Se vede că nu întîmplător brusturele devenise ţinta 
atacurilor băieţilor. Într-adevăr lăstărișurile sale erau tare 
neprietenoase. Nu te poţi ascunde la umbra brusturelui si 
nici nu poţi străbate hăţișurile dese fără a fi vătămat. 
Ghimpii ne zgiriau picioarele desculte pînă la singe, iar 
hăinuţele ne ramineau de sus pînă jos împodobite cu bilele 
lor tepoase. Nu reuseam să scăpăm de acestea din cauza 
desimii arbuștilor. 

Dar nici adulţilor nu le plac brusturii. Încă în Evul 
Mediu, cînd se atribuia aproape fiecărei plante o semni- 
ficatie simbolică, brusturele era considerat în unanimitate 
ca simbolul siciielii. 

„De fapt această „sicîială“ reprezintă o adaptare unică, 
cu ingeniozitate elaborată de natură. Fără această capaci- 
tate de agăţare, atît de neplăcută oamenilor, acei mici 
„arici“ n-ar putea să călătorească atît de bine si totodată 
să asigure răspîndirea activă a descendentei brusturelui. 
Ei se agaţă cu uşurinţă aproape de orice, preferind inde- 
osebi să-și agate virfurile in formă de cîrlig ale frunzu- 
litelor înguste de blănurile animalelor. 

Botanistii afirmă cu autoritate că pînă în anul 1815 
brusturele nu se intilnea deloc în Franţa, în timp ce acum 
el este considerat drept un vechi locuitor. În diferite oca- 
zii slujitorii florei relatează amănunţit despre peripetiile 
migrării sale în ospitaliera Galie, încheindu-și povestirea 
în mod obligatoriu prin comunicarea că, pentru prima dată 
brusturele a apărut pe pămînt franțuzesc ca trofeu mili- 
tar al armatei lui Napoleon. Soldaţii francezi care au avut 
norocul să scape, în timpul campaniei din Rusia, de soarta 
tristă a multor confrati, nu au observat călătorul nepoftit 
care li s-a agăţat de pantalonii din piele de elan, uzati de 
atîta drum. Unii consideră însă că brusturele nu a făcut 
această călătorie pe hainele ponosite ale „cuceritorilor“, ci 
odată cu furajele cailor din cavaleria rusească care i-a ur- 
mărit pînă la Paris. 

Este greu de spus cine are dreptate, dar acum brustu- 
rele, atît în Franţa cît şi în Rusia, este una din cele mai 
răspîndite si mai persistente buruieni. Mereu izgonită de 
peste tot, aceastei plante nu-i rămîn prea multe terenuri 

de ales. De aceea sălășluieşte mai mult pe maidane sau- 
locuri virane, de-a lungul gardurilor sau pe marginea dru- 
murilor. Acest „exilat“ este departe însă de a fi nefolo- 
sitor. Chiar și în „exil“ este găsit de către stăruitoarele 
albine lucrătoare care îi culeg atît nectarul galben-verzui 
aromat, cât și polenul alb. 

„Mierea de brusture“ este foarte apreciată de apicul- 
tori. Este o miere de culoare măsliniu închis, viscoasa, cu 
aromă pătrunzătoare. Brusturele înfloreşte din abundență 
în a doua jumătate a verii cînd există puţine plante inflo- 
rite. Florile sale impodobesc mult timp planta răsfirată, 
reușind să hrănească albinele pînă la venirea ingheturilor. 
Brusturelui nu-i pasă nici de perioada îndelungată de se- 
cetă nici de vînturile uscate. Avînd o rădăcină care ajun- 
ge la mare adîncime el crește şi înflorește liniștit pe orice 
uscăciune. Ce-i drept, din fiecare floare de brusture albi- 
nele extrag doar cîte 1—2 mg de nectar dulce, dar 
în schimb florile sale sînt grupate cu zecile la un loc for- 
mind inflorescențe specifice. Dealtfel, inflorescentele de 
brusture amintesc calatidiile de floarea soarelui sau de al- 
băstriţă, de aceea botanistii le consideră înrudite, atribuin- 
du-le aceleiași familii a compozitelor. 

Această familie este vastă, dar genul brusturelui este 
foarte puţin numeros. În U.R.S.S. au fost descrise numai 
două specii: Arctium lappa si Arctium tomentosum. Dar si 
acestea nu se deosebesc prea mult. La Arctium lappa invo- 
lucrele inflorescentelor sint netede iar toate foliolele lor 
sint la fel de incirligate in timp ce la Arctium tomentosum 
ele sint pubescente, iar foliolele lor de culoare violeta sint 
acoperite în partea superioară ca de o pînză de păianjen. 

Botanistii consideră că brusturii fac parte dintre plan- 
tele ierboase bianuale. Doar în cel de-al doilea an se for- 
mează o tulpină solidă și ramificată care în curînd se aco- 
pera cu flori si cu fructe compuse. Apoi planta moare re- 
pede cu toate că după aceea se menţine mult timp în pi- 
cioare, uscată, asteptind „o ocazie“. Dacă cineva atinge 
în trecere „ramurile“ sale răsfirate, „policarpii“ săi — 
scaietii — se vor agăța imediat de trecătorul neatent căci 
le place să călătorească cît de departe. 

Este curioasă si denumirea ştiinţifică a genului brustu- 
relui, a cărei origine este legată de cuvîntul grecesc „arc- 
tos“ care înseamnă urs. 

Este interesant faptul că în ciuda sentimentului neplă- 
cut pe care l-a avut întotdeuna faţă de brusture, omul a 
căutat cu insistență si din cele mai vechi timpuri de a 
scoate vreun folos din el. 

„Nu se poate ca o plantă atît de mare să fie total ne- 
folositoare“ susținea mereu necunoscutul medic din vechi- 
me, încercînd pe rînd să-i trateze pe oameni cu medica- 
mente preparate fie din frunze, fie din seminţe, fie din 
alte parti ale brusturelui. Cea mai bună faimă a dobindit-o 
în medicina populară uleiul de brusture. Din cele mai 
vechi timpuri acest ulei este îndeobşte recunoscut ca mij- 
loc încercat pentru întărirea si creșterea părului si in tra- 
tamentul unor răni care nu se cicatrizeaza. 

Ceaiul din rădăcină de brusture este apreciat în popor 
ca mijloc diuretic sau sudorific, folosit şi în gută și reu- 
matism. Cu ajutorul unguentului preparat din rădăcini de 
brusture se tratează arsurile, rănile, exemele . . . 

Adaptind rădăcinile pentru tratament, cercetătorii ves- 
nic nesatisfacuti au încercat să-l folosească si în alimen- 
tatie. Rădăcina uscată de brusture este utilizată de far- 
maciști. În schimb, rădăcina proaspătă, în afară de insu- 
lină, uleiuri eterice si substanțe tanante mai conţine 129/0 
substanţe proteice, aproape 10/ grăsimi si un complex des- 
tul de mare de vitamine. 

Un asemenea brusture-legumă suculent si gustos l-am 
întîlnit în recenta călătorie, în apropiere de orașul Tokyo. 
Intr-o grădină de zarzavat mică, dar bine îngrijită, cres- 
teau în șiruri drepte rozetele mari de frunze de culoare 
verde-închis apartinind plantei „gobo“, după cum o denu- 
mesc japonezii. 

Un agronom de prin partea locului ne-a povestit că 
aici gobo se cultivă în decursul unui an. Primăvara este 
plantat sub formă de răsaduri mărunte, cum se procedează 
cu varza la noi, cu toate că uneori brusturele este semă- 
nat direct în plantaţii (ca sfecla noastră). Seminte de gobo 
se obţin pe loturile speciale unde rădăcinile lor cresc în 
continuare în decursul celui de-al doilea an. Spre toamna 
primului an, în plantațiile industriale obișnuite, brustu- 
rele formează rizocarpi albi, compacti, care amintesc sfe- 
cla de zahăr mai mică. Chiar în stare crudă ei sînt adec- 
vati pentru consum. De acest lucru ne-am convins pe loc, 
chiar la plantație. 

Cu oarecare prudenţă am gustat pentru prima dată 
brusturele. El s-a dovedit a fi suculent, foarte plăcut la 
gust, uşor dulceag. În curînd am reușit să-l gustăm şi fiert 
și copt şi înăbuşit si prăjit şi sub forma de salate, turte 
sau chiftele... Aproape de fiecare dată se prezenta într-o 
variantă nouă şi tot mai gustoasă. 

Cu alte cuvinte ne-am delectat cu diversele feluri de 
mîncare obţinute din gobo cel respectat de japonezi, iar 
ghidul care ne însoțea afirma cu toată seriozitatea că a- 
ceasta este doar o mică parte din marea abundență de 
mâncăruri din brusture cunoscute de compatrioţii săi.. 

Înainte de plecare ni s-a povestit chiar si un basm lo- 
cal despre brusture. În acesta se spunea că devotatul gobo 
isi slujeşte cu credință, din cele mai vechi timpuri, priete- 
nul său — omul. La prima cunoștință gobo cel agatator 
nici nu s-a gîndit să-l siclie pe om ci doar a încercat să 
atragă atenţia asupra sa. Probabil că tinea foarte mult să 
se împrietenească cu atotputernicul stăpîn al pămîntului. 
Mulţi treceau cu indiferenţă pe lîngă această plantă, sau 
isi desprindeau cu enervare micile sfere tepoase de pe 
haine. Doar un singur bătrîn țăran sărac, spunea povestea 
în încheiere, l-a înţeles pe gobo cel agăţător, respins de 
toată lumea. Și astfel, din acele timpuri îndepărtate, ei 
au devenit prieteni. R 


Pustnicii teposi 


Lumea cactusilor este plină de curiozitati. 

„Peste 1.000 de specii de cactus sint enumerate de bo- 
taniști, scrie Luther Burbank, si ele sînt atît de variate 
că nu se găsesc doi specialişti care să fie de acord cu cla- 
sificarea exactă a tuturor formelor“. 

În orice colţișor al deșertului nord-mexican se înalță 
mîndri uriaşii monumentali — cactusii Cereus care sea- 
mana cu niste candelabre de dimensiuni ciclopice. Trun- 
chiurile cărnoase ale cactusilor Cereus ieșind din solul 
încins se latesc treptat, dar la mijloc încep să se în- 
gusteze din nou pînă spre virful ridicat la o înălțime de 
20 m. De departe ei par perfect netezi și doar din imediata 
apropiere se vede că acești giganţi sînt înarmaţi cu ţepi 
numeroși si foarte puternici. 

Ca pentru contrast fata de maretul Cereus, în apropie- 
re, direct pe pămînt, se încolăcesc ca niște şerpi tulpinile 
unui cactus serpentiform; mai departe observăm o uriașă 
minge verde, ușor alungită. Toate aceste forme, în perioa- 
da cea mai fierbinte, înăbușitoare, a anului, se impodobesc 

neapărat cu flori, uneori prea luxuriante pentru niște as- 
ceti cum sînt cactușii. Tot aici se mai pot intilni și speciile 
de Opuntia (limba soacrei) care par să constea în întregime 
din frunze cu aspect de limbi groase acoperite cu ţepi. 

Pentru ce îi este necesar cactusului vesmintul său pro- 
tector? l 

S-a constatat că fenomenul este foarte simplu. Pentru 
multe ierbivore „carnea verde“ a cactusilor este foarte 
gustoasă si sînt foarte numeroşi cei care ar vrea s-o con- 
sume. Cei mai insistenti „vînători de cactusi“ sînt antilo- 
pele și bizonii. 

Se povesteşte că antilopele au „inventat“ chiar un dis- 
pozitiv special pentru a se feri de tepii de cactus care 
provoacă răni atît de dureroase. Tinind în gură o frunză 
groasă apartinind altei plante, animalele se folosesc de 
aceasta ca de un scut căutînd pe cactus locuri de unde ar 
putea rupe o bucăţică bună. 

Animalele domestice acordă, de asemenea, preferință 
nutretului pe bază de cactusi, dar adesea se îmbolnăvesc 
și chiar pier. Disectia arată evident cauza morții animalu- 
lui: pereţii stomacului sînt uneori în întregime străpunși 
de mii de săgeți de cactus. 

Este interesant faptul că aceste plante grijulii nu numai 
că își protejează temeinic tulpinile, dar manifestă grijă 
si faţă de descendenţi. Numeroasele și deosebit de gustoa- 
sele fructe de Opuntia si alti cactuși sînt ferite, de ase- 
menea, prin ţepi ascuţiţi de pretențiile unor consumatori 
pofticioşi. 

Asemenea unor puternice instalaţii de pompare, folo- 
sind „reţeaua. de alimentare cu apă“, de cea mai mare fi- 
nete, din rădăcini, cactusii pompează apa (împreună cu 
substanţele nutritive, dizolvate în ea) din adîncurile pă- 
mintului în rezervoarele lor verzi. În candelabrele uriaşe 
ale tulpinilor ei acumulează adesea cîteva tone din această 
binecuvîntată soluţie nutritivă. Această rezervă considera- 
bilă îi oferă cactusului posibilitatea să trăiască liniştit chiar 
atunci cînd tot ce esta viu s-a uscat împrejur. Nu degeaba 
cactusul este denumit cămila verde. 


În perioada îndelungată a celei mai aspre întreceri cu 
deșertul, planta a învățat să facă economie. Nu întîmplă- 
tor frunzele obișnuite s-au dovedit a fi un lux excedentar 
în condiţii atît de grele si de aceea au fost treptat înlătu-: 
rate sau transformate în ţepi, care sînt mai necesari. De- 

altfel, cactusii nici nu au nevoie de frunze, rolul acestora 
fiind îndeplinit de tulpinile verzi care asimilează energia 
solară, reducînd pe toate căile consumul apei preţioase și 
păstrîndu-și vigoarea şi stabilitatea. 

Cum să se găsească cactusilor aplicarea cuvenită? În 
ce mod poate fi eliberată o plantă atît de prețioasă din 
captivitatea tepilor? 

Nu odată s-au ridicat asemenea întrebări în fata oa- 
menilor. Demult s-a reușit adaptarea cîtorva specii de 
cactee pentru a face din ele garduri vii pentru curţi si 
grădini de zarzavat, dar oare ne putem mulțumi doar cu 
servicii atît de modeste aduse de o familie atît de mare 
de plante? De multe ori oamenii au încercat cu perseve- 
renţă să folosească cactușii drept plante furajere. S-a în- 
cercat ruperea si arderea ţepilor. Totuşi, lucrurile nu au 
avansat cu adevărat decât atunci cînd a început să se ocu- 
pe de aceasta Luther Burbank. Ulterior el a denumit „ex- 
periente epuizante“ munca sa cu cacteele care a durat 
multi ani. 

Înainte de a se apuca de realizarea unui cactus fără 
ţepi, eminentul selectionator a trebuit să adune din toată 
lumea numeroase specii, să le studieze amănunţit biolo- 
gia, să elaboreze o metodică de încrucișare și doar după 
aceea să treacă la experiențe. Dar cele mai grele încer- 
cări îl aşteptau însă de acum înainte. 

Cinci ani, timpul înfloririi cactusului, scria apoi des- 
pre munca sa L. Burbank, a fost pentru mine o perioadă. 
de chin — zi și noapte. De multe ori am declarat din toată 
inima că nu mai vreau să mai am de-a face cu cactusul. 
Amintindu-mi starea de atunci, simt că nu as mai fi în 
stare să repet aceste experiențe dacă ar trebui să trec din 
nou prin asemenea chinuri“. j 

Selectionatorul a lucrat cu peste 10.000 de plante. 
Ghimpii mari si acele mici îi răneau fără milă mîinile, i 
se înfigeau peste tot în haine și străbătîndu-le treptat pro- 
vocau iritatii prelungite si foarte dureroase. 


În cele din urmă, nemaiputind suporta această caznă 
îndelungată, selectionatorul s-a înarmat cu un brici si pen- 
tru prima dată și-a însușit originala specialitate de fri- 
zer al cactuşilor. 

În afară de ţepi, în calea sa se ridicau destule greutăţi 
de alt ordin. De pildă, polenizarea plantelor se efectua în 
partea cea mai călduroasă a zilei, iar florile cactusilor se 

deschid doar pentru 15 minute. Cum să faci faţă în con- 
ditiile unei arsite istovitoare'la mii de flori care limitează 
strict timpul de lucru al selectionatorului? 

În sfîrşit, cactusii au început să dezarmeze. Burbank 
spunea apoi că nici una din experienţele sale nu poate 
fi egalată ca semnificaţie cu lucrările de realizare a unor 
specii gigantice de cactuși lipsiți de ţepi. Au fost obţinuţi 
hibrizi care merită cele mai mari laude. Repede crescă- 
tori, capabili, în condiţiile unei bune îngrijiri, să dea, încă 
începînd cu cel de-al treilea an, cîte 300 tone de furaje 
de pe fiecare acru. De aproape 3 m înălţime, plantele cu 
frunzele ca niște limbi cărnoase, cu diametrul de aproape 
o jumătate de metru și greutatea de peste 5 kg fiecare, 
sporesc într-un singur an în greutate cu aproape 100 de 
tone la fiecare acru. Oare nu este aceasta o victorie? 

În ceea ce privește calitatea nutretului produs de cac- 
tusi, acesta nu are rival nici ca însuşiri nutritive, nici ca 
putere de asimilare in tot regnul vegetal. Hrănindu-se cu 
un nutret atit de bogat in calorii, vitele cornute, porcii, 
păsările domestice, cresc repede şi dau o carne gustoasă, 
nemaifiind necesară adăparea acestora, lucru deosebit de 
important în zonele de deșert și semideșert. 

Opuntia, »imblinzita de Burbank“, spre deosebire de 
alte plante, preferă să fie transplantată în perioada cea 
mai fierbinte si înăbușitoare. Din mai pînă în septembrie, 
în condiţii de cea mai mare uscăciune si arsita, ea se în- 
multeste cu ușurință. Orice parte a plantei: fragmente de 
tulpină, floarea, fructul nematurizat se adaptează foarte 
bine pe un teren nou, oricare ar fi acela. 

„Am văzut, seria Burbank, cactusi crescind pe podea, 
în spatele maşinii de gătit, în buzunarele paltonului, aciu- 
ati pe masa de scris si in alte locuri nepotrivite“. 

Încă o particularitate caracteristică. Fragmentele de 
Opuntia tăiate pentru butășire, înainte de a le pune în pă- 
mint, trebuie supuse putin uscării. Acest procedeu neobis- 
nuit, este deosebit de necesar pe o vreme mai răcoroasă. 
Plantarea butașilor se poate face oricum: la orice adîncime, 
vertical sau sub oricare unghi... După plantare cîmpul 
trebuie ferit un timp de lacomele rozătoare pînă ce plan- 
tele se fortifică suficient. 

Cactusii constituie nu numai o abundentă sursă de fu- 
raje dar pot îndeplini și rolul de livadă. Nu degeaba plan- 
tatiile lor erau denumite de către Burbank cîmpuri „cu 

furaje şi note”. Apro: pe jumătate din produsele verzi 
culese în plantațiile de Opuntia, sînt reprezentate de fruc- 
tele ei minunate. De culoare roşu-viu sau zmeurie, ele 
sînt atractive ca aspect, iar ca gust amintesc intrucitva 
smochinele. Ele se mănîncă proaspete, se folosesc pentru 
conserve, dulceturi, gemuri, iar pigmentii obţinuţi din 
ele sînt apreciați ca substanţe colorante în producţia de 
bomboane si îngheţată. 

Plăcile tinere ale Opuntiilor sînt folosite pentru pre- 
pararea unor foarte bune marinate, iar cînd sînt prăjite, 
gustul lor este asemănător cu al vinetelor. Ele se consu- 
mă şi fierte, iar preparate cu zahăr ele amintesc chitra 
conservată. 

Nici chiar micile insecte care trăiesc pe opuntii, coşe- 
nila (păduchele testos Coecus cacti din familia Coccidae) 
nu se pierd? sta e uscată ei sînt apreciaţi ca o foarte 


bună mater ă pentru obţinerea unei vopsele de cu- 
loare fie e, numită carmin. 
Iată cu ezintă aşadar, pustnicii teposi. Trebuie 


ost vorba în special de un singur gen 
aai valoros — Opuntia. Dar cite ge- 
încă! Cunoscuta „împărăteasă a nopții“ 
care constituie o delectare prin minunata sa înflorire noc- 
turnă; splendidele specii de Astrophytum „plante stelate“ 
acoperite în întregime cu nişte steluțe uimitoare; speciile 
de Mamillaria, Echinopsis, Rebutia . . . 

Dintr-o familie atît de pestriță şi numeroasă nu poate 
să lipsească firește şi un „copil teribil“. 

„.. Cauza veche a unor cumplite tragedii a fost un cac- 
tus mic care creşte şi acum în regiunile de deşert din sta- 
tele Arizona, New-Mexico si Utah. Tribul de indieni Na- 
vajo care trăia acolo din vremuri imemoriale, cunoștea 
sinistra taină a sucului său numit peyot. Este vorba de 
un puternic narcotic, care provoacă halucinaţii sinistre. 
Multe necazuri a adus acestui trib consumul de peyot si 
de aceea conducătorii înţelepţi ai lui, încă în timpuri foar- 
te îndepărtate, s-au adunat într-un mare consiliu, adop- 
tind în unanimitate hotărîrea de a interzice extragerea si 
consumul sucului vătămător. 

Numai sub cel mai strict control se permitea stringe- 
rea unei cantităţi foarte mici de peyot pentru a fi dis- 
tribuita in doze foarte mici şi numai populației adulte la 
sărbătorile cele mai mari. 

Aceasta interdicție a fost respectată cu sfințenie, pînă 

în ultimul timp. Oamenii ocoleau de departe hatisurile 
„Gactusului fatal“. Dar în anul 1962, a fost ales drept 
„conducător al tribului un oarecare Raymond Nakai care 
a abrogat vechea și categorica hotărîre a b&trinilor inte- 
lepţi ai tribului. S-a găsit firește si „o justificare“ cores- 
punzătoare si anume că peyotul ar fi necesar in execu- 
tarea riturilor tradiţionale. 

lată si rezultatele. 

În foarte puţini ani o cumplită epidemie de narcoma- 
nie a inundat literalmente tribul care trăia într-o mizerie 
cutremurătoare. Potrivit relatării ziarului american „Chris- 
tian Science Monitor“ întreaga viaţă a acestui trib avînd o 
populaţie de 125.000 de locuitori a fost pur și simplu pa- 
ralizata de puternicul narcotic, Probabil că această situaţie 
este în avantajul unor anumite cercuri, „căci peyotul îi 
duce pe oameni într-o altă lume, departe de problemele 
arzătoare ale realităţii cotidiene atît de grele. $ 

Cactusii sinistri... Da, ei pot avea și un asemenea as- 
pect dar numai pentru cei care nu se îngrijesc nici de 
natură, nici de oameni... Pentru prietenii săi adevăraţi 
„inamicii“ teposi au fost și rămîn întotdeauna izvor de 
bucurie. 

Dar cactuşii reprezintă doar o singură pagină, fie şi 
foarte remarcabilă, a botanicii... 

Cit de neobișnuită este creaţia vie a naturii — plantele! 
-Rezerve inepuizabile de cele mai diferite taine și bunuri 
sînt încă ascunse de armata lor de o jumătate de milion. 
Oamenii, de fapt, au tras doar prima brazdă în acest ne- 
mărginit teren intelenit, care conţine bogății de basm. Oa- 
menii au reușit să domesticească, deocamdată, mai puţin de 
10/ din plante. Aceasta serveşte ca mărturie a nemărgini- 
telor perspective pe care le deschide lumea vegetală a 
planetei, în faţa celor tineri, harnici, insetati de cunoștințe 
şi perseverenti! 

